
Su literatūros teorija tenka susidurti ir vidurinėj mokykloj ir visose 
aukštesniosios mokyklos klasėse. Vidurinėj mokykloj ii eina atskiru dė- 
stymo dalyku; daugiausia čia akcentuojamos bendrosios žinios apie veika- 
lus ir stilistika. Aukštesniojoj literatūros teorijos dalykai sujiūkiami su li- 
teratūros istorija. Nagrinėjant dailiosios kūrybos veikalas tenka kalbėti ne 
tik apie idejinį turinį ir stilių, bet ir apie fabulą, siužetą, motyvus, tipus... 
apie veikalo kompoziciją; tenka susidurti ir su teoriniais literatūros žanrų 
pagrindais. Atsižvelgiant į tai, vadovėlis taikomas ir vidurinei ir aukštes- 
niajai mokyklai. Aukštesniajai mokyklai skiriami dalykai čia lengva paste- 
bėti: jie daugiausia išspausdinti smulkesniu Šrifiu (petitu); vidurinėj mo- 
kykloj pigu jie praleisti, 


Per literatūros pamokas nagrinėjama daugiausia dailioji kūryba. 
Dėl to ir vadovėlyje kreipiama daugiau dėmesio į dailinguosius veikalus, į 
poetiką. Tačiau tam tikroje vietoje įdėtos ir pagrindinės prozos teorijos ži- 
nios, kurias naujoji Švietimo Ministerijos programa skiria IV klasei. 


Kad mokinys ne tik išmoktų literatūros teorijos žinias, bet jas su- 
prastų ir galėtų plėtoti savo kritišką pastabumą ir skonį, praverčia prati- 
mai, uždaviniai. Šiuo sumetimu prie vadovėlio yra sudaryta trumpa chres- 
tomatija. Uždaviniuose literatūros teorijoj pažymėtas pratimo būdas su 
vienu kitu pavyzdžiu. Tačiau tuos pačius pratimus, jei reikia, galima tai- 
kinti ir kitiems chrestomatijos dalykams. Apskritai, mokytojui visados 
tenka individualizuoti tiek patį dėstymą, tiek ir pratimus. Jei čia yra var- 
totas mišrusis (heuristinis--tetinis) metodas, tai dėstytojas jį gali pakeisti 
ar daugiau heuristinių ar daugiau tetiniu, atsižvelgdamas į mokinių intelek- 
tualinį pajėgumą ir kitas aplinkybes. 


Čia man ypačiai rūpėjo 19 sutvarkyti literatūros teorijos žinios griež- 
tesne orgarūška sistema, 29 išaiškinti jos, kiek galima, populeriau, Ar pa- 
vyko pirmasis dalykas, galima jau spręsti iš vadovėlio plano; antrąjį da- 
lyką daugiau parodys pati praktika. J. A. 


P. S. Dėkoju draugams „Aušros“ merg. gimnazijos mokytojams, 
A. Petrauskaitei ir J. Vosyliui, daug man padėjusiems pastabomis ir darbu. 


ĮVADAS 


LITERATŪROS TEORIJOS 
BENDROSIOS ŽINIOS 


A. 


Kas yra literatūra ir literatūros teorija. 


I. Literatūros vardas ir dalykas. 


Literatūros.vardas yra kilęs iš lotyniško litterae — raidės, 
laiškas, raštas. Lietuviškai ji vadinama ir raštijos vardu. 
Tačiau į literatūros sritį įeina ne tik rašyti dalykai. 

Kai paimam Valančiaus parašytą „Palangos Juzę“, Bara- 
nausko parašytą „Anykščių šilelį“, Krėvės parašytus „Dainavos 
šalies padavimus“, — sakom, kad čia yra literatūros dalykai, 
veikalai, kūriniai. Bet kai girdim pasakojant „Dvylikos brolių,. 
juodvarniais lakstančių“, pasaką, dainuojant „Oi, varge var- 
ge...“, sakom, kad čia taip pat esama literatūros veikalų. Tai- 
gi literatūros dalyku eina ne tik rašyti veikalai, bet ir žodžiu 
pasakojami ar dainuojami: visos žmogaus mintys ir jausmai, 
jei tik jie yra išreikšti pastovia forma, kuri neleidžia toms min- 
tims ir jausmams greit išnykti, bus literatūros dalykas, litera- 
tūros veikalas. Dėl to visumą žmogaus minčių ir jausmų, iš- 
reikštų pastovia žodžio ar rašto forma, vadiname literatūra. 

Jei veikalai yra parašyti, jie vadinami rašytine literatūra, 
jei išreikšti žodžiu (pasakojimu ar dainavimu) — žodine lite- 
ratūra. | 

Literatūros vardas kasdieniniam gyvenime vartojamas pla- 
tesne ir siauresne prasme. Platesne prasme į literatūros sritį 
įeina visi žodžio veikalai: romanai, apysakos, eilėraščiai, pasa- 
kos, mokslo veikalai, vadovėliai, mokinių rašto darbai... 

Siauresne prasme literatūros vardu vadinama tik dalis vei- 
kalų: romanai, apysakos, eilėraščiai... Išskiriami čia mokslo 
veikalai. Šitokia siauresnės prasmės literatūra kitaip yra vadi- 
nama — dailiąja literatūra, ž 


= E B— 


Il. Literatūros menas įr mokslas. 


Literatūros veikalų kūrimas (dainos sudėstymas, apysakos 
parašymas, pasakos sugalvojimas...) yra literatūros menas, arba 
literatūros kūryba. O žmogus, kuris literatūros veikalus ku- 
ria, vadinamas literatūros kūrėju, menininku, rašytoju, poetu. 

Literatūros veikalų nagrinėjimas (apie ką parašytame vei- 
kale kalbama, ką jis nauja pasako, ko įis apskritai vertas...) 
»ra literatūros mokslas. O žmogus, kuris moksliškai literatū- 
ros veikalus nagrinėja, vadinamas literatūros mokslininku. 

Literatūra galima nagrinėti įvairiais atžvilgiais. Pagal tai, 
kuriuo atžvilgiu nagrinėjama, literatūros mokslas skirstomas į 
19 literatūros istoriją ir 29 literatūros teoriją. 


Ill. Literatūros istorija. ų 

Nuo tų laikų, kai žmonės kalba ir vartoja rašmenis, sukur- 
ta tūkstančių tūkstančiai literatūros veikalų. Kaip literatūra 
atsirado, kaip plėtojosi iki mūsų laikų, nagrinėja literatūros is- 
torija. Literatūros istorikas nagrinėja kiekvieną kūrinį ar kū- 
rinių grupę kartu su tomis aplinkybėmis, kuriose jis atsirado. 
Jam svarbu — kurios priežastys') paskatino veikalą sukurti; 
ką veikalas turi bendra su kitais—ankstesniais, to paties meto ir 
vėlesniais — kūriniais; kurios įtakos iis padarė savo laikų vi- 
suomenei ir literatūrai; kiek turėjo reikšmės ateinančioms kar- 
toms. Į kiekvieną veikalą literatūros istorikas žiūri kaip į vieną 
žiedą to didelio retežio, kuris driekias per šimtmečius ir kuris 
vadinamas literatūra. , 

Kiekviena tauta turi savą literatūrą; jos literatūra kuo 
nors skirias nuo kitos tautos. Tam tikrų laiko tarpų literatūra 
vėl skirias; sakysim, senovės literatūra skirias nuo vidurinių 
amžių ar mūsų laikų. Dėl to literatūros istorija yra dalinama 
mažesnėmis dalimis; tautomis it epochomis — lietuvių, lenkų, 
vokiečių, prancūzų literatūra; senovės, viduramžių, renesanso, 
naujųjų laikų literatūra. Kai yra nagrinėjami visos Žmonijos, 


4) Kiek jo atsiradimui turėjo įtakos socialinės aplinkybės, filosoti- 


niai įsitikinimai, geografinė vieta. asmens privatus gyvenimas ir t. t. 

be tautų skirtumo, didžiausi literatūros laimėjimai — gaunam 
visuotine literatūrą. 


IV. Literatūros teorija. 


Literatūros teorija nagrinėja taisykles ir dėsnius, kurių lai- 
kosi visi literatūros veikalai ar tik atskiros jų grupės. 

Kaip ji tas taisykles nustato?— Literatūros teorija nagrinėja 
paveikslingus veikalus, suranda jų sudedamąsias dalis; palygina, 
kas juose yra bendra. Vienos žymės yra bendros visiems veika- 
lams (pav., veikalo planingumas, minties nuoseklumas...), ki- 
tos — atskiroms veikalų grupėms (pav., eilėtų veikalų ritmas, 
rimas...). Iš žymių, bendrų visiems veikalams, sudaro tai- 
sykles, kurių privalo visi veikalai. Iš žymių, bendrų tik atski- 
roms veikalų grupėms, literatūros teorija suskirsto veikalus 
rūšimis ir nustato veikalų ypatumus, bendrus atskiroms rūšims 
(skyrium dainoms, skyrium pasakoms, skyrium pamokslams). 
Čia literatūros teorijai veikalų ypatumus surasti padeda literatū- 
ros istorija, o juos pagrįsti — psichologija') ir estetika?), 

Nuo literatūros istorijos literatūros teorija skirias tuo, kad 
teorijai svarbu pats veikalas, o ne jo santykis su kitais veika- 
lais ir aplinkuma; svarbu tos priemonės ir tie būdai, kuriais au- 
torius siekia savo mintis ar jausmus išreikšti, ir kiek tos prie- 
monės yra tikslingai pavartotos. 


V. Literatūros teorijos santykiai su gramatika. 


Literatūros teorija artimiausiai yra sutapus su gramatikos 
mokslu. 

Gramatika nagrinėja žodžius, jų formas, žodžių taisyklin- 
gą jungimą į sakinius. Literatūros teorija jos darbą varo to- 
liau; nagrinėja sakinių jungimą į veikalus, veikalus skirsto 
rūšimis. 

Gramatika žiūri,.kad sakiniai būtų taisyklingi; literatūros 
teorija — kad sakiniai būtų ir dailingi, 

Taigi literatūros teorija yra atsirėmusi gramatikos, 


4) Mokslas, kuris nagrinėja, kaip žmogus mąsto, jaučia, valią su- 
žadina. 
*) Grožės mokslas, 


— 10 — 


Klausimai. 1. Pasakykite po kelis veikalus rašytinės ir žodinės literatūros. 
—- 2, Ar bus literatūros veikalas aritmetikos vadovėlis? Ar laikysim literatū- 
ros veikalu pirkėjo pasikalbėjimą su pirkliu krautuvėi? — 3, Ką vadiname 
literatūros menu, mokslu? Ką vadiname poetu?  Pasakykit, kokius poe- 
tus žinote. — 4. Ko literatūros istorikas galėtų ieškoti Valančiaus „Pa- 
langos Juzėj“? — 5. Kas yra literatūros teorija? Kuo ji skiriasi nuo litera- 
tūros istorijos? — 6. Koki yra santykiai tarp literatūros teorijos ir gramati- 
kos? — 7. Ar galima būti geru literatūros kritiku nemokant savo kalbos gra- 
matikos? Kodėl? 


B 
Literatūros veikalas. 


Literatūros veikalo sąvoka, 


a 


Literatūros teorija, sakom, nagrinėja veikalus. 

Kas yra veikalas? , 

Kai paskaitom Dagilėlio „Gegutę“ ar įsiklausom į „Eglės, 
žalčių karalienės,“ pasaką, pirmiausia pamatom ar išgirstam 
daugybę žodžių. Bet veikale ne vieni tik žodžiai. Kai įsiskai- 
tom, randam, kad tais žodžiais yra išreikštos įvairios mintys ir 
jausmai:—kad kilo karas, kad į karą sesuo išleido brolius, kad 
broliai kare Žuvo, kad sesuo iš gailesčio pavirto gegute. Tos 
mintys reiškiamos nuolatos dėl tų pačių dalykų (brolių, sesers); 
jie sujungia aplink save mintis, kaip magnetas kad sutraukia 
geležies gabalėlius. Pagaliau tos mintys yra išdėstytos tain tik- 
ra nuoseklia tvarka, nelyginant kaip geležies gabalėlius prie 
magneto suskirstytume tam tikra eile. — Taigi kiekvienam kū- 
riny randam šias keturias sudedamąsias dalis: 1' dalyką, apie 
kurį kalbama (temą), 27 mintis, kurios apie dalyką pasakomos, 
(turinį), 3? nuoseklią minčių reiškimo tvarką (planą), 49 žo- 
džių formą, kuria reiškiamos mintys. Pirmieji trys elementai 
sudaro veikalo turinį plačia prasme (tai, apie ką ir kas kalba- 
ma), ketvirtasis — veikalo formą (tai, kaip kalbama). 

Taigi veikalas yra nuoseklus (3') minčių ar jausmų (29) 
apie kokį dalyką (19) reiškimas žodžiais ar raštu (4*), 

Veikalas vadinamas ir kžriniu. Antrasis vardas dažniau 
vartojamas dailiosios literatūros veikalams. 

a) LITERATŪROS VEIKALO TURINYS. 


a 1. Tema. 


1. Temos ypatumai. 


Kaip autorius pradeda kurti savo veikalą? —, Pirmiausia 
susiranda apie ką rašyti ar sakyti: apie savo tėviškę, apie Vy- 
tauto karingumą, apie Živilės drąsumą, apie savo klasę... Tas 
dalykas, apie kurį veikale kalbama, vadinasi terna. 

Ko iš temos reikalaujama? — 1? Tema turi būti aiški. Aiš- 
ki pačiam autoriui ir aiškiai išreikšta veikale, kad iš karto Ži- 
notum, apie ką rašoma ar kalbama. Jei tema pačiam autoriui 
nebus aiški, — gali pasakyti, kas nereik, o praleisti, kas reikia. 
Jeigu imama kalbėti tai, ko tema nereikalauja —sakoma, kad nu- 
krypta nuo temos. Jei nepasakoma reikalingų dalykų, sakoma — 
tema neišplėsta, veikalas nepilnas. 

20. Pageidaujama, kad tema būtų svarbi, aktuali, įdomi, nes 
autoriui svarbu ir parašyti svarbus dalykas ir juo Žmonės su- 
dominti. 

2. Tema ir antraštė. 


Paprastai temą išreiškia veikalo antraštė, kuri apibrėžia, 
apie ką veikale bus kalbama. Pav., „Indas, kuriame karalius laiko 
savo geriausią vyną“, „Dvylika brolių, juodvarniais lakstančių“, 
„Dykaduonis sūnelis“, ,„Varnų pelkės“, „Norktino pilis“. 

Kartais iš antraštės dar negalim nuspėti veikalo temos, 
ypač dailiosios literatūros veikaluose: „Prieš dieną“, „Ties 
aukštu sostu“, „Vakarinė giesmė“, „Tarp dviejų aušrų“ ... 

Esti veikalų ir visai be antraščių. Tai dažniausiai trumpi 
dailiosios literatūros kūrinėliai, ypačiai eilėraščiai. 


II. Veikalo turinys siaurąja prasme. 


1. Žinių rinkimas. 


Kai autorius įau turi temą, žino, apie ką rašyti, įis turi Ži- 
noti ir, kas apie tą dalyką pasakyti, turi tam tikras mintis pa- 
reikšti. Tos mintys, kurios yra veikale reiškiamos, vadinamos 
turiniu siaurąja prasme. 

Norint apie dalyką kas parašyt ar pasakyt, reikia jis gerai 
pažinti; sakoma: prisirinkti veikalui medžiagos. Kuo geriau da- 
lyką pažinsim, tuo mūsų mintys apie įį bus teisingesnės ir svar- 
besnės. Dėl to žinių reikia ieškoti atsidėjus. 

Kokiu būdu dalyką pažįstam ir prisirenkam apie jį žinių? 
— Dvejopu: 19 arba patys jį tiesiog pažįstam, 2* arba apie jį 
sužinom iš kitų liudijimų. Pav., reikia aprašyti Gedimino pilis. 
Kad galėtum ją aprašyti, turi nukeliauti, apžiūrėti. Kartais pa- 
sitaiko, kad patsai jau negali dalyko apžiūrėti, pav., pirmojo 
Lietuvos kareivio žuvimo dėl nepriklausomybės. Tada turi 
žiūrėti, ką kiti apie tai yra parašę, išklausinėti, įei dar galima, ' 
žmones, kurie dalyką yra matę. 

Geriausia, kai abudu būdus gali sujungti: ir pats patirti ir 
kitų liudijimais pasinaudoti. Šitais keliais rašytojas gali su- 
sidaryti eilę minčių, kurios jam reikalingos temai išplėtoti, 


2. Pagrindinė ideia. 


Turinio mintys nėra vienodo svarbumo. Vienos liečia tik 
daikto atskiras dalis, kitos parodo bendrą pažiūrą į visą daiktą. 
Pav., rašytojas, norėdamas aprašyti Žalgirio mūšį, surinko vi- 
sas žinias ir įsitikino, kad senovės lietuvių būta vis dėlto narsių, 
jei nuveikė daug geriau apsiginklavusį priešą; kad Vytauto bū- 
ta ir narsaus riterio ir genialaus vado. Rengdamasis Lietuvos 
ežerus aprašyti ir surinkęs visas žinias, autorius gali prieiti iš- 
vadą, kad daug yra poetiškesni tie Lietuvos kraštai, kur ežerai 
tyvuliuoja, bet daug naudingesni tie, kur dirvos liūliuoja var- 
pom. Šitoji mintis, kuri išplaukia iš veikalo kaip viso dėstymo 
išvada, vadinama pagrindine ideja, arba vedamąja mintimi. 


Pagrindinė mintis kartais esti išreikšta labai aiškiai, 0 ki- 
tuose veikaluose ji tik nujaučiama. Dėl to vienam skaitytojui 
tokiuose veikaluose vedamoji mintis atrodo viena, kitam kita. 


Vienų kūrinių pagrindinė ideja yra išreikšta pačiame dės- 
tyme, kitų pabaigoje arba pradžioje (pasakėčiose), trečių — pa- 
čiomis antraštėmis („Pinigai — galvažudžiai“, „Tinginys tėvo 
sūnelis“, „Klaida“, „Erškėčių taku“). Pagrindinę mintį gali iš- 

reikšti ir vadinamasis epigrafas (devizas, motto), padėtas po 
antraštės arba antraštės vietoj. 

Poezijos veikaluose pagrindinės ideios vietoj galima ieško- 
ti nuotaikos. 


III. Planas. 
1. Plano dalys. 


Rašytojas, surinkęs užtenkamai minčių (medžiagos) savo 
temai, yra panašus į namo statytoją, turintį statomosios me- 
džiagos: akmenų, plytų, rąstų. Tačiau statytojas tą medžiagą 
deda ne kur paklius, bet tam tikra griežtai nustatyta tvarka. 
Iš literatūros veikalo kūrėjo taip pat reikalaujama visos Ži- 
nios, visos mintys sutvarkyti savo galvoje tam tikra nuoseklia 
eile. Tą tvarką, kuria mes dėstome savo mintis, vadindine 
planu. 

Planas minčių medžiagą suskirsto dalimis. Kokiu būdu 
galima ir reikia jos skirstyti? — Medžiaga gali būti suskirstyta 
į tris nelygaus didumo dalis: įžangą, dėstymą, pabaigą. 

Įžangoje paaiškinama pati tema, pasakoma, iš kur temai 
medžiaga paimta; apskritai skaitytojas prirengiamas prie pa- 
ties temos nagrinėjimo. Didelių mokslo kūrinių įžangą kartais 
vadinama įvadu — skaitytojas tartum įvesdinamas į dalyko na- 
grinėjimą. 

Dėstymas yra pats veikalo branduolys, kuriame autorius 
nagrinėja temą. Dėstymo mintys yra sutvarkomos atskirais 
plano punktais. 

Pabaigoje padaromos dėstymo išvados, pagilinamas 
įspūdis. ' 

Tačiau ne kiekvienas kūrinys turi įžangą ir pabaigą. Sa- 
vo mintis galim ir tiesiog išdėstyti, be jokio prirengimo ar išva- 
dų — įeigu jos ir pačios aiškios. 


2. Plano reikalavimai, 


a). Piano dalių proporcingumas. — Įžanga, dėstymas, pa- 
baiga nėra vienodo ilgumo. Ilgiausias, be abejo, turi būti vei- 
kalo branduolys — dėstymas. Jeigu dėstymas, sakysim, turi 


10 pusl., tai negalim įžangai skirti 5 pusl. Mažo tūrio veika- 
lams vartojama maždaug 1:6 proporcija. Tačiau kiekvienas 
autorius čia turi pats jaustę nujausti saiką. 


Dėstymas yra paskirstomas atskirais punktais. Ir tos pla- 
no dalys turi būti proporcingos. Svarbesnei minčiai skirtina 
daugiau vietos, menkesnė mažiau ir plėtotina. 


b). Plano nuoseklumas. Dėstant mintis galima laikytis dve- 
įopo nuoseklumo: eiti nuo svarbesnių minčių prie mažiau svar- 
bių arba atvirkščiai. Aprašinėjant ką nors vėl galima laikytis 
nuoseklumo erdvės ar laiko atžvilgiu.  Pav., aprašinėdamas 
Lietuvos ežerus, galėtum pradėti nuo didžiųjų, paskum eiti prie 
mažųjų, arba pradėjus aprašinėti nuo pietų, apskritimis galė- 
tum eiti į šiaurę (erdvės nuoseklumas).  Aprašinėdamas Lietu- 
vių kovas dėl Vilniaus, gali pradėti nuo anksčiausių įvykių ir 
eiti chronologiška tvarka artyn į mūsų laikus (laiko nuoseklu- 
mas). 

Minčių dėstymo nuoseklumas neleidžia blaškytis prie kito 
dalyko nebaigus pirmojo. Kiekviena mintis turi išplaukti iš 
prieš ją ėjusios, ir kiekvienas sakinys turi šį tą naujo pasakyti. 

c). Plano schema. Jeigu planas surašomas, tai plano punk- 
tai žymimi taip, kad iš karto pamatytum, kur svarbesnė mintis, 
o kur tik jos dalis. Atkreiptina dėmesio į plano grafiškąją pusę 
ir skiriamuosius ženklus, — kad būtų išlaikomas vienodumas. 
Patogu vartoti toksai planas: (Žiūr. 15 p.). 

Žodį „dėstymas“ čia praleidžiam, nes ir taip aišku, kad 
pirmasis ir antrasis punktai priklauso ne įžangai, o dėstymui. 


I. Klausimai. 1. Kurie yra veikalo sudedamieji elementai? — 2. Ką vadinam 
tema? antrašte? pagrindine ideja? planu? veikalo iorma? — 3. Kuriuo būdų 
gautum žinių plėtoti temai „Kaip Vytautas Didysis sumušė kryžiuočius. 
ties Žalgiriu“, „Kaip atrodo mūsų miestas“. — 4. Kam reikalingas planas? 
Koks jis turi būti? 


II. Uždaviniai, 1. Surasti pagrindiniai „Laumės“ pasakos elementai: tema, 
pagrindinė mintis, planas. Pridėti pasakai įžanga ir pabaiga. — 2. Parašyti 
rašinys su planu (įžanga, dėstymu, pabaiga) tema „Mano tėviškė“. Pagrin- 
dinė mintis išvesti tokia: mano gimtasis kampelis yra man meilesnis už 
visus kitus. Turinio mintys turi būti gautos dvejopu keliu: savo paties 
pastebėtos, iš kitų patirtos. 

b) LITERATŪROS VEIKALO FORMA. 


Formos dalykas, 


Kol mintys tėra autoriaus galvoj — veikalo dar nėra. Kad 
jos virstų veikalu, reikia išreikšti žodžiu ar raštu, reikia turiniui 
duoti pastovi forma. "Toji forma esti labai įvairi. 

Kai atskleidžiam Krėvės „Dainavos šalies padavimus“, 
randam ten eilę sakinių — ilgų ir trumpų; kai pažvelgiam- į to 
paties autoriaus „Šarūną“, randam ten pažymėta, kas kuriuos 


- 

žodžius taria; kai imam skaityt geografijos vadovėlį, randam 
ten aprašytus iš visų pusių ypatumus kalnų, ežerų, miestų ir t. t. 
o kai paskaitom istorijos vadovėlį, randam papasakotus įvy- 
kius; pagaliau, kai imam skaityti Daukanto „Būdą“, vienus po- 
sakius suprantam, jie mums aiškūs, sklandūs ausiai, kitų ne- 
stengiam suprasti. — Visi tie dalykai: ir tas sakinių ilgumas, 
ir nurodymas, kas kuriuos žodžius taria, ir daiktų ypatumų ap- 
rašymas ar įvykių pasakojimas, ir skaitytojams kalbos supran- 
tamumas, sklandumas — yra veikalo formos dalykas, 

Nors veikalų formos gali labai įvairuoti, tačiau visuose pa- 
sitaiko tos pačios žymės iš atžvilgio — į 1? sakinių sudarymą 
(sutrauktinė, periodinė kalba), į 20 dalyko pasakotoją (monolo- 
ginė, dialoginė, epistolinė iorma), į 3“ pasakojamo dalyko ypa- 
tumus ir įvykius (aprašymas, pasakojimas, protavimas), į 40 
žmones, kuriems veikalas skiriamas (kalbos aiškumas, taisyk- 
lingumas, sklandumas). š 


I. Sutrauktinė ir periodinė kalba. 


Sakėm, kad veikalų mintys yra išreikštos sakiniais. Tie 
sakiniai nevienodi: vienur trumpi, kitur ilgi. Jeigu kalba yra 
sudaryta iš trumpų sakinių (vienų pagrindinių ar pagrindinių su 
neišplėstu šalutiniu), tai ii vadinama sutfrauktine. Jeigu suda- 
ryta iš ilgų sakinių (pagrindinių su keliais šalutiniais), — išplės- 
tine, arba periodine. 

Buvo graži gegužės mėnesio diena. Švietė skaisti saulė. Kve- 
pėio tik ką išsprogę medžiai. Apie dvaro rūmus raižė orą linksmi 
čiurliai. Dvaro „viršugalvy“ trūsė kuosos. Žaliose klumbose dūzgė 
bitelės, ir visas parkas net čežėjo nuo paukščių paukštyčių čiulbėii- 
mo. Laukuose krutėjo artojai, ir baubė dvaro buliai. — Vienuolis. 

Liepa visados pilna paukščių. Kokių tik nebūta, nečiulbėta 
ten, žaliose liepos šakose: ir rėksniai žvirbliai ten vestuves kelia, ir | 
volungė graso ievai, ir strazdas švirkščia, atlėkęs čia svečiuosna iš 
girios; vieši ten dažnai net patsai rėksnys, mokąs dvylika kalbų 
kėkštas. — V. Krėvė, 


Paprastesnė atrodo sutrauktinė kalba. Čia mintys taryt, 
sutrauktos į trumpus, griežtus posakius. Periodinė yra sudėtin- 
gesnė. Čia mintis reiškiama ištisa sakinių eile, vadinamu periodu. 
Jame mintis įausmas pamažu kyla, paskum greitosiom sligsta. 

Minties ir jausmo bangavimui atsako ir žmogaus balso bangavi- 
mas sakinį tariant. 

Tiek periodinė, tiek ir sutrauktinė kalba ypačiai tinka emo- 
cingam vaizdingam dalykui reikšti; kada žmogus susijaudina, 
savo įausmus paleidžia Žodžių srovėmis ar iš susijaudinimo 
teištaria tik trumpus posakius ir vėl nutyla. Ramiam turiniui 
dažniausiai vartojama maišyta kalba — mišrioji, 


Il. Monologinė, dialoginė, epistolinė forma. 


Veikalo autorius savo mintis gali dėstyti taip, kad atrody- 
tų, iog kalba vienas asmuo; taip, kad atrodytų, jog kalbasi tarp 
savęs keli asmenys; taip, kad atrodytų, jog keli asmenys laiš- 
kais susirašinėja. 

Kada autorius pasakoja tik vieno asmens lūpomis, yra mo- 
nologinė veikalo forma (monos logos —vieno kalba). Kada 
pasakoja kelių žmonių pasikalbėjimo būdu, yra dialoginė 
forma (dialogos—pasikalbėjimas). Kada pasakoja laiškų forma 
— epistolinė, arba laiškų forma (epistola — laiškas). 

Rašytojui tenka pasirinkti, kuri forma jo mintims geriau- 
siai tiktų. Paprasčiausia ir lengviausia yra monologinė forma. 
Dažniausiai ji vartojama mokslo veikalams ar šiaip aprašy- 
mams. Dialoginė forma gyvesnė, bet ir sunkesnė, nes ji turi ati- 
tikti ir kalbančių asmenų būdą, išsilavinimo laipsnį, luomą: juk 
ūkininko, inteligento, pirklio, amatininko — nevienodas nei Žo- 
dynas nei sintaksė. 

Dialoginė minčių dėstymo forma vadinama ir dramine, nes 
ja rašomi dramos veikalai. 

Didesniuose veikaluose (romane, apysakoį, novelėj) dažnai 
vartojamos visos trys formos drauge: ir monologinė, ir dialo- 
ginė, ir epistolinė. Tai mišrioji veikalo forma, 


III. Aprašomoji, pasakojamoji, protaujamoji forma. 
Veikalo iorma gali būti įvairi, žiūrint, ką mes aprašome. 


Mes galime — 1" aprašyti kokį dalyką, išskaityti io ypatumus 

ir santykius su kitais dalykais (aprašomoji forma); 29 galime 
papasakoti kokius įvykius, dalykų atmainas (pasakojamoii); 
30 galime ne patį dalyką aprašyti, bet pasakyti savo nuo- 
monę, pažiūrą apie tą dalyką (protaujamoji iorma). 


1. Aprašomoji forma, 


Kada mes atvaizduojame daiktą su visais io ypatumais ir 
santykiais su kitais daiktais, vartojam aprašomąją iormą. 


Šalia Švento kalno kyši dar kelios plikos viršūnės... 


Už vis gražiau ir stebuklingiau atrodo... Kaja kalnas, tai yra 
smailasai. Atbėga jis iš šiaurės vakarų miglos, nuo Čatirdago, kaip 
koksai slibinas, blizgėdamas saulėje savo plika akmenine nugara, it 
išsišovusiais nugarkauliais, ir tęsdamas savo ilgą nusususią uodegą 
per miglotus miškus ir Jailos perkalnes. O susidūręs su Šventuoju 
kalnu, įis atsistoja piestu, iškelia į padangę savo smailą snukutį ir, 
pasirėmęs ant daugybės kojų, tarytum benori jau kibti, bet pamatęs 
Šventojo kalno viršūnėj palaimintojo kapa, nusigąsta, nusižemina ir 
taip amžiams ir pasilieka, bijodamas ir prie įūros siekt ir atgal trauk- 
tis. — Vienuolis. 


Čia Vienuolis aprašo Kajos kalną. Sumini jo ypatumus: 
jis smailas, plika akmenine nugara, ištysęs. Sumini io santy- 
kius su kitais kalnais: su Šventuoju kalnu is nori susikibti. 

Norint kurį dalyką aprašyti reikia pažinti jo ypatumai, 
žymės, iš visų pusių. Pirmiausia galima duoti bendras dalyko 
vaizdas; paskum aprašomos įo sudedamosios dalys; toliau jo 
santykiai su kitais daiktais. Aprašymas gali eiti ir atvirkš- 
čia tvarka (kuria tvarka čia yra aprašytas Vienuolio Kajos kal- 
nas?). Šituos aprašymo ypatumus galim išreikšti tokia 
schema: 


Minis ei Ajo 
K sė Antar. „A / 


1 brėž. 2 brėž. 

Pirmasis brėžinys rodo, kad autorius aprašo daiktą iš visų 
pusių, visais atžvilgiais. Antras, kad aprašo daikto sudeda- 
mąsias dalis (pav., pir- 


ma namo pamatus, pas- 3 Tali lai 5 


kui sienas, stogą ir t. t.). 


Trečias, kad aprašo san- Į ai 
. 2 . M, 

tykius tarp aprašomojo ki 

daikto ir kitų daiktų Auda, ji 

(pav., aprašęs namus, E N 


Taigi  aprašomąja 


gali kalbėti, kam jie rei- a) Anai dalikas 
kalingi). Į 

Savndykis SAM, kikais 
forma, arba tiesiog apra- 1 delykals. 
šymu, vadinūm tokią 


minčių dėstymo formą, 2 i dalykai, 
kuri nuosekliai atvaiz- 
duoja daikto ypatumus. 3 brėž. 


2. Pasakojamoji iorma. 


Pasakojamoji forma, arba tiesiog pasakojimas, yra tada, 
kai kalbama apie įvykius. 

Gyveno du bičiuliu, kurių vienas turėjo sūnų, o antras — duk- 
terį. Vaikai labai mylėjo vienas kitą, bet tėvai jų vienų net iš namų 
neišleisdavo. - Vieną kartą tie sūnus ir duktė nuėjo į bažnyčią, 0 prieš 
tai jiedu susitarę per patį suklaupimą atsistoti. -Kaip susitarė, taip ir 
padarė: suklaupimo metu atsistojo, ir vienas į kitą pažiūrėjo. Dievas 
už tai ant jų abiejų labai supyko ir pavertė gegutėm. Taip gegutėm 
jiedu ir išskrido iš bažnyčios, o išskridusiu ir negalėdamu savo lizdo 
susinešti, deda kiaušinius į svetimus lizdus ir vaikų neperi. — Tauto- 
saka, 


Čia papasakotas įvykis, dalyko atmainos: iš pradžių buvo 
vaikai, paskum jie pavirto gegutėmis. Šitos atmainos eina tam 
tikra nuoseklia laiko eile: pirma vaikai nuėjo į bažnyčią, paskum 
atsistojo, paskum pavirto gegutėmis, paskum išlėkė..., o ne at- 
virkščiai. Rašytojas seka tas atmainas ir jas atvaizduoja. Ap- 
rašyme laiko eilė nesvarbu; ten svarbiau vieta, erdvė. 


Šitokį rašymo būdą lengva pavaizduoti tokia schema: 

Brėžinys rodo autorių stovint vietoj, o judant keičiantis patį 
dalyką. Autorius stebi kiekvieną dalyko atmainos momentą. 
Taigi tokia veikalo minčių 
dėstymo forma, kuri kalba 
apie įvykius, apie dalyko 
atmainas, ta tvarka, kaip 
jos įvyko, vadinama pasa- 
kojamąja forma, arba pa- 
sakojimu. 


3. Protaujamoji forma. 


Aprašymas ir pasako- 
jimas kalba tiesiog apie pa- 
tį daiktą: vienas apie jo 

, pastovius ypatumus, ant- 
ras apie ypatumų atmainas. Bet gali atsitikti, kad kalboje bus 
reiškiama tik keno nors nuomonės, sukilusios žmogui to dalyko 
proga. = 


Šviesi žvaigždutė nusirito Kad įtikėtum, ką žmonės sako: 
Į nematuotas platybes, Gal motinėlės sengalvėlės 
Prapuolė... žymės nepaliko Šeimyna tuo sykiu neteko... 
Ir klaidžioja po tuštybes. Kas vaikučius jų prižiūrės? 


Kas našlaičius priglaus, paglostys? 

Kas aprėdys, pavalgydins? 

Kas karčias ašaras nušluostys? 

Kas juos gyventi Damokys? 

Pr. Vaičaitis. 
Pirmas posmas yra aiškus pasakojimas, kaip žvaigždutė nu- 

sirito. Bet antrojo ir trečiojo posmo negalim laikyti nei aprašy- 
mu, — nes Čia apie žvaigždutės ypatumus nieko nekalbama, — 
nei pasakojimu, — nes tai žvaigždutei visai nieko daugiau ne- 
įvyksta, jokių atmainų, apie ją visai ir nekalbama. Čia kalbama 
jau visai apie naują dalyką — apie našlaičius. Kaip nuo žvaigž- 
dutės autorius perėjo prie našlaičių? Atkreipkim dėmesį į antro- 
jo posmo pirmą eilutę: žmonės sako, kad kiekvienas žmogus tu- 
rįs savo žvaigždę; kai miršta, ir žvaigždė krintanti. Taigi auto- 
rius turi dvi tiesas: pirmą — žvaigždė nukrito, antrą — kai 

žvaigždė krinta, žmogus miršta. Iš šitų dviejų tiesų jis pasidarė 
trečią — vadinas, dabar numirė koksai žmogus,—gal tėvas, gal 
motina — ir vaikai gal paliko našlaičiai. 

Tokis minčių dėstymas, kur iš dviejų Gr daugiau minčių 
vedama nauja mintis, nauja tiesa, vadinamas protaujamąja for- 
ma, arba protavirnu. 

Protavimo sudedamąsias dalis galim šiaip išreikšti: 

Brėžinys rodo, kad 


žmogus pažįsta dvi tie- ai į 


sas, o iš tų dviejų su- 


daro trečią. Ž- | J 
Retai pasitaiko, kad Juk. e- r >e i Kasas 


veikalas būtų parašytas i =. - 
tik viena kuria forma. Tiesa 
Paprastai visi trys for- 5 brėž. 


mos būdai eina pakaito- 

mis. Tik vieno esti daugiau, kito mažiau. Jei veikale daugiau var- 
tojama aprašomosios formos, tai visas veikalas vadinamas apra- 
šymu, arba aprašomuoju veikalu (Kelionės, gamtos, geogratijos 
vadovėliai); iei daugiau pasakojamosios formos — pasakojimu, 
arba pasakojamuoju veikalu (istorija, biografija...); jei daugiau 
protaujamosios formos—protavimu, arba protaujamuoju veikalu 
(filosofija, mokslo veikalai, publicistika, kritika, — o literatūros 
teorija kurios formos daugiau vartoja?). 


IV. Kalbos aiškumas, taisyklingumas, sklandumas. 


Kiti žmonės autoriaus mintis sužino iš jo žodžių ar rašto. 
Kad galėtų tų minčių maloniai klausytis ir lengvai jas suprasti, 
veikalo kalba turi būti aiški, taisyklinga, sklandi. 


1. Kalbos aiškumas. 


Veikalo kalba turi aiškiai ir tiksliai išreikšti autoriaus mintį, 
kad skaitytojas ar klausytojas ją suprastų. Kad kalba būtų aiš- 
ki, reikia dviejų dalykų: 1? kad pačiam autoriui mintys būtų aiš- 
kios — žinotų, ką nori pasakyti, 29? kad sugebėtų jas aiškiai iš- 
reikšti literatūrine forma, 

Kad autoriui mintys būtų aiškios, kaip esam matę, jis turi 
dalyką pažinti, o kad sugebėtų tiksliai išreikšti, turi mokėt pa- 
vartoti žodžius ir sakinius. Mintį užtemdo nemokėjimas pa- 
vartoti — 

1? žodžių, panašiai skambančių, bet turinčių įvairias prasmes 
(omonimų); 

29 žodžių, nevienodai skambančių, bet turinčių labai artimas 
prasmes (sinonimų); 

30 sintaksės konstrukcijų, ypačiai nemokėjimas sakinyje 
įvardžio vartoti. 

Omonimų pavyzdžiai: - 

Malūno mašinos su sietais (kur miltus sijoja). Pasirodė sene- 
lis, apsivilkęs baltais marškiniais, per įuosmenį susietais (sujuostais). 
Kad ėmė visos ožkos lipti (kopti)! Raganos rankos pradėjo lipti prie 
žirgo šono. , 

Čia omonimų prasmės aiškios iš pačių sakinių. Bet ar aiški 
yra kitos poros sakinių prasmė? 

Kai ėjo pro linų lauką, Jonas paėmė merginos ranką ir įdėio į 
saują žiedą (mūvimąji ar lino?). | 

Tėvas pabus, kol vaikas pabus. (Ar tėvas bus tol, kol vaikas 
pabus (= išsimiegos)? Ar tėvas bus, kol bus ir vaikas? Ar tėvas 
išsimiegos, kol vaikas bus? — mintis neaiški). 

Švinas, į ugnį sviestas, ištirpo kaip sviestas. — M. Gustaitis. 
Sinonimų pavyzdžiai: 

Karas -— kova; suolas — krėslas — kėdė; stalas — skobnis; 
pečius — krosnis; žirgas — arklys — kuinas; virsti — tapti; pri- 
mušti — prilupti; kalba — šnekta... 

Karo vadai susėdo ant žirgų, o Joneliui Durneliui teliko men- 
kutis arklelis. Visi išiojo į karą. Kovoje Durnelio kuinas pavirto 

aikliausiu žirgeliu, o ponų žirgai neverti buvo net kuinų vardo. 

Netiksli sintaksės konstrukcija: 


Jonas pasakė Petrui, kad jis jo nematęs krikštynose (katras 
katro nematė?). Ž 


2. Kalbos taisyklingumas. 


Kad kalba būtų aiški, ji turi būti ir taisyklinga. O taisyk- 
linga ii bus tada, kai nevartos žodžių ir posakių, priešingų gim- 
tosios kalbos dėsniams. Kalba gali pasitaikyti netaisyklinga 
gramatikos ir žodyno atžvilgiu. Pav.: 

Atvėriau langą, kad pasisemti 

Dangaus aukštybių šviesos auksinės. — Buivydaitė, 
Liuosybės noriu, o jinai lizosa 

Vilioja kūną. — Mikuckis. 


Sintaksės klaidos, patekusios į gimtąją kalbą iš kitų kalbų, 
vadinamos solecizmais, žodyno — barbarizmais. 


3. Kalbos sklandumas, 


Žodžiai ir sakiniai veikale reikia taip sutvarkyti, kad lengva 
būtų kalbėti ir malonu klausyti. Šis kalbos sklandumas parei- 
na nuo maždaug vienodo kartojimosi žodyje balsių ir priebal- 
sių, nuo kirčių paskirstymo. Sakinys nesklandus: 1? jei pasi- 
taiko viena po kitos daug balsių: 

Prie įėjimo jis neįeis. — K. Bizauskas; 

29. Jei per daug kartojasi panašūs skiemenys gretimuose Žo- 
džiuose: 

Visi ujo ją, kaip tą išmestą šunelį. 

Tokiais atvejais žodžiai reikia sukeisti arba visai pakeisti: 

Ją visi ujo, kaip išmęstą šunelį. 


I. Klausimai. 1. Kurie yra veikalo formos dalykai? 2. Kodėl ne- 
laikysim literatūros kūriniu pirkėjo pasikalbėjimo su pardavėju? Ko rei- 
kia, kad tas pasikalbėjimas virstų literatūros veikalu? — 3. Kurios yra vei- 
kalo formos rūšys? — 4.. Kas yra sutrauktinė ir periodinė kalba? — 5. Ku- 
rie skiriamieji ženklai vartojami sutrauktinėj ir periodinėj kalboj? — 6. Kas 
yra monologinė? dialoginė? epistolinė forma? — 7. Kas yra. aprašomoji? 
pasakomoji? protaujamoji veikalo forma? — 8. Kokių autorių ar veikalų 
žinote, kuriuose vyrautų aprašomoji forma? pasakojamoji? protaujamoii? — 
9, Ko reikia, kad kalba būtų aiški, taisyklinga, sklandi? — 10. Kuo skiriasi 
omonimas nuo sinonimo? 


II. Uždaviniai. I. Kuria forma parašyta „Napalys skaito“: su- 
trauktinė ar periodine? Periodinės dalies turinį papasakokite sutrauktine 
forma. Sutrauktine forma aprašykite Kajos kalną (žiūr. Lit. Teorija 18 psl.). 
— 2, Suraskite monologinę, dialoginę formas „Močiutės pasakoj“. Parašy- 
kite tą pasaką dramine forma. Parašykite dramine forma „Mamuže mano.“ 
— 3. „Šventadieny“ yra aprašomolji, pasakojamoji, protaujamoji ' for- 
ma. — 4, Parašykit aprašomąja forma „Mano kelias į mokyklą“. Tą pačią 
žemą parašykit pasakojamąja forma, pavartodami ir monologinę ir dialoginę 
kalbą. — 5. Pratimams, kalbos taisyklingumo, aiškumo, sklandumo atžvilgiu, 
praverstų klasėje skaityti ir nagrinėti pačių mokinių darbai. 


C. 


Literatūros veikalų suskirstymas į 
prozą ir poeziją. 


Skirstymo pagrindas. 


Įsiskaitykim į Maironio „Jaunąją Lietuvą“, pažvelkim į Čiurlionio 
„Rexą“, į Zakaro „Laisvę“, įsiklausykim į Sasnausko „Kur bėga Šešupė“ — 
visi jie yra meno kūriniai. Kiekvienas meno kūrinys turi savo ideją, kurią 
išreiškia tam tikra kitiems pažinti prieinama priemone. Tapybos priemonė 
-— dažai: skulptūros — medis, molis, marmuras, bronza; muzikos — garsas 
(muzikos instrumentų ar žmogaus). Literatūra nuo kitų meno rūšių tuo ir 
skirias, kad jos reiškimosi priemonė — žodis. Dėl to sakom, kad literatūra 
yra žodžio menas. Bet ir šitą žodį ne visi literatūroj vienaip vartoja, ne- 
vienodu būdu žodžiais išreiškia savo mintis, ar nuotaiką. Žodžio vienokis 
ar kitokis pavartojimas literatūros veikalams yra pagrindas skirstyti juos 
į ivairias rūšis. Pirmiausia į dvi svarbiausias rūšis: prozą ir poeziją, 


I. Prozos ir poezijos sąvoka. 
Paprastoji ir vaizdingoji emocingoji kalba. 


Vieną ir tą patį dalyką aprašyti, tas pačias mintis pasakyti 
galim nevienodais žodžiais. Štai Žemaitė rašo: 

Boba išlipo, vaikus iškilnojo... ir nuėjo į bažnyčią... 

Užėio suma. Visi žmonės iš patvorių sulindo į bažnyčią. 

Arba Vaižgantas: 


Rytdieną į pavakarį Gintautas pasiėmė savo kuoką ir pės- 
čias nukaukšėjo į Santeklius. 


Visuose trijuose pavyzdžiuose kalbama apie ėjimą: apie 
tą patį dalyką. Bet nevienodi žodžiai tam pavartoti: vienur 
nuėjo, kitur — sulindo, trečius — nukaukšėjo. Nevienodas 
dėl to ir įspūdis. Kai skaitom: sulindo į bažnyčią, gaunam vai- 
zdą: maža bažnyčios anga, daugybė žmonių, jie per vargą len- 
da į bažnyčią. Kai skaitom: nukaukšėjo į Santeklius, mes, 
taryt, girdim, kaip Gintautas žengia, girdim „patį žingsnių gar- 
są. Pirmasis žodis (nuėio) jokio vaizdo nesukelia. Antrieji su- 
kelia mūsų vaizduotėje paveikslus. 

Dar pavyzdys. — Štai aprašyta naktis: 

Naktis. Žvaigždės šviečia. 

O Maironis tą pačią naktį šitaip vaizduoja: 
Užmigo žemė. Tik dangaus 
Negęsta akys sidabrinės... 

Pirmojo posakio žodžiai sukelia mūsų sąmonėje nakties, 
žvaigždžių šviesos supratimą, sąvoką. Maironio posakis tą pačią 
mintį išreiškė vaizdais, kurie sukelia mums ir tam tikrą nuotaiką. 
Nakties negalime įsivaizduoti, bet kai sako žemė miega, kyla 
mums vaizdas, nes mes žinom, kaip atrodo miegąs Žmogus, gy- 
vulys, paukštis: įokio judesio. Pasakymas Užmigo žemė su- 
kelia mums ir ramybės tylos jausmą. Dangaus sidabrinės akys 
negęsta vėl kelia mums vaizdą, lyg tos žvaigždės būtų gyvos ir 
eitų sargybą, budėtų tuo metu, kada žemė ilsis. 


Šita kalba, kuri mintis išreiškia, dalykus aprašo vaizdais, 
vadinasi vaizdingoji; kalba, paiėgianti sukelti nuotaiką, jausmus 
(emocijas), vadinasi emocingoji. O ta, kuri aprašo daiktą ar 
įvykį paprastais žodžiais — nevaizdingoji, sąvokų, arba pa- 
prastoji kalba. Vaizdingoji kalba daugiausia eina drauge su 
emocingąja. 

Vaizdais gali būti išreikšta ne tik viena mintis, bet ištisas 
veikalas. Žinoma, pav., pasakėčia apie asilą ir apuoką: kaip 
keleiviui asilui apuokas rodė kelią, nors dieną pats nieko nematė; 
kaip dėl to abudu įgriuvo į duobę. 

Kas ta pasakėčia pasakyta? — „Kas tik klausė kvailo vado, 
tas tikrai nelaimę rado“. Šitą mintį reiškia visas tas pasakoji- 
mas. Ta pati mintis galėtų būti ir kitaip nagrinėiama. Pavyz- 
džiui. — Niekados nereikia aklai pasitikėti kitais, ypač tais, ku- 
rie greitai savo patarimus siūlo. Yra žinia, kad daugiausia savo 
išmintį nori parodyti tie, kurie mažiausia išmano. Jeigu tokiu 
žmogum patikėsi, tai jis imsis, gal būt, iš visos širdies tau pa- 
dėti, bet dėl savo menko išmanymo ir pats įklius į nelaimę ir tave 
įklampins. Tad prieš pasiduodamas keno vadovybei gerai žiū-- 
rėk, ar tas žmogus yra vertas tavo pasitikėjimo. — Ta pati 
mintis išreikšta ne vaizdu, bet samprotavimu. 


Šitokis dvejopas dalyko atvaizdavimas atsako ir žmogaus 
prigimčiai. Sąvokų kalba yra kuriama žmogaus proto ir pra- 
byla daugiau į klausytojo protą; vaizdingoii emocingoji kalba 

kuriama vaizduotės jausmo ir prabyla daugiau į klausytojo vaiz- 
duotę ir emocijas jausmus. 

Jei mintis yra išreikšta vaizdinga emocinga kalba ir suža- 
dina mūsų vaizduotę ir jausmus, vadinam tokią kalbą poetiška; 
jei visas veikalas yra poetiška kalba išreikštas, vadinsim jį po- 
ezijos veikalu. Taigi žmogaus dvasios kūryba, išreikšta žodžio 
vaizdais, galinti sužadinti mūsų vaizduotę ir įūusmus, yra po- 
ezija?). 

Jei mintis yra išreikšta sąvokų kalba ir prabyla į protą, to- 
kią kalbą, kad atskirtume nuo poetiškos, vadinam proziška, o 
veikalas, parašytas proziška kalba, bus prozos veikalas. Taigi 
žmogaus dvasios kūryba, išreikšta paprastais žodžiais ir pra- 
bylanti į žmogaus protą, yra proza“). 

Tai pagrindinis skirtumas tarp prozos ir poezijos. Tačiau. 
dažnai tam pačiam xeikale pasitaiko ir vaizdingos emocingos 
kalbos ir nevaizdingos. Dėl to sakom, kad tokiam veikale yra ir 
prozos ir poezijos. Vadinsim jį prozos ar poezijos veikalu pa- 
gal tai, katro elemento bus daugiau. 


II. Poezijos ir prozos išviršinė forma. 
Eiliuota ir neeiliuota kalba. 


Paprastai poezijos kalbą nuo prozos atskiriam pirmu pa- 
žvelgimu: prozos veikalai — neeiliuoti, poezijos — eiliuoti. Dėl 
to kasdieninėį kalboj, kai sakoma poezija, tai turima galvoj ei- 
liuotinė kalba. Iš čia kyla siauresnis poezijos terminas, kuris 
tereiškia tik eilėraščius ar eilėmis parašytus kūrinius. O roma- 
nams, apysakoms... šito termino netaiko, įuos vadina tiesiog 
beletristika (pranc. belles lettres — gražūs rašiniai), arba dai- 
liąją proza, nors literatūros teorijos akyse tiek vieni tiek antri 
kūriniai yra poezijos, tik nevienodų žanrų (rūšių). į 

Tačiau ne visada ir eiliuotinė kalba reiškia poeziją. Gali 
būti — ir būdavo — eilėmis parašyta ir geometrijos teorema 
ir literatūros teorijos apibūdinimai. Dėl to ten, kur yra eilės, 
poezijos gali ir visai nebūti. 

*) Poezija — graikiškas žodis, reiškiąs kūrybą. 

*) Prozos žodis lotyniškas,  prorsa, iš proversa. Mat, romėnai 
skirdavo eiliuotą kalbą nuo neeiliuotos. 

Literatūros teorija nagrinėja ir prozos ir poezijos veikalus. 
Ta dalis, kuri nagrinėja prozos veikalus, vadinama prozos teo- 
rija. Kuri nagrinėja poezijos veikalus — poezijos teorija, arba 
poetika. 


III. Prozos veikalų bendrieji reikalavimai ir 
suskirstymas. 


Prozos veikalai tarnauja mokslo arba praktikos gyvenimo 
reikalams. Kadangi jų tikslas duoti žmogaus protui žinių apie 
kokį dalyką, tai prozos teorija visiems prozos veikalams stato 
Šiuos reikalavimus: 

kad veikalo mintys būtų teisingos, visapusiškos, aiškiai iš- 
reikštos. Nusikalsti teisingumui veikalas gali dveiopai: tyčio- 
mis ar netyčiomis. Kad veikalas netyčiomis neduotų klaidingų 
žinių, dalykas turi būti gerai, iš pagrindų visapusiškai išnagri- 
nėtas. Kad skaitytojas veikalo mintis kaip reikiant suprastų — 
jos turi būti aiškiai išreiškiamos. Taigi bendrieji prozos kūri- 
niams reikalavimai: 19 žinių teisingumas (objektingumas), 2“ vi- 
sapusiškumas, 3* aiškumas. 

Prozos teorija nagrinėja ir atskiras prozos veikalų rūšis ir 
nustato jiems reikalavimus, 

Atsižvelgiant į tai, kuriems tikslams veikalas tarnauja, pro- 
zos veikalai skirstomi į 19 mokslo veikalus, 29 kritiką, 3? publi- 
cistiką, 4? retoriką. Mokslo veikalai atsako mokslo tikslams, 
publicistika ir retorika atsako gyvenimo praktikos reikalams. 
Kritika yra pereinamasis laipsnis iš mokslo veikalų į publicisti- 
ką. Toliausiai stovi nuo poezijos veikalų mokslo veikalai. Pas- 
kum pamažu artėja, o retorika prisiartina arčiausiai — ten rū- 
pinamasi veikti ne tik žmogaus protą, bet ir vaizduotę ir jausmą. 


t. Mokslo veikalai, 


Į mokslo veikalų grupę įskiriam visus tuos prozos veikalus, 
kurie yra rašomi mokslo tikslais. Čia randam aprašomuosius 
veikalus: geografiją, gamtą, astronomiją, psichologiją ir kt., 
pasakojamuosius: metraščius, memuarus, biografiją, istoriją, 
protaujamuosius: filosofiją, matematiką. 


DA 


a)Metraščiais vadinami toki pasakojamieji veikalai, kur 
išdėstomi kurios nors tautos gyvenimo nuotykiai griežtai chro- 
nologine tvarka (pamečiui), nenurodant jų priežasčių. Kitaip 
metraščiai vadinami kronikomis. 

Pirmieji lietuvių metraščiai pasirodė XIV a. gale, paskum apsčiai jų 


prirašyta XV ir XVI a. pradžioj, bet ne lietuvių kalba — gudų. Apie lie- 
tuvius savo metraščiuose mini ir kitų tautų rašytojai — lenkai, vokiečiai. 


b) Memuarais, arba užrašais, vadinasi tokie pasakojimai 
apie istorijosiir kitokius įvykius, kuriuose pats autorius dalyvavo 
ar juos matė. Paprasčiausia memuarų forma — dienoraščiai"). 

Memuarų žinios gali būti teisingesnės nei metraščių, nes da- 
Iyką matė pats autorius; pilnesnės, nes nurodo įvykių priežastis. 
Antra, vertus, subjektingesnės, nes autorius pasakoja ir apie sa- 
ve, 0 čia yra pavojaus savo asmuo iškišti. 

Memuarų pavyzdžiai — Valančiaus „Pastabos pačiam sau“, Pr. Ža- 


deikio „Didžiojo karo užrašai“, G. Petkevičaitės „Karo meto dienoraštis“, 
V. Pietario „Iš mano atsiminimų“. 


c) Biografija yra pasakojimas apie keno nors gyvenimą 
nuo jo pradžios iki mirties. — Biografijos tikslas iškelti aikštėn 
žmogaus asmenybės (su visais dvasios ypatumais) plėtojimasis 
pažymint veiksnius, kurie labiausiai jo asmenybę formavo, 
svarbiausius gyvenimo įvykius ir darbus, kuriais pasireiškė io 
dvasios galios. 

Biografijos rašomos iš savo pastebėjimų, kitų Žmonių papa- 
sakojimų, aprašomojo asmens pasipasakojimų, įvairių rašytų 
memuarų. 

Savo paties biografija vadinasi autobiografija. 


d) Istorija yra sudėtingiausias pasakojamas veikalas. Is- 
torija vadinam pasakojimą apie tautos ar visuomenės gyveni- 
mą, nurodant svarbiausius to gyvenimo įvykius daugė su jų 
priežastimis ir padariniais. Gali būti valstybės, tautos, atskiros 
organizacijos ar įstaigos istorija. 

Istorijos medžiaga tinka metraščiai, memuarai, biografijos, 
įvairūs rašto ar kitoki dokumentai. 


1 


*) Dienoraščiai, iei parašyti dailingąja forma, iau įeis į poezijos sritį. 

2. Kritika, 


Kritika, apskritai imant, yra ko nors įvertinimas. Kriti- 
kuoti, arba vertinti, galima įvairios sritys: mokslas, menas, 
statyba, komercija ir t. tt Tačiau labiausiai išsiplatinus yra li- 
teratūros ir apskritai meno veikalų kritika. Kritikoj svarbu du 
dalykai: konstatuoti koks dalykas yra ir, antra, koks jis turėtų 
būti. Dėl to kritika vadinam kūrinio vertinimą, kuriame nuro- 
dornos teigiamosios ir neigiamosios jo pusės atsižvelgiant į tai, 
kokių taisyklių turi laikytis tas kūrinys. 

Trumpas kūrinio vertinimas vadinamas recenzija. Recen- 
zija gali būti tik informacinė — kada pasakoma, kas kūriny yra, 
arba ir vertinamoji — kada pasakoma, ko vertas yra kūrinys. 


3. Publicistika, 


Publicistika yra mažo tūrio veikalai, kurie nagrinėja visuo- 
menės politikos, ekonomijos ... dienos klausimus. "Tai laikraš- 
čių straipsniai. Publicistika stovi jau arčiau prie poezijos nei 
mokslo veikalai: joje daugiau gyvumo emocingumo, 


Įžymiausi lietuvių publicistai yra A. Jakštas - Dambrauskas, A, Sme- 
tona. J. Tumas - Vaižgantas. 


4. Retorika, 


Retorika nagrinėja kalbas, kurios yra sakomos norint klau- 
sytojus įtikinti kurios minties teisingumu, patraukti jų valią ir 
jausmus, kad jie veiktų kalbėtojo norima kryptim. Kalbėtojai 
vadinami oratoriais. Oratorių kalbos taikomos ir į Žmogaus 
protą, ir į valią, ir į jausmus. Tam tikslui pavartojama vaizdingoji 
emocingoji kalbos forma. Ypačiai daug vartojama figūrų. Tuo 
oratorių kalbos artėja prie poezijos veikalų. 

Oratorių kalbos esti įvairių rūšių, žiūrint, kokia proga ios 
sakomos: 1? valstybinės kalbos, jei sakomos valstybės reika- 
lais; čia pat priklauso teismo bylos; 20 privatinės — pagyrimo 
kalbos, vestuvių bylos; 3? religinės — bažnyčios pamokslai. 

Įžymiausius oratorius yra davę graikai ir romėnai: Demosteną (IV a. 
pr. Kr.) ir Ciceroną (I a. pr. Kr.). Bažnytiniais pamokslais labiausiai pa- 


garsėjo pirmaisiais krikščionybės amžiais šv. Jonas Auksaburnis, naujesniais 
— prancūzų vyskupas Bossuetas (XVII a.). 

IV. Poetikos pagrindinės problemos ir suskirstymas. 


Palyginkim literatūros veikalo kūrimą su rūmų statyba. 
Kaip rūmų mums daugiau imponuoja namo forma, ne medžiaga, 
iš kurios pastatyti, taip ir literatūros kūriny poetika domis dau- 
giau tomis poetinėmis priemonėmis, dėl kurių mes veikalą laikom 
poezijos kūriniu, tomis manieromis, kurių randi veikalo statyboj. 

Rūmas statomas iš kokios nors medžiagos, sakysim, ply- 
tų. Statytojas pirma pavartoja molį, smėlį, vandenį; iš jų pa- 
daro plytas, paskui jau iš plytų stato rūmą. Lygiai taip meno kūi- 
rėjas pavartoja pirmiausia žodį, iš žodžių sudaro sakinius ir jų 
konstrukcijas, o iš tų jau kuria patį veikalo rūmą. 

Toliau lyginant — pastatytų rūmų esti visokių; jie suskirs- 
tomi pagal tikslą, kuriam jie yra statyti, pagal pastatymo būdus 
ir t. tt (gyvenamiejį namai, sandėliai, dirbtuvės ...). Lygiai 
taip poetikai svarbu konstatuoti, kaip galėtų būti skirstomi rū- 
šimis poezijos veikalai; kuriais pagrindais, kurios dažniausiai 
pasikartojančios veikalų rūšys. 

Taigi poetikos problemas sutraukiame į šias tris pagrindi- 
nes: 

1" kaip poezijos reikalams pavartojamas žodis; žodžio pra- 
smė (poetinis žodynas), žodžio garsas (metrika), žodžių jungi- 
mas į sakinius ir posakius (poetinė sintaksė); 

2" kaip iš sakinių sudaromi didesni poezijos veikalo ele- 
mentai ir iš jų sukuriamas veikalo pastatas (kompozicija); 

3? kaip ir kuriais pagrindais jau išbaigti kūriniai skirstomi 
rūšimis (poezijos žanrai). 

Veikalo kalba, pareinanti nuo žodžių parinkimo, nuo jų s- 
dėjimo į sakinius ir sakinių sugretinimo, vadinama stilium, 0 
mokslas apie stilių — stilistika. 

Tokiu būdu poetiką suskirstome šiaip: 

1? stilistika, 29 kompozicija, 3? poezijos žanrai. 

I. Klausimai. 1. Kokius pažįstate tapybos paveikslus? skulptūros 


vaizdus? Ar juose yra išreikšta kokia mintis? Kuo jų minties išreiškimas 
skirias nuo literatūros veikalo minties išreiškimo? 2. Keleriopai žodis gali 

būti vartojamas mintims reikšti? Kaip apibūdinama vaizdingoii emocingoji 
kalba? sąvokų kalba? 3. Ar žinote kokį veikalą, kuris būtų parašytas vaiz- 
dinga, emocinga kalba? sąvokų kalba? — 4. Ką vadiname proza plačiąja 
prasme? siaurąja prasme? Kurių žinote prozos (plačiąja ir siaurąja pras- 
me) veikalų? — 5. Ką vadiname poezija plačiąja prasme? siaurąja prasme? 
Kurių žinote poezijos (plačiąja ir siaurąja prasme) veikalų? — 6. Kurie ben- 
drieji prozos teorijos reikalavimai? kurias veikalų grupes prozos teorija 
nagrinėja? 7. Ką vadiname metraščiais? memuarais? istorija? biografija? — 
8. Į kurią veikalų rūšį skiriame publicistika, oratorių veikalus: į poeziją ar 
prozą? Kodėl? — 9. Kurios yra pagrindinės poetikos problemos? Kaip poe- 
tika suskirstoma? 


II. Uždaviniai. 1. Parašykit autobiograiiją; parašykit biografiją sa- 
vo tėvų, brolių ar draugų? — 2. Parašykit savo memuarų. 


POETIKA 


Literatūros teorija Poetika. 


PIRMOJI DALIS. 


STILISTIKĄ. 


Stilius ir stilistikos dalykas, 


Kai būsim gerai įsiskaitę Krėvės „Dainavos šalies padavi- 
mus“, Vaižganto „Pragiedrulius“, „paimkim ir skaitykim „Ša- 
rūną“, „Dėdes ir dėdienes“. Net nematę autoriaus parašo, be 
didelio vargo atspėsim, kas yra tų veikalų autoriai. Iš ko at- 
spėjam? — Iš tų veikalų kalbos. Kiekvieno savarankiško rašy- 
tojo kalba yra savotiška, kuo nors besiskirianti nuo kitų rašy- 
tojų. „Dainavos šalies padavimų“ autorius vartoja daug tokių 
žodžių ar formų, kurių nepasitaiko Vaižganto raštuose. Vaiž- 
gantas dažnai sudaro kitokius sakinius nei Krėvė, ar kitaip jo 
raštų garsai skamba. Šis rašytojo kalbos būdas, pareinąs dau-- 
giausia nuo žodžių parinkimo, nuo sakinių sudarymo ir jų su- 
jungimo, vadinamas, kaip matėm, stilium. 

Taigi kiekvienas rašytojas savo poezijos') kalbą padaro 
vaizdingą emocingą savaimingais, savarankiškais būdais. Tie 
būdai suteikti kalbai vaizdingumo ir emocingumo vadinami sti- 
liaus priemonėmis. O stiliaus priemonių mokslas vadinamas 
stilistika. 


Svarbiausios yra tos stiliaus priemonės, kurios pareina nuo 
1? žodžių parinkimo, 29 žodžių sudėjimo į sakinius ir sakinių su- 
grupavirno. 

Stiliaus priemonės, pareinančios nuo žodžių parinkimo, va- 
dinamos poetiniu žodynu. Stiliaus priemonės, pareinančios nuo 
žodžių sudėjimo į sakinius ir sakinių sugrupavimo, — poetinė 
sintaksė, Nuo žodžių parinkimo ir nuo jų sudėjimo į sakinius pa- 
reina taip pat ir stiliaus skambumas, muzikingumas. Taigi 
skambaus stiliaus priemonės sudaro metriką. 


1) Poezijos ir prozos terminai čia vartojami plačiąja prasme, 

A. 
Poetinis žodynas. 


Stiliaus priemonės, pareinančios nuo žodžių parinkimo. 


Poetinis žodynas susidaro iš nepaprastų, palyginti su prozos kalba, 
žodžių. Nepaprastų 1? žodžių kilimo atžvilgiu, t. y. pavartojant žodžius ne 
iš tos pačios epochos (archaizmai ir neologizmai), ne iš tos pačios tarmės 
(provincializmai), ne iš tos pačios kalbos (barbarizmai); nepaprastų 29 Žo- 
džių prasmės atžvilgiu — žodžių turinį griežčiau apibrėžiant (epitetai, pa- 
lyginimai), žodžių prasmę pakeičiant (tropai). 

Taigi poetinio žodyno skiriame šias stiliaus priemones: A: 1? archaiz- 
mus, 2? neologizmus, 3? provincializmus, 4? barbarizmus; B: 1? epitetus, 
29 palyginimus, 3? tropus. | “. 


a) STILIAUS PRIEMONĖS ŽODŽIŲ 
KILIMO ATŽVILGIU. 


< I. Archaizmai. 


Archaizmais vadiname tuos žodžius ar jų formas, kurie se- 
niau buvo vartojami, bet dabar jau išėję iš apyvartos. 


O ir atiojo Pastatyk viedrus, 

jaunas bernelis paguldyk naščius, 

bėrų žirgų girdyti. pagirdyk žirgelius, 
Tautosaka. 


„..O kai ėmė rengtis karan joti, pasodino pas straują upelę, 
kur guli miegti amžinai užmigdyti  vaizbūnai, sausą liepos ša- 
kelę. — V. Krėvė. 

„..„Kai jaunas buvau, niekas nemokė, tik žiūrėjo, kad kunigys- 
ton eitau. — V. Krėvė, . 

Nerimo jauna berno širdis; namopi traukė jį, namopi plaukė 
bernelio godos. — V. Krėvė. 

Kodrin tavo takai tamsumos apsupti? — L. Gira. 


Pabrauktieji žodžiai yra archaizmai. Seniau jų daugumas 
vartoti ir kasdieninėj kalboj; šiandien kasdieninėj kalboj žirgų 
vietoj vartojam arklius, vaizbūnų — pirklius, kunigystos — bau- 
džiavos mūsų laikai visai nepažįsta ir t. t. Nevartojam šiandien 
ir formų — namopi — namo, kodrin — kodėl. Pavartoti čia jie 
visą kalbą daro gyvesnę raiškesnę (Pamėginkit šiuose pavyz- 
džiuose archaizmų vietoj pavartoti atsakančius paprastus žo- 
džius. Ar tokis pat įspūdis?). 

Il. Neologizmai. 


Neologizmais, arba naujadarais, vadinami pačių rašytojų 
sudaryti žodžiai ar jų formos. 


Naujų žodžių darymas yra visai naturalus gyvosios kalbos reiškinys. 
Nė viena gyvoji kalba neapsieina su tam tikru žodžių kiekiu. Vieni žmonių 
reikalai dingsta, tada nebevartojami ir žodžiai jų sąvokoms reikšti; jie lie- 
ka tik archaizmai; gyvenimas iškelia naujų reikalų, kuriami ir žodžiai nau- 
joms sąvokoms žymėti. Tie naujadarai žodžiai sukuriami pačios liaudies, 
kalbininkų, rašytojų. Jeigu rašytojo sukurtas naujas žodis pasirodo tinkąs 
kalbos dvasiai, jis tampa visos tautos savybe. Kai visi iį ima vartoti, jis 
liaujas buvęs naujadaras. 


Naujadarų ypačiai daug atsiranda paprastoj kasdieninė 
kalboj: 

„„beveik kiekvienas mokslo žingsnis, padedąs žmogui ge- 
riau pažinti dangų, žemę ir patį save, sutvirtėdavo tik dėl didžiųjų 
žmonių energijos, pasišventimo, savimaršos, drąsingumo, — žmonių, 
kurie, kad ir buvo savo amžininkų plūstami, niekinami ir žeminami, 
dabar yra įtraukiami į skaičių tų, kuriuos daugiausia gerbia apšvies- 
tieji žmonės. — J. Jablonskis. 

Tačiau neologizmai apsčiai vartojami ir poezijoį: sudaromi 
arba visai nauji žodžiai arba naujos žodžių formos. 

Taip prakalbėjęs nuskrido kranklys krankluotis... 


Ir liepė bajoras gaminti kuo greičiausiai šviedrius kardelius, 
miklias kilpinėles, drožti aiklias drožteles, gaminti vėlytėles, balnoti 
šyvus žirgelius... — V, Krėvė, 

Kaip Sacharos vėjai laisvūnai — 

Visagalė io smuiko daina. — S, Neris, 


III. Provincializmai. 


Provincializmai yra tokie žodžiai ar jų formos, kurie varto- 
jami tik atskirose apylinkėse, atskirose tarmėse. Literatūros 
veikalai paprastai rašomi literatūrine, rašomąja kalba, bendra 
visam kraštui. Tačiau stiliaus sumetimais rašytojas gali pavar- 
toti tarmiškumų, provincializmų. Provincializmų gali būti ir žo- 
dyno ir gramatikos. 


Žemė išpijusi, negali keliais šliaužti, kasėjoms reikia pasilenkus 
rinkti... Vėjas, nieko nebodamas, kaskart palakiau šokinėjo... snie- 
gą maišė, vartė, suko ratdną, kėlė stulpus, dūmė į patvorius..., 

Pilk greičiau pusrytį, tuojau ims urėdas skraidinti... 

Sumušė kojas už durų, ir įėjo urėdas, pasibrukęs po pažas- 
ties kaži ką baltą kukulį. 

— Še tau, mano bobele, įdėk vyrui vakartį ... — Žemaitė. 

Ilgai ruošėsi viešnagėn į seną bajorą Myki. — Krėvė, 

Roželė vėl patylėjo, paskui tarė: 

— Ar žina, Kasteli, aš tau pasakysiu vyną daiktą. Nieks neži- 
na, tik mamuneli, Silvestras ir aš. Juk uriadninks būtų radęs pry 
mūsų Silvestrą su visu tavoru, kad ne Paliulieni. Ana sava Beni iš- 
grūda stačiai par laukus pranešti, kad uriadninks genas. Poni Dyvi 
dūk ana už tat dangų... — Š. Ragana, 

Daug gražių provincializmų yra pavartoję mūsų rašytojai: 
Žemaitė, Š. Ragana (žemaitybių), V. Krėvė, Liudas Gira (dzū- 
kybių), Baranauskas (aukštaitybių). 

Provincializmams artimi yra dialektai, kurie pareina nuo pro- 
fesijos ar apskritai visuomeninės būties; miestiečių žodynas 
skiriasi kiek nuo kaimiečių, amatininkų nuo pirklių ir t.t. Su- 
sidaro saviška kalba amatininkų, pirklių, pramonininkų, karių, 
inteligentų... : 


IV. Barbarizmai. 


Barbarizmais vadinami svetimi žodžiai ar jų konstrukcijos 
savoje kalboje. Vieni tų barbarizmų yra griežtai nevartotini; 
antri leistini kaip tarptautiniai žodžiai; treti sąmoningai vartoja- 
mi kaip stiliaus priemonės, Imsim tik trečiosios rūšies barbariz- 
mus. 


Aukštais kalnais įodydami, Užriktavo, užliodavo, 
aukštais kalnais įodydami, užriktavo užliodavo 
armotas riktavo. sidabro kulkelėm. — Tautosaka. 


Silai, pušynai, 
trakai, beržynai, 
ąžuolų karčiamėlė—- Tautosaka, 


Po geros valandos Magdalena dar priduria: 

— Sakau tau, to jau nėra ko gailėtis, tu dargi griešiji gailėda- 
mos. Sena boba, juk kiek tu čia už mane jaunesnė tesi, o tokias 
mislis į galvą leidies — spaviedokis. — S. Čiurlionienė, 

Pabrauktieji žodžiai yra barbarizmai. Vieni jų yra paimti iš 
rusų kalbos, kiti iš vokiečių. Pagal tai, iš kurios kalbos yra 
paimti, barbarizmai vadinami rusicizmais, polonizmais, germa- 
nizmais, galicizmais (prancūzų) ir t. t. 

Ar negalėtume pakeisti čia pabrauktų barbarizmų savais lie- 
tuviškais žodžiais? — Galėtume, žinoma; pav.: aukštais kalnais 
jodydami armotas tvarkė; sutvarkė, užtaisė sidabro kulkelėm. 
Trakai beržynai, ąžuolų simuklelė. Tačiau mūsų įdėtieii žodžiai 
čia neduoda tokio vaizdo kaip anie barbarizmai. Tie barbariz- 
mai čia visą pirmąją dainelę nudažo senumu, rodo ją susidarius 
kovose su vokiečiais, kurie primetė, matyt, lietuviams šiuos ka- 
ro pabūklų terminus. . 

Trečiame pavyzdy išmeskime griešiji, mislis, spaviedokis, o 
įdėkime — nusidedi, mintis, eik išpažinties. Ar įspūdis lieka tas 
pat? Ne. Iš Čiurlionienės pasakymo aiškiai matom, kad kalba 
sena moteris, išaugusi svetimos kultūros įtakoj. Išmetę barba- 
rizmus ir pakeitę juos grynais lietuviškais žodžiais, gausim 
įspūdį, kad ta moteris yra ne tik lietuvė, bet apsipažinusi su nau- 
jąja lietuviška kultūra. 

Taigi barbarizmai fam tikrais atvejais yra tyčiomis varto- 
jami. Tik tam tikrais atvejais gali būti vartojamos ir kitos mūsų 
panagrinėtos stiliaus priemonės: archaizmai, neologizmai, pro- 
vincializmai. Būtent: 19 norint pažymėti epochą, iš kurios žodis 
yra paimtas, 2? norint pažymėti socialinę aplinkumą, iš kurios 
vyra žmogus, tariąs barbarizmus, 3? ieškant minčiai tikslesnio ter- 
mino ir jo neturint savoj kalboj. 

Mokamai vartojamos šitos keturios stiliaus priemonių gru- 
pės stilių daro gyvesnį, ryškesnį, vaizdingesnį. Įprastinių žo- 
džių tarpe jie daro panašaus įspūdžio, kaip, sakysim, melsvam 
tone įbrauktum baltą bruožą. Visas paveikslas bus ryškesnis. 

Tačiau kasdieninėi kalboj ir net literatūroj ypačiai barba- 
rizmai yra vartojami be reikalo, be jokio protingo pagrindo. Dėl 
to veikalą jie tik sugadina, o ne pagražina. 

I. Klausimai. 1. Kas yra stilius ir stilistika? — 2. Kas yra stiliaus 
priemonės? Nuo ko jos pareina? — 3, Kurios yra svarbiausios poetinio žo- 


dyno priemonės? — 4. Ar dailingas stilius gali vartoti archaizmus, neolo- 
gizmus, provincializmus, barbarizmus? Kiek jie pateisinami? 


I. Uždaviniai. 1, Pagalvokite: Ar turi stiliui įtakos rašytojo tem- 
peramentas? amžius? tauta? Ar turi stiliui įtakos žmonės, kuriems skaityti 
rašytojas taiko savo veikalą? Ar turi įtakos dalykas, kurį rašytojas at- 
vaizduoja? — 2, Suraskit „Leono Pagirio“ ir „Senosios ir naujosios gady- 


nės“ barbarizmus, Kurie jų yra rusicizmnai, kurie germanizmai? Ar šie bar- 

barizmai čia galima pateisinti? pakeiskit juos atsakančiais grynais lietu- 
viškais žodžiais. Ar įspūdis tokis pat? — 3, Suraskit „Kūtvailiškių pievų“ 
provincializmnus. 


b) STILIAUS PRIEMONĖS ŽODŽIŲ 
PRASMĖS ATŽVILGIU. 


I. Epitetai. 
1. Epiteto sąvoka. 
Aukštam danguj šviesios žvaigždės, 
didelės ir mažos; 
tiesus kelias man berneliui 
joti pas mergelę. — Tautosaka. 

Daina vadina dangų aukštu, žvaigždes šviesiomis, kelią tie- 
siu. Dangaus paveikslo čia mes pastebime pirmiausią aukštumą, 
žvaigždžių šviesumą, kelio tiesumą, — tų daiktų ypatumus. Tai- 
gi daiktas įsikerta į mūsų vaizduotę savo ypatumais, nelyginant 
kaip žiedo akis savo kraštais į apkabą. Tačiau tie daikto ypa- 
tumai mūsų vaizduotėi nėvienodai stiprų įspūdį palieka. Daikto 
ypatumo įspūdis nebus toks ryškus, jei suminėsim visus daikto 
ypatumus: tamsus, apskritas, aukštas, žvaigždėtas dangus. 
Čia yra keli daikto ypatumai, ir jie vienas kitą lyg užtemdo. 
Ryškiausias įspūdis, kai mažesnius ypatumus nutylim, o pasa- 
kom tik tą, kuris mums daro stipriausią įspūdį, kuris mums rūpi 
labiausiai pabrėžti. Panašiai esti tapyboj: įeigu baltam ione 
nubrėšime įuodą, raudoną, mėlyną, žalią... linijas, tai iš karto 
pastebėsime margumyną, bet nepastebėsim iš karto juodos, sa- 
kysim, linijos, į kurią mums rūpėjo atkreipti žiūrėtojo akys. 
Bet įeigu praleisime visas kitas spalvas ir brauksime baltam fo- 
ne tik iuodų dažų teptuku, kiekvienam tas juodumas įsikirs į 
atmintį. 

Literatūroj tas daikto ypatumas iškeliamas aikštėn kitu 
žodžių ar žodžiais, pridedamais prie daikto vardo: šilkastygiai 
kankliai (Putinas), senas senas aukso sapnas. (Š. Ragana). 
Gramatikos atžvilgiu čia yra pažyminiai, o stilistika juos vadina 
epitetais. Taigi epitetas yra žodis arba žodžiai, kurie atkreip- 
dami mūsų dėmesį į daikto ypatumą, labiausiai žadinantį vaiz- 
duote ir emocijas, suteikia kalbai vaizdingumo emocingumo. 

2. Epiteto reiškimas ir rūšys, 


Kuriomis kalbos dalimis reiškiame epitetus? 
Lydėdami gestančią žarą, vėlai, 
Pakilo į dangų margi sakalai. 
Paniekinę žemės vilingus sapnus 
Padangėse ištiesė savo sparnus. — Putinas. 

Pabrauktieii žodžiai yra epitetai. Kaip matyt, epitetais ei- 
na ir daiktavardžiai, ir būdvardžiai, ir dalyviai. Kartais eina 
net prieveiksmiai. . 

Kai kurie žodžiai turi savo pastovius, nuolatinius epitetus: 

Klauso, ką kalba dainelė, visi — ir senas senelis, ir jaunas ber- 
nelis, ir skaisčioji mergužėlė, balta lelijėlė,. — V. Krėvė. 

Tokių nuolatinių epitetų ypačiai gausu tautosakoj. Net ir 
graikų „Iliada“ ar „Odiseja“ turi jų apsčiai: Zeusas — griaus- 
mavaldis, Achilas — greitakojis, Atenė — šviesiaakė, žodis — 
sparnuotas... 


3. Gero epiteto ypatumai. 


Kai kurie rašytojai ypačiai mėgsta epitetus. Bet kad epi- 
tetas veiktų žmogaus vaizduotę ir emocijas, jis turi būti 19 nau- 
jas, 29 vaizdingas. Naujas epitetas nustebina ir sudomina skai- 
tytoją savo netikėtumų. Dėl to nedera vartoti epitetai, kurie jau 
kitų daug vartoti ir žinomi.  Nevaizdingi neemocingi epitetai 
neatlieka savo paskyrimo: nesukelia vaizdo, emocijų: 


Eina į sodą prie gražiausių savo gėlių, kur auga aplink mielą 
tvenkinį... Aplinkui snaudžia gražūs, tankūs medžiai, Oras pilnas 
maloniausių kvapų. — M. V. 

Šitoki epitetai abstraktiški, jie nestengia iškelti ryškių ypa- 
tumų (nors kitais atvejais jie gal ir labai geri). 

Kad epitetas būtų naujas ir netikėtas, kai kurie rašytojai pavartoja 
net kontradikciją sąvokos to daikto, kurio ypatumą pabrėžia: saldus skaus- 
mas, skambi tyla. 

Tais pačiais sumetimais iuntamam ar girdimam dalykui prikergia 
matomo dalyko ypatumus, abstrakčiam dalykui — konkretaus daikto ypa- 
tumus, negyvam dalykui — gyvo dalyko ypatumus (metaforinis epitetas), 
arba atvirkščiai: 

Ei, sugriebki juodą vėją 

Už sparnų. — A. Venclova. 

Pasikinkęs jauną vėją. — K. Binkis. 

Nužygiavo kaž kur žalia vasara. — J. Graičiūnas. 

Skaudi daina audžias ir margai mirga baltoje saulės juosto- 
je. — I. Šeinius. 
Krūtinėj pajutau šalią sopulį. — J. Biliūnas. 


I. Klausimai. 1. Ką vadiname epitetais? Kam jie vartojami? 2. Ar 
žinote kokį epitetą? Kuo jis išreikštas? Kuo daugiau galėtų būti reiškiami? 
Ką vadiname nuolatiniais epitetais? — 3. Kuriais ypatumais pasižymi geras 
epitetas? 


II. Uždaviniai. Išrinkii „Aukso sapno“ ir „Kranklio krankluočio“ 
epitetus ir juos surūšiuokit: nuolatiniai, nenuolatiniai; spalvingieji (pav., 
mėlynos sutemos, skaidrūs vandenys), girdimieji (pav., tylus vakaras, šniokš- 
čianti jūra); nuotaikos ep. (rūstus veidas, skausmingas pavasaris) ir t. t. 
Kiek tie epitetai yra gražūs? 


Il. Palyginimai. 


1. Palyginimo sąvoka. 


Daikto charakteringus ypatumus iškeliame epitetais. Ta- 

čiau epitetas ne visada juos užtenkamai pabrėžia. Pav.; 
Mūsų sesužės 
skaistūs veidužiai, 
kaip obuolužiai. — Tautosaka. 

Epitetas skaistūs dar neužtenkamai ryškiai ir emocingai 
parodo, kokie tie veidužiai. Dėl to liaudies daina veidužius paly- 
gina su obuolužiais, su tokiu dalyku, kurio pavidalas yra geriau 
pažįstamas nei veidužių. Tarp vienos ir antros sąvokos, tarp 
veidužių ir obuolužių, esama tam tikro panašumo: būtent, abi- 
dvi sąvokos pabrėžia tą patį skaistumą apskritumą. "Tokį 


vieno dalyko sustatymą su kitu, panašiu į jį kuriuo bruožu, 
ryškesniam vaizdui sukelti vadinam palyginirnu. 

Kaip matyt iš apibūdinimo, palyginimo skiriame tris sude- 
damuosius elementus: 19 dalyką, kurį lyginame, 29 dalyką, su 
kuriuo lyginame ir 37 atžvilgį, kuriuo lyginame, vadinamą lygi- 
nimo pagrindą. Mūsų pavyzdyje veidužiai — lyginamasis da- 
lykas, obuolužiai— su kuriuo lyginama ir skaistumas — paly- 
ginimo pagrindas, 

Dalykas, su kuriuo lyginama, paprastai esti aiškesnis už Lyginamą- 


šį, nes jis turi pastarąjį nušviesti, paaiškinti. Tačiau poezijoi pasitaiko ir 
atvirkščiai: 

Saulė, kaip tas mūsų palaiminimas, kaip stebuklingas šiltas ka- 
muolys, ritasi pamažu pažemiu. — J. Savickis. 


2. Palyginimų rūšys. 
Palyginimai reiškiami įvairiai. Dažniausi yra šie trys bū- 
dai: 1? tiesioginis palyginimas, 2“ neigiamasis,.3? paralelizmas. 
a) Vėlelėms mūsų malda, kaip mums skanus kąsnelis. — L. Pelėda. 


Napalys Šešiavilkiukas į sodžiaus būtį sugrąžintas, Iyg žuvis į 
tyrą vandenį. — Vaižgantas. 

Tylūs ir nykūs šią naktį manieji namai, . 

Tartum apgriuvus šventovė, kur maldos išblėso. — Putinas. 

Ežero skaisčios bangos liūliavo ' 

Žaliu smaragdu. — Maironis. 


Kaip lapeliai ant apušės medžio — sudrebėjo berno širdis jau- 
noie krūtinėj, kaip aukštas beržas galva panyko į juodąją žemelę. 

— V. Krėvė, 

Šiuose tiesioginio palyginimo pavyzdžiuose matom, kad 
abeji sudedamieii elementai yra teigiami, sujungiami žodeliais: 
kaip, lyg, tarytum, nei, it... arba ta palyginimo dalis, su 
kuria lyginama, išreikšta įnagininku. 

b) Ir nebuvo tiek plaukų ios gelsvoj kaselėj, kiek paguldė galvų 
jaunieji berneliai. — V. Krėvė. 
“Dar gaidužiai negiedoio, kai mamužė kėlės. — Tautosaka. 

Šitų palyginimų vienas narys neigiamas, antras teigiamas. 
Juose sugretinamas panašumas, bet neigiama tapatybė. Tokius 
palyginimus ir vadinam neigiamaisiais. 

Ypačiai daug neigiamų palyginimų yra tautosakoj. Bet 
tautosaka dar daugiau turi poetinių priemonių, vadinamų para- 
lelizmų. 


c) Krinta raselė, Krint ir mano mergužės 
Krinta miglelė, Graudžios ašarėlės. 
Tautosaka. 
O tai ne vėtros žiaurios ūžia, Tai broliai įoja į karužę, 
Siūibuoja girios ąžuolai, Tai žvengia juodbėriai žirgai. 
Vaičaitis. 


Šiuose pavyzdžiuose yra aprašomi dvejopi veiksmai įvy- 
kiai: žmogaus (dešinėj) ir gamtos (kairėj). Žmogaus gyveni- 
mas sugretinamas su gamtos gyvenimu. Tačiau šitokio palygi- 
nimo nariai nėra sujungti jokiais įungiamaisiais žodeliais. 


das 


Šiuos palyginimus, kuriuose žmogaus gyvenimo įvykiai su- 
gretinami be kokių gramatiškų įungtukų su gamtos įvykiais, ir 
vadiname paralelizmais. Dažnai paralelizmai esti neigiami (ko- 
kie čia išrašytieji?). 

Kartais lyginami toki dalykai, kurie turi daugiau skirtumo 
nei panašumo. Toki palyginimai vadinami drąsiais. Jie labai 
nelaukti ir dėl to žmogų nustebina. Klasiškas yra Žemaitės pa- 
vyzdys: 

Ponios ir panos šnekėjo, iuokavo, sveikinos... rinkos į būrius, 
klegėjo, kaip žąsys po nepiautas avižas. 

Vos tas žirgą prie žiogrio pririšęs į trobą įėjo, visos mergelės 
paraudonavo, it gaidžio skiauterės. — Valančius. 

I. Klausimai. 1. Ką vadiname palyginimu? Kurios yra palyginimo 
sudedamosios dalys? Kuo yra sujungtos dvi palyginimo dalys? 2. Kokį 
palyginimo pavyzdį žinote? Kurie yra šio palyginimo sudedamieii elemen- 
tai? Kurios jis rūšies? tiesioginis? neigiamasis? paralelizmas? Kodėl? Kuo 
yra sujungti du šio palyginimo nariai? 

II. Uždaviniai. Išrinkit „Vakarinės giesmės“ ir  „Ašarėlės krinta“ 
palyginimus. Suraskit palyginimų pagrindus. Kurios rūšies palyginimų čia 
daugiausia — tiesioginių, neigiamųjų, paralelizmų? 


HI. Tropai. 


Žodžių prasmės kitimas. 


Buvo medžio lapas. Atsirado popieris — lapo reikšmė rados plates- 
nė. Atsirado skardas — ir jį matuojam lapais. Akis — gali būti žmogaus, 
tinklo, žiedo, bulvės... Matom, kad to paties žodžio reikšmė nėra pastovi: 
čia žodis reiškia vieną dalyką, čia kitą, Tačiau žodis gali gauti ne tik pla- 
tesnę prasmę, bet ir visai jo prasmė gali pasikeisti. Prekė seniau reiškė 
kainą, o šiandien parduodamą daiktą, 

Skyrium paimto žodžio reikšmė dėl to gali būti neaiški. Pav., de- 
šimt lapų. Ko dešimt lapų: — popierio, medžio? Neaišku. Bet prasmė 
aiškėja, kai pridedam tik po vieną žodį: prirašiau dešimt lapų, nusiskyniau 
dešimt lapų. Vadinas, tikroji žodžių reikšmė aiškėja tik santyky su kitais 
žodžiais, kitaip sakant, sakinyje. Šituo keliu eina ir rašytojai, keisdami žo- 
džių prasmę. 

Rašytojas, stengdamasis išreikšti savo mintis ar jausmus, 
gali ne tik ieškoti sau tinkamų žodžių iš praeities, iš tarmių, iš 
kitų kalbų ar kalti naujų, bet jis gali paimti jau turimus žodžius 
ir keisti jų prasmę. Nauja žodžio prasmė paaiškės iš sakinio. 
Pav., Maironis sako: 


tik dangaus negęsta akys sidabrinės. 

Nors čia autorius pavartoja žodį akys, bet iš viso sakinio 
matyt, kad čia kalbama apie žvaigždes. Akys čia gauna antrą 
—- visai naują — prasmę. Senoji įprastinė žodžio prasmė vadi- 
nama tiesiogine, naujoji, kuria žodį pavartojo poetas, — netie- 
siogine, arba perkeltine. O pats žodis, vartojamas netiesiogine 
prasme, yra vadinamas tropu (graik. trėpos — keitimas). 

Tropo žodis, kaip matom, turi dvi prasmes: tiesioginę ir 
netiesioginę. Bet ar santykio tarp tiesioginės ir netiesioginės 
esama? 

Kokio? — Paimkim du pavyzdžius: 

Kur lygūs laukai, 


Ų snaudžia tamsūs miškai. — Maironis, 
Išgėriau stiklužėlį 
už save mažesnį. — Tautosaka. 


Pirmam sakiny žodis miškai snaudžia reiškia — miške ty- 
lu. Žodis snaudžia pavartotas netiesiogine prasme. Bet tarp 
tiesioginės ir netiesioginės prasmės esama panašumo: ir snaudi- 
mas ir tyla daro panašų įspūdį. 

Antram sakiny išgėriau stiklužėlį reiškia — išgėriau tą gė- 
rimą, kuris buvo stiklužėlyje. Žodis stiklužėlį čia pavartotas 
netiesiogine prasme. Bet ar santykio tarp tiesioginės ir netie- 
sioginės prasmės esama? Kaipgi: daiktiškas, materialus santy- 
kis tarp indo ir to gėrimo, kuris yra inde. 

Taigi vieni žodžiai vartojami netiesiogine prasme, pasire- 
miant įspūdžio panašumu tarp tiesioginės ir netiesioginės pras- 
mės, antri — daiktiškuų, materialiu santykiavimu, treti dar 
prieštaravimų tarp tiesioginės ir netiesioginės žodžio prasmės, 
ketvirti pagaliau tiesioginės prasmės susiaurinimu. Pirmuosius 
vadinam metaforomis, antruosius: metonimijomis, trečiuosius — 
tronijomis, ketvirtuosius — Riperbolėmis. Tai dažniausi tropų 
pavidalai. 

1. Metaioros, 

a) Metaforos ypatumai. Metaiora vadinam tokį tropą, ku- 

ris remias įspūdžio panašumu. Štai pažvelkime į pavyzdį: 


Žydi roželės ant mano rankelių; 
ant mano veidelių; žėri žiedeliai 
baltos. lelijėlės ant mano pirštelių, — Tautosaka. 

Čia norima pasakyti: mano veideliai raudoni, rankelės bal- 
tos. Kodėl vietoj raudoni, baltos, pasakyta: roželės, lelijėlės? 
Rožė taip pat raudona, lelija — taip pat balta. Kai pažiūrim į 
raudonus veidelius, į baltas rankeles, gaunam įspūdį, lyg Žiū- 
rėtume į rožę ar leliją. Panašus įspūdis, nors daiktai nepanašūs. 
— Ta pati mintis galėtų būti ir kitaip išreikšta: 

Mano veideliai raudoni, kaip žydinčios rožės, 
Mano rankelės baltos, kaip lelijos. 

Čia jau yra palyginimas. ' Jame yra abudu palyginimo na- 
riai ir palyginimo pagrindas. Metafora tuo ypačiai ir skirias 
nuo palyginimo, kad pagrindas, dėl ko šis žodis yra pavartotas 
netiesiogine prasme, yra giliau paslėptas, reikia jis pačiam susi- 
vokti. Metaioroje išvengiama ir nevaizdingų žodžių (kaip, lyg, 
taryt....), kurie jungia du palyginimo narius. Todėl ji yra su- 
dėtingesnė stiliaus priemonė. 

Metafora stiliaus priemone eina tol, kol mes žinom, kad ki. 
tais atvejais ji turi ir tiesioginę prasmę. Kai pamirštama tiesio- 
ginė prasmė, dingsta ir metafora. Kartais metaforos supro- 
zėja: nešvarus darbas, tiesus atsakymas, painus klausimas... 

b) Metaiorų rūšys. Metatorų esama įvairių rūšių. Charak- 
teringiausios — 1" prozopopeja, 29 alegorija, 3* simbolis. 

10. Prozopopeja, arba įasmeninimas, — kada negyviems 
daiktams suteikiami gyvųjų daiktų ypatumai. 

Saulė močiutė kraitelį krovė, 

Mėnuo tėvelis dalelę skyrė. — Tautosaka. 

Aušra, anksti pašokusi, skleidė baltą savo šviesą, budino ir ju- 
dino žemę iš miego. Visų pirma nušlavė visas žvaigždeles nuo dan- 


gaus... Miškui priešais etsistojus, supykusi saulelė milžiniškus savo 
šešėlius suguldė žemėje skersai žaliosios lankos. — Žemaitė. 


Negyviems daiktams čia leidžiama judėti, krutėti; pykti, 
rūpintis, mąstyti, kalbėti. Tai žmonių savybės; bet jos, suteik- 
tos negyviems daiktams, padaro juos pačius mūsų vaizduotėj 
gyvus, vaizdingus. 

Prozopopeja yra dažniausiai pasitaikanti metatora. 

2“. Alegorija yra išplėsta metatora, kur netiesiogine prasme 
pavartoti ne žodžiai, bet ištisi sakiniai ir kūriniai. 


LIE 


Prie alegorijų tenka skirti patarlės, mįslės, pasakėčios, sen- 
" tencijos, aforizmai"). 

3* Simboliai yra labai artimi alegorijoms. Tai regimasis 
daiktas, kuris turi ir savo tiesiogine ir netiesioginę prasmę. Nuo 
alegorijos ir skiriasi tuo, kad alegorijos netiesioginė prasmė aiški, 
o simbolio paslėpta, sunkiai įžvelgiama, kartais tik nujaučiama. 


Antytės plaukė O kad prapuolė 
Plaukdamos šaukė, Jaunos dienelės — 
Kad grimsta vainikėlis, Teprapuol ir vainikėlis. — Tautosaka, 


Čia skaitome antytes plaukus, dėl vainikėlio šaukus. Bet 
perskaitę dainelę, įauste jaučiam, kad čia ne antelės svarbu, čia 
mergelės turima galvoj; vienas tik vainikėlis būtų niekai, bet čia 
svarbiau: vainikėlis reiškia skaistybę. Taigi simboliai turi savy 
aukštesnės prasmės. 

Simboliai mėgstami vartoti ir atskirų rašytojų (Pal. Putino 
„Margi sakalai“). 

Simboliai vartojami ir kasdieninėj kalboj, išreiškiant žmo- 
gaus charakterio ypatybes: balandis — skaistybės ženklas, 
ąžuolas — tvirtybės, ožys — užsispyrimo, lapė — gudrumo, 
veidmainingumo, asilas — kvailumo. Simboliais eina ir istori- 
niai vardai: Saliamonas — išmintingumo ženklas, Judas — iš- 
davimo, Beatričė, Laura — moteriškosios meilės, Živilė, Graži- 
na — tėvynės meilės; mitologijos:  Temida — teisingumo, 
Bachas — girtavimo, Apolono tarnas — menininkas, 

Simbolis „išreikštas tapybos ar skulptūros priemonėmis, va- 
dinamas emblema. Kryžius — tikėjimo simbolis, inkaras — vil- 
ties, erelis — galybės, svarstyklės — teisingumo, lyra — meno, 
žagrė — žemdirbystės, kūjis ir priekalas — technikos... 

I. Klausimai. 1. Ar pastebit kasdieninėį kalboj keičiantis žodžio pra- 
smę? — 2. Ar aiški prasmė šių žodžių; žiedas „valtis, maišo, siaučia, pintis, 


kartis, pabus, sumušti? Kada jų prąsmė daros aiški? — 3. Ar rašytojas gali 
pakeisti žodžio prasmę? Pasakykite kokį posakį, kuriame būtų žodis, pa- 


1) Sentencijos, arba aforizmai, yra gilesnės mintys, sąmojingai ir 
trumpai išreikštos. Nuo patarlių skirias tuo, kad patarlės yra liaudies kū- 
ryba, o sentencijos atskirų rašytojų: 

Kaip kankliai be stygų, tauta be poetų, — L. Gira, 

Idejos, jei didžios, nemiršta kaip žmonės. — Maironis. 

vartotas netiesiogine prasme. Kuri to pavyzdžio prasmė tiesioginė, kuri 
netiesioginė? — 4. Kaip vadinamas netiesiogine prasme vartojamas žodis? 
— 5. Kokio esti santykio tarp tiesioginės ir netiesioginės žodžio reikšmės? 
— 6. Kurios yra svarbiosios tropų rūšys? — 7. Kas yra metafora? Pasa- 
kykite jos pavyzdį. Kokio esama santykio tarp šio pavyzdžio tiesioginės 
ir netiesioginės prasmės? — 8. Kuo skirias metafora nuo palyginimo? — 
9. Kada žodis nustoja buvęs metafora? — 10. Kas yra prozopopeja? alego- 
rija? simbolis? emblema? Sugalvokite pavyzdžių? 


II. Uždaviniai, Išrinkit metaforas iš Binkio „Vėjavaikio“. Patikrinkit 
kurių kalbos dalių yra šios metaforos: metaioros daiktavardžiai, metaforos 
būdvardžiai, metaforos prieveiksmiai, metaforos veiksmažodžiai? Kurios 
rūšies metaforos? Suraskit jų tiesioginę prasmę. Suraskit „Linų laiškelio“ 
simbolius. 


2. Metonimiios, 


Metonimija vadinam tokį tropą, kuris remias dalykų mate- 
rialiu santykiavimu. Taigi tarp žodžio tiesioginės ir netiesiogi- 
nės prasmės yra artimesnis ryšys nei metaforoj, kur tas santy- 
kiavimas remias tik įspūdžio panašumu. 

Metonimija pavaizduojama 6 brėžiniu, kur tiesioginė ir ne- 
tiesioginė prasmės materiališkai santykiauja, susisiekia. 


Šimusdadhkų 


7 Tasinoimi 
Jasiagwė m. 


7 brėž. 


Materialis metonimijos santykiavimas su tiesiogine prasme 
gali būti labai įvairus: 


Mano viešpats ir valdovas rengia puotą 
Skamba džiūgauja suiudęs visas dvaras. — Putinas. 


Čia dvaras — žmonės, kurie jame gyvena. 
Visos mano draugės linksmos 
ir šilkais dabinas. — Maironis. 
Šilkai — drabužiai iš šilkų. 
Sermėgaitė negalėio ramiai stovėti girdėdama, kaip dir- 
želio sagtys žvanga. — Tarulis. 
O žmonės, nudžiugę, dėl tavo stemplės, 

Linksmesniai prie darbo „pakils. — Maironis. 

Stemplės — iš stemplės einančios giesmės. 

Taigi metonimijoj vieta pakeičia joje esančius žmones; me- 
džiaga pakeičia daiktą, iš jos padarytą; priežastis padarinį, 
savybė savininką, tutorius veikalą ir t. t. 

Svarbiausia ir charakteringiausia metonimijos rūšis yra 
sinekdocha. 

Sinekdocha tai vienas metonimijos atveius, kada sąvoką pa- 
keičia iosios dalis. Dėl to sinekdocha yra kiekybės tropas. 

Medžių ant saulės kepintas lapas 

Nuspindo rasa. — Maironis. 

Nagan spatelius bei lopetas imkit. — Duonelaitis. 
Devynias upes plaukte perplaukia, 

O šią dešimtą nerte pernėriau. — Tautosaka. 

Matom, kad sinekdocha yra — kai vienaskaita pavartota 
daugiskaitos vietoj, dalis visumos vietoj, aiškumas neaiškumo 
vietoj. 

Sinekdochą pavaizduoja 7 brėž., kuriame dalis atstoja vi- 
sumą. | . 


3. Ironijos. 


lronija yra tropas, kurio netiesioginė prasmė griežtai yra 
priešinga tiesioginei prasmei. 

— Iš kur, galvočiau mūs, keliauji? — sutikus asilą laputė 
klausia. 

Čia lapė laiko asilą kvailiu, nors vadina iį priešingos pras- 
mės — galvočiaus — vardu. 

-— Nu, taisykis, važiuosime, — tarė dėdė: — nebijok, gerai 
tavę laikysiu: kasdien tris kartus lupsiu, kartą valgyt duosiu. — J. Bi- 
liūnas. 

(Kodėl pabrauktasis žodis tenka laikyti ironija?). 
Tronija pavaizduojama 8 brėž., kuriame tiesioginė prasmė 
balta, netiesioginė įuoda. 


4. Hiperbolės, 


Hiperbolė yra aiškus kontrastas ironijai. Ironijoj netiesio- 
ginė žodžio prasmė yra priešinga tiesioginei, hiperbolėj tiesiogi- 
nė prasmė yra dar didesnis netiesioginės prasmės sustiprini- 

mas. Taigi tropas, kuriuo daikto ypatumai ar veiksmai nenatū- 
raliai padidinami ar sumažinami, ir vadinas hiperbolė. — Mano 
gyvybė kybojo ant plauko. Kad įmanytų nepaliktų man žemės 
nė per nago juodymą. 


Kai sykį kirtae, O jo kraujelių 

Kraujas tekėjo, Ligi kelelių, 

Po io kojelių O ašarėlių 

Žemė drebėjo. Lig pažastėlių. — Tautosaka. 


Kai žemele jojo, žemelė drebėio, o. nuo medžių viršūnėlių žali 
lapai krito; kai ristele bėgo, vėjelį aplenkė. — V. Krėvė, 


Aja 

8 brėž. tai 9 brėž. | 


Hiperbolė reiškia ne tik vaizdą, bet ir Žmogaus emocijas: 
susijaudinęs Žmogus yra linkęs perdėti. 

I. Klausimai. 1. Kas yra metonimija? — 2. Pasakykite metonimijos pa- 
vyzdį. Kokia čia yra tiesioginė ir netiesioginė šito pavyzdžio metonimijos 
prasmė? Koks yra tarp jų santykis (indo, vietos, medžiagos...)? — 3. Kas 
yra sinekdocha? ironija? hiperbolė? — 4. Kokį ironijos pavyzdį žinote? 
hiperbolės? — 5. Kam visos šitos priemonės vartojamos? 


II. Uždaviniai. I. Suraskite sinekdochas „Čičinsko“ baladėje, ironi- 
jas „Girtuoklėlio dainoj“, hiperboles „Kirto galvelę“... 


B. 
Poetinė sintaksė. 
Stiliaus priemonės, pareinančios nuo sakinių sudarymo. 


Poetinės sintaksės dalykas. 


Poezijos kalba yra vaizdinga emocinga. Vaizdingumo emo- 
cingumo reikalui poezija vartoja stiliaus priemones — epitetus, 
palyginimus, tropus —, pareinančias nuo žodžių parinkimo. Tai 


poetinis žodynas. Kita stiliaus priemonių rūšis — poetinė sin- 
taksė — pareina — 1? nuo sakinių sudarymo: a) žodžių tvarkos 
sakinyje ir b) sakinių tarpusavio derinimo, 29 nuo sakinių into- 
nacijos ar jų grafiško išreiškimo. 

Tos stiliaus priemonės, kurios pareina nuo sakinių sudary- 
mo ir jų tarpusavio derinimo, vadinamos figūromis. Figūrų yra 
kelios rūšys. Dažniausiai pasikartojančios — 1? pakartojimas, 2* 
laipsniavimas, 3' antitezė, 47 elipsis, 5? kreipimasis. 

Epitetai, tropai, palyginimai stilių daro labiau vaizdingą, fi- 
gūros — emocingą, nes susijaudinęs žmogus iš tiesų vartoja ki- 
tokią sintaksę: kitaip sakinius sudaro, kitokia intonacija juos iš- 
taria. 


I. Figūros. 


1. Pakartojimas. 


Kada žmogui įsminga į galvą kokis dalykas, jis ima to da- 


lyko vardą kartoti, jei ne žodžiais, tai mintimis. Tuo psichiniu | 


reiškiniu yra pagrįsta pakartojimo figūra. Kartodamas kurią 
posakio dalį, rašytojas atkreipia į ią skaitytojo dėmesį. 
Kartojami gali būti — 10 atskiri žodžiai sakinio a) pradžioj, 
b) vidury, c) gale, 2* kartojama atskira eilė posme, 3* karto- 
jami atskiri posmai kūriny. „ 
Ir pilu visiems saldaus ir seno vyno 
Ir jaučiu, kad į kiekvieną tuščią taurę 


"Aš pila ir savo širdgelos po lašą, 2 
Aš pilu jiems ir pagiežos ir tulžies. — Patinas, 


Šiapus jūrų varpai, 
Vakariniai varpai, 

0 anapus — 

sidabro rytojus. — Tysliava. 

Kartojimais čia pabrėžiame pylimą, varpus, atkreipiame 
ypačiai į juos skaitytojo dėmesį. 

Ypačiai daug pakartojimų pasitaiko tautosakoi, dainose, 
Kartoiimai po kiekvieno dainos posmo, kuriuos dainuoja visas 
choras, vadinami refrenais, arba priegiesmiais. 

Pasėjau kanapę ant marių krantelio. Ei vija, kanapija, ant ma- 
rių krantelio. 


, 


4* 

2. Laipsniavimas, 


Labai artima pakartojimui yra laipsniavimo figūra. Tik 
čia su kiekvienu pakartojimu vaizdai palaipsniui žiipiela arba at- 
virkščiai. 

Vargas lapoja, vargas šakoja, vargas varteliuos žydi. 


Tautosaka.. 
Ir gėrė bernelis ne metelius, ne savaitėles, o tik vieną nakte- 
lę ir pragėrė įaunystėlę, — Tautosaka. 


3. Antitezė, 


Užuot kartojus, užuot laipsniavus, tą patį įspūdį gali sukelti 
priešprieša, antiteze: sugretinant dvi viena antrai priešingas 
mintis: 

Nubirs lapeliai, Nunmirs tėvelis, 
Užaugs ir kiti, Jau nebus kito. — Tautosaka, 


Tyli naktie, šviesi rudens naktie! 
Tau daug yr žiburių dangum spindėti, 
O man širdis viena, tyli, liūdna: 
Tau šviesti ir žavėl, o man mylėti. — Putinas. 

4. Elipsis (nutylėjimas). 
Praleidžiami žodžiai, kurie ir. šiaip lengvai įmanomi. 
Naujos idejos — darbas ne vaiko. 
Užtvenktos mėto audros žaibus! — Maironis. 


Iš Napalio buvo galima susilaukti didesnių netikėtumų, neg 
buvo iiems sutaisęs Petras. Petras — derva, verdanti užvožtame ka- 
tile; Napalys — derva, atvirai kunkuliuojanti. — Vaižgantas, 

Čia praleisti žodžiai — yra, tai. Tačiau mintys ir be tų žo- 
džių aiškios. 

Elipsis kalbą daro kondensuotą, suglaustą. 

Elipsis pavartojamas ir tada, kai autoriui jausmas veržte 
veržiasi, ir jis, taryt, nesuranda žodžių jausmui išreikšti ar sten- 
gias tą įausmą sutūrėti. 

— Tu man dar akis badysi! — sušuko motina, griebdama iš ker- 
čios šluotą. — Aš tau... -— Lazdynų Pelėda. 

Čia juk numanom, kad motina norėjo pasakyti: „Aš tau pa- 
rodysiu, duosiu <.“ Taigi nutylėtoji mintis turi būti numano- 
ma: ne kiekvienas daugtaškis jau reikš figūrą. 

5. Kreipimasis, 


Kad kalba būtų gyvesnė, sukeltų skaitytojų emocijas, varto- 
jama dialoginė forma: sakiniai sudaromi taip, tarsi autorius su 
kuo nors kalbėtų. Jis gali kreiptis į save ar į kitus, gali klausti, 
gali jiems sušukti: 

Ar negaili, seserėle, rūtelių, rūtelių? 
Ar negaili savo jaunų dienelių, dienelių? — Vienažis. 


“Dievuli mano! Kas per šviesios naktys! 
Ir kas plačių padangių per aukštumas! — Putinas. 


I. Klausimai. 1. Kurios stiliaus priemonės priklauso poetinei sintak- 
sei? — 2. Kas yra figūros? Keleriopos? — 3. Kokį pakartojimą žinote? 
Kam čia šitas žodis kartojamas? Kam vartojamas dainose priegiesmis, 
ar refrenas? — 4. Kas yra antitezė? elipsis? kreipimasis? Pasakykite pa- 
vyzdžių. — 5. Kokius skiriamuosius ženklus vartojam, kur yra elipsis, ar- 
ba nutylėiimas? — 6, Kuo figūros apskritai skirias nuo tropų? — 7. Pa- 
galvokite: ką daugiau figūros veikia: emocijas ar vaizduotę? 


H. Uždaviniai. 1. Suraskite ir suskirstykite „Šilelio“, „Šešupės tilto“, 
„Ašarėlės krinta“, „Linų laiškelio“ figūras. Kurių daugiausia? — 2, Patik- 
rinkite, kurių stiliaus priemonių daugiausia vartojama „Nuostabiose nak- 
tyse“, 


Il. Sakinių sudarymas intonacijos atžvilgiu. 


1. Sutrauktiniai ir periodiniai sakiniai. 


Rašytojui svarbu ne tik žodžiai parinkti sakiniui, ne tik numatyti 
jų tvarka sakiny, bet ir vienas sakinys jungti su kitu į ištisus posakius, kad 
gautų tam tikrą minčių ir garsų nuoseklų bangavimą. Balsas čia pake- 
liamas, čia nuleidžiamas, čia daroma pauza, — kaip to reikalauja minties 
plėtojimas. Skaitomas toks veikalas atrodo lyg ištisos ilgesnės ar trum- 
" pesnės garsų bangos. Tokis posakio tarimo būdas vadinamas intonacija. 
Kalboje intonacija reiškiasi 17 pauzomis, 29 balso pakėlimu ar nuleidimu, 
30 tempu. Vienas stilius labiau mėgsta pauzas, kitas balso kilimą ir slū- 
gimą. Pagal tai sakiniai esti trumpi ir ilgi, arba sutrauktiniai ir periodiniai. 


Petras Eimutis nenuobodauja. Jis yra buvęs Amerikoje ir 
yra susidėjęs gražaus pinigo. Pažiūrėti jis yra praktikas. Be reika- 
lo pinigų nesvaido ir šiaipjau į visas gyvenimo reiškinius žiūri blai- 
viai. Jumoro jausmas nėra jam svetimas. “ 

Jis mėgdavo pasijuokti ir žmonėmis ir poezija. Nors atliekamu 
laiku pats mėgdavo rašyti eiles. Jam ne visai svetimas menas, nors 
pats ypač mėgdavo pašiepti dabartinę tapybą. Ją, esą, visiškai pa- 
vaduojanti fotografija! Šiaipjau nei totogratuotis nei fotografijos 
nemėgdavo. — J. Savickis. 

Ne viena tik žemelė klauso tos dainos vakarinės; ne vienoj tik 
Žmogaus širdy garsą randa, atbalsį kelia toji dainelė ... Ir padangėje 
skamba jos aidas, ir Dievulio angelai klauso jo, nebeatsiklausydami, 
nebeatsigėrėdami. Kai uždainuoja jaunoji karalaitė, kai pravirksta 
Jos gintaro kankleliai, kai sumirga baltieji piršteliai, po stygas bebė- 
ginėdami, kaip balios gulbelės skrajodamos, kaip mažos kregždelės 
lakiodamos — nuplaukia gaidos tolimosna padangėsna, sudaužia mė- 
lysnuosna aukšto dangaus vartuosna, atsidaro svarstų langeliai, ir 
Dievalio angelėliai, aukso plunksnas rankelėj turėdami, didžion knyge- 
Tėn žmonių darbams rašytų — ilgai, ilgai, per kiaurą naktį besėdėdami 
ant rankelių berymodami, klauso tos dainos vakarinės ir neatsi- 
klauso. — V. Krėvė. 


Pirmojo pavyzdžio intonacija turi daug ir ilgų pauzų. Antrojo pa- 
vyzdžio tokių ilgų pauzų tik kelios; daugumas pauzų trumpos, bet balsas 
čia pamažu kyla, čia vėl leidžiasi. Taigi sutrauktinė kalba yra paremta 


pauzomis, periodinė — balso kilimu ir slūgimu. 
Rašte intonacijai bent šiek tiek pažymėti, kaip matyt iš pavyzdžių, 
vartojam — 1? skiriamuosius ženklus ir 29 žodžių grafišką paskirstymą 


eilutėje ir puslapyvie. Pauzoms atsako taškas, brūkšnys, kablelis, dvitaš- 
kis; balso kilimą ar sligimą šiek tiek išreiškia šauktukas, klaustukas, 
daugtaškis. Tempą kai kada išreiškia brūkšnelis ar brūkšnys. Pav.: 


— Ą-a, mergyt. O koks gi tavo vardas? 

-— Marytė... . 

— Marytė? Gražus tavo, mergyt, vardas Ma-ry-tė-ė. 

— Ą-a, mergyt. Nematei, mergyt, Amerikos. O aš mačiau. Dvi- 
dešimt metų išgyvenau. 

— Visa mačiau, Vienais vandenim dvi savaites plaukiau, Mira. 
O tu, mergyt, nesirengi ištekėti? 

— N-e... 

— A-a, mergyt. Laikas būtų. — P. Tarulis. 


2. Negzramatiški sakiniai, 


Intonacijos reikalui rašytojai leidžia sau dėlioti skiriamuosius ženk- 
lus net gramatiško sakinio vidury: 

Vaikas džiūsna ėjo miesto ištuštėjusiomis gatvėmis; jo batai 
buvo dideli, vos pavelkami: tapu-tapu! "Milinė, irgi nuo svetimų pečių 
užmesta ant jo įdubusios krūtinaitės, buvo sunki, vos pavelkama, 

It iš cirko išleistas i gatvę pajacas, 

Iš po sufrauktų vaiko antakių žybčiojo dvi gudrios akys. B e z- 
džionės gudrumo, — J. Savickis. 


Pabrauktas pirmasis sakinys gramatikos atžvilgiu yra netaisyklin- 
gas. Jis tėra tik šalntinis, be pagrindinio. Dar keistesnis gramatikos 

atžvilgiu antras pabrauktasis sakinys. Jis neturi nei tarinio nei veiksnio. 
Jeigu išmestume tašką, tai gautume tokį sakinį: 

„.„žybčiojo dvi gudrios, bezdžionės gudrumo, akys. 
Čia bezdžionės gudrumo eina akių pažyminiu. Taigi autorius, dč- 


damas tašką, tą pažyminį yra pavertęs ištisu sakiniu. — Tokius sakinius 
čia vadinam negramatiškais. 
Ar jie pateisinami? — Nors abudu sakiniai vienas stovi be pagrin- 


dinio, antras be svarbiųjų gramatiškų sakinio dalių, tačiau jie turi psicho- 
logišką vienas pagrindinį sakinį, antras didžiąsias sakinio dalis. Juk mes 
aiškiai iš konteksto suprantame: vaikas atrodė, it iš cirko išleistas pajacas; 
akys buvo bezdžionės gudrumo. Kasdieninėj kalboi ar susijaudinęs žmogus 
nepakalba taisyklingais sakiniais. Taigi psichologiškai toki sakiniai pa- 
teisinami. Ar pateisinami estetikos sumetimais? — Taškas reiškia pauzą. 
Pauza yra intonacijos žymė. Iš tiesų, kai perskaitom sakinį apie vaiko 


„ nepaprastus drabužius, stabteliam, padarom gan ilgą pauzą. Po tos pau- 


zos vaikas palyginamas su paiacu. Ir vėl pauza. Tarp dviejų pauzų 
skaitytojo dėmesys labiau atkreipiamas į tą palyginimą. Tas pats su ant- 
ruoju sakiniu. Ir čia autorius pasako, kad akys gudrios. Sustoja ir, taryt, 
galvoja, s1 kuo tas jų gudrumas palyginus. Po pauzos atkreipia skai- 
tytoio dėmesį į akių ypatumą. — Taigi negramatiškieji sakiniai vartojami 
intonacijos reikalui norint ypačiai pabrėžti, pažymėti kokį dalyką. 
Tačiau šitokis negramatiškų sakinių vartojimas išvirsta karikatūra, 
kada tie sudėlioti taškai priešinasi intonacijai, kurios privalo reiškiama 
mintis. — Netinkamo negramatiškų sakinių vartojimo pavyzdys: 
Miestas su saule. Vadinasi, ir Kaunas. Tik jos čia neperka. 
Kažin kas parsiunčia. Kas rytą. Be užsakymo. Nereikia apmokėti 
sąskaitos. "Dovana nepažįstamo. Nelaukta. Gal ir nereikalinga. 
Kaip širdis. Kitaip tikėjimas į žodį ir meilę. Ko nežinojo Gina. Aš- 
tuonis raudonus rudenius. Ir žiemas. Baltas... — G. T. 

+ Ar čia galima intonacijos keliu pabrėžti bet kuris dalykas labiau 
nei kiti? Ne. Po kiekvienos smulkmenos čia pauza. O kur pauza, ten 
skaitytojo dėmesys labiau atkreipiamas. Bet kada įis atkreipiamas ne į 
vieną, antrą, trečią dalyką, o į visus, tada nė vieno kaip reikiant negali 
pastebėti. Čia gauni panašų įspūdį, kaip kad klausytum deklamato- 
riaus, kuris šaukte šauktų sakinius, bet visus vienodu balsu, arba kuris pa- 
tylėtų po kiekvieno žodžio. 


3. Graikiškas kūrinio pavidalas. 

Intonacijai, minties naujumui ar svarbumui pažymėti rašytojai Žo0- 
džius ir sakinius stengias sugrupuoti ypatingu būdu eilutėje ar puslapyje. 
Duoda, vadinas, akimis įuntamą grafišką kūrinio pavidalą. Šitas grafiškas 
kūrinio pavidalas pareina nuo — 19 žodžio ir sakinio parašymo atskiroi 
eilutėj ar sykiu su kitais žodžiais, 29 žodžio parašymo kitokiu šriftu ar 
pabraukimo. 

Į grafišką minties išreiškimą kreipta dėmesio ir seniau: eilėraščiai 
jau iš seno rašomi eilutėmis, posmais; eilučių posmai vienas nuo kito 
atskiriami baltais tarpais, arba naujas posmas atitraukiamas kiek į šalį. 
-Net prozos veikaluose grafiškosios formos buvo paisyta: pavartojamas 
ikartais kitokis kai kuriems žodžiams ar sakiniams šriftas, brūkšneliai, 
žvaigždutės, naujos eilės. Paskutiniais laikais į grafišką minčių išreiškimą 
dar daugiau dėmesio kreipiama. 

Kuriais sumetimais vartojami tie grafiški ženklai? — Jau buvo mi- 
nėta, kad intonacijai ir minties naujumui bei svarbumui pažymėti. Norint, 
kad skaitytojai daugiau atkreiptų dėmesio į kurį pasakymą, parašoma taip, 
kad tas pasakymas išsiskirtų iš visų kitų sakinių ir iš karto kristų skaity- 
toiui į akį., (Pal. „Nuostabios naktys“, „Tu, Vytaute“...). 

Tačiau klaida būtų manyti, kad nuo grafiškų ženklų pareis poezijos 
grožė. Grafiškieji ženklai tą grožę tik padeda išreikšti, tačiau patys nėra 
jokia poezija. Jeigu rašytojas neturės poezijos idejų ar nusiteikimų, tai 
nieko nepadės nė grafiški ženklai. 

Jeigu kada grožimės grafiška veikalo puse, tai įau grožimės ne lite- 
ratūros, o grafikos menu, 


M 
I. Klausimai. 1. Kas yra sakinio intonacija? — 2. Kuo intonacija reiš- 
kiasi kalboje? — 3. Kuo intonacija žymima rašte? — 4. Nuo ko pareina su- 
trauktiniai ir periodiniai sakiniai? — 5. Kas yra negramatiški sakiniai? — 
6. Kiek jie pateisinami psichologiškai? Kuriais estetikos sumetimais jie var- 
tojami? 7. Kurios turi reikšmės sakinių gratiškas suskirstymas eilutėse ir 
puslapy? Lai Ra sias , 


Cc. 
Metrika. 


Garsas kaip poezijos priemonė. 


Literatūra yra žodžio menas. Žodžiu rašytojas išreiškia sa- 
vo mintis ir jausmus kitam žmogui. Žodžiu jis pasako savo min- 
ties reikšmę tiesiog sąvokomis, žodžiu jis gali savo mintis išreikš- 
ti vaizdais, iš žodžio jis gali sudaryti tam tikrą skambėjimą, mu- 
ziką, kuri taip pat padės išreikšti jo mintis ir sukelti nusiteikimus. 
Taigi poetas vartoja žodį trejopai. Dėl to vieno poeto kalba gali 
būti tiesioginio sąvokų pasisakymo kalba, kito vaizdingesnė, tre- 
čio skambesnė. 

Skambi kalba gali būti tiek prozos, tiek poezijos. Skaityda- 
mi bet kurį gerai parašytą veikalą, jaučiame tam tikrą savo bal- 

so bangavimą: pakilimą ir nusileidimą, bet ypačiai skambumas 
jausti kūriniuose, parašytuose eilėmis. Tenai kartais esti dau- 
giau muzikos nei vaizdų. Pav.: 

Balto vėjo žinios ėjo: 

Tu ateisi pas mane. 

Atėjai tyli kaip ieia, 

Savo pasakų sapne. — Tysliava. 

Čia jaučiame balsą pakylant ir vėl nusileidžiant, jaučiame 
kartojantis panašius garsus eilučių galūnėse (ėjo — feja, mane— 
sapne), jaučiame kartojantis tuos pačius garsus ir eilutės vidury 
(balto vėjo žinios ėjo... savo, pasakų, Sapne, ateisi, pas, mane). 
Tas skambumas autoriaus nuotaiką išreiškla taip pat gražiai 
kaip ir vaizdai. 


Taigi radom trejopo skambumo: 1* skambumo, kuris pareina 
nuo balso pakėlimo ir nuleidimo tam tikrais vienodais laiko 
tarpais — jį vadinam poezijos ritmu“); 29 skambumo, kuris pa- 
reina nuo eilučių galūnių sąskambio — įį vadinam rimu ; 3" skam- 
bumo, kuris pareina nuo kartojimosi tų pačių garsų eilutės vidu- 
ry — jį vadinam čia aliteracija. Nuo šių trijų poetinių priemonių 
daugiausia pareina stiliaus skambumas. 


Jas visas čia vadiname metrikos vardu. 


Žodžio tiesioginis uždavinys vieno žmogaus mintis ir jausmus per- 
duoti kitam. Dėl to žmogaus žodis nėra tik skambėjimas taip sau, o skam- 
bėjimas, kuriuo perduodamos tam tikros mintys ar nusiteikimai. Ir poezi- 
joj tepateisinami toki žodžiai, kurie turi reikšmę, arba savaime aiškią arba 

„ aiškėjančią iš aplinkinių žodžių. Vadinas, ir poezijoj negalima pasitenkinti 
vienu žodžio skambėjimu. Pav.: 


žiemarės šaltupiu paližęs 

važiuokliauju pasidanguravęs 

ratinėjas ratailiška sauližė 

sidabrinėjas sidabrališka žiemarė, — Pr, M. 


i] 
Čia yra beprasmiai žodžiai. Jų prasmės neatspėsi nė iš aplinkinių 
posakių. Kas grožisi beprasmių žodžių skambėiimu, tas jau grožisi nebe 
literatūros menu, o muzika. 


Ritmas gali būti ir nę poezijos. 

a) RITMAS. 


Balso pakėlimą ir nuleidimą vienodais laiko tarpais vadinam 
poezijos ritmu. 

Balsas pakyla šiuose pabrauktuose skiemenyse: 

Balto vėjo žinios ėio. 
Tu ateisi pas mane... — J. Tysliava. 

Matom, kad balsas kyla ir krinta tikrai vienodais tarpais — 
kas antras skiemuo. Bet laiko tarpai tarp dviejų vienodų pasi- 
kartojančių eilutės dalių yra matuojami trejopai: 19 vienodų kir- 
čiuotų ir nekirčiuotų skiemenų skaičium, 2? vienodu eilutės skie- 
menų skaičium, 37 vienodu trumpųjų ir ilgųjų skiemenų skaičium. 

Ritmas, kuris matuojamas vienodų kirčiuotų ir nekirčiuotų 
skiemenų skaičium, vadinasi toninis, arba garsinis, ritmas; kuris 
matuojamas vienodu skiemenų skaičium eilutėj — silabinis, arba 
skiemeninis ; kuris matuojamas vienodu ilgų ir trumpų skiemenų 
skaičium — rnetrinis. 2 


I. Toninis ritmas. 
1. Gramatikos, eilėdaros ir nemetriškas kirtis. 
Toninis ritmas yra pasikartojimas tam tikrais laiko tarpais 

kirčiuotų ir nekirčiuotų skiemenų. 

Pro tamsiai žalius lapus 

Spindi mėlynas dangus. 

Nieko nieko nebėra, 

Vien tyli karšta giedra. — Putinas. 


Perskaitytame eilėrašty kirčiuoti skiemenys kaitaliojas su 
nekirčiuotais. Prie vieno kirčiuoto skiemens yra pridėtas vie- 
nas nekirčiuotas. Ta sudėtis iš kirčiuoto ir nekirčiuoto skiemens 
kartojas per visą eilutę, 

Paprastai kiekvienas žodis turi tik vieną grarmnatišką kirtį. 
Tačiau antroje eilutėj žodyje mėlynas randam pažymėtus du 
kirčius. Pirmasis yra gramatiškas kirtis. Sakom mdlynas. Ta- 
čiau skaitydami pirmąją eilutę pripratom, kad po nekirčiuoto jau 

eina kirčiuotas. Ir dėl to čia net nesijausdami, taip jau vienodai 
įsibangavę, padedame antrą kirtį—mėlynūs. Pirmasis kirtis yra 
gramatiškas, antrasis — eilėraščių (eilėdaros) kirtis. Eilėdaros 
kirčiuotam skiemeny balsas pakeliamas kiek silpniau nei gra- 
matikos. 

Pasitaiko kartais, kad eilėraštyje kirtis tenka ne tam skiės 
meniui, kur gramatika reikalauia, eilėdaros KiLUS nesutampa sū 
gramatikos kirčiu. 


Nežinau, kas esi ir iš kur atėjai; 

Nežinau, kur toliau nueisi. 

Tik juntu, kad sparnai lyg išaugo naujai, 
Ir kelionė man vėl nebaisi. — V. Stfonis, 


Pabrauktojo žodžio gramatiškas kirtis yra antrame skieme- 
ny — nueisi. Eilėdaros — paskutiniam. Toks nukrypimas (jei 
nedidelis) nuo gramatikos kirčio kartais pateisinamas kaip poeto 
laisvė — licentia poetica, tačiau vis dėlto iis yra vengtinas jau 
kaip poezijos neigiamoji žymė. 

Gramatišką kirtį turi kiekvienas žodis. Tačiau pasitaiko, kad žodžio 
kirtis eilėraštyje pradingsta; kirčiuotasis jo skiemuo laikomas nebekirčiuotu. 


Prie jaunųjų karštai įisai kreipėsi 
Ir senuosius mėgino užšnekinti, 
Tuščias darbas — jaunieji vien šaipėsi, 
0] senieji senai jau apakinti. — A. Jakštas, 
Pabrauktieji žodžiai turi savo gramatiškus kirčius, bet patekę į tam 
tikro ritmo eilėraštį, jie nebekirčiuojami. 
Tokis kirtis, kuris skanduojant“) pradingsta, vadinamas nemetrišku 
kirčiu. 
2. Pėda. 

Pasikartojanti eilutės dalis, sudaryta iš kirčiuoto ir nekir- 
čiuotų skiemenų, vadinama pėda. Pėdos vardas yra metonimiš- 
kas — iš papratimo taktą koja mušti. 

Techniškai pėdas šiaip žymime: kirčiuotą skiemenį — kir- 
čiuotu brūkšniu (,), nekirčiuetą lenktu brūkšneliu (—), o pėdą 
nuo pėdos skiriame vertikaliu ar palinkusiu brūkšniu (|). 


1) Skandavimu vadinam eilutės suskirstymą pėdomis. 

o baltieji kalnai — 


—— —— 


La ų 
ji kalnai, 

O baltie 

atėjau. - S, Neris. 


— — 


kaip dievams 


—— — 


Nusilenk 


——- 


ti aš jums 

Pėdos esti nevienodos. Dažniausiai vartojamos  dviskie- 
menės ir triskiemenės. Pasitaiko ir keturių skiemenų pėdų, bet 
jos be didelio vargo gali būti išreikštos dviskiemenėmis. 


Dviskiemenėse pėdose kirtis gali kristi arba ant pirmojo 
skiemens arba ant antrojo. Jei kirtis dviskiemenėj pėdoj krinta 
ant pirmojo skiemens, yra 1? chorejas (>-): jei ant antrojo — 
29 jam bas (— -). 


Triskiemenėi pėdoj, jei kirtis krinta ant pirmojo skiemens — 
3 daktilis (-——), ant antrojo — 4" amfibrachis (+ -), ant tre- 
čiojo — 5* anapestas (—— >). 


; E a ia | , 
10. Mano | sieloj | šiandien | šventė, 2 L | S | Ua S 


, | / + . | r 
Skambink, | sese, | dar link smiau. e | A) | 
J ! 1 


B. Sruoga. 

20, Užtrauk|sme naulją giesmę, broliai, L =| 2 | Gebo | RA | I 
Kurią jauni mas telsupras. 22 žL | as | is | aus k 
Maironis, 

39, Motinos |mėiė, kaip | dangiškos |ugnys, < | | Žaliė 

Skaidriai liep snodama,| guodžia pa saulį. <a i -l i 


P. Vaičiūnas. 


40. Kas vakajrą tylų | su skausmu 


4 
žiūriu, LL | da | | A 


"Kaip slėpialsi saulė už girių |tolių. Le eks 


B. Sruoga. 


50. Jei po am|žių kada 1 ; 
Skaudūs pančiai nukris... + 
Maironis. 
Surašytuose pavyzdžiuose kiekvieno eilėraščio pėdos yra vie- 
nodos (tik paskutinės pėdos kai kur nepilnos). Tačiau dažnai 
poetai jungia įvairių rūšių pėdas tame pačiame eilėrašty ir net 
toj pačioj eilutėj. 


4 4 4 4 
Ežero skaisčios bangos liaiavo Eu as Isos k 
= i "ž “ 
Žaliu | smaragdu. 12 |--+ 

į ja a . „. | 
Laivą |be irklo | varė, inigavo E ĖS L KA 
004 S 
Vėsos| dvelkimu. žė E 

Maironis. 


Šiame eilėrašty pirmoj eilutėj daktilis jungiamas su chorė- 
ju, antroje — įambas su anapestu. 

Dažniausiai ir pasitaiko tokis įjungimas: chorėjas su daktiliu, 
jambas su anapestu; amfibrachis su visomis keturiomis pėdomis. 
Tokių eilių ritmas vadinamas snišriuoja, ar sudėtiniu. 

Pėdų skaičius eilutėje, kaip matom, nevienodas. Net tam 
pačiam eilėrašty įvairios eilutės gali turėti nevienodą skaičių 
pedų. ž 

3. Ceziira, 

Ilgesnės eilės (4-5-6 pėdų), kad būtų lengviau skaityti, kar- 
tais dalinamos pusiau: vidury eilutės daroma pauza, stabteliama. 
"Tas stabtelėjimas eilutės vidury vadinamas cezūra (perkirtimu). 
Ji žymima dviejų stačių brūkšnelių ženklu (||). 


"2 / Ž 
Mano jaunystė || — skrendantis sapnas: 
" 4 4 . i 
vakar nuo skruostų || ašaras braukė, 
LŽ Ž 4 4 i 
Šiandien, atklydus, || alejoi vieši, i 


4 Už Už i Ž 
marguos bulvaruos || iškilmės laukia. —A. Miškinis. 

Skaitydami iš tiesų čia stabteliame eilučių vidury; tik ne 
ten, kur pėdos baigias, bet kur baigias žodžiai. Taigi cezūra esti 
tik žodžio pabaigoi, lygiai kaip nesustojam galo žodžio nepasakę. 
Suskaitę duoto eilėraščio pėdas, randam, kad stabteliame vidury 
eilutės po 5 skiemens. Tas stabtelėjimas jausti per visą eilėraš- 
ti. Jam atsako ir pats minties dėstymas. Dėl to dažnai ten, kur 
tenka cezūra, randam sintaksės skiriamuosius ženklus (pal. pir- 
mą ir trečią eilutę). 


Tačiau ne visada stabteliama. Štai nors Putinas pavartojo 
6 pėdų ritmą, bet cezūros apie eilutės vidurį nejausti. 


Mano viešpats ir valdovas rengia puotą. 
Skamba džiūgauja sujudęs visas dvaras, 
O vergai aukštiem svečiam lig žemės lenkias 
Ir sodina į garbingas jų vietas. 


4, Laisvas ritmas. 


Ne visiems eilėraščiams galim taikyti penkeriopų pėdų mata. Kai ku- 
rie nesiduoda tuo būdu skanduojami. Pav.: 


1 LŽ “ 
Saulė vėjuotą vakarą 
4 4 4 
nuskendo Baltijos mariose. 
FĄ TA "A 
Gintaro žvejai į Baltiją 
L 1 LŽ 
Išplaukė saulės žvejoti. 
/ * 4 
Per naktį nerimo Baltija. 
S 4 5 * . [ž 
Iš ryto žvejai į pakrantę 
4 2 4 4 čž LŽ 
Vežė saulę gintaro valtyje. 
Visose eilutėse randam po vienodai kirčiuotų skiemenų, išskyrus pa- 
skutinę. Tačiau kirčiai ne visur krinta ant skiemenų, vienodai nutolusių 
nuo eilutės pradžios. Čia laisvai pasirinkti kirčiuoti ir nekirčiuoti skieme- 


nys. Šitokis laisvas pasirinkimas kirčiuotų skiemenų vietos eilutėje yra 
vadinamas laisvų ritmu. 


Laisvas ritmas paiso logiškų kirčių. Jo poetinė svarba ta, kad ga- 
lima lengviau pabrėžti svarbieji žodžiai, tuo tarpu kad kalboje, griežtai be- 
silaikančioje klasikinio ritmo, tie žodžiai liejasi bendra skambėjimo banga. 


ug: > 


Šis laisvas eiliavimas sutampa kaip tik su grafišku žodžių išskyrimu atski- 
romis eilutėmis ar atskirais šriftais. 

Paisydamas logiško kirčio laisvasis ritmas artėja prie dailiosios pro- 
zos ir eiliuotinės tautosakos kirčio. 


5. Eiliuotinės tautosakos kirtis. 


Liaudies dainos nėra skirtos deklamuoti, bet dainuoti. O dainuojant 
kai kurie žodžiai ar jų dalys tariami ne tik stipriau, bet ir pratęsiamai. Tas 
dainavimo pratęsimas dažniausiai sutinka su logikos kirčiais. 

Pėdomis daina netenka skirstyti, o tik žiūrėti, kiek ji turi logikos kir- 
čių. Paprastai liaudies dainose pasitaiko eilutėj 2, 3, 4 kirčiai, bet esti taip 
pat ir maišyto ritmo. ' 

Šito liaudies ritmo yra pasigavę ir poetai: vieni nesąmoningai, patys 
būdami tos liaudies dvasios (Strazdelis, Vienužis), kiti sąmoningai imdami 
tą ritmą kaip poetinę priemonę (L. Gira, Krėvė). 


I. Klausimai. 1. Keleriopai žodis gali būti vartojamas poezijoj? — 
2. Kuriomis stiliaus priemonėmis reiškiasi poezijos skambumas? — 3. Ką 
vadiname poezijos ritmu? — 4. Kurios yra poezijos ritmo rūšys? Kuo pa- 
grįstas yra toninis, metrinis, silabinis ritmas? — 5. Ką vadiname gramatikos 
kirčiu? eilėdaros kirčiu? nemetrišku kirčiu? — 6. Ką vadiname eilėraščio 
pėda? Keleriopos esti pėdos? — 7. Kaip pėdos yra jungiamos eilutėje — 
grynos pėdos ar negrynos? — 8. Ką vadiname cezūra? Kam ji vartojama? — 
9. Kaip grafiškai žymime pėdas ir cezūrą? — 10. Kas yra laisvas rit- 
mas? — 11. Kokis ritmas vartojamas liaudies dainose? Ar žinot kokią dai- 
ną? Suraskit, kur čia bus logiški kirčiai? — 12. Kokį eilėraštį mokat? Ko- 
kis čia ritmas? 


II. Uždaviniai. 1. Pagalvokit: ar ritmas vartojamas tik poezijoį ir 
apskritai mene, ar jo galim pastebėti ir pačiam kasdieniniam gyvenime? — 
Kuo skirtųs medžio alejos ritmas nuo širdies plakimo ritmo, nuo kareivių 
žingsniavimo? Kuriais jutimais juos patiriame: klausa, regėjimu? — 
2. Suskanduokit ir suraskit, kur eilėdaros kirtis, kur eilėdaros kirtis nesutam- 
pa su gramatiškuoju kirčiu eilėraščiuose „Vilniaus vartai užkelti“, „Kryžke- 
Iy“. — 3. Suskanduokit ir suraskit pėdų rūšis šiuose eilėraščiuose: „Jaunystės 
daina“, „Nuostabios naktys“, „Baltieji kalnai“, „Užmigo žemė“, „Trys ber- 
želiai“, — 4, Patikrinkit kokį ritmą dažniausiai vartoja Maironis, Putinas 
chrestomatijoj duotuose pavyzdžiuose (choreją, įambą... anapestą?). 


II. Metrinis ritmas. 


Toninis ritmas, kaip matėm, yra paremtas kirčiuotais ir ne- 
kirčiuotais skiemenimis.  Metrinis — ilgaisiais ir trumpaisiais 
skiemenimis. 


Kiek jis nepaiso gramatikos kirčių, matyti iš šio lotyniško 
pavyzdžio, kurio gramatiški kirčiai šiaip suskirstyti: 


4 Fž "Žž "į | FA * 
Arma virumgue cano Troiae gui primus ab oris. 


Tas pats sakinys metriškai šiaip skanduojamas: 
Už 4 FA 4 "ž "ž 
Arma virumgue cano Troiae ąui primus ab oris. 


Matom, kad metrinis ilgumas nesutampa su gramatikos kir- 
čiais. Panašių pavyzdžių randam ir Duonelaičio raštuose. 


FĄ "Žž FA "Ž " Ž "Žž 
Ant žiemos narsai įau vėl rūstaudami grįžta.. 
4 AS š 2 SS 
O) gaspadinė jo pustynes mandagiai lopė... 


Metrinio eiliavimo eilutės dalinamos pėdomis kaip ir toninio. 
"Tik pėdą sudaro ne kirčiuotas skiemuo su nekirčiuotais, bet ilgas 
skiemuo su trumpaisiais. Pirmasis Duonelaičio sakinys aiškiai 
rodo, kad skandavimo ženklai yra padėti tik ant ilgųjų skiemenų. 
Prie ilgųjų skiemenų yra pritapę arba du trumpi arba. vienas il-- 
gas, nes du trumpi — vienam ilgam. Dėl to metrinis ritmas tetin- 
ka toms kalboms, kurios turi ilguosius ir trumpuosius garsus. 
Vartotas jis ypačiai graikų ir romėnų, tačiau tinka ir lietuvių kal- 
bai; ji taip pat turi ilguosius ir trumpuosius garsus (ilgieji — ą, 
e ių, V, Ū, ė, o, visi dvibalsiai, a ir e po kirčiu dažniausiai žodžių 
šaknyse; trumpieji — i, u, kartais a ir e). 


Iš datigelio metrinio ritmo formų tenka pažymėti hegza-- 
metras: . 


Jūs neprilvalot | del tolkių kailbų nusi'gėdint... 

ir besi|spardyldams taip) baisiai) keikti palgavo... Duonelaitis. 

Matom, kad hegzametras turi šešias pėdas — dviskiemenes 
arba triskiemenes, tik daktilius su chorejais'). Čia turime ketu- 
rias pėdas chorejines, penktą — daktilinę, šeštą — chorejinę. 
Chorejas su daktiliu gali lengvai kaitaliotis, išskyrus dvi paskuti- 
nes pėdas; paskutinė pėda visados dviskiemenė, priešpaskutinė 
visados triskiemenė. 

Lietuvių literatūroje hegzametrą pirmiausia yra vartojęs Duonelaitis. 
Tačiau jo hegzametras nėra gryno metrinio ritmo. Štai pavyzdys: 

Jau saulelė vėl aikopdama budino svietą. 
Ilgieii ir trumpieji šitos eilutės skiemenys šitaip suskirstyti; 
--|--|--|-->|---|-- 
Kirčiuotų skiemenų atžvilgiu šita eilutė skanduojama jau kitaip: 


Matom, kad suskanduoti šitoji eilutė pagal skiemenų ilgumą nepavy- 
ko. Tačiau gavom hegzametro pėdų skaičių ir jų rūšį tą sakinį skanduodami 
toniškai. Taigi išvada — lietuvių kalboje metrinis eiliavimas buvo sujung- 
tas su toniniu. Iš metrinio eiliavimo paimtos hegzametro pėdų rūšys ir skai- 
čius eilutėje, iš toninio — pėdos, pagrįstos kirčiuotais skiemenimis. 


I. Klausimai. 1. Kas yra metrinis ritmas? Kuo jis skirias nuo toninio? 
— 2. Kurioms kalboms metrinis ritmas tinka vartoti? — 3. Ar lietuvių kal- 
ba turi ilgųjų ir trumpųjų garsų? Jei turi, kuriuos? — 4. Kokią metrinio ei- 
liavimo formą žinote? — 5. Ar lietuvių kalboje vartojamas metrinis eilia- 


vimas? Kuo lietuvių literatūros hegzametras skirias nuo kitų tautų hegza- 
metro? 


II. Uždaviniai. Suskanduokif „Senąją ir naująją gadynę“. Patik- 
rinkit, kaip atrodys pėdos, jei suskirstysim pagal ilguosius ir trumpuosius 
skiemenis ir pagal kirčius. 


WI. Silabinis ritmas. 


Silabinis, arba skiemeninis, "ritmas yra pagrįstas vienodu 
skiemenų skaičium eilutėje. Jis nepaiso, kaip metrinis ritmas, 
ilgumo ar trumpumo, nepaiso nei kirčių, kaip toninis ritmas. Vi- 
soj eilutėj jam užtenka vieno tik pastovaus kirčio: 


1) Metriniam eiliavime dviskiemenė pėda, kur abudu skiemenys ilgi, 
vadinama spondeju, tačiau lietuviškam hegzametre spondeją atstoja chorejas, 
Dėl to jo terminą čia ir vartojam. 


Literatūros teorija Poetika. 5 

Kad rytą saulė spinduliu pirmiausių 
Apreiškė žemei tekėjimą savo, 
Sugaudė Varpas liepimu aiškiausiu, 
Tarytum jisai žmogaus lūpas gavo. 
V. Kudirka. 

Pamėginkim šitą posmą suskanduoti toniniu eiliavimu. Ne- 
pavyks: negalėsim rasti ritmo. Suskaitę šiame eilėraštyje skie- 
menis, randam, kad visose eilutėse yra po 11. Pažiūrėię į kir- 
čius, vėl pastebim, kad kirčiai nevienodai krinta skiemenyse, bet 
priešpaskutinis skiemuo visose eilutėse yra kirčiuotas. — Taigi 
aišku, kad šis eilėraštis parašytas silabiniu ritmu, nes: 1“ visose 
eilutėse vienodas skiemenų skaičius, 2? visose eilutėse yra vie- 
nas pastovus kirtis. Silabinio ritmo eilėraščiuose skiemenų esti 
nuo 4 ligi 14 ir labai retai 16, Dažniausiai 11 — 13, kaip ir mūsų 
pavyzdy. 

Pasitaiko, kad ir skiemenų skaičius įvairiose eilutėse nėra lygus, ypa- 
čiai pasakėčiose. Tai jau savotiškas iškrypimas. "p 

Silabinis ritmas tinka toms kalboms, kurių žodžiai turi pastovius 
kirčius — nuolatos ant to paties skiemens; sakysim, prancūzų kalbai — kur 
kirtis visados krinta ant paskutinio skiemens, lenkų kalbai, kur kirtis krinta 
ant priešpaskutinio. Lietuvių kalba, būdama lanksti, prisitaiko ir prie šio 
ritmo; ji turi žodžių, kuriems kirtis gali kristi ir ant paskutinio, priešpasku- 
tinio ar bet kurio kito skiemens. Tik lenkų kalbos įtakoj mūsiškiai silabiniai 
eilėraščiai kirčius turi priešpaskutiniam skiemeny. 

Seniausias literatūroj vartojamas ritmas yra metrinis, — juo pa- 
rašyti klasikiniai kūriniai „Iliada“ ir ,, Odisėja“, o lietuvių literatūroj Duone- 
laičio „Metai.“ Viduramžiais iškilo silabinis ritmas; iš vakarų Europos (ita- 
lų, ispanų, prancūzų) per prancūzus atklydo į lenkus, o iš čia ir į lietuvių li- 
teratūrą (Klementas, Valiūnas, Stanevičius, Baranauskas, net Kudirka). 
Toninis ritmas vėliausiai išdirbtas, Labiausiai prigyti įis pradėjo 18 a. gale 
vokiečiuose ir angluose. Lietuvių literatūroj iį vartoja poaušrinė gadynė 
(jau vartoja Kudirka, o aukščiausiai ištobulina Maironis), laisvasis toninis 
ritmas įsigali daugiausia XX amžiui, ypačiai Rusuose. Lietuvių literatūroj 
apsčiai vartojamas jaunųjų poetų. 

Ritmo keitimas įneša į literatūrą tam tikro gyvumo. Bet visos ritmo 
formos turi savo pagrindą, pasakytum, visi ritmai yra geri, ir poetas visus 
gali pavartoti savo kūrybai. 

L Klausimai. 1. Kas yra silabinis ritmas? Kuo jis skirias nuo metri- 
nio ir toninio? — 2. Kurioms kalboms jis tinka? Ar lietuviai vartojo silabi- 
nį ritmą? — 3. Kuris ritmas seniausias? — 4. Kuris dabar vartojamas lietu- 
vių literatūroj? 

IL.Uždaviniai. Patikrinkii, kokio ritmo yra Kudirkos  „Asilas ir 
Apuokas“, 


E 


b) RIMAS. 
1. Rimuotos ir baltosios eilės. 


Stiliui skambumo duoda ne tik ritmas, bet ir vienodas eilučių 
galų sąskambis, vadinamasis rimas. Senovėje eilėms rimo ne- 
vartota, tenkintasi ritmu. Tik nuo viduramžių iis įsigali visose 
literatiiros rūšyse: epe, dramoj, lyrikoj. Tačiau XIX a, drama 
atmetė rimą. Dabar dažnai randam net eilėraščių vėl be rimo. 
Nemėgsta rimo ir liaudies kūryba. 


Nerimuoti eilėraščiai vadinami baltaisiais, 
Du pavyzdžiai rimuotų ir baltųjų eilėraščių: 


1. Paliai kapą rymau vienas, 
O vėjelis man alsuoja, 
Tr berželiai plevėsuoja: 
— Tai ne vėjas rauda graudžiai, 
Tai ne medžiai siaudžia, 
Tiktai jaunos tavo dienos. — M. Gustaitis, 
2. Ir eina vergas kalnais, eina kloniais, 
Bet jau ne vergas „tik nykus klajinas, 
Didžių nebodamas, mažų neliesdamas — 
Visus šypsniu pasveikina ramiuoju, 
O džiaugsmas spindi jojo akyse. — Putinas. 


2. Gero rimo ypatumai. 


Rimo uždavinys — skambėjimu stiprinti eilėraščio nuotaika. 
Tam reikalui rimas privalo ne tik sąskambio vienodumo, bet ir 
įvairumo bei vaizdingumo, kuriais jis klausytoją nustebina ir 
sužavi. 

a) Įvairumas. Geras rimas derina įvairius netikėtus žodžius, 
kad skaitytojas, vieną žodį paskaitęs, negalėtų susivokti, kokis 
kitas žodis atsakys pirmajam. Jį nustebins tas naujumas, įvai- 
rumas, 


Rimas daros įvairus, kada derinamos viena su kita įvairios 
kalbos dalys, pav.: daiktavardžiai su veiksmažodžiais, prieveiks- 
miais; kada derinamos kad ir tos pačios kalbos dalys, bet įvairios 
jų formos. Pav.: Plaštake — nesukakę, vidužiemį — užėmė, 

baltmarškiniai — pynei, dangų — langu, skaidrumu — imu, ty- 
liausia — neklausia, šilkastygiai — lygiai, užplūsti — rūsti, sve- 
tys — pabarstys, varo — cigaro, pasivėlini — mėlyni, vėlai — sa- 
kalai. a“ 

Neįdomus mažybinių ar maloninių žodžių rimas. 

Rimai, lygiai, kaip ir kitos poetinės priemonės, turi būti individualūs, ki- 
tų nevartoti ar bent nenuvartoti. Kad nesikartotų iau kitų vartoti rimai, 
rašytojai griebias net svetimų kalbų žodžių ir juos rimuoja: gyvas — Ioko- 
motyvas, gera — Cachara, saulėtas — skeletas, perkūnija — unija, miliono 
— Terichono. 4 

Naujumo ieškodami kiti sąmoningai rimuoja ir maža sąskambio betu- 
rinčius žodžius: atsiduso — ūsai, sietyno — švino, zigzagai — dega, 

b) Vaizdingumas. Esama dvejopų žodžių: vieni patys pras- 
mingi, kiti tą prasmę gauna tik santyky su kitais žodžiais. Pras- 
mingieji žodžiai — daiktavardžiai, būdvardžiai, veiksmažodžiai; 
beprasmiai — prielinksniai, jungtukai, kai kurie prieveiksmiai. 
Vaizdingas rimas gaunas derinant prasminguosius žodžius, o ne 
beprasmius. Vaizdingo rimo pavyzdžių aukščiau turėjom. Bet 
štai pavyzdžių ir nevaizdingo rimo: 

tvirtai — tiktai, nu — sapnu, jau — daugiau, tas — radastas, 
neretai — tai, da — tada, ugnis — vis. 


3. Rimų rūšys. 
Rimai esti trejopi: 17 vyriški, 27 moteriški, 3* daktiliški. . 
10. Man liūdna bulvo ir | sunki: 
Keliaut | gyvėlnimo | takų 


1 . LŽ . L 
Be draulgo dar | jaunam. — Maironis. 


29. Žinau aš,| draugė, Ipasaulį | didį, 


Pasaulį | gražų, pasaulį| tyrą, 
Lyg šviesų | rytą, | kai gėlės | žydi, 


O skaisčios | rasos | nuo lapų | byra. — Putinas. 


30. , / , 
Lankas išlmargino išjojo | darganas 


žaliasis | kilimas, gegužis | mylimas. — K. Inčiūra. 

Pavyzdžiai rodo, kad rimuojamos eilučių dalys pradedant 
nuo paskutinio kirčiuoto skiemens. Pirmojo pavyzdžio kirčiuoti 
yra paskutiniai skiemenys; antrojo pavyzdžio — antrieji skieme- 
nys nuo galo; trečiojo pavyzdžio kirčiuoti yra tretieji nuo galo 
skiemenys. Rimą, kuriame kirtis yra ant paskutinio eilutės skie- 
mens, vadiname vyriškuoju; rimą, kuriame kirtis yra ant prieš- 
paskutinio eilutės skiemens, vadinam moteriškuoju; rimą, kuria- 
me kirtis krinta ant trečiojo skiemens nuo galo, vadinam dak- 
tiliškų. 

Eilėraščiuose dažnai esti viena eilutė vyriško rimo, antra 
moteriško ar daktiliško. Tokis rimas vadinamas mišriuoju: 


Ežero skaisčios bangos liūliavo (mot, rimas) 


Žaliu smaragdu; (vyr, r.) 

Laivą be irklo varė lingavo (mot. r.) 

Vėsos dvelkimu, — Maironis. (vyr. r.) 
4, Posmai. 


Eilėraščio eilutės gali būti rimuojamos tarp savęs labai įvai- 
riai. Rimas per tam tikrą eilučių skaičių gali pasikartoti, bet gali 
ir visai vienas likti. Kada eilėrašty nejausti taisyklingo rimų kar- 
tojimosi, yra laisvas rimas. Kada rimas kartojasi per tam tikrą 
eilučių skaičių, yra posminis rimas. Posmas rodo ne tik taisyk- 
lingą rimų kartojimąsi, bet reiškia ir visai pabaigtą mintį. Jame 
esti 2—14 eilučių; dažniausiai pasitaiko ketureiliai. 

Jeigu paimsim keturių eilučių posmą, tai ir jame rasime kele- 
riopo rimavimo: 

1". Pirmosios dvi eilutės surimuojamos vienu rimu, antro- 
sios dvi — antru rimu; 

Tau pirmą pavasario dainą aukoju, (A)?) 
Tau žiedus žibučių sudėsiu po kojų. — (A) 
Tik skriskim kartu su pavasario vėju, (B) o 

“Su jaunu kvapu sprogstančiųjų alejų. (B) 

S. Neris. 

Šitoks rimavimas vadinasi gretimasis. 

2“. Pirmoji eilutė rimuojama su trečiąja, antroji su ketvir- 
tąja: 

“ 1) Didžiosiomis raidėmis žymėtas moteriškas rimas, mažosiomis — 
vyriškas. 


<2. M 


Aušrai auksu auštant, vos rasa sumirga, (A) 
Vos rasa sumirga, aš bundu keliu... (b) 
Ir einu balnoti bėrą, ristą žirgą, (A) 


Bėrą ristą žirgą tymo belneliu. — Salys Šemerys. (b) 


Šitoks rimavimas vadinasi kryžminis. 


30. Galima rimuoti pirmąją eilutę su ketvirtąja, antrąja 
su trečiąja: 


Kas ašen Jūsų šviesioj kelionėj? (A) 
Medelis menkas, kur liūdnas šlama, (B). 
Miglos paveikslas, kur aušrai gema, (B) 
O rytui nyksta gamtos svajonėj... — M. Vaitkus. (A) 


Šitoks rimavimas vadinas gaubiamasis. 


49. Gali būti surimuotos tik antroji eilutė su ketvirtąja, 0 
pirmoji su trečiąja tokiu atveju lieka visai be rimo: 


Baltais balandžiais atlekia, 


Juodais varnais išvyksta (A) 
Tos mano dienos, naktys tos, 
Apvildamos jaunystą. — S. Neris, (A) 


Kai kurios posmų struktūros yra dažniau vartojamos ir turi 
tam tikrus vardus. Tais vardais vadinami ir ištisi eilėraščiai, 
sudaryti iš tų posmų. 


Svarbiausi — 19. tercinas, 29, trioletas, 39, oktava, 4“. s0- 
netas. 


19. Tercinas — trieilių virtinė, kurioje rimas kartojas kryž- 
mai tris kartus. Jis eina nenutrūkstama grandine tokia 
tvarka: aba—bcb—cdc—ded.., 


29. Trioletas — 8 eilučių posmas su dviem rimais, ketvir- 
toji eilutė yra tokia pat kaip pirmoji, o septintoji ir aštuntoji — 
kaip pirmoji ir antroji. Jis išreiškiamas tokiu rimu: ab aa a b ab 

3. Oktava — aštuoneilis su trejopu rimu, kur įie paskir- 
styti tokia eile: ab ab ab cc. 


49. Sonetas — 14 eilučių: du posmai po 4 eilutes ir du po 
3. Ketureiliuose yra dvejopas rimas, pasikartojąs po 4 kartus, 

trieiliuose trejopas, pasikartojąs po 3 kartus. Soneto formulė 
maždaug tokia: abab — abab — ccd — ede: Gali kiek ir 
įvairuoti. 

I: Klausimai. 1. Kas yra rimas? — 2. Kas yra rimuotos ir baltosios 
eilės? — 3. Ko privalo geras rimas? — 4. Kurios yra rimo rūšys? — 5. Ką 


vadiname posmais? Kaip posme yra suskirstyti rimai? — 6. Ką vadinam 
tercinu? oktava? trioletu? sonetu? 


II. Uždaviniai. 1. Suraskit, kurie eilėraščiai („Neris“, „Klaidžioju“, 
„Rugiagėlės“, „Golgotos paveikslas“) yra tercinai, oktavos, trioletai, sone- 
tai. — 2. Patikrinkit jų rimą: vyriškas, moteriškas, maišytas. Ar geras? 


ANTROJI DALIS. 


KOMPOZICIJA. 


Kompozicijos dalykas. 


Kai paskaitom Krėvės „Silkes“, Lazdynų Pelėdos „Stebuk- 
lingąją tošelę“, Šatrijos Raganos „Mėlynąją Mergelę“, matom, 
kad rašytojai čia imas atvaizduoti kokius dalykus, išreikšti ko- 
kias idejas. Pasirenka, vadinas, apie ž4 pasakoti. Dalykas, apie 
kurį veikale pasakojama, mūsų buvo pavadintas tema. 

Toliau — apie tą dalyką — apie silkes, apie tošelę, apie 
mergelę -— yra papasakotas tokis įvykis atsitikimas. Įvykių pa- 
sakojimas apie atvaizduojamąjį dalyką sudaro veikalo fabulą ir 
siužetą. Įvykiuose dalyvauja žmonės, vieni svarbesni, kiti ma- 
žiau svarbūs; jie literatūros veikale vadinami veikėjais, arba iš 
prancūzų kalbos personažais. 

Skaitydami įaudinamės dėl veikėjų nelaimių, džiaugiamės jų 
pasisekimais, lyg veikale būtų aprašomi tikri įvykiai; grožimės. 
nuoseklumu, kaip vienas dalykas išplaukia iš kito. Matyt, ra- 
Ššytojas įstengė taip pagrįsti motyvuoti aprašomąjį dalyką, kad 
jis mums sukelia tikrovės įspūdį. 

Taigi veikalo pagrindinės sudedamosios dalys yra šios: 
1? fema, 29 fabula siužetas, 39 veikėjai, 49 motyvavimas. Šitų 
dalių vieningas suderinimas į veikalo visumą čia vadinamas 
kompozicijos vardu. 


I. Tematika. 


Pirmoji poetikos dalis (stilistika) nagrinėjo žodžius ir saki- 
nius. Iš žodžių ir sakinių yra sudarytas veikalas, nelyginant 
kaip iš plytų yra sudarytas rūmas. Kaip rūmo plytas sujungia 
cementas ar kuri kita medžiaga, taip veikalo sakiniams vienin- 
gumo suteikia tema. Tema (tai, apie ką kalbama) yra jungtis, 

jungianti visus sakinius ir mažesnes veikalo dalis, kaip magne- 
tas kad sujungia geležies adatėles. 

Temą turi kiekvienas literatūros veikalas. Tačiau vienas 
veikalas gali turėti ne vieną temą. Pav., „Gražinos“ tema — 
kaip moteris, pati pasiaukodama, išgelbėjo savo kraštą nuo 
priešų. Atskiros šito veikalo dalys turi savas temas: kaip Liu- 
tauras pakvietė kryžiuočius, kaip Gražina maldavo savo vyrą 
su kryžiuočiais nesidėti, kaip Gražina išvedė pulkus, kaip ištiko 
kova ir t. t. Šitos temos yra siauresnės nei pirmoji; jos plėtoja- 
mos tik atskirose veikalo dalyse, o pirmoji — per visą veikalą. 

Tema, kuri apima visą veikalą ir duoda iam kryptį, yra 
pagrindinė, o kitos yra antrinės, arba šalutinės, temos. Pasako- 
jimas arba aprašymas, pinamas aplink antrinę temą, vadinamas 
epizodu. Tokiu būdu visas veikalas yra sudarytas iš epizodų. 

Atskiri epizodai esti sudėti iš dar smulkesnių dalelių, kurio- 
se atvaizduojami atskiri veiksmai, nuotykiai, dalykai. Pav., 
turim Gražinos laidotuvių epizodą. Jame galime išskirti dar 
smulkesnių dalelių: Gražinos kūnas žūva liepsnose; Liu- 
tauras šoka pats į ugnį. Čia vėl turime dvi atskiras temas. 
Temos tokių smulkių dalių, kurių smulkinti daugiau nebegalima, 
vadinamos motyvais. Taigi kiekvienas savarankiškas sakinys 
gali turėti savą motyvą, savą temą. 

Veikale paprastai pastebim, kad visas turinys yra suskirs- 
tytas skyriais, paragrafais, posmais. Šitas suskirstymas ir at- 
sako naujoms temoms, motyvams. 


I. Klausimai. 1. Kurie dalykai priklauso veikalo kompozicijai? — 
2. Kas yra veikalo pagrindinė tema? epizodas? motyvas? 


II. Uždaviniai. 1. Suraskite svarbiausius „Čičinsko“, „Tėvo“, „Žvaigž- 
dės“ — epizodus ir motyvus. 2. Suskirstykite epizodais Biliūno „Liūdną pa- 
saką“, L. Pelėdos „Motulė paviliojo“, Žemaitės „Marčią“, Š. Raganos „Irkos 
tragediją“. 


II. Fabula ir siužetas. 
1. Veikalai Su fabula ir be fabulos. 


Skaitydami Šatrijos Raganos „Živilę“, matom, kad vienas 
pasakojimo elementas eina pirma, paskum jį kitas. Pirma, sa- 
kysim, Parajus su Živile susimyli, paskum Živilė pasisako tėvui 

mylinti valdinį, paskum ji įmetama į kalėjimą ir t. tt — Čia 
matom laiko nuoseklumą. 

Tarp tų įvykių esama ir prežasties ryšio: kad nebūtų Ži- 
vilė Parajaus pamilus, nebūtų liūdėjus; kad nebūtų liūdėjus, tė- 
vas nebūtų sužinojęs jos liūdesio priežasties; kad nebūtų sužino- 
jęs dukterį mylint valdinį, nebūtų į kalėjimą įmetęs... 

Taigi čia vienas epizodas sujungtas su kitu priežastingumo 
būdu — taip, kaip retežio žiedai susikibę. Vieną nukirsk, ir re- 
težis nutruks. Vieną epizodą išmesk, ir kiti jau bus nebeaiškūs. 
Tokio laiko ir priežasties ryšio kaip tik nėra, sakykim, Baranau- 
sko „Anykščių šilely“. Čia pirmiau aprašyti tie gamtos paveiks- 
lai, kuriuos matom; paskum — kuriuos girdim ir t.t. Jeigu tuos 
du elementus sukeisim; įeigu pirma aprašysim, ką girdim, o pas- 
kum—ką matom, tai temos plėtojimas nenukentės. — Nėra ten nė 
priežasties ryšio: ar kad šilelis gražus akiai, dėl to ir ausiai 
turi būti malonus? — Ne. Taigi čia turim plėtojamą temą, ku- 
rios elementai eina uo pačiu laiku be vidaus tarpusavio priežas- 
ties. 

Jei temos elementai yra sudėstyti pirmojo tipo pavyzdžių, 
sakom, kad veikalas turi savo žabulą; jeigu antrojo — veikalas 
be fabulos. Daugumas poezijos veikalų (romanai, apysakos, 
poemos, dramos) silpnesnę ar stipresnę fabulą turi. Lyriniai 
veikalai ar aprašymai — be fabulos. Taigi fabula vadinam vise- 
tą veikalo įvykių, išdėstytų laiko eilėje ir priežastingai tarp sa- 
vęs susietų. 


2. Intryga, 


Fabula rodo ištisą eilę įvykių tarp grupės žmonių, vadinamų 
veikėjų. Veikėjai turi tarp savęs bendrų reikalų, interesų (pre- 
kybos kompanionai, darbdavys ir darbininkas, mokiniai, plėšikai) 
ar kitokių santykių (pav., giminės). 

Santykiai tarp jų vienu kuriuo momentu vadinami sitnacija, 
arba padėiimu. Pav., Parajus myli Živilę, Živilė myli Paraių, — 
tai viena situacija. Joje čia dalyvauja du asmenys; santykiai 
tarp jų — vienas valdinys, antra kunigaikštytė, bet abudu jun- 
gia meilė. 

Veikėjai patys ar kas kitas verčia situaciją pakeisti, pereit, 
vadinas, į naują situaciją. — Parajus ir Živilė nori susituokti, nori 
esamą situaciją pakeisti. Pereinant iš vienos situacijos į kitą, 
susiduriama su kliūtimis, kurios trukdo nanją situaciją pasiekti. 
Paraiaus ir Živilės meilei prieštarauja kunigaikštis. Veikėjai 
kliūtis stengias nuveikti; susidaro kova. Šita kova tarp dviejų 
pusių vadinama intryga. 

Intrygoje, toje veikėjų kovoje, dažnai lengva skirti trys tar- 
pai: 1' intrygos užuomazga, 2“ intrygos plėtojimas, 37 intrygos 
atomazga. 


Pati pirmoji situacija, kurioj rašytojas, tarsi, išveda skaity- 
tojui prieš akis visus veikėjus, vadinama ekspozicija. Pav., Bi- 
liūnas aprašo iš pradžių laimingą Banių gyvenimą. Tai ekspozi- 
cija. Tą gyvenimą iš paprastų vėžių iškreipia žinia apie sukilimą. 


Įvykiai, kurie ekspoziciją, arba išeinamąją situaciją, pakei- 
. čia, yra intrygos užuomazga (kur bus „Živilės“ intrygos užuo- 
mazga?). Paskum jau eina intrygos plėtojimas. Kuo labiau prie- 
šingi veikėjų reikalai, interesai, tuo ir pačios situacijos daros 1a- 
biau įtemptos, intryga stiprėja. Pav., kunigaikščiui svarbiau už 
viską luomo tradicijos, garbė, o Paraiui ir Živilei — meilė. Intryga 
juo labiau stiprėja, juo artėja situacijos didžiausias persikeitimas. 
—- Živilė kalėjime, Paraius atveda rusus, ją išgelbsti, jau galės 
įvykti jų abiejų noras. Situacijos keičia viena kitą pagal Parajaus 
norą. Bet staiga situacija keičias visai priešinga kryptimi: Ži- 
vilė nuduria Parajų ir pati miršta. 


Kada veikėjai žuvę, kova toliau nebegali eiti: įvyksta ato- 
mazga. Atomazgoj pradingsta tie prieštaravimai tarp veikėjų, 
kurie skatino eiti iš vienos situacijos į kitą, kovoti ir pinti, kaip sa- 
koma, intrygą. 


Atomazgoj prieštaravimai dingsta keleriopu būdu: arba vei- 
kėjai žūva, arba viena pusė laimi, ir antroji kovos nebevaro toliau, 
arba abidvi pusės susitaiko. (Kuo baigias „Liūdnos pasakos“ in- 
tryga?). 

Tačiau ne visuose veikaluose randame tuos intrygos elementus, lygiai 


išplėtotus. Žinios, kurios esti pasakomos apie veikėjus ekspozicijoje, dažnai 
esti išbarstytos po visą veikalą (pal. Biliūno „Žvaigždę“, „Ubagą“). 

Šalia ekspozicijos kartais pasitaiko dar įžanga ir pabaiga. (Pal. Bi- 
liūno „Liūdną pasaką“, L. Pelėdos „Stebuklingąją tošelę“). Ypačiai tokias 
įžangas ir pabaigas mėgsta novelės, ' 


8. Siužetas. 


Fabula tėra dar tik medžiaga kūriniui. Jai svarbu tik patys 
įvykiai. Svarbų fabulai, sakysim, kad V. Krėvės „Inde, kuriame 
karalius laiko savo geriausią vyną,“ būtų pažymėta: karalaitė pa- 
sijuokė Arkazario negražumų; Arkazaris sutiko atsakyti, ko- 
dėl jis negražus, kai patikrins karalaitė, kame ios tėvas laiko ge- 
riausią vyną; karalaitė pamatė, kad molio induos; pakeitė juos 
aukso ir t. t. Tačiau fiabulai nesvarbu, kaip tie įvykiai bus at- 
vaizduoti: kokiom scenom, kokiais dialogais ar monologais, ku- 
riose vietose—-ar rūsy ar rūmuos-—-eis pats pasikalbėjimas ir t. t. 
Tai jau siužeto dalykas. Dėl to rašytojas, jau turėdamas su- 
galvotą fabulą, dar turi nuspręsti: 


1* Ties kuriais fabulos įvykiais jis stabtelės ilgėliau; atvaiz- 
duos juos scenomis, su veikėjų dialogais; kuriuos įvykius tik 
pats papasakos trumpai tam, kad būtų aiškus logiškas ryšys tarp 
smulkiai atvaizduotų scenų. Štai „Marčioje“ Žemaitė ilgėliau 
sustoja ties pirmuoju epizodu, kur Vingiai kalbasi apie reikalą 
Jonukui vesti. Šitai scenai skiria penkis pusl., pasakoja daugiau- 
sia dialogine forma. Paskum kalbama apie Jonuko piršlybas. 
Bet čia teskirta tik nepilnas puslapis; pasakojime vyrauja mono- 
loginė forma. Trečias epizodas — vestuvių puota — vėl atvaiz- 
duotas dialogais per 6 pusl. Tai, kas svarbu, aprašinėia plačiau. 


29 Kuria tvarka bus išdėstyti epizodai ir scenos. Pav., „Mar- 
čioje“ vienas epizodas eina po kito chronologine tvarka. Tačiau 
„Sutkuose“ chronologinės eilės nesilaikoma. Pirmas jų epizodas 
— padubysy pasirodo vyras ir moteris, sužadėtiniai. Iš jų pasi- 
kalbėjimo sužinom naujus epizodus: kaip įuodu pirmu kartu pa- 
simatę, kaip vienas antram kritę į akį. Šitie epizodai jau nuke- 
lia mus į praeitį, Nauji epizodai vėl eina chronologine tvarka: 
vienas už dvejų metų, antras už treių, trečias už dešimties. 


Svarbu nuspręsti, kurioje pagrindės temos dalyje išdėsty- 
tini antriniai epizodai ar gamtos paveikslai, kurie intrygos pir- 

myn nevaro. Pav., Š. Raganos „Vinco Stonio“ apysakaitėį įdė- 
ti „Mergelė karžygė“, „Pilėnų gynimas“, kurie turi savas fabulas. 

3" Kiek ir kurioj vietoj skaitytojui galima leisti situacijų prie- 
žastys pažinti, kiek ir kurie įvykiai nuo jo nuslėpti. Tai daroma 
tam, kad skaitytojas, nežinodamas įvykių priežasties ir mo- 
tyvų, iaustų tam tikrą paslaptį ir susiintrizuotų. Pav., Pietaris 
„Algimante“ praneša, kad dingo Danutė. Suintriguoja skaityto- 
ją tuo dingimu, tačiau nepasako, kur ji yra. Skaitytojas tik ta- 
da sužino, kai ir Algimanto žmonės ją suranda. 


4" Kuriuo stilium pasakoti: komišku — tragišku, epišku, Iy- 
riškų. . 


5? Keno vardu pasakoti visas veikalas ar atskiros jo dalys: 
savo ar veikėjų pasipasakojimo būdu. 


Pasakojimo būdai iš pagrindų yra dveiopo tipo: a) abstraktus pa- 
sakojimas, b) konkretus pasakojimas, — Abstraktaus pasakojimo autorius 
„žino“ viską; ne tik veikėjo darbus, bet ir slapčiausias mintis. Konkretus 
pasakojimas tai žodžiai tokio pasakojimo, kurį iš paties kūrinio pažįstam, 
Pav., Š. Raganos „Sename Dvare“. Žinom, kas „Senojo Dvaro“ gyvenimą 
pasakoja -— mergaitė ir jos motina. Jos nušviečia visus įvykius pro savo 


psichiką; papasakoja ne tik pačius nuotykius, bet pasako ir, iš kur ir kuo 
būdu tas žinias gavo. 


Šitokis veikalo medžiagos suskirstymas epizodais ir sceno- 


mis, parinkimas tam tikros literatūriškos formos sudaro kūrinio 
siužetą). 


i. Klausimai. 1. Ką vadiname veikalo fabula? Kuo skirias veikalas 
su fabula nuo veikalo be fabulos? — 2. Ar žinote kokį veikalą su fabula? 
be fabulos? — 3. Kas yra intryga? veikalo situacija, ekspozicija? intrygos 
užuomazga? atomazga? — 4. Ar žinote veikalą, kuriame intryga būtų labai 
stipri? silpna? — 5. Kurie veikalo elementai priklauso siužetui? 


II. Uždaviniai. 1. Išnagrinėkite „Žvaigždės“, „Čičinsko“, „Indo, ku- 
riame karalius laiko geriausią savo vyną“, siužetas; suraskite intrygos 
užuomazgą, aukščiausią įtempimą, atomazgą; suraskite kitas siužeto prie- 
mones, sumninėtas Literatūros teorijoj. — 2, Patikrinkit ar galima tokiu 
pat būdu išnagrinėti „Margi Sakalai“. 


1) Siužetu dažnai yra vadinama ir pati fabula arba net dailės veikalo 
tema. — Terminas nėra griežtai apibrėžtas. Kai kas tuos dalykus, kuriems 
čia davėm siužeto vardą, vadina konstrukcija, architektonika. 

II. Veikėjai. 
1. Teigiami ir neigiami veikėjai. 


Fabulos įvykiai yra pinami apie eilę žmonių. Tie literatūros 
veikalo žmonės yra vadinami veikėjais, veikiamaisiais asmeni- 
mis, arba — iš prancūzų kalbos — personažais. Svarbiausi vei- 
kėjai, į kuriuos yra atkreiptas visas dėmesys, vadinami veikalo 
herojais: Parajus ir Živilė, Margis „Pilėnų gynime“, Petras ir 
Juozapota „Liūdnoj Pasakoj“, Petras Jonaitis „Klaidoj“... 


Veikėjai esti dvejopi mūsų simpatijų įiems atžvilgiu. Vienus 
užjaučiame, nėrime, kad jiems sektųsi kliūtys nugalėti; kitų ne- 
kenčiame, džiaugiamės, kada jiems nepavyksta. Pirmuosius 
veikėjus, siekiančius to, kas gera, vadiname teigiamais, antruo- 
sius — neigidmais. 


Teigiamus ar neigiamus juos padaro ne pats skaitytojas, bet 
autorius. Aprašinėdamas veikėją, autorius įdeda nejučiomis 
į io paveikslą savo emocijas. Į teigiamųjų asmenų lūpas dažnai 
autorius įdeda ir tas- mintis, kurias pats nori pasakyti. Dėl to 
simpatizuodamas teigiamiesiems veikėjams, skaitytojas užsikre- 
čia jų skelbiamomis mintimis ir emocijomis, pasiduoda paties au- 
toriaus įtakai. 


Veikiamieji asmens atlieka ir kitą pareigą — jie palaiko skai- 
tytojo susidomėjimą, nes skaitytojui rūpi, kuo baigsis jo simpa- 
tizuojamo herojo likimas. 


Dažnai veikėjai yra labai sudėtingi — neaišku ar jis teigia- 
mas ar neigiamas, turi ir gerų ir blogų pusių maždaug vienodai; 
persvaros nejausti. 


2. Charakteristika, 


Veikale tas veikėjas daro įspūdžio, kuris ryškiai aprašytas 
ir lengvai išsiskiria iš kitų. Jeigu veikale yra keli veikėjai, tai 
kiekvienas ių yra vis kitoks: kitokio būdo ar nusiteikimo, kitokio 
socialinio padėjimo, amžiaus ar kt. Tas skirtumas turi būti aiš- 
kiai išreikštas. Pav., Žemaitės „Marčioj“ aiškiai jaučiam, kad 

Joniuks yra amžinas miegalis'), tėvas — girtuoklis, motina — 
apskretėlė. 


Veikėjo psichinių ir fizinių (dvasios ir kūno) ypatūurnų atvaiz- 
davimas vadinamas charakteristika. 


Vadinas, meno veikale veikėjai turi būti gerai charakterizuo- 
ti. Kuriomis poetinėmis priemonėmis daroma charakteristika? 


Charakteristikoj svarbu 3 momentai: 19 kurie dalykai veikė- 
ją charakterizuoja, 29 ką jame charakterizuoja ir 37 kuria poeti- 
ne iorma. 


1" Veikėją charakterizuoti gali — a) pats įo vardas — Kuš- 
lius, Pogoda Nekastievna, Vakchanalij V ziatkovič Kruglodurov, 
Sabakevičius, Lientejevas; b) autoriaus tiesioginės pastabos, 
kaip veikėjas atrodo; c) kitų veikėjų išsitarimai apie jį; d) auto- 
charakteristika (išpažintis); e) paties heroio dialogai su kitais 
veikėjais ir f) jo veiksmai, poelgiai. 

2? Veikėjo charakteristiką sudaro jo išorės ir išvidės ypatu- 
mų aprašymas. Vieni nuo kitų juk daug pareina. Charakteri- 
zuodamas išorę — drabužį, veidą, eiseną, kalbėseną, aplinkybes, 
kuriose gyvena, — pasakai drauge ir apie veikėjo charakterį. 
Bet galima ir tiesiog charakterizuoti jo būdą — papročius, gabu- 
mus, palinkimus... visa, kas priklauso žmogaus dvasios, Žinoma, 
veikėjo charakteris turi sutikti su jo darbais, kad per visą laiką 
jaustum, jog veikia vienas ir tas pats veikėjas. 


3“, Charakterizuoti reikia vaizdinga forma. Labai dažnai 
pavartojama sinekdochą — viso žmogaus paveikslo vietoj ap- 
rašomi tik charakteringieji jo ypatumai. Sakysim, reikia apra- 
šyti žmogaus išorė: veidas, sudėjimas, manieros. Jeigu apraši- 
nėtum išskaitinėdamas: nosis vidutinė, akys pilkos, ūgis aukštas 
ir t. t... tai gautume ilgą sąrašą Žmogaus ypatumų, bet negautu- 
me poetiško vaizdo, ryškios charakteristikos. Gera charakteris- 
tika pagauna du — tris bruožus ir stipriai juos pabrėžia, o. skai- 
tytojas pats jau vaizdą papildys. Štai ryškios charakteristikos 
pavyzdys: 


1) Tiesa, čia iis yra ir šaržuotas, 

„„„Buvo tai senas žydas, iki akių apžėlęs, ilga raudona barzda, 
Plaukai buvo visai žili, barzda tik pusiau, ir šis pusiaužilumas neden- 
gė ir negadino prigimtos jo plaukų spalvos. Jis buvo labai kušlas ir 
niekuomet nematė, kas guli po kojom, todėl eidamas čiupinėdavo pir- 
ma savęs lazda, kaip aklas; ypačiai atsargiai žengdavo, jei dar nešė 
kiaušinius. — V. Krėvė. 

Čia pabrėžti tik du ypatumai — žydas apžėlęs plaukais, žy- 
das kušlas, tačiau jo vaizdas mums ryškus ir be kitų smulk- 
menų. 

Norėdami atvaizduoti veikėjo dvasios ypatumus: papročius, 
polinkius, galim pasitenkinti papasakodami, kaip tas veikėjas 
praleido dieną: iš tos vienos dienos darbų, kalbų, galima spręsti 
apie herojo charakterį, apskritai apie tai, kaip jis gyvena ir kito- 
mis dienomis. (Palyginti Krėvės „Silkių“ Kušliaus pasikalbėji- 
mas Su šeimininke), 

Šitokis charakteristikos būdas yra plačiai literatūros varto- 
jamas. Tai toji pati sinekdocha, tik paimta ne sakinio, o veikalo 
maštabu. 

3. Tipai. 


Herojo charakteristikoį galim pastebėti dvejopus būdo ypa- 
tumus: tuos, kuriais jis yra panašus į kitus; tuos, kuriais jis nuo 
kitų skirias. Asmuo, kuris yra charakterizuojamas jo individua- 
lybių atžvilgiu, yra charakteris, o asmuo, kuriame yra sutelkia- 
mos žymės visos grupės Žmonių, yra vadinamas tipu. Dėl to li- 
teratūros kūriny, užuot kalbėjus apie ūkininkus, pirklius, kuni- 
gus, amatininkus, duodamas dažnai tų luomų atstovas — tipas. 
Nors tipai gali būti daiktų, gyvulių, bet literatūros kūriniuose 
paprastai kalbama apie žmonių tipus. 

Žmonės galima mintimis skirstyti į įvairias grupes, dėl to 
ir tipų gali būti įvairių. 

Štai keletas svarbiausių tipų rūšių. 

a) Psichologiniai tipai. Galime grupuoti žmones pagal proto, jausmų, 
valios panašumus, pagal psichologiškas žymes, Pav., žmonės — tvirtava- 
liai — bus viena grupė, silpnavaliai — kita, šykštuoliai — trečia, pavyduo- 
liai — ketvirta, valdžios ir garbės trokštantieji... pasiaukojantieji, žmo- 
nės stipraus proto, žmonės pragariškų emocijų — vis tai žmonių grupės, 
kurių charakterius gali išreikšti tipai. Šituos tipus ir vadinam psichologi- 


niais tipais. Šekspyro Otello — aistros ir pavydo tipas, Antonijus — ištiki- 
mo draugo tipas, Dezdemona ištikimos žmonos tipas, Šarūnas — garbės 

troškėjo ir nerimstančių siekimų tipas, Don Kichotas — fanatikas, gerų in- 
tencijų, bet apykvailis, 


Kai kurie tipai labai sudėtingi (Hamletas), 


Šitoki tipai laikomi visuotiniais, nes šie išreiškia tas charakterio žy- 
mes, kurios pasitaiko visais amžiais ir visose tautose. Amžiaus papročiai, 
gyvenimo sąlygos čia esti antraeilis dalykas, palyginti su bendrai žmogiš- 
kais dvasios reiškiniais. 


b) Socialiniai tipai. Tuos tipus, kuriuose daugiau atvaizduoti amžiaus 
papročiai, materialinio ir dvasios gyvenimo sąlygos, kuriuose matyt Žžmo- 
gaus luomo, profesijos žymės — vadinam socialiniais tipais. Toki tipai, 
sakysim, bus ūkininko, amatininko, valdininko, kario, bankininko, laikraš- 
tininko, pirklio... Juk kiekvienas jų kitokį darbą dirba, tam tikrus savo 
profesijos ar išsilavinimo žodžius dažniau vartoja — kitokia susidaro jo 
psichologija. 


Mūsų literatūroję daugiausia tipų yra kaimiečių (Žemaitės, Krėvės, 
Lazdynų Pelėdos, Vienuolio), šiek tiek dvariškių (Žemaitės, Lazd. Pelė- 
dos), kiek inteligentų (Šatrijos Raganos, Vienuolio, Savickio). 


c) Tautiniai tipai. Jei rašytojas, kurdamas socialinius tipus, labiau 
pabrėš tautiškuosius žmogaus ypatumus, gausim tautinius tipus.  Tautiš- 
kąsias žymes ypačiai sunku charakterizuoti, tai dalykai, kurie pasireiškia 
žmogaus galvojimo, jautimo būde ir greičiau pajaučiami, nei suprantami. 
Tautinio tipo pavyzdžiu galėtume paimti L. Pelėdos „Klaidos“ Jonaičius. 


Skirti tipas į vieną ar į kitą grupę pareina nuo to, kuriuos jo ypatumus 
rašytojas labiau pabrėžia, nes negali būti tipo, kuris būtų visu kuo visuo- 
tinis, vadinas, ir savo drabužiais ir savo papročiais tiktų visierms laikams, 
lygiai kaip negali būti meniškai atvaizduoto tipo, kuris tereikštų fik tam 
tikro laikotarpio, tam tikro socialinio luomo, tam tikros tautos žmones, 


I. Klausimai. 1. Kas yra kūrinio veikėjai? teigiamieji? neigiamieii?— 
2. Iš kur kyla skaitytojo simpatijos veikėjams? — 3, Kas yra charakteris- 
tika? 4, Kuriuo biidu veikėjas charakterizuojamas? 5. Kas yra tipai? Kele- 
riopi? 


II. Uždaviniai. 1. Suraskit svarbiausius Žemaitės „Petro Kurmelio“ 
veikėjus: ar jie teigiami ar neigiami; kiek juos charakterizuoja patys var- 
dai, kuriais žodžiais charakterizuoja juos autorius, kuriais posakiais cha- 
rakterizuoja veikėjus jų pačių kalbos ir Jų darbai. — 2, Patikrinkit kuo dau- 
giausia charakterizuoja Vaižgantas „Daktaro gimines“, Krėvė „Kušlių“. 
L. Pelėda „Klaidoje“ Jonaičius ir Petrą. 3. Charakterizuokit visais Li- 
teratūros Teorijoj nurodytais būdais Žemaitės „Marčios“ Katrę, tėvą, mo- 
tiną, Joniuką, — 4, Suraskite svarbiausius Š. Raganos „Sename dvarė“ tipus. 
Charakterizuokit. — 5. Parašykite „Mano draugo charakteristika“. 

IV. Kūrinio motyvavimas. 


Kūrinys yra vieningas kaip koks rimas. Kaip rūme kiekvie- 
na dalis turi savo tikslą (langai vienam tikslui, durys kitam, sto- 
gas...), taip kiekviena net mažiausioji literatūros veikalo dalis 
turi savo paskyrimą. Kiekvienas motyvas, kiekvienas veikėjas | 
turi atsakyti į klausimą: kam jis pavartotas. Šitokis veikalo da- 
lių pateisinimas vadinamas motyvavimu. 

Kūrinys motyvuoti svarbu dviem atžvilgiais: 19 kompozicijos 
ir 29 gyvenimo tikrovės, 


1. Kompozicijos motyvavimas, 


Jei sakome, kad veikalas turi būti motyvuotas kompozicijos 
atžvilgiu, tai reiškia, kad tikslingai turi būti pavartoti motyvai, 
kurie charakterizuoja daiktus ir veikėjų veiksmus. Kiekvienas pa- 
rodomas veikale daiktas turi turėti reikšmės tolimesnei fabulos ei- 
gai ar asmens charakteristikai. Kitaip jis yra nereikalingas vei- 
kalui. S. Čiurlionienės „Aušros sūnūse“ tėvas, eidamas knygų 
kontrabandos, apžiūri revolverį, ar nesudrėkę šoviniai. Pataria 
ir sūnui. Sūnus nepaiso ir savo revolverio netikrina. Kam reikė- 
jo čia to epizodo? Aiškėja iš tolimesnio veiksmo: kada grįžtan- 
čius su knygomis juos pasitiko žandarai, tėvas atsišaudydamas 
liko gyvas, o sūnus prišokęs šovė žandarą, bet jo revolveris ne- 
veikė, ir jis pats žuvo. Štai čia randam to epizodo motyvaciją. 

Veiksmai charakterizuoja pačią intrygą ir veikėjus. „Graži- 
noj“ karo vadas išioja į kovą su kryžiuočiais. Išioja tyliai, be 
trimito garsų. Ne taip kaip paprastai. Šitas nepaprastumas 
motyvuojamas tuo, kad tikrasis vadas miega ir trimito garsas ga- 
lėtų pažadinti. Vadas, ant žirgo sėsdamas, prisikabina kardą prie 
dešinio šono. Vėl motyvas vado asmeniui charakterizuoti: juk 
tai ne Liutauras, bet moteris... 

Visi veiksmai turi eiti taip, kad neprieštarautų veikėjų psi- 
chologijai: kitaip sakoma, kad veikėjams trūksta psichologinės 
tikrovės. 

2. Gyvenimo tikrovės iliuzija, 

Kai skaitome kurinį, atrodo, kad visa, kas jame parašyta, 

yra tikrai buvę. Susidaro vadinamoji žikrovės iliuzija. Tikrovės 

iliuzija nereikalauja, kad aprašomi įvykiai tikrai būtų buvę, ta- 
čiau reikalauja, kad jie būtų galėję būti. Ar skerdžius Lapinas 
gyveno, mes nežinom, bet kad jis galėjo gyventi, neabejojam. 
Jeigu skaitytume veikale, kad herojas vakar išplaukė iš Ameri- 
kos į Klaipėdą, šiandien jau Klaipėdoj, o už dienos Austra- 
lijoj avis piaus — pasakytume, kad tai priešinasi gyvenimo tik- 
rovei. | 

Tik atskirus motyvus supynę į fabulą, fabulą sugrupavę siu- 
žeto tvarka, išreiškę ią rašto ar žodžio poezijos stilium ir gerai 
motyvavę, gausim poezijos kūrinį. 


I. Klausimai. 1. Kas yra veikalo motyvavimas? — 2. Kas reikia 
motyvuoti? į 

TREČIOJI DALIS. 


POEZIJOS ŽANRAI. 


Poezijos veikalų suskirstymas į epą, lyriką, dramą. 


Poezijos veikalą esam palyginę su namu. Namai, nors kiek- 
vienas vis kitoks, tačiau turi ir bendrų žymių. Lygiai taip ir po- 
ezijos veikalas, nors kiekvienas duoda ką nauja, tačiau daug kuo 
panašus yra į kitus veikalus. Kaip namus pagal įų paskyrimą ir 
pastatymo konstrukciją skirstom grupėmis (gyvenamieji, sandė- 
liai, dirbtuvės...), lygiai panašiu būdu skirstome rūšimis, arba 
žanrais, ir poezijos veikalus. 

Atsižvelgdami į tai, apie ką ir kaip veikale rašoma, skiriame 
trejopus poezijos žanrus: 1 epą, 2? lyriką, 3? dramą. 

19. Epas graikiškai reiškia pasakojimą. Dėl to epiško veika- 
lo svarbiausias elementas yra pasakojamasis, 

Apie ką autorius pasakoja? 

Štai Stanevičius pasakėčioj apie „Aitvarus“ papasakoja iš- 
tisą įvykį: kaip artojui sekėsi gyventi, kaip žmonės pramanė įį 
aitvarą turint, kaip urėdas atėjo patikrinti ir t. tt Autorius Čia 
pasakoja apie artoją ir urėdą — vadinasi, ne apie save, 0 apie 
kitus. 

Biliūnas „Kliudžiau“ vaizdely rašo, kaip jis išėjęs medžioti, 
kaip jis užmušęs katytę. Čia pasakoja apie save. Tačiau vis 
dėlto daugiau aprašyti darbai ir įvykiai. 

Vienuolis „Ąžuole“ kalba ne apie žmones, bet apie medį, apie 
gamtą. 

Taigi rašytojas epo veikale gali pasakoti apie — 1? savo, 
2? kitų Žmonių, 37 gamtos gyvenimą. 

Kaip rašytojas pasakoja? 

„Aitvaruose“ Stanevičius papasakoja nuotykį apiė artoją, 
bet nepasako savo nuomonės, ar tas artojas gerai darė, ar urė- 

das teisingai įį barė, nesijaudina dėl artojo turtų ar jo apkalbų; 
jis aprašo tik patį įvykį, o išvadas tepasidaro pats skaitytojas. 
Visą laiką lieka ramus, objektingas stebėtojas iš šalies. — Taigi 

epas yra poetiškas obiektingas savo paties, kitų žmonių ar 
gamtos gyvenimo atvaizdavirnas. 

29. Lyrikos vardas kilęs taip pat iš graikų kalbos; ten jis reiš- 
kė muzikos instrumentą, kuriuo buvo pritariama dainoms. 

Ką aprašo lyrinio veikalo rašytojas? 

Paskaitykim Putino „Rūpintoiėlį“. Čia jis aprašo iš pra- 
džių naktį. Ką jis toje naktyje pastebi? — „O žvaigždės, Žvaigž- 
dės, didelės ir mažos, taip spindi“. Toliau autorius neva išeina 
į lygų kelią, prieš jo akis dunkso Rūpintojėlio medis. Autorius 
kalba apie Rūpintojėlį. Taigi turime du išviršinio pasaulio ob- 
įektus: Rūpintojėlį ir žvaigždes. Bet ar poetas plačiai tuos da- 
lykus aprašinėia? — Ne. Juos tik sumini, o toliau reiškia savo 
nuostabą tomis šviesiomis žvaigždėmis, savo graudumo jausmus, 
kuriuos jam tos žvaigždės sukėlė; pasakoja mintis, kurias 
sužadino Rūpintojėlis, reiškia sukilusius norus: „priimk gi ir ma- 
ne, budrus Dievuli mano, prie lygaus kelio šiąnakt parymoti“. 
Šitie poeto jausmai, šitos jo mintys, šitie jo norai — yra SsvaT- 
biausias kūrinėlio dalykas. 

Kaip iis aprašo? 

(Aprašo, kaip įam atrodo, kaip įis pergyvena kurį dalyką. 
Taigš aprašo subjektingai. Dėl to 

lyrika yra poetiškas subjektingas atvaizdavimas savo įūus- 
mų, minčių, norų kartu su priežastimis, juos sukėlusiomis. 

Lyrika yra epo priešingybė, nors dažnai pasitaiko, kad epiš- 
kam veikale yra įmaišyta lyrikos. 

Šių dviejų žanrų skirtumas ryškėja iš tokios schemos: 


Setas = 


"I Sass 5 


10 brėž. 11 brėž. 


= 


Pirmasis brėžinys: Poetas skaitytojo akis nukreipia į apra- 
šomą dalyką, į išviršinio gyvenimo reiškinius, o pats su savo vi- 
daus gyvenimu lieka skaitytojui nepastebimas. Tai epas. 


Antras brėžinys: Poetas skaitytojo dėmesį atkreipia į savo 
vidaus pergyvenimus (iausmus, mintis, norus), kurie sukyla jam 
išviršinio gyvenimo reiškinių įtakoj. Tai lyrika. 

37. Dramos vardas — graikiškas: reiškia veiksmą. 


Veiksmas yra svarbiausias dramos elementas. Veikia dra- 
mos dalyviai veikėjai. 


Ką iie veikia? — Siekia kokio tikslo (valdžios, turtų, vedybų, 
tautos gerovės, keršto...). Pakeliui į tikslą jiems stoja kliūtys. 
Reikia jos nugalėti. Įvyksta kova. Kova yra antras svarbusis 
dramos elementas. 


Apie tą kovą ir jos priežastis sužinom ne iš keno pasakojimų, 
bet iš paties veiksmo, kuris eina prieš akis, ir iš kovojančių as- 
menų pasikalbėjimų. Tai trečiasis dramos elementas — pasikal- 
bėjimas, arba dialogas. — Taigi 

drama yra atvaizdavimas veiksmu įvykių, kuriuose tam tik- 
ri žmonės, siekdami tikslo, kovoja su kliūtimis. 


Dramos elementus galime išreikšti grafiškai: 


i) 
„AA 


12 brėž. 


I. Klausimai. 1. Kuriomis rūšimis (žanrais) suskirstoma poezija? — 
2. Kas yra epas? lyrika? drama? — 3. Į ką atsižvelgdami šitaip poeziją su- 
skirstom? 


2 — 
A. 


Epas. 


Epo veikalų suskirstymas į tautosakos ir rašytinį epą. 


Kilimo atžvilgiu epas skirstomas į dvi rūšis: 1. tautosakos, 
arba liaudies, ir 2. rašytinį, arba individualinį, epą. 

P. Tautosakos epą laikom sukurtą pačios tautos, liaudies; 
rašytinį, arba individualinį, — atskiro rašytojo. 

Daug tautosakos yra atsiradusios senais laikais, dar prieš 
pasirodant rašytinei literatūrai. Sukurtas dalykas perėjo per 
daugybę kartų ir taip pasikeitė, kad nežinia, kas yra pirmasis kū- 
rėjas, lygiai kaip nežinia, kas sukūrė kalbos žodžius. Kaip kal- 
ba yra visos tautos padaras, lygiai taip visos tautos savybė yra ir 
tautosaka. 

2“. Tautosakos epas eina iš kartos į kartą, iš lūpų į lūpas gy- 
vuoju žodžiu, rašytinis epas — raštu. Liaudies atminty tautosa- 
kos epas išlieka be iokių užrašų, kol pasitaikys koks senienų 
mėgėjas, nusiklausys iš žmonių ir surašys. 

Pirmu kartu mūsų tautosaka pradėta domėtis 18 amž. sveti- 
mųjų. Paskum jau 19 amž. ir patys lietuviai ėmė tautosaką rink- 
ti ir surašinėti (Daukantas, Valančius, bet daugiausia tautosakos 
epo yra Šilas Dr. J. Basanavičius). 

3'. Tautosakos epe esti labai daug fantastinio elemento. Ir 
juo kūrinys senesnis, juo fantastinio elemento daugiau. Rašyti- 
niam epe io daug mažiau, čia vyrauja prasimanymas, nepriešta- 
raująs gyvenimo realybei. Fantastinio elemento esti daugiau tik 
kai kuriose rašytinio epo rūšyse (pasakėčioj, baladėj). 

4". Tautosakos epas griežtai objektingas: autoriaus nejausti; 
labai retai kur pasakys apie savo jausmus, norus; lyrinio elemen- 
to neįdės. — Rašytiniam epe objektingumas nėra taip griežtai 
išlaikomas: čia autorius nutrauks pasakojimą savo pastabomis, 
samprotavimais, atsiminimais. 

Tautosakos epas skirstomas į — 1" pasakas, 2* karžygių epą, 
3? istorijos epą ir 4? patarles, mįsles, kurios sudaro tautosakos 
smulkųjį epą. 

Rašytinis epas esti eiliuotinis (197 poema, 29 baladė, 37 pasa- 
kėčia) ir neciliuotinis (47 romanas, 5 novelė). 


a) TAUTOSAKOS EPAS. 


I. Pasakos. 


Pasakos yra liaudies pasakojimai, kuriuose klausytojas nu- 
keliamas į fantazijos pasaulį. Fantastinis elementas yra charak- 
teringiausioji pasakos žymė. Su tikruoju gyvenimu ji maža ką 
bendro turi. Net vieta, laikas, žmonės yra nežinomi: — pa- 
sakos dažnai prasideda: už devynių žemių, už devynių marių 
gyveno kartą karalius... 

Pasaka gali vaizduoti daiktus, žmones ar jų santykius ne 
tokius, kokie yra gyvenime. Pav., stalas lakioja, lazda pati mu- 
ša, gyvulys prašneka, žmogus virsta vilku ar varle. Vis tai rea- 
laus gyvenimo iškraipymas. Tačiau pasakos niekados neiškrei- 
pia dorovinės tiesos. Ir pasakoje esti teisingumas, pasigailėji- 
mas, atpildas už gerus ir blogus darbus. Ir pasakos labai stropiai 
saugoja, kad teisybė galų gale laimėtų, o nedorybė būtų nubaus- 
ta. Teisingas, geras veikėjas po ilgų nelaimių gaus atpildą — 
karalystę ir gražią karalaitę, pinigų maišą ir be rūpesčių gyve- 
nimą.., 

Turinio atžvilgiu pasakos skirstomos į — 1? mitų pasakas, 
2 būties pasakas, 3? gyvulių pasakas. 


1. Mitų pasakos. 


Tai pasakos, kuriose atsispindi senovės žmonių tikėjimas, 
Jos yra seniausios — iš tų laikų, kada žmogus gyveno vadinamų 
pirminiu gyvenimu, kada miško ošimas, upelio čiurlenimas, per- 
kūno trenksmas, nakties tamsa, dienos šviesa, saulės temimas ir 
spinduliai — žmogui rodės gyvos būtybės padaras, panašios bū- 
tybės kaip pats žmogus, tik daug galingesnės. Ir šiuos reiš- 
kinius ar jų valdytojus žmogus ėmė laikyti dievais. Pasakoji- 
mai apie tų dievų blogą ar gerą gyvenimą, jų tarpusavio ko- 
vas vadinami mitais. Mitinėmis pasakos gali eiti lietuviškos 
pasakos apie laumes, aitvarus, velnius „raganas, Perkūną, apie 


žmones, išvirtusius gyvuliais, medžiais, ežerais, akmenimis 
paukščiais. (Žiūr. Lit. teor. 19 pusl., Chrestomatijoj „Laumė“). 

Mitinės pasakos labai svarbios kaip pirmykščio žmogaus ti- 
kėjimo liekanos. 


2. Gyvulių pasakos. 


Gyvulių pasakos yra to paties kilimo kaip ir mitai, iš tų lai- 
kų, kada žmogus tikėjo, jog gyvuliai — kaip ir jis — galvoja, 
kalba — gyvena panašiai kaip žmogus. 


Vėliau gyvulių vardai įau tapo simboliais žmonėms žymėti. 
Susidarė atskiri gyvulių tipai: lapė — gudruolė, vilkas — kvai- 
šas, liūtas — išdidėlis, lokys — tinginys, miegalis... Lietuviškose 
pasakose dažnai minimi vilkas, lapė, zuikis, meška, šarka, kur- 
mis, liūtas, šernas, ožys, šuo, katinas, pelė, avinas, ožys'). 

Gyvulių pasakos turi daug pamokomosios prasmės. 


3. Būties pasakos. 


Būties pasakos, kaip ir visos pasakos, gali turėti fantastinio 
elemento (gyvuliai kalba, negyvieji atgyja...), tačiau jų turinys 
kalba daugiausia apie žmonių realų gyvenimą: apie šeimos, vi- 
suomenės gyvenimą, jų narių sugyvenimą. Veikėjai čia dvejopi: 
gerieji žmonės ir blogieji — našlaitis ir pamotė; neturtėlis, bet 
savo neturtunesiskundžiąs; turtuolis pragobėlis, bet dar daugiau 
grobstąs; gudrus žmonių akyse, bet iš tikrųjų neišmintingas; 
kvailas Žmonių akyse, bet gera širdis jam atstoja gudrybę. Blo- 
giesiems žmonėms iš pradžių sekasi, gerieji skriaudžiami, bet pa- 
sakos gale blogieji baudžiami, gerieji gauna atpildą. Būties pa- 
sakos parodo žmonių papročius, lygiai kaip mitų pasakos parodo 
religines pažiūras. 


Būties pasaka ne tik bloguosius baudžia, bet kartais įi moka 
jų darbus ir pajuokti. Tai satyros pasakas. 


Kai kurios būties pasakos yra skiriamos vaikams — tai vaikų 
pasakos (žiūr. Chrest. „Bobulės pasaką“). 


1) Visą lietuviškų pasakų ciklių yra stilizavęs V. Pietaris. Žiūr. jo 
„Lapės gyvenimas ir mirtis“, „Sakalo“ leid., 1930 m. 

Il. Karžygių epas. 


Jaunesnis už mitus yra karžygių epas. Jame kalbama jau 
apie įvykius, daugiau ar mažiau susietus su tam tikra geografine 
vieta, turinčius panašumo ar primenančius tam tikrus istorinius 
atsitikimus. 

Žmonės, yra linkę iš prigimties garbinti ką nors: įei ne Die- 
vybę tai žmogų. Mitų laikais garbino dievus ir apie juos dėjo 
pasakas, vėlesniais laikais pasakojimus dėjo apie atskirus žmo- 
nes, iškilusius iš kitų žmonių tarpo. Per ilgą laiką darbus, ku- 
riuos nuveikė visa tauta, priskyrė vienam asmeniui ir palaikė jį 
karžygiu, herojum. Pasakojimai apie tokių karžygių darbus ir 
vadinasi karžygių, arba herojų, epu. Daug karžygių epo turi 
graikai: apie Heraklą, apie Tezėją. Lietuvių karžygių epo mažu 
pavyzdžiu gali eiti Žemaičių Karalius, Šarūnas (žiūr. Chrestom.). 

Karžygių epas turi dar daug fantastinio elemento. 


Il. Istorijos epas. 


Dar jaunesnis už karžygių epą yra istorinis epas. Tai pa- 
sakojimai apie tuos istorinius įvykius ir asmenis, kuriuos liaudis 
dar atmena, 


Dalis istorinio epo yra dainuojama, dėl to ji vadinama isto- 
rinėmis dainomis. 

Lietuvių literatūrai yra išlikę kelios menkos istorinės dainos apie 
lenkmeti (Kasciušką), prancūzmetį (Napoleoną), turkų, įaponų karus. Tei- 
singų istorijos žinių įose negalima ieškot, nes dažnai liaudis istorinius įvy- 
kius ir asmenis apdainuoja taip, kaip juos pati nugirdo, suprato, įsivaizdavo, 


Pasakojimai apie istorinius asmenis ar istorinius įvykius, 
kurių istorinis tikrumas yra abejotinos vertės, kurie tačiau yra 
moralizuojamosios prasmės, yra legendos“), arba padavimai. Jose 
dažnai esti įmaišyta apsčiai fantastinio elemento. Legendų yra 
religinių, ypačiai daug apie Kristų ir šventuosius, bet yra ir tau- 
tinių (Vilniaus pilies įkūrimas, Birutės pagrobimas, Vytauto iš- 
gelbėjimas). 


1) Legenda — iš lot, skaitytinas dalykas. 

IV. Smulkioji tautosaka. 


Smulkiajai tautosakai čia priskiriamos patarlės ir mįslės. 
Patarlės yra trumpi tikslūs posakiai, kuriais liaudies reiškia gy- 
venimo išminties mintis, sprendimus, taisykles. Pav., Lašas po 
lašo ir akmenį prakala. 

Mislės yra alegoriški posakiai, kuriuose vienas dalykas iš- 
reiškiamas kitu, turinčiu s1 pirmuoju kokio nors panašumo. Du 
bėga, du veja, penktas kelią rodo (Vežimo ratai ir rodiklis). 


Patarlės ir mįslės priskiriamos prie poezijos dėl to, kad jų 
mintys yra išreiškiamos vaizdingąia kalba: juk visos mįslės yra 
alegorijos, o ir patarlės mėgsta vaizdingąjį minčių reiškimo bū- 
dą. Kartais jos net surimuotos. Prie epiškosios poezijos pri- 
skiriamos dėl to, kad ir patarlės ir mįslės yra griežtai objektin- 
gos, o antra, dažnai kilusios iš ilgesnio epiško pasakojimo. Jų 
tik paskum atitrūkta nuo viso veikalo ir savarankiškų virsta“). 

Nuo liaudies mįslių ir patarlių reikia skirti rašytinės mįs- 
lės ir patarlės. Tokios patarlės jau gauna aforizmų vardą. 

Klausimai. 1. Kaip yra skirstomas epas? — 2. Kuo skiriasi tauto- 
sakos epas nuo rašytinio? — 3. Kaip skirstomas tautosakos epas? — 4. Kas 
yra pasakos? Keleriopų ių esama? — 5. Kokių pasakų pavyzdžių žinote?— 
Kurios rūšies yra šita jūsų pasaka: mitų, gyvulių ar būties? — Kuo skiriasi 
viena nuo kitos +0s trys pasakų rūšys? — 6. Kas yra karžygių epas? Kada 
jis atsiradęs? Kokius karžygius žinote tautosakos epo minimus? — 7. Kas 
yra istorinis epas? istorinės dainos? legendos? Kokių žinote istorinių dai- 
nų? legendų? — 8. Ką laikome smulkiuoju tautosakos epu? Pasakykite po 
keletą patarlių ir mįslių. Kodėl įas skiriame prie poezijos veikalų? 


b) RAŠYTINIS, ARBA INDIVIDUALINIS, 
EPAS. 


i. Poema. 


Iš liaudies herojinio epo išaugo eiliuotinis pasakojamasis 
poemos žanras. Griežtai ji charakterizuoti nėra galima, nes 
literatūros istorija rodo ją daug keitusis. Poemos istorijoj ski- 
riam tris laiko tarpus, o dėl to ir treiopas poemas: 17 tas seniau- 


*) Pal. Dainas, sudėtas iš vienų mįslių. 

siūs herojines poemas, kuriose yra apdirbtas liaudies herojinis 
epas ir kurių tobuliausiu pavyzdžiu yra laikomos Homero poe- 
mos, vadinamas klasikines, 27 tas poemas, kurios seka Home- 
ru ir įo artimiausiu sekėiu Virgiliju, vadinamas pseundoklasikines 
ir 3 poemas naujųjų laikų. 


1, Karžyginė poema. 


Seniausioji karžyginė poerna, arba epopeja, yra meniškai su- 
dorotas liaudies karžyginis epas (1) apie svarbų istorinį įvykį, 
kuriame dalyvavo visa tauta (2). — Tokiu būdu herojinei klasi- 
kinei poemai charakteringos yra šios žymės: 


V. Karžyginė poema yra meniškai sudorotas liaudies kar- 
žyginis epas. — „Iliadoj“, pavyzdžiui, ar „Odisėjoj“ surinktos 
meniškai sudorotos tos dainos, kurias liaudis sudėstė apie atski- 
rus Trojos karo karžygius. Dainos grupavosi apie du svarbiau- 
sius herojus: Achillą ir Odiseją. Panašiai iš atskirų dainų yra 
sudėstyta vokiečių „Nibelungų giesmė“. 


2. Senoji karžyginė poema yra pasakojimas apie svarbų 
istorinį įvykį, kuriame dalyvavo visa tauta. — „Iliadoi“ pasako- 
jama apie graikų karus su trojėnais, „Odisėjoj“ apie graikų grį- 
žimą į tėvynę, „Nibelunguose“ apie kovas su hunais — atsispin- 
di tautų kilnojimasis; „Rolando giesmėj“ kryžiaus karai. 

Iš šių dviejų žymių eina visa eilė kitų: 

3". Karžyginėje poemoje, kuri ištisais amžiais kūrėsi, reiš- 
kiamos visos epochos tikybinės pažiūros, politinis, visuomeninis, 
kultūrinis, socialinis, moralinis būvis, 


4. Vyriausi veikėjai yra karžygiai, pusdieviai, dievai, ar- 
ba bent aukštojo luomo žmonės. „Iliadoj“ ir „Odisejoj“ — Achi- 
las, Odisejas, Agamemnonas, Patroklas, Zeusas, Atenė, Afrodi- 
tė; „Nibelunguose“ — Zigiridas, Kriemhilda, Brunhilda; „Ro- 
lando giesmėį“ — Karolis, Rolandas. 


59. Karžyginėi poemoj yra daug fantastinio elemento. 


6'. Pasakojimo tonas — ramus, objektingas — taip kaip 
liaudies kūriniuose. Ypačiai epiškas Homeras. 

2. Pseudoklasikinė poema. 


Pseudoklasikinėmis poemomis vadinamos tos, kurios yra 
parašytos tyčiomis sekant graikų karžyginėmis. — 

Pirmiausia į Homerą nusižiūrėjo romėnų Virgilijus Augusto laikais ir 
parašė „Eneidą“, 12 giesmių. 14—15 a., kada Europa uoliai mokėsi gy- 
venti ir rašyti iš graikų ir romėnų, „Iliada“ su „Odiseja“ ir „Eneida“ buvo 
laikomos pavyzdžiu, keip reikia rašyti poemos. Šitas sekimas graikų ir ro- 
mėnų menu vadinasi pseudoklasicizmas (nevaklasicizmas). Jis truko il- 
gai — iki XVIII a. antros pusės. Per tą laiką kiekviena tauta stengės su- 
sikurti poemą klasiškosios poemos pavyzdžiu: italų Torguato Tasso para- 
šė „Išvaduotaią Jeruzalę“ (XVI a.) — kaip kryžininkai paėmė Jeruzalę per 
pirmąjį Kryžiaus karą; portugalų Komoensas „Luziadą“ (XVI a.) — kaip 
portugalai žygiavo į Indiją; anglų Miltonas „Prarastąjį Rojų“ (XVII a.) 
— kaip pirmieji tėvai davėsi piktosios dvasios sugundomi; vokiečių Klopš- 
tokas „Messiadą“ (XVIII a.) — kaip Kristus atpirko žmones; prancūzų 
Voltaire „Henriadą“ (XVIII a.); rusų Cheraskovas „Rossiadą“ (XVIII a.). 
Lietuvių Valiūnas buvęs parašęs lenkiškai „Sobieskiadą“.  Pseudoklasiki- 
nės poemos lietuvių literatūroj nėra. 


3. Naujoji poema. 


Nuo 19 a. pradžios žlunga pseudoklasicizmas ir jo poema. 
Naujai atsiradusi poema nuo karžyginės jau daug kuo skiriasi. 

19. Naujoji poema vaizduoja arba istorišką kokios tautos 
įvykį arba kokios įžymios asmenybės gyvenimą. 

20 „Naujoji poema neatvaizduoja — kaip karžyginė — visos 
epochos gyvenimo: ji tenkinasi tik ta gyvenimo dalimi, kuri rei- 
kalinga jos "pagrindinei idejai išrodyt. 

37. Charakteristikas duoda ne visapusiškas, bet apmestas 
tik tais bruožais, kurie labiausiai reikalingi idejai pabrėžti; kurie 
yra svarbiausi, daugiausia nulemia herojo gyvenimą. Dėl to 
poemos charakteristikos atrodo nepilnos. 

4". Herojus charakterizuodama, naujoji poema daugiausia 
paiso jų vidaus gyvenimo (jausmų pasaulio). 

5". Pasakojimas esti ne toks objektingas kaip klasikinių po- 
emų. Dėl to naujųjų laikų poema dažnai vadinama lyrine. 

6'. Fabulos ne visada paisoma įdomios, painios. Pasitenki- 
nama nuotrupomis. 

Tačiau naujoji poema — lygiai kaip ir karžyginė — yra iš- 
laikiusi eilių formą. 

Naujosios poemos pradžia priskiriama anglų poetui Baironui (1788— 
1824). Žymiausios jo poemos „Jauno Haroldo kelionės“, „Šiliono kalinys“ 
(išverstas ir į lietuvių kalbą), „Netikintysis“. Paskum juo pasekė ir kiti, 


Lietuvių literatūroi žymiausios poemos yra Maironio „Jaunoji Lie- 
tuva“, „Mūsų Vargai“, „Raseinių Magdė“, Vaitkaus „Laimė“, Putino „Ku- 
nigaikštis Žvainys“, F. Kiršos „Rimgaudo žygis“. Duonelaičio „Metai“ gali- 
ma būtų ir priskirti prie aprašomųjų poemų. Poemos žanras nėra visai mi» 
ręs. Tačiau apskritai jos vietą įau paveržė kitos epo formos: romanai ir 
apysakos. ' 

Poemos priešingybė yra idilija — epinis veikalas, kuriame 
vaizduojamas ramus, taikus paprastų žmonių gyvenimas. 

Idilijas pradėjo rašyti tie patys graikai ir romėnai. Tačiau 
ir šiandien ramus giedras paprastų žmonių gyvenimas vadina- 
mas idilišku. 


H. Baladė. 


Baladė yra neilgas eiliuotas epiškas kūrinys, kuriame pasa- 
kojamas fantastingas nuotykis norint sukelti tam tikrą nuotaiką. 


Esminė baladės žymė — fantastingas nuotykis. Maironio 
Čičinską perkūnas žiemą nutrenkia, o dvaras nugrimsta, tik 
kartais girdėt, kaip ten gaidžiai gieda, o paties Čičinsko kūno že- 
mė nepriima. Šito fantastingo nuotykio baladėi neleidžiama 
aiškinti natūraliu būdu: pav., kad apačioj dvaro po žemės sluok- 
sniais tekėjo vandens gyslos, ištirpino, sakysim, mineralines 
druskas, atsirado tuštuma, ir žemės pluta neišlaikius įgriuvo. 
Baladė pripažįsta čia aukštesnės būtybės paslaptingą įsikiši- 
mą, Dievo bausmę už nedorus darbus. Tuo būdu fantastingas 
įvykis pasakojamas norint išvesti tam tikrą ideją ir sukelti įai at- 
sakančią nuotaiką. Baladžių temos dažniausiai yra paimtos iš 
liaudies padavimų. 

Baladės žanras kilęs viduramžiais, XII a. pietų Prancūzijoi (Provan- 
se). Iš pradžių tai buvo neilga lyriška dainelė, kuriai pritardavo muzika 
ir šokiu (ballare — šokti, iš čia — baletas). Jas kūrė tautiški liaudies poe- 
tai, vadinami trubadūrai. Pseudoklasicizmo laikais baladė buvo užmirš- 
ta; ją atgaivino tik XVIII a, gale romantizmas, poezijai medžiagos ieško- 
damas liaudies padavimuose. Baladžių rašė Goethe, Schilleris, Valter 


Skotas, o lietuvių literatūroį žinomos Maironio baladės: „Čičinskas“, „Jū- 
ratė ir Kastytis“, „Alaušo varpas“, 

ili. Pasakėčia. 


Pasakėčia yra (1) alegoriškas pamokomasis (2) pasakoji- 
mas, vaizduojąs žmonių gyvenimo reiškinius. (3) — Pasakėčios 
apibūdinimas sudarytas iš trijų elementų: 

1*. Pasakėčia alegoriškas pasakojimas. Paprastai veikia- 
maisiais asmenimis eina gyvuliai, paukščiai, medžiai, žolės ar 
net ir žmonės. Tačiau šalia savo tiesioginės prasmės jie turi 
netiesioginę prasmę — alegoriją. 

29. Netiesioginė prasmė — alegorija turi pamokormnąją 
prasmę. 

Tas pamokymas kartais yra išreikštas skyrium keliom eilu- 
tėm arba pasakėčios pradžioje arba — dažniau — gale. To- 
kiais atvejais pasakėčia padalinama į dvi nelygias dalis. Bet es- 
ti pasakėčių, kur pamokymo tiesioginiais žodžiais nėra išreikš- 
to: jis aiškus ir iš paties vaizdo. 

3“. Pamokymas taikomas žmogui, dėl to pasakėčia, kalbė- 
dama apie gyvulius ar augalus, visados turi minty žmonių gy- 
venimo reiškinius. 

Pasakėčios stilius dažniausiai yra kasdieninės kalbos ir kiek 
ironiškas. Dėl to ir visa pasakėčia gali būti vartojama satyros 
vietoj. 

Pasakėčios žanras senas, išaugęs iš gyvulių pasakų. Įžymiausi pa- 
sakėčių rašytojai yra graikų Ezopas (II a. pr. Kr.), romėnų Fedras (I a. 
Kr. g.); pasakėčios, kaip poezijos kūrinio, tobulintojas prancūzų Lafonie- 
nas (XVII), rusų Krilovas, lietuvių Duonelaitis (XVIII a.), Stanevičius 
(XIX a.), Arminas (XIX a. gale), Kudirka, (Chr. „Apuokas ir Asilas“), 

Pasakėčios — lygiai kaip poemos ir baladės — paprastai rašo- 
mos eilėmis. 

Poema ir pasakėčia yra seni žanrai. Juos pavaduoja šian- 
dien naujesnio žanro pasakojimai: romanas, apysaka, apysakai- 
tė, novelė, pasakojimas, vaizdelis. Senieji žanrai rašyti eilėmis, 
naujieji neeiliuoti. Naujieji parankiausia skirstyti į dvi pagrin- 
dines grupes didumo atžvilgiu: didžioji epo forma — romanas, 
mažoji — novelė, 

Klausimai. 1. Kaip skirstom rašytinį epą? — 2. Kuriuos tarpsnius yra 
išgyvenusi poema? — 3. Kuo charakteringa karžyginė poema? — 4. Kurias 


poemas priskiriame prie karžyginių? — 5. Ką vadiname pseudoklasikine 
pocma? — 6. Kuo skirias naujoji poema nuo karžyginės? — 7. Kokias esa- 


, 

te skaitę lietuviškas poemas? Keno gyvenimas čia atvaizduojamas? Kurio 
laiko tarpo? Kurio luomo veikėjai? Kurios jų būdo ypatybės čia iškeliamos? 
Kiek čia jančiate lyrizmo? — 8. Kas yra idilė? — 9. Kas yra baladė? Kada ji 
atsirado? Kokią baladę pažįstate? Dėl ko šitą pasakojimą laikom balade? 
— 10, Kas yra pasakėčia? Iš kurių dalių pasakėčia sudėta? Kokią pasakėčią 
mokate? Kuri yra jos vedamoji mintis? 


IV. Romanas. 


Romanas yra didelio masto (1) epiškas kūrinys, kuris atski- 
rų asmenų gyvenimo pasakojimu (2) charakterizuoja epochą (3). 

1?. Išviršinė romano esmės žymė — didelio masto veikalas. 

2“. Kiekviename romane randam atvaizduotą atskirų žmo- 
nių gyvenimą. a) Atvaizduojamas ne vienas epizodas, bet vi- 
sas gyvenimas, ar bent žymioji to gyvenimo dalis taip, kad kitą 
jo dalį ir pats skaitytojas gali numanyti, arba iš jo gyvenimo ne- 
bėra ko daugiau laukti. 

b) Romanas ypačiai atvaizduoja herojo dvasios gyvenimą. 
Apie išorės gyvenimo nuotykius romanistas pasakoja tam, kad 
iš jų gautum aiškų herojo dvasios paveikslą: įo charakterio 
bruožus (proto, valios, jausmų ypatumus). Romanas yra veid- 
rodis ištisos eilės žmonių ne tik išviršinio, bet ir dvasios gyvę- 
nimo. 

c) Romano autorius nepasitenkina tik papasakodamas 
apie savo herojo vidaus pasaulį, bet parodo ir priežastis, dėl ku- 
rių jis susidarė toks, o ne kitoks. Romanistas, pavyzdžiui, pa- 
sakoja apie aplinkybes, kuriose herojas buvo auklėjamas, apie 
įvykius ir žmones, kurie jo dvasios evoliucijai padarė įtakos. 

d) Rašydamas apie atskirų asmenų gyvenimą, romanistas 
sukuria ir Zabulą. Vienų romanų fabula stipresnė, kitų visai 
silpna. Pav., visai kitoki fabulos atžvilgiu Valter Skoto roma- 
nai ir Pier Loti. Gyva stipri fabula romaną daro įdomų (pav., 
L. Pelėdos „Radybos“), tačiau romanistas gali padaryti romaną 
įdomų ir kitomis priemonėmis (pav., Pier Loti „Islandijos žvejys“ 
vaizdingais peizažais ir lyrizmu). 

Fabula susidomėjęs skaitytojas dažnai nepastebi kitos ro- 
mano esminės dalies — aprašomosios epochos vaizdo. 

3*. Epochos vaizdas. Aprašydamas atskirus asmenis, r0- 
manistas charakterizuoja ir pačią io laikų visuomenę, kurios 

įvairiems sluoksniams atstovauja romano veikėjai, tipai. Iš tipų 
atsispindi ne tik žmonių charakteriai, bet ir išviršinis materiali- 
nis gyvenimas, kada rašytojas, pavyzdžiui, kalba apie tipų 
drabužius, gyvenamąsias trobas, susisiekimo priemones... 

Romanas, tokiu būdu iškeldamas aikštėn tipingus epochos 
bruožus, atpalaiduojamus nuo temdančių smulkmenų, duoda 
mums suprasti pačią tos epochos visuomenės esmę. 

Jis atlieka tokį pat darbą kaip istorija, geografija, pedago- 
gijos vadovėlis, bet skirias tuo, kad tas pats darbas atliktas poe- 
zijos kelių — tie patys dalykai yra išreikšti poezijos forma. 

3“. Romano formoj randam visus minčių reiškimo bū- 
dus, kurie apskritai esti vartojami veikaluose: aprašymą, pasd- 
kojimą, protavimą. Randam taip pat ir išviršinius formos ele- 
mentus: monologinę, dialoginę, epistolinę formą. Kai kurie ro- 
manai parašyti grynai laiškų forma. Randame romane daug to, 
kas reiškiama paprastai kitomis poezijos formomis: pavyzdžiui, 
lyrinių dainų, padavimų, legendų, baladžių, pasakų ir t. t. [ ro- 
„maną sutelpa visi literatūros žanrai. Taigi romano rėmai yra. 
daug platesni už kitas poezijos rūšis. 

Romano įvairių fabulų jungimas į visumą —- kompozicija — laisvas. 
Dažniausiai pasitaiko šie trejopi būdai: 

a) Fabulos;eina viena paskui kitą taip, kad susidaro ištisa pasakojimų 
grandinė. Ypač šį sudarymo būdą mėgsta avantiūriniai (nuotykių) ro- 
manai. 

b) Fabulos eina paraleliškai. Vienam epizode pasakojama apie vienus 
veikėjus, paskum einama prie kitų, ir vėl sugrįžtama. 

c) Romanas galį būti panašus į novelę, kurioje yra įsprausta ištisa 
eilė ją kertančių kitų novelių. 

Romano galas duoda aiškiai pajusti, kad veikėjų gyve- 
nime toliau nebeįvyksta įokių svarbių nuotykių, turi, kaip sako- 
ma, įvykti intrygos atomazga. 

“Romano užuomazgos būta jau graikuose, tačiau iis išaugo ir patį 
vardą gavo tik viduramžiais romanų tautose. Pirmiausia atsirado ritierių 
romanai Prancūzijoj, o paskum Ispanijoj; juose buvo pasakojama apie ritie- 
rių žygius. XVI a. jau prasideda satyriški romanai, kurių viršūnė yra Ser- 
vanto „Don Kichotas“, išiuokęs ritierių romanus. XVIII a. Anglija duo- 
da pradžią šeimos romanams (Ričardsonas), paskum Anglijoj at- 
sirado ir istoriškasis romanas, kuris vaizdavo praeities gyvenimą (V. Sko- 
tas), avantiūrinis romanas (pranc. A. Dumas, tėvas, Main Ridas), sociali- 

nis romanas, kuris ypačiai atvaizduoja visuomenės socialinių sluoksnių san- 
tykius (anglas Dikensas), psichologinis romanas (Balzakas, Flobertas, Dos- 
tojevskis), fantastinis romanas (Al. Tolstojus, Žiul Vernas, Uelsas). 

Romano žanras tebegyvas ir plačiausiai vartojamas; jis išstūmė iš 
gyvenimo kitas epo rūšis, pats visas įas atstodamas. Lietuvių literatūroj 
romanų maža beturim. Pirmasis J. Dobilo „Blūdas“, visuomeninis istorinis 
romanas iš 1905 m. revoliucijos Lietuvoje. 


Mažesnio tūrio romanas yra vadinamas apysaka. Lietuvių literatūroj 
pirmoji apysaka V. Pietario „Algimantas“*), toliau — L. Pelėdos „Klaida“, 


Šatrijos Raganos „Sename Dvare“, „Viktutė“, Vienuolio „Prieš dieną“, Švais- 
to „Kerpių berniūkštis“ ir kt. 


V. Novelė. 


Novelė yra mažojo maštabo epiškas pasakojimas. Ji išau- 
gusi iš liaudies pasakų, dėl to, jeigu novelėj yra fantastingo ele- 
mento, ji ir vadinama pasaka, o jeigu joje vaizduojami realiai 
galimi įvykiai, tai turi novelės vardą. (Pal. „Juodas Katinukas“ 
ir „Tėvas“). 

Novelės fabula paprasta, dažniausiai tevaizduojamas vienas 
pagrindinis įvykis, epizodas, o kiti faktai yra labai artimai su 
juo susieti. Jeigu išmestum kurį, sugriautum novelės visumą. 
Dėl to novelės pasakojimas yra labai vieningas. 

Novelės kompozicijai labai charakteringas vieno asmens 
pasakojimo būdas. Susirenka keli žmonės ir vienas iš ių papa- 
sakoja atsitikimą, kuris sudaro visos novelės fabulą. Palygink 
J. Biliūno „Žvaigždę“. Antras būdas: atvaizduota kokia vei- 
kėjo situacija. Šitoj situacijoj biidamas, jis atsimena savo pra- 
eities įvykį. Ir tas įvykis sudaro vėl novelės iabulą. 

Kas novelei būtina — tai galas. Novelė turi taip baigtis, kad 
įaustūm, įog dėstymas toliau ir nebegalimas. Paskutiniai no- 
velės žodžiai iš viso pasakojimo padaro apibendrinančią min- 
ties ar nuotaikos išvadą. 

Būdama mažo mato, novelė negali duoti visuomenei vaizdo 
ir visai išplėtotų charakterių; ji pabrėžia tik svarbiausius 
bruožus. 


Novelė mūsų literatūroj labiausiai išsiplėtojęs žanras. 


1) Bent autoriai šiuos veikalus vadina apysakomis, nors „Algiman- 
tas“, pavyzdžiui, daugiau panašus į romaną. 


Šalia novelės esama mažojo maštabo epinių veikalų ir kitaip 


vadinamų: apysakaitė, apsakymas, vaizdelis. 


Tokių vaizdelių 


ir apysakaičių daugiausia yra davusios Žemaitė, Lazdynų Pelė- 


da, Š. Ragana, Vienuolis, Krėvė... 


B. 
Lyrika. 


I. Eilėraštis ir jo elementai. 


Lyrikos žanrui priklauso tie poezijos veikalai, kurių svar- 
biausias elementas yra autoriaus nuotaikos, arba jausmų, reiš- 


kimas, 


Dažniausia lyrikos žanro forma — eilėraštis, nors apskri- 
tai lyrikai nėra būtina eiliuotinė forma. Lyrika gali būti reiškia- 
ma ir ne eilėmis!) (Žiūr. Chrestomatijoj „Aukso sapną“). 


Ko mes galime eilėrašty ieškoti? Kurie yra jo sudedamieji 
elementai? — Paskaitom Putino Mykolaičio „Pavasarį“. 


Ak, tas pavasaris! 
Viešpatie, kas per gražumas! 

4. „Dienų šiltumėlis, dangaus žydrumėlis, — 
Saulutė — žeme ritinėjas, 


O gi vakarai kad užraus, kad užpliskins, 


Tai, rodos, nemigtum per kiaurą naktelę, — 


Taip gera ant lauko — 
Po sprogstančiu beržu — 
Bedaliui! 


Kur žiūri — tik džiaukis, tik džiaukis! 
Žali žalumėliai net glosto blakstienas, 
O sodai — kaip rojus. 

Dievuliau, ir kiek tų žiedų, tų žiedelių! 
Kiekvienas medelis bepūpso papuręs, — 


O čia dar bitutės tik dūzgia, tik zvimbia, — 
O gi tie rėksniai — tie špokai, tie strazdėnai 


Kad čirškia, kad klega, — 
Net miela. 


*) Lyrika, išreikšta neeiliuotine kalba, vadinama poezija prozoje, 


prozos terminą suprantant siauresne prasme. 

' Tai jau, tur būt, visą mūs džiaugsmą 
Mieloji žemelė savy išmaitino — 
Diegais išsprogdino, žiedais išžydėjo 
Ir duoda visokiam gyvam sutvėrimui. 

O mums tai ir laimė, kad viskas atgijo, 
Pražydo, prakvipo, linksmai suklegėjo, — 
Ir minta, ir auga — 

Ir džiaugias, ir puošias — 

Ir mylis. 

Poetas kalba apie pavasarį: kad dienos šiltos, kad dangus 
žydras, kad saulė žeme ritinėjas, kad vakarai rausta. O toliau, 
tarsi, matom po sprogstančiu beržu patį poetą. Jis stovi ir seka 
tas dienas, tą dangų, tuos vakarus, ir jam, bedaliui, taip gera ant 
lauko, kad jis nemigtų ir kiaurą naktelę, gyvendamas tik tais. 
jausmais, kuriuos jam sukėlė pavasario gamtos paveikslai, 


Tai pirmas posmas. Čia jau radom du eilėraščio ir apskri- 
tai lyrikos elementu: 1? pareiškimą jausmo ir 29 priežasties, kuri 
jausmus sukėlė. 

Antram posmely vėl jausmas :net miela ir džiaugsmas ima. 
Iš kur tas džiaugsmo jausmas? — į sodus bežiūrint, į žiedus; bi- 
tučių, špokų besiklausant. Trečiam posmely poetui kyla ne tik 
jausmas, bet ir mintis, kad visus tuos džiaugsmus mieloji žeme- 
lė išmaitino. Taigi lyrikoj reiškiami ir jausmai ir mintys. 


Džiaugsmo, ramumo ir nuostabos nuotaiką poetas čia iš-- 
reiškia rifminga kalba. 

Tokiu būdu svarbieii eilėraščio elementai yra trys: 19 daly- 
kas, kuris sukelia įausmus, 29 jausmai, mintys ar norai, 3* jų iš- 
reiškimas žodžio forma. Taigi 


eilėraštis yra trumpas poezijos veikalas, kur ritminga forma dėl 
kokio dalyko reiškiama poeto nuotaika. 


1. Lyrikos motyvai. 


Išrašytame Mykolaičio Putino eilėraštyje džiaugsmo jausmus sukelia 
gamtos grožis. Vadinas, to jausmo obiektas yra gamta. Tačiau žmogus 
gali pajausti tam tikrą nuotaiką bažnyčioj, kada sutemos apgaubia skliau- 
tus, ir tik vienų vienas žiburėlis mirksi; gali Žmogus skaudžiai pergyventi 
savo krašto, savo tėvynės nelaimes; gali džiaugtis ar liūdėti dėl savo pa- 
sisekimų ar smūgių. Kiekvieną kartą bus vis kitokis to jausmo obiektas. 

Atsižvelgdami, kas jausmus sukėlė, apie ką jausmas telkiamas, kas yra, ki- 
taip sakant, to jausmo objektas, lyriką skirstome motyvais. 


Svarbiausi motyvai pasitaiko šie: 

a) religiniai: 
Marija, Marija, skaisčiausia lelija, 
Tu švieti aukštai danguje... — Maironis. 

b) patriotiniai: 
Pamesk, tėvyne, rūbą seną, kurį užvilko svetimi —Maironis. 


c) visuomeniniai, kada visuomenės reikalai, kitų Žmonių gerovė ar 
vdos sukelia nuotaiką: 


Kol jaunas, o broli, sėk pasėlio grūdą. — V. Kudirka. 
d) gamtos: 


O baltieji kalnai, o baltieji kalnai, 
Nusilenkti aš jums kaip dievams atėjau. — S. Neris, 


e) egotistiniai*), kada reiškiamas jausmas dėl savęs paties: 
Jau pajėgos mažinas, vystu kaip lapas..— Vaičaitis. 


Prie egotistinių dažniausiai priskirtinas ir erofinis (meilės) moty- 
vas. Kurių motyvų eilėraštyje pasitaiko daugiausia, tų vardu vadinamas 
ir pats kūrinėlis: visuomeniniai eilėraščiai, religiniai, patriotiniai ir t. t. 

Nevienodai gyvenimo reiškiniai poetą veikia: vienas žmogus reaguoja 
daugiau protu, kitas jausmu, Kur poetas reaguoja daugiau protu, kyla protau- 
žamoii, refleksinė lyrika (Pal. Kudirkos visuomeninius eilėraščius); kur 
vyrauja jausmo reiškimas — emocinė lyrika (Putino „Pavasaris“). 


Vieni dalykai verčia poetą džiaugtis, antri — liūsti, treti juoktis, pik- 
tintis. Štai Putinas pavasariu džiaugias, Maironis vasaros naktį liūdi, Vai- 
čaitis juokias“girtybe. Dėl to lyrikoj reiškiamo poeto nuotaika pasitaiko 
šių trijų svarbiausių rūšių — džiaugsmo, pagarbos; liždesio (elegijos); Juoko, 
pasipiktinimo. 


2. Žodžio vaidmuo lyrikoje. 


Lyriškus nusiteikimus poetas išreiškia žodžiu. Tačiau ne vienaip 
čia žodis pavartojamas. Štai Maironis „Ant saulės laidos“ sako: 


Taip liždna man kartais ant saulės laidos! 
Tarytum šviesos spinduliuos 

Palydžiu sapnus paskutinės maldos; 

Lyg, rodos, ko trokštu, gailiuos! .. 

Ir norint rytojaus sulaukti viliuos, 

Man liūdna ant saulės laidos! 


Čia poetas fiesiog kalba apie save, apie liūdesio ir gailesio jausmus, 
kuriuos sukelia saulės paskutiniai spinduliai. Pats išviršinis akstinas, — 


1) Ego = aš. 

saulės nusileidimas — tik tik suminėtas. Bet tas pats poetas | lyriškus 
nusiteikimus ir kitaip reiškia: 
Naktis graži, rami, vaizdi; Mėnulis šviečia. Pradalgių 
Toli juokavimus girdi Pakvipo šienas. Už rugių 
Ir dainas, ilgesy pradėtas! Griežlė begriežia kanapėta. 
Malonu vienkart ir graudu; Ant kalno snaudžia pušynai; 
Į tolį eitum vienu-du! Kapuos sapnuoja milžinai... 


Naktis graži, dangus žvaigždėtas,. Naktis graži, dangus žvaigždėtas. 


Mėnulis šviečia. Nuo arklių 
Juodi šešėliai iš šalių 

I kraštą lydi užžavėtą, 

Tenai, tenai, kur pušynai, 

Kur ilsis bočiai milžinai! .. 
Naktis graži, rami, žvaigždėta, 

Ar daug čia poetas kalba apie save, savo įausmus, mintis, norus? 
Ne. Čia jis, taryt, stovi nuošaliai ir aprašinėja gamtą. Bet mes aiškiai 
jaučiame šitam eilėrašty ramumo, svajingumo nuotaiką, kurią autorius n0- 
rėjo išreikšti. Čia ta nuotaika išreikšta ne tiesioginiu pasisakymu, bet vaiz- 
dais. Tie vaizdai yra lyg poeto nuotaikos simboliai, ženklai, ir jie tiek ver- 
tingi, kiek tą nuotaiką pajėgia išreikšti, 

Jausmo simboliu eina ir pats žodžio garsas. Dėl to lyrikoį ypačiai 
paisoma ritmikos. Sukeiskime tik išrašytuose pavyzdžiuose sakinio žo- 
džių tvarką, sulaužykime ritmą, ir pradings pirmykštis įspūdis. 

Taigi poetas savo nusiteikimams pareikšti vartoja žodžio tiesioginę 
prasmę, žodžio vaizdingumą, žodžio muzikingumą, 


3. Eilėraščio kompozicija, 


Lyrinio eilėraščio tema ne taip plėtojama kaip epo. Čia fabula labai 
retai tesusidaro, o įeigu ir kalbama apie kokį ivyki (pal. Putino „Margieii 
sakalai“), tai tas įvykis neplėtoja toliau jokios intrygos. Margieji sakalai 
pakilo į dangų ir negrįžo, kokie to vaisiai, įau nebesvarbu, nebekalbama. 

Eilėrašty aiškiai ar nejučiomis pareiškiama pagrindinė tema. Pas- 
kum aplink ją gretinama eilė naujų motyvų. Pav., Maironis „Vasaros nak- 
tyje“ duoda pagrindinę temą: graži naktis, paskum plečiama naujais mo- 
tyvais: mėnulis šviečia, pradalgių pakvipo šienas ir t. t. 

Nauji motyvai įpinami nepaisant, ar iie sujungiami su ankstesniu 
priežastingumo ryšiais ar ne. Pav., eilėrašty nesvarbu, ar Maironis pasa- 
kė pirma apie pakvipusį šieną ar pirmiau būtų pasakęs apie kanapėtą 
griežlię. Nauji motyvai pinami tie, kurie poeto kūriamojoj vaizduotėį aso- 
ciacijos keliu iškilo pirmaii motyvą betariant. 

Tačiau lyrikoje svarbu psichologinis nuoseklumas: išvidinis ritmin- 
gumas, harmonija, tarp tų nuotaikų ir minčių, kurias sukelia mums žodžių 
reikšmė, nauji motyvai. Dėl to eilėraštyje negalima dėti visa, kas į galvą 
gali ateiti, o tik tai, kas harmonizuojasi su pagrindine tema nuotaikos at- 

žvilgiu. Šitam išvidiniam ritmingumui paprastai atsako ir išviršinis žo- 
džio muzikingumas. 

Antriniais motyvais išplėtotas eilėraštis — baigiamas. Kartais pasi- 
taiko naujas motyvas, kuris nutraukia senuosius ir, taryt, apibendrina pa- 
čio eilėraščio nuotaiką (pal. Putino „Sausas lapas“, „„Vakarę“). 


1. Klausimai. 1. Kas yra eilėraštis? — 2. Kurie yra lyrinio eilėraščio 
elementai? — 3. Kas yra lyrikos motyvai? Kurie dažniausiai pasitaiko? 
4, Kas yra reileksinė lyrika? emocinė lyrika? — 5. Kas yra tiesioginis 1y- 
rinio nusiteikimo išreiškimas? — 6. Kaip poetas lyrinį nusiteikimą išreiš- 
kia netiesioginiu būdu? -— 7. Kiek reikšmės lyrikoi turi žodžio vaizdai ir 
garsas? — 8. Ar svarbu lyriniam eilėrašty fabula? — 9. Kaip plėtojama pa- 
grindinė tema? — 10. Ką reiškia lyrikoje psichologinis nuoseklumas? 


II. Uždaviniai. 7. Suraskit pagrindinius motyvus (jausmo objektus 
ir jausmų rūšis) eilėraščiuose --—- Putino „Nuostabios naktys“, Kiršos „Vilniun 
vartai 'uždaryti“, Binkio „Rugiagėlės“ — 2. Išnagrinėkite Maironio „Užmigo 
žemė.“, Kudirkos „Labora“ ir pasakykit, kur yra refleksinė, kur 
emocinė lyrika, kūr emociniai pergyvenimai išreikšti tiesioginiu, kur ne- 
tiesioginiu būdu. — 3, Išnagrinėkit Putino „Marguosius sakalus“, Binkio 
„Vėjavaikį“ ir suraskit, kur čia yra'pagrindinė ferma, kur yra antrinės, kiek 
yra logiško ryšio tarp atskirų temų. 


II. Tautosakos lyrika. 


1. Dainos. 


Kilimo atžvilgiu lyrika skirstoma į — 17 tautosakos, arba 
liaudiesj ir 2 rašytinę, arba individualinę, lyriką. Tautosakos 
lyriką A dainos it raudos. 

Dainos yra liaudies sukurtoji lyrika, dėl to nuo rašytinės 
lyrikos jos skirias ir išvidinėmis ir išorinėmis žymėmis. 

1". Dainų nėra tokia plati tematika kaip rašytinės lyrikos. 
Ir suprantama kodėl: liaudies gyvenimas nėra toks sudėtinis 
kaip inteligento. Liaudies poetas išreiškia lyrines emocijas, ku- 
rias įam sukelia neįvairus jo paties gyvenimas ir gamtos reiš- 
kiniai. Inteligento poeto pasaulėvaizdis daug platesnis, dėl to 
jis ir temų daugiau užgriebia. 

2'. Formos atžvilgiu tautosakos lyrika yra daug papras- 
tesnė. Stiliaus priemonės yra natūralios, nors labai vaizdingos. 
Inteligentas poetas sąmoningai stiliaus priemones kuria; dėl to 
jo lyrika labiau svarbu nagrinėti formos atžvilgiu, tuo tarpu 
kad tautosakos poetui daugiau turinio rūpėta. 

3“. Tautosakos lyrika skiriama dainuoti. Dainavimo po- 
būdis atsiliepia ir pačiai formai: ritmas yra paremtas ne gra- 
matiškais, bet logiškais kirčiais. Rimo labai dažnai nesti. Dai- 
nuojamai lyrikai dar svarbiau muzikalumas, dėl to tenai randam 
tarp prasmingų žodžių tariamai beprasmių, kuriuos vadinam 
priegiesmiu, arba refrenu. Refreno vietoį dažnai pakartojama 
dainos dalis. 

Nuo tikrųjų liaudies dainų reikia skirti individualinės dainos, su- 
kurtos tautosakos pavyzdžiu. Vienos tų liaudiškų dainų atsiranda nesą- 
moningai, kitos sąmoningai. Kada poetas gyvena liaudyje, jo psichika da- 
ros panaši į liaudies žmonių psichiką, ir dainos, įo sukurtos, visai be jo 
pastangų, daros panašios į tautosakos dainas. Mūsų literatūroj tokių dai- 
nų yra palikęs Strazdelis (XIX a. pradžioj) ir A. Vienažindys (XIX a. gale). 
Sąmoningai liaudiškų dainų atsiranda, kada poetas tyčiomis nori pasekti 
tautosakos dainų formomis. Mūsų literatūroi sąmoningai liaudies daino- 
mis pirmieji ėmė sekti L. Gira ir V. Krėvė (Žiūr. „Trys berželiai“). 


2. Raudos. 


Raudos yra kalbos, kuriomis raudama ar gailaujama kam 
mirus ar ištekant. 


Raudos yra išlikusios iš tų laikų, kada buvo tikima, jog ne- 
apraudota vėlė turėsianti klajoti. Raudodavo, arba verkaudavo, 
ne būtinai tėvai ar vaikai, kuriems velionies mirtis yra didelis 
smūgis. Verkaudavo ir visai pašaliniai žmonės — jau tam ty- 
čia parinktais žodžiais, sugrupuotais tam tikra tvarka. Tik ši- 
tų Žmonių raudos ir reikia laikyti poezijos raudomis, nes poe- 
zija reikalauja, kad mintis ar jausmas būtų išreikštas tam tikra 
pastovia forma. Kai motina verkia sūnaus ir ištaria vieną kitą 


posakį, tai čia dar nebus poezijos, nors jausmo ir labai daug, ly- 


giai kaip nejausim meniško pasitenkinimo pamatę ką gatvėj 
nusiduriant, tuo tarpu kai scenoį mums tokia mirtis sukelia 
poezijos pasigrožėjimo. (Raudos pavyzdys chrestomatijoje). 

Klausimai. 1. Į kurias rūšis skirstoma lyrika? — 2. Kuo liaudies dai- 
nos skiriasi nuo rašytinės lyrikos? — 3. Kaip atsiranda rašytinių dainų, 
panašių į liaudies dainas? Pasakykit kokį rašytinės dainos pavyzdį. — 
4. Kas yra raudos? 


į 
š 

Ill. Rašytinė, arba individualinė, lyrika. 


Lyrikoj reiškiamas jausmas dažniausiai esti trejopas: 
džiaugsmas, liūdesys, iuokas. Pagal tas tris jausmo kokybes 
rašytinę lyriką skirstom į — 1" odę, 2? elegiją ir 37 satyrą. 


1. Odė. 


Odė yra lyrinis kūrinys, kuriame iškilminga forma reiškia- 
mi džiaugsmo jausmai, sukelti kokio svarbaus dalyko. 

Odei pradžią davė Graikiia. Jos vardu buvo vadinamos pagarbos 
giesmės dievams ir herojams. Odė buvo dainuojama, pritariant Ilyrai. Grai- 
kuose šią lyrikos rūšį ištobulino Pindaras (V amž. pr. Kr.). Jis dainavo 
odes apie viešųjų žaidimų laimėtojus. Romėnuose jas rašė Horacijus. 
Pseudoklasikų laikais odė atgijo sykiu su poema. Šiandien odės žanras 
jau retai tevartojamas, 

Prie odės žanro reikia priskirti religiniai, valstybiniai ir 
įvairių organizacijų himnai (Chrest. „Tu, Vytaute .. .*). 


2. Elegija. 
Elegija yra liūdesio nuotaikos kūrinys. 


Elegija yra labiausiai išplitusi lyrikos rūšis ir šiais laikais, 
nes dažniau. pasitaiko akstinų, sukeliančių liūdesio jausmus. 

Elegija buvo žinoma jau M. Azijoj kaip laidotuvių giesmė, pritaria- 
ma tleitos. Paskum elegija randama jau Graikijoj. Čia ji dainuojama ne 
laidotuvėse, bet ištikus šalį ar miestą kokioms nelaimėms. Graikų senoji 
elegija buvo politinio pobūdžio ar kariško, kada poetai drąsindavo kareivius 
į kovą su priešais. Šiais laikais elegija yra visai odės priešprieša, Jei odė 
reiškia jausmus dėl nuotykių, daugelį žmonių  įaudinančių, elegija ima- 
si temų giliai asmeniškų: gamtos apmąstymas, meilės ilgesys — ir t. t. 

Lietuvių literatūroj labai daug elegijų duoda Maironis, Vaičaitis, 
Putinas. 


3. Satyra. 


Satyra yra lyrinis kūrinys, kuriame reiškiamas autoriaus 
pasipiktinimas arba pajuoka. 

Satyra, kurioj yra reiškiamas pasipiktinimas, vadinama 
rimtoji; kurioį reiškiama pajuoka — pajuokiamoji. . 

Satyros obiektu esti žmogaus ar visuomenės gyvenimo 
ydos. Tačiau satyra neturi paliesti paties asmens, būti užgau- 
li; kitaip ii virs pamfletu (šmeižimu). 

Paiuoką satyra sukelia parodydama disproporciją tarp 
žmogaus sugebėjimų ir užimamos vietos, tarp pajėgų ir užsimo- 
jimų (spangas apuokas asilui vadovauja), prieštaravimą tarp žo- 
džių ir darbų (inteligentai kalbasi apie reikalą tautą šviesti, 0 
besikalbėdami patys prageria pinigus). 

Satyros tėviškę laikoma Graikija; tenai ią vadino iambais; satyros 
vardas kilęs iš romėnų. 

Mūsų literatūroj satyrų yra prirašę Vaičaitis, Maironis, Jakštas, 
Kudirka. 

Satyros vardas dabar įgavęs platesnės prasmės. Juo vadinami ne 
tik eilėraščiai, bet ir apskritai paiuokiamojo pobūdžio epiniai kūriniai. Pav., 
V. Kudirkos „Lietuvos Tilto atsiminimai“, „Vilkai“, Servanto „Don Kicho- 
tas“, kai kurios pasakėčios („Apuokas ir asilas“, „Bezdžionė ir veidrodis“). 

Nors odė, elegija ir satyra skiriasi jausmo charakteriu, ta- 
čiau tai nereiškia, kad tam pačiam eilėrašty nerastume, saky- 
sim, satyros ir elegijos nuotaikos, odės ir satyros. Pav., Mairo- 
nio „Vintas“ nors pavadintas satyra, bet turi ir daug iškilmingo 
tono. Arba to paties autoriaus „Mano draugams“ yra ir elegi- 
ja ir satyra kartu. Eilėraštis pavadintas satyra dėl to, kad sa- 
tyrinio elemento jame daugiau. Apskritai, kurio elemento vei- 
kale esti daugiau, to ir vardas tenka visam veikalui. 

Klausimai. 1. Kurios yra rašytinės lyrikos rūšys? — 2, Kas yra 
odė? Pasakykit kokį odės ar himno pavyzdį. — 3. Kas yra elegija? Ko- 
kius elegijos rašytojus žinote?  Pasakykit kokią elegiją: kas čia sukelia 
elegišką nuotaiką? -— 4. Kas yra satyra? Kokią žinote lietuvių literatūros 
satyrą? Kas čia pajuokiama? Ar tai rimtoji ar pajuokamoiji satyra? 


C. 
Drama. 


I. Išviršiniai draminio veikalo elementai. 
1. Replikos. 


Dramos veikalą esam apibūdinę taip: drama yra veiksmu at- 
vaizdavimas įvykių, kuriuose tam tikri žmonės, siekdami tikslo, 
kovoja su kliūtimis. 

Tą kovą atvaizduoja kalbos, judesiai, mimika. Dėl to auto- 
rius draminiam veikale surašo žodžius, kuriuos turi kalbėti vai- 
dintojai, ir nurodo iš dalies judesius, veiksmus. Veikėjų kalbos 
yra svarbiausioji draminio veikalo dalis. Jos turi tam tikrą 
vardą — replikos. Pasikalbėjimas tarp dviejų arba daugiau vei- 
kėjų yra dialogas. Jeigu kalba tik vienas asmuo (pav., vienas 
scenoi), yra monologas. 

Dialogas dramoj turi labai svarbią vietą: jis ne tik pareiš- 
kia kokius nuotykius, bet svarbiausia plėtoja patį veiksmą ir cha- 
rakterizuoja pačius kalbėtojus, veikiamuosius asmenis. 


2. Pastabos. 


Šalia dialogų, paprastai skliausteliuose, parašoma, kuriuo 
metu eina veiksmas — dieną, vakarą, naktį, kokia scena — 
kambarys, miškas, gatvė, kokie daiktai yra scenoj, kaip apsi- 
rengę veikiamieji asmenys, ką jie veikia, kada ateina, išeina. Ši- 
tie prierašai yra vadinami iš prancūzų kalbos remarkomis. Mes 
galim vartoti pastabų vardą. 


2. Veiksmai. 


Draminis veikalas suskirstytas veiksmais, arba aktais. Tai 
tos veikalo dalys, kurios vaidinamos be pertraukos. Kiekvie- 
nas veiksmas turi išplėtotą ir išbaigtą vieną temą, vieną drami- 
nės kovos momentą. Veiksmų esti nevienodai. Kiek svarbiausių 
kovos momenių, tiek galima daryti veiksmų. Paprastai dramoj 
esti trys veiksmai. Bet gali būti ir vieno ir iki penkių. 

Vaidinime tarpai tarp veiksmų yra vadinami antraktais (iš 
prancūzų entre actes — tarp aktų). Mes galėtume vadinti per- 
traukornis, 

Veikalas skirstomas aktais ne tik literatūriškais sumetimais, 
bet ir grynai psichologiškais ar techniškais. Žmogus, atsidėjęs 
žiūrėdamas ilgiau kaip 40 minučių, išvargsta, reikia duot pasil- 
sėti. Antra, reikia pakeisti dekoracijos, persirengti artistams. 


4, Paveikslai ir scenos, 


Kartais dekoracijos pakeisti reikia ir veiksmo vidury. To- 
kios veiksmo dalys, kurios vaidinamos su įvairiomis dekoraci- 

jomis, vadinamos paveikslais. Esminio skirtumo tarp veiksmo 
ir paveikslo beveik nėra. 


Kiekvienas veiksmas yra suskirstytas scenomis. Scena. 


vadinama ta veiksmo dalis, kurioje veikiamieji asmenys scenoj 
vyra tie patys; nauja scena prasideda, kai bet kuris veikėjas išei- 
na, arba ateina naujas. 

5. Prologas ir epilogas. 


Kai kuriose dramose esti prologas ir epilogas. Prologas tai 
scena iš įvykių, buvusių prieš vaizduojamos dramoje kovos pra- 
džią; epilogas — eina po paskutinio veiksmo; iis atvaizduoja 
veikėjų likimą, pasibaigus dramoj parodytai kovai. 

Klausimai. 1. Kas yra drama? — 2. Kuriuos draminio veikalo elemen- 
tus skiriam prie išviršinių? — 3. Kas yra replikos? monologas? remarkos? 
veiksmai? paveikslai? scenos? — 4. Kam drama skirstoma veiksmais ir pa- 


veikslais? — 5. Kas yra prologas? epilogas? — 6. Kokių draminių veikalų 
žinote? ) 


II. Išvidiniai draminio veikalo elementai. 


Drama atvaizduoja žmogaus kovą su kliūtimis dėl kokio 
tikslo. Taigi dramoj esti šie elementai: a) siekiamasis tikslas, 
b) siekiantysis asmuo, c) kliūtys, d) kova — veiksmas. 

a) siekiamasis tikslas gali būti labai įvairus — Hamletas 
nori įkūnyti pasauly teisybę, „Venecijos pirkly“ net dvi fabulos, 
dėl to du tikslai išgelbėti draugas, antras — vestuvės. „Auš- 
ros sūnų“ tėvo tikslas — knygų kontrobanda, dukters tikslas — 
vestuvės, „Amerikos Pirty“ siuvėjo tikslas — pasipinigauti, duk- 
ters tikslas — ištekėti už siuvėjo. Tikslai gali būti kilnūs ir žemi 
moraliniu atžvilgiu. 

b) Siekiantieii žmonės lygiai įvairūs: visokių luomų, viso- 
kių amžių, visokios profesijos, visokios psichologijos. Čia vėl 
skiriame juos į dvejopus: teigiamus ir neigiamus, valingus ir ne- 
valingus. Vienų stipri valia, kitų valia silpna, bet emocijos stip- 
rios, kitame ir valia stipri ir emocijos galingos, bet protas silp- 
nesnis (Otello). 

c) Kliūtys gali būti dvejopos: išviršinės ir išvidinės: ieigu 
veikėjui pastoja kelią į tikslą kiti žmonės ar daiktai, yra išvirši- 
nės kliūtys. Pav., „Klastoj ir meilėj“ Ferdinandas ir Luiza nori 

susivesti. Jiems neleidžia tėvai dėl luomų skirtumo. — Jeigu 
veikėjui kelią pastoja jo paties kiti jausmai, bus išvidinės kliū- 
tys. Pav., Putino „Valdovo“ Gytis su Skaidra yra prisiekę iš- 
vaduoti kraštą iš kraugerio valdžios. Bet Gytis yra to krauge- 
rio sūnus; čia susikerta prisiektas kraugeriui kerštas ir tėvo mei- 
lė. Senosiose dramose kliūtys būdavo ir nežemiškos. Veikėjų 
siekimams kelią pastodavo nenugalimas Likimas — Moira. 
Pav., Edipas stengiasi išvengti to, ką jam likimas lėmė. Tačiau 
kuo jis daugiau stengiasi, tuo greičiau įvykdo Likimo lemtą atei- 
tį: užmuša tėvą, veda savo motiną. Kliūtys gali būti nugalimos 
ir nenugalimos, 


d) Kova — veiksmas. Kova pasitaiko ir nedramos veikaluo- 
se — epe. Pav., Parajus kovoja, kad gautų Živilę. Stoja kliū- 
tys: išviršinės kliūtys — luomų nelygybė; išvidinės — ka- 
da Parajus planuoja įleisti priešus į miestą, įame kovoja du jaus- 
mai: tėvynės meilė ir Živilės meilė. — Tačiau dramos kova nuo 
epo skirias tuo, kad ji atvaizduota ne pasakojimu kaip epe, bet 
veiksmu, kuris įvyksta dabar prieš pat žiūrėtojo akis. Dėl to dra- 
mos visą įspūdį tegalim pažinti tik tada, kada ji vaidinama su 
tam tikromis dekoracijomis, šviesų ir garsų efektais, veikėjų 
gestais ir mimika. 

Kovos veiksmo skiriamos tokios pat pagrindinės dalys kaip 
ir epiškam veikale, tik čia jos daug svarbesnės: 19 ekspozicija, 
2* intrygos užuomazga, 39 veiksmo išplėtimas (peripetijos) ir 
4' atomazga. Atomazga, kuri baigiasi veikėjo žuvimu, vadinama 
katastrofa, 

Kartais vienoje dramoje eina kelios intrygos kartu. Viena jų 
laikoma pagrindine, kitos paralelėmis. Pav., „Venecijos pirkly“ 
Basaniaus ir Porcijos intryga, Jesikos ir Lorenco. 

Drama žiūrėtojui sukelia nevienodą įspūdį: įeigu įspūdis di- 
dingas, atomazga sukelia užuojautos ir pasibaisėjimo jausmus, 
dramos veikalą vadinam tragedija; jeigu sukelia juoką — korne- 
dija. Veikalai, kur sujungiami tragedijos ir komedijos 
elementai, vadinami tiesiog drama. Taigi dramos veikalų ski- 
riame tris pagrindines rūšis: 

1" tragediją, 2“ komediją, 3“ drūmą (siauresne prasme). 

Klausimai. 1. Kuriuos draminio veikalo ypatumus laikome išvidi- 
niais? — 2. Kas yra siekiamasis tikslas? veikėjas? kliūtys? — 3. Ką vadina- 
me išviršinėmis, ką išvidinėmis kliūtimis? Ar žinote, kokią dramą, kur bū- 
tų išviršinių veikėjams kliūčių? išvidinių? — 4. Ką vadiname dramos veiks- 
mu? — 5. Kuo dramos intryga skirias nuo epo intrygos? — 6. Kokius įaus- 


mus drama sukelia žiūrėtojui? — 7. Kaip dėl to draminius veikalus suskirs- 
tome? 


III. Tragedija. 
1. Tragedijos charakteris. 


Tragedijoj randame šiuos svarbiausius ypatumus, kurie ski- 
ria ją nuo kitų dramos rūšių: 

a) Veikiamieji asmenys stipraus charakterio: galingų aistrų 
(pykčio, pavydo, meilės, garbėtroškos, pasiaukojimo), stiprios 
valios. Jeigu tragedijos asmuo būtų silpnavalis, tai jis nesteng- 
tų kovoti su kliūtimis. 

b) Kliūtys didelės, nenuveikiamos. Pav., „Prometejuj“ Pro- 
metejus vienas atsistoja prieš visus dievus, „„Antigonoj“ Antigo- 
na mergaitė atsistoja prieš karaliaus įsakymus, „Plėšikuose“ 
Karlas prieš visuomenę, „Otele“ Otelas kovoja su savo pavydu. 
Tragedijos kliūtys nenuveikiamos. Iš čia — 

c) Veikėjų katastrofa. Veikėjai žūva: arba fiziškai, arba 
morališkai. Jų kova iki paskutinosios ir jų žuvimas žiūrėtojui 
sukelia — 

d) Nusistebėjimo, užuojautos, pasibaisėjimo jausmus. Mes 
stebimės nepaprastu veikčių charakterio galingumu; mes baisi- 
mės matydami baisius darbus, į kuriuos pastūmi Žmogų aistros 
ar valios iėgą; užuojautą mums sukelia tos dvasinės kančios, 
kurias veikėjas pergyvena kovoje su kliūtimis. 

Atsižvelgdami į šiuos ypatumus, tragedija vadiname 

atvaizdavimą veiksmu stipraus charakterio žmonių su nenu- 
galimomis kliūtimis kovos, sukeliančios nusistebėjimo, pasibaisė- 
jimo ir užuojautos įausinus. 


2. Tragedijos istorija, 


Tragedijos istorijoi skiriami 3 etapai: 10 klasikinė graikų tragedija, 
29 pseudoklasikinė prancūzų tragedija ir 30 realistinė anglų tragedija. 

a) Klasikinė graikų tragedija išaugo iš religinių apeigų. Derliaus die- 
vaičiui Dionizijui pagerbti rudenį buvo rengiamos iškilmės, kuriose vienas, o 

paskum du veikėjai pasakodavo jo kančias, choras reikšdavo savo užuojau- 
tą kenčiančiai dievybei. Ant aukuro degindavo ožį (graik. tragos = ožys, 
odė = giesmė). Čia randam jau ir veiksmą ir vedėjo dialogą su choru, 

Vėliau šalia dievų imta vaizduoti herojų nuotykiai. 

Labiausiai graikų tragedija išaugo V a. pr. Kr. Įžymiausi tragedijų 
kūrėjai — Eschilas, Sofoklis, Euripidas. 

Išaugusi iš religinių apeigų graikų klasikinė tragedija buvo tuo cha- 
rakteringa: 


1'. tragedija vaizduoja dievų, pusdievių, herojų ar šiaip žymių Žmo- 
nių gyvenimą; 

29, tragedijos veikėjai neturėjo laisvos valios. Juos valdė nepakrei- 
piamas likimas, su kuriuo vis dėlto stengėsi kovoti; 

39, veikiamųjų asmenų tarpe būdavo choras, kuris reikšdavo obiektingą 
sprendimą apie veikėių darbus; 

49. tragedijoj nebūdavo komiško elemento; 

50. laikėsi laiko, vietos ir veiksmo vienumo: vaizduodavo įvykį, ku- 
ris trunka nę daugiau kaip 24 val.; vaizduodavo įvykius, kurie eina vienoj 
ir toj pačioj vietoj; plėtodavo vieną tik intrygą. Dėl to ir veiksmais trage- 
dija nebuvo skaidoma. 

b) Pseudoklasikinė prancūzų tragedija buvo nustačius griežtas tai- 
sykles, pasekdama graikais. Pagrindinės — tos pačios kaip ir graikų teatro. 
Be to: 19? veikėjai imami iš mitų ar senovės, 2? tragedija skirstoma penkiais 
veiksmais. 

Įžymiausi atstovai — Kornelis, Rasinas (abu 17 a.). 

c) Realistinę anglų tragediją sukūrė Šekspyras (1564—1616). Jo tra- 
gedija — pseudoklasikinei priešingybė: 

19. veikčių daug, pseudoklasikinėj maža; 

20. intryga paini, dažnai su paralėlėm, pseudoklasikinėj — ne; 

30. veiksmas įvyksta scenoi, pseudoklasikinėį — už scenos, dėl to 
Šekspyro tragedijoj daugiau veiksmo ir gyvumo pseudoklasikinėj — dau- 
giau retorikos, patoso; 

4. tragedijoj; jungiamas tragiškas elementas su komišku, pseudo- 
klaskinėj griežtai skiriamas; 

50, nepaiso laiko ir vietos pseudoklasikinės tragedijos vienumų; vaiz- 
duoja kelerių metų įvykius, įvairiose vietose: 


69. charakteriai išplėtoti visapusiškai,  pseudoklasikinės 


vienas 
bruožas. 


Šekspyro tragedija artėja labiau prie gyvenimo; jungia savy visus 
realaus gyvenimo elementus, dėl to ją pavadinom realistinė tragedija, 

Paskutiniais laikais tragedijos beveik nerašomos, jas išstumia drama 
siauresne prasme. Ir lietuvių literatūroj yra tragedijų: Maironio „Vytautas 
Didysis“, L. Giros „Kerštas“, Vydūno „Gaisras“. 

Klausimai. 1. Kas yra tragedija? — 2. Kokio charakterio yra vei- 
kiamieii asmenys? — 3. Kokios yra tragedijos kliūtys? — 4. Kas yra katas- 
trofa? — 5. Kokius įausmus sukelia tragedija? — 5. Kuriuos tarpsnius ski- 

riame tragedijos istorijoje? — 6. Kas davė pradžią graikų tragedijai? — 
7. Kuo ji charakteringa? — 8. Kurie svarbiausieii graikų tragedijos rašyto- 
jai? — 9. Kuo charakteringa pseudoklasikinė tragedija? — 10. Kas sukūrė 
realistinę tragediją? — 11. Kuo ji skirias nuo pseudoklasikinės? — 12, Ku- 
rias tragedijas esate skaitę?. Suraskite jų svarbiausius elementus, 


IV. Komedija. 
1. Komedijos charakteris. 


Komedija yra tragedijos priešingybė sukeliamų jausmų at- 
žvilgiu. 

a) Komedijos veikėjai menko charakterio žmonės. lr va- 
lios neparodo, daugiau užsispyrimo. Tai paprasti kasdieniniai 
žmonės, pilni ydų. Kartais tam tikra yda (tuštybė, gobšumas, 
neteisingumas) yra apvaldžiusi visą žmogų ir io veiksmus daro 
menkus, ne tokius kaip žmogui priderėtų. 


Komedijoi paprastai esti dvejopi žmonės: teigiami ir nei- 
giami. Neigiamieji stato pinkles teigiamiesiems, bet atomazgoj 
laimi teigiamieii, arba jei pagrindiniais asmenimis esti neigia- 
mieji, tai jie pralaimi. 

b) Kliūtys, su kuriomis jie kovoja, yra menkos, kartais tik 
įsivaizduotos. 

c) Katastrofos čia įokios nėra, nes visa kova nelietė žmo-- 
gaus vidaus, o tik paviršių. 


d) Jausmai, komedijos sukeliami, yra pasipiktinimas ir juo- 
kas, kartais pasigailėjimas, Žiūrėtojas piktinasi, kai mato, kaip- 
smulkus veikėjas laužo dorovinės tvarkos dėsnius. Pav., kaip 
siuvėjas „Amerikoj Pirty“, meilindamasis iikininko dukteriai ir 
žadėdamas ją vesiąs, pasirodo paskum tikras niekšas, kuriam tik 
pusbonkiai ir pinigai rūpi, Žiūrėtojas juokiasi, matydamas veikė- 
jus pakliūvant į įuokingas situacijas, pav., matydamas apkvai- 
šėlę merginą Amerikos vietoj pakliuvus į pirtį, matydamas „Glu- 
še“ bankininką, kuriam rūpi ne moters gražumas ir dorumas, o 
pinigai, — peršantis josios neturtingai draugei, palaikydamas ją. 
per turtingąią. Komedija čia turi ir moralinio sprendimo ele- 
mentą: geriesiems geru atmoka, blogaisiais priverčia piktintis. 
ir iuos pajuokti. 

Komedija gali sukelti kartais ir pasigailėjimo jausmą. 

Pav., „Gluše“ vyriausiu veikėju Glušu pasijuokiam, kada jis 
daro ne taip, kaip normalioį visuomenėį priprasta. Tačiau jo 
keistas elgesys niekam blogo nedaro. Atvirkščiai, jis stengias 
kitų neišnaudoti. Tos jo pastangos žiūrėtojuje randa pritarimo, 
o kada įį kiti broliai skriaudžia, ir jis tik gera iš tų skriaudų te- 
mato, žiūrėtojuje iis randa pasigailėjimo, užuojautos. 


Atsižvelgdami į šiuos ypatumus, komedija vadiname at- 
vaizdavimą paprastų žmonių su menkomis kliūtimis kovos, su- 
keliančios pasipiktinimą, juoką ir pasigailėjimą. 


2. Komedijos istorija, 


Komedijos istorijoi svarbu pažymėti trys etapai: 19 klasikinė graikų 
komedija, 2? pseudoklasikinė prancūzų komedija, 3? naniųjų laikų komedija. 


a) Klasikinė graikų komedija kilo iš tų pačių Dionizijo švenčių kaip 
ir tragedija — iš pavasario švenčių, kada būdavo džiūgaujama, triukšmingai 
einama per miestą, dainuojama, ir juokdariai scenas rodydavo. Ilgainiui pa- 
juokos imta taikinti nebe dievui „bet žmonėms; fabula imta iš kasdieninio gy- 
venimo, ir susidarė meno srities komedija. Garsiausias graikų komedijų ra- 
šytojas Aristofanas, 

Pirmykštė graikų komedija laikėsi — 

19. laiko, vietos-ir veiksmo vienumų; 

29, veikėju dalyvavo ir choras, išreikšdamas autoriaus nuomones ir 
sprendimus; 

3?. turinį ėmėsi iš savo laiko gyvenimo, — žmones vadino tikrai- 
siais vardais; vėliau konkretūs žmonės vaizduoti buvo uždrausta, ir ko- 
medija perėjo prie tipų; 

4. * komizmas buvo dažnai trivialus (nepadorus), kad moterims ir vai- 
kams buvo net draudžiama komedijų žiūrėti, 

b) Pseudoklasikinė prancūzų komedija reikalauja tų pačių trijų vie- 
numų, veikėjus suskirsto į aiškiai teigiamus ir neigiamus, kurie atrodo do- 
rybių įkūnijimu. 

Didžiausias pseudoklasikinės komedijos kūrėjas Molieras (XVII a.). 
Jo komedijos ir šiandien tebevaidinamos. Geriausios išverstos ir į lietuvių 
kalbą  (Mizantropas, Tariamasis gydytojas, Tartifas, Juokingosios pamai- 
vos ir t. t.). 


<) Naujųjų laikų komedijai pradžią padarė Šekspyras. Jis paneigė 
pseudoklasikų taisykles ir įnešė daugiau natūralumo: intriga paini, daug 
veiksmo. 


Literatūros teorija Poetika. 8 


— 114 — 


Lig paskiausių laikų komedija vaizduodavo arba 1* papročius, arba 
29 charakterius, kada komedijos centre pastatydavo vieną veikėją ir pabrėž- 
davo vieną kurį jo būdo ypatumą (Moljero „Šykštuolis“), arba 3? painią 
intrygą, kur visas pagrindas parodyti veikėjų komiškas būkles. Pagal tai, 
kurio elemento daugiau komedijoj yra, vadinama: papročių, charakterio, in- 
trygos, 


Lietuvių literatūroj pirmoji komedija Keturakio „Amerika Pirty“, 
paskum įžymiausi komedijų kūrėjai Čiurlionienė ir P. Vaičiūnas. 


Klausimai. 1. Kas yra komedija? — 2. Kokio charakterio yra ko- 
medijos veikėjai? — 3. Su kokiomis kliūtimis jie kovoja? — 4. Kuriuos jaus- 
mus sukelia komedija žiūrėtojui? — 5. Kas davė pradžią graikų komedijai? 
—- 6. Kuo charakteringa graikų komedija? — 7, Kuriuos žinote pseudoklasi- 
kinės, naujosios komedijos rašytojus? — 8. Kas yra parašęs komedijų lie- 
tuvių literatūrai? — 9. Kokią komediją esate skaitę? — Suraskite čia svar- 
biausius veikėjus, charakterizuokite juos, pasakykite, ko jie siekia, kokios 
kliūtys jiems į kelią pareina... 


V. Drama siauresne prasme. 


Mūsų dienų draminės poezijos kūriniai dažniausiai sujungia 
tragiškąiį elementą su komiškuoju taip, kad negalima jų pri- 
skirti nei tragedijoms nei komedijoms. 


Tokis draminis kūrinys, kuriame eina ir tragiškas ir 
komiškas elementas, vadinamas tiesiog drama siauresne prasme. 

Dramos veikėjai — vidutiniai žmonės, kliūtys vidutinės, 
atomazga — su katastrofa ar be katastrofos. 

Drama stovi daug arčiau gyvenimo nei tragedija ar kome- 
dija, nes ir gyvenime lygiomis eina didingumas su menkybe, 
skausmas su juoku. 

Drama atsirado XVIII a. Anglijoj ir Prancūzijoj. Jos vaiz- 
davo miesto gyvenimą, dėl to buvo pavadintos miestiečių dramo- 
mis. Įžymiausi lietuvių dramos rašytojai yra Vincas Krėvė-Mic- 
kevičius („„Skirgaila“, „Šarūnas“), Vaičiūnas (,„Sudrumsta Ramy- 
bė“, „Nuodėmingas Angelas“, ir kt). Putinas („Valdovas“, 
„Moteris ir Žiedas“), Maironis („Kęstučio mirtis“, „Vytautas 
pas Kryžiuočius“). 

Šiais laikais drama plačiai išaugus ir turi įvairiausių pa- 


vidalų. 
Dažnai tenka susidurti su šiais draminių veikalų vardais. 

19. Pjesė. Šiuo vardu žymimas apskritai dramos siaurąja prasme 
veikalas. Turinys imamas iš realaus gyvenimo. (P. Vaičiūno „Sudrumsta 
ramybė“). 

29. Melodrama. Tai draminis veikalas, kuriame šalia žodžių ir vai- 
dinimo vartojama muzika. Melodrama apskritai mėgsta išorės efektus, efek- 
tingas scenas (Santvaro „Žvejai“). 

39. Vodevilis. Komedijos rūšis. Jame ne tik kalbama, bet atskiros 
. vietos (kupletai) ir dainuojamos. Nedidelio maštabo veikalas, (S. Čiurlio- 
nienės „Kuprotas oželis“). 

49. Farsas. Taip pat komedijos rūšis. Fabula labai sudėtinga, pa- 
remta netikėtais įvykiais. Jos tikslas ypačiai užkrėsti žiūrėtojai juoku. 

59, Feerija. Fantastiško lengvo turinio veikalas, mėgstąs efektingas, 
dekoratyvines scenas. 

60. Misterija. Misterijos vardas senas, viduramžiais vartotas, tačiau 
nėra išnykęs ir šiais laikais. Viduramžiais misterija buvo vaidinimas, kuriam 
turinys paimtas iš Šventosios istorijos: Kristaus užgimimas, nekaltų ber- 
nelių žudymas, Kristaus atsikėlimas iš mirusių ir t. t. Pirmiausia buvo vai- 
dinamos bažnyčiose. Paskum, kada į religinio turinio misteriją ėmė spraus- 
tis pasaulinis elementas, iš bažnyčios iškeltos. Dabar misterijų turinys ima- 
mas iš Žmonijos, tautos gyvenimo. Tautos ar Žmonijos gyvenimo reiški- 
niai įprasminami misterijoj aukštesne ideja; juos valdo ne tik žmogus, bet 
aukštesnioji valia. Lietuvių literatūrai misterijų davė Vydūnas („Mūsų lai- 
mėjimas“), Krėvė („Likimo keliais“), Putinas („Nuvainikuota Vaidilutė“), 
L. Gira („Paparčio žiedas“ ir kt.), 


Dažnai dramos pavidalas duodamas ir šiaip epiškam ar pu- 
siau epiškam veikalui, kuriame išvidinio veiksmo yra maža: su- 
minėtinos dramatizuotos poemos, dramatizuotos pasakos, dra- 
matizuoti istorijos paveikslai ir t. t. 


Klausimai. 1. Kas yra drama siauresne prasme? — 2. Kada ji at- 
sirado? — 3. Kokias žinote dramas lietuvių literatūroje? 


LITERATŪROS TEORIJA 
POETIKA 


Kas yra literatūra ir 
literatūros teorija 


Turinys | 
Literatūros 
veikalas 
ĮVADAS 
LITERATŪROS TE- 
ORIJOS BENDRO- 
SIOS ŽINIOS | 


Forma 


Literatūros veikalų 
suskirstymas į prozą 
ir poeziją 


Literatūros vardas ir dalykas 

Literatūros menas ir mokslas 

Literatūros istorija 

Literatūros teorija 

Literatūros teorijos santykiai su gramatika 


Tema : ž 
Turinys siaurąja prasme 
Planas 


Sakinių sudarymo atžvilgiu: 
Pasakotojo Ši 
Pasakojamo dalyko , 
Klausytojo skaitytojo „ 


sutrauktinė, periodinė 

monologinė. dialoginė, epistolinė 
aprašomoji, pasakojamoji, protaujamoji 
aiški, taisyklinga, sklandi 


Skirstymo pagrindas: žodžio vartosena a 

Poezijos ir prozos sąvoka; paprastoji ir vaizdingoji emocingoji kalba 

Poezijos ir prozos išviršinė forma: eiliuota ir neeiliuota kalba 
aprašomieji: gamta, geografija... 

metraščiai 

memuarai 

biografija 


mokslo veikalai + pasakojamieji 


istorija . 
Prozos veikalų protaujamieji: filosofija, matematika... 
irst 

suskirstymas kritika 

publicistika 

retorika 

Poetinis žodynas 

Stilistika Poetinė sintakšė 

Poetikos suskir- Metrika 


stymas Kompozicija 


Poezijos žanrai 


ASKA 


P-—O—E 


Neologizmai 


Stiliaus priemonės ogizmai | 
Provincializmai 


Archaizmai 
žodžių kilimo atžvilgiu 
Stiliaus priemo- 


Epitetai 


Poetinis žodynąs Barbarizmai 
nės, pareinančios 


Palyginimai 


nuo žodžių pa- : i | 
rinkimo | Stiliaus priemonės žo- Prozopopejos 
džių prasmės atžvilgiu Metaioros + Alegorijos 
Simboliai 
Tropai . 
Metonimijos — sinekdochos 
Ironijos 
Hiperbolės 
Pakartojimas 
Laipsniavimas | 
Figūros + Antitezė 
Poetinė sintaksė Elipsis 5į 
Ia Stiliaus priemo- Kreipimasis j ž a 00 
Stilistika nės, pareinančios | sakinių sudarymas | SUtrauktiniai, periodiniai sakiniai 
nuo Sakinių su- i Las A i Negramatiški sakiniai | 
darymo Bi8 ĮOž:a £ Grafiškas kūrinio pavidalas 
Gramatikos, eilėdaros ir nemetriškas kirtis 
Pėda 
Toninis Cezūra 
Laisvas ritmas 
Tautosakos ritmas 
Ritmas 
Metrinis 
Metrika Silabinis 
St. priemonės, , š , A 
pareinančios nuo na ika eilės 
į žodžiųskambumo | Rimas Rimo rūšys ( Tercinas 
. Oktava 
(Aliteracija)“ POSMai ES 
Sonetas 
| Pagrindinė 
Tematika | E loisa“ Ema 
Motyvas 
Veikalai su fabula ir be fabulos 
. Ekspozicija 
Fabula ir siužetas , Intrigą | Užuomazga 
* ) Plėtojimas 
= k Atomazga 
Kompozicija Siužetas 
| . Teigiami neigiami 
; Kas cha izuoj 
Veikėjai Charakteristika Ką ola 
, Kaip ia 
A Psichologiniai 
Tipai Socialiniai 
( Tautiniai 
Motyvavimas ( Kompozicijos mot. į 
Gyvenimo tikrovės iliuzija 
Mitų pasak 
Pasakos į Gyvalių t = 
Tautosakos epas | Karžygių kas UNS = 
Istorijos epas ( Istorinės dainos | 
Epas Legendos 
Smulkioji taut. ( Patarlės 
B Mįslės 
si oema, Idilė 
4 „ [f Eiliuotini 6 
| A t 
IVIdLaiinis, epas J 
T Neeiliuotini ( Romanas, Apysak 
Poezijos žanrai į Esi AE Novelė, Vaizdelis 7 
autosakos lyri Inos 
Lyrika Itika ( Kauos 
E š dė 
Rašytinė, arba ind., ika | Elegija 
Tragedija Satyra 
Drama Komedija 
Drama siauresne prasme 


Atitaisymai. 


Išspausdinta: 
suįugiami 
taikinti 


3. „Šventadieny“ yra ap- 


rašomoji forma 
prąsmė 
perplaukia 
vienodų 
Laivą | be irklo 
chorėjas 
antrąja 
kurinį 
liaudies 
elementu . 
Vilniun vartai uždaryti 
pseudoklaskinėj 


Turėjo būti: 
sujungiami 
taikyti 
3. Kur „Šventadieny“ 
yra... 
prasmė 
perplaukiau 
vienodu 
Laivą be |irklo 
chorejas 
antrąją 
kūrinį 
liaudis 
elementus 
Vilniun vartai užkelti 
pseudoklasikinėj 


TURINYS. 


ĮVADAS. 
Literatūros teorijos bendrosios" žinios. 


A. Pusl. 


Kas yra literatūra ir literatūros teorija...  7—10 


1. Literatūros vardas ir dalykas. 1I. Literatūros menas 
ir mokslas. 1. Literatūros istorija. IV. Literatūros 
teorija. V. Literatūros teorijos santykiai su gramatiką. 


B. 


Literatūros veikalas. 
Literatūros veikalo sąvoka, 
a) ins veikalo turinys „|| || |. 4 11-15 


Tema: 1. Temos ypatumai, 2. Tema ir antraštė. 
li. Veikalo turinys siaurąja prasme: 1. Žinių rinkimas, 
2: Pagrindinė ideja. III. Planas: 1; Plano dalys, 
2. Plano reikalavimai. 


b) Literatūros veikalo forma *. | M... 15—23 
Formosfdalykas, 


Į. Sutrauktinė ir periodinė kalba. II. Monologinė, dia- 
loginė, epistolinė forma. III. Aprašomoji, pasakojamoji, 
protaujamoji forma. IV. Kalbos aiškumas, taisyklingu- 
mas, sklandumas. 


C. 
Lit. veikalų suskirstymas į prozą ir poeziją 24—31 
Skirstymo pagrindas. 


I. Prozos ir poezijos sąvoka. ||. Poezijos ir prozos iš- 
viršinė forma. III. Prozos veikalų bendrieji reikalavi- 
mai ir suskirštymas: 1. Mokslo veikalai, 2. Kritika, 
3. Publicistika, 4. Retorika. 1V. Poetikos pagrindmės 
problemos ir suskirstymas: 1. Stilistika, 2. Kompozi- 
cija, 3. Poezijos žanrai. 


— 122 — 


POETIKA. 
Pirmoji dalis. 
STILISTIKA. 

Stilius ir stilistikos dalykas. 


A. 
Poetinis žodynas. 


a) Stiliaus priemonės žodžių kilimo atžvilgiu . |.  . 36—40 
I. Archaizmai. Il. Neologizmai. III. Provincializmai. 
IV. Barbarizmai. 


b) Stiliaus priemonės žodžių prasmės atžvilgiu. |. . 40—50 


I. Epitetai: 1. Epiteto sąvoka, 2. Epiteto reiškimas ir 
rūšys, 3. Gero epiteto ypatumai. lt. Palyginimai: 
L. Palyginimo sąvoka, 2. Palyginimų rūšys. II. Fropai: 
Žodžių prasmės kitimas, 1. Metaforos (prozopopejos, 
alegorijos, simboliai), 2. Metonimijos (sinekdochos), 
3. lronijos, 4. Hiperbolės. 


B. 


Poetinė sintaksė. |||. | |. . 50—56 
Poetinės sintaksės dalykas. 


I. Figūros: 1. Pakartojimas, 2. Laipsniavimas. 3. Anti- 
tezė, 4. Elipsis, 5. Kreipimasis. II Sakinių sudary- 
mas intonacijos atžvilgiu: 1. Sutrauktiniai ir periodiniai 
sakiniai, 2. Negramatiški sakiniai, 3. Grafiškas kūri- 
nio pavidalas. 


C. 
Metrika. 


Garsas kaip poezijos priemonė. 
a) Ritmas . |. G k a A k 58 —60 


I. Toninis išlinasė 1. Gramatikos, eilėdaros ir nemet- 
riškas kirtis, 2. Pėda, 3. Cezūra, 4. Laisvas ritmas, 
5. Eiliuotinės tautosakos ritmas. II. Metrinis ritmas. 
It. Silabinis ritmas. 


b) Rimas . | Ž ————————25 


1. Rimuotos ir I baltošios eilės, 2 Gero rimo ypatumai, 
3. Rimų rūšys, 4. Posmai. 


Antroji dalis. 
KOMPOZICIJA. Ą . „72-83 
Kompozicijos dalykas. 


I. Tematika. II. Fabula ir siužetas: 1. Veikalai su fa- 
bula ir be fabulos, 2. Intryga, 3. Siužetas. III. Vei- 

kėjai: 1. Teigiami ir neigiami, 2. Charakteristika, 
3. Tipai. IV. Kūrinio motyvavimas: 1. Kompozicijos 
motyvavimas, 2. Gyvenimo tikrovės iliuzija. 


Trečioji dalis. 
POEZIJOS ŽANRAI. 
Poezijos veikalų suskirstymas į epą, lyriką ir dramą. 
A. 
Epas. 


Epo veikalų suskirstymas į tautosakos ir rašytinį epą. 


a) Tautosakos epas „||| || | | | 2 0 
I. Pasakos: 1. Mitų pasakos, 2. Gyvulių pasakos, 
3. Būties pasakos. II. Karžygių epas. III. Istorijos 
epas. IV. Smulkioji tautosaka. 


b) Rašytinis, arba individualinis, epas. 5 
I. Poema: 1.Karžyginė, 2. Pseudoklasikinė, 3. Nau- 
joji. II. Baladė. III. Pasakėčia. IV. Romanas. 
V. Novelė. 


B. 

Lyrika "R 

I. Eilėraštis ir jo elementai: 1. Lyrikos motyvai, 

2. Žodžio vaidmuo lyrikoje, 3. Eilėraščio kompozicija. 

li. Tautosakos lyrika: 1. Dainos, 2. Raudos. 

III. Rašytinė, arba individualinė, lyrika: 1. Odė, 
2. Elegija, 3. Satyra. 


C. 
Drama . —— 

I. Išviršiniai draminio veikalo elementai; 1. Replikos, 
2. Pastabos, 3. Veiksmai, 4. Paveikslai ir scenos, 
3. Prologas ir epilogas. Il. Išvidiniai draminio vei- 
kalo elementai. III. Tragedija: I. Tragedijos cha- 
rakteris, 2. Tragedijos istorija. IV. Komedija: 
1. Komedijos charakteris, 2. Komedijos istorija. 
V. Drama siauresne prasme. 


Literatūros teorijos schema 
Atitaisymai 


84—91 
91—99 
99—106 
106-—115 
117—119 
120 


PRIEDAS 


CHRESTOMATIJA 


LITERATŪROS TEORIJOS PRATIMAMS 


Pavyzdžiai literatūros teorijos pratimams sulasyti iš lietuvių raštų. 
Sutvarkyti maždaug ta tvarka, kaip vadovėlyje dėstomos literatūros teorijos 
žinios. — Kad chrestomatija nesusidarytų didelė ir nepabrangintų vadovėlio, 
pavyzdžiai rankioti tinkami bent keliems pratimams tie patys. Pav., „Lau- 
mės“ pasaka tinka nagrinėjant kūrinio sudedamąsias dalis ir paskum kal- 
bant apie pasakas; „Margieji sakalai“ — kalbant apie ritmą, rimą, o paskum 
apie eilėraščio kompoziciją ir t. t. — Kai kurie dalykai, kurie literatūros 
teorijoj skiriami pratimams, čia neįdėti. Su jais susipažinti mokinys lengvai | 
gali iš privačios lektūros, ypačiai dar jeigu metų pradžioj mokytojas paskirtų 
tam tikrus veikalus perskaityti. 


J. A. 


Laumė. 


Kitados vargdienė žmona pagiryje viena šieną grėbusi. Ne- 
turėdama kur savo kūdikėlio padėti, ėmusi į medžio šakelę jį 
pasijusi ir pati begrėbdama pasišalinusi, nors vis širdyje krū- 
paudama, kad paukštis jos kūdikėlio nepagautų ar žvėris kad 
neprarytų. Tuo rūpindamasi, vakarop išgirdusi balsą prie lop- 
šelio: „Čiū-čia, liū-lia; čiū-čia, liū-lia; netyčių darbas...“ Nų- 
sigandusi žmona šoka prie lopšelio ir randa tenai kūdikėlį, ty- 
liai bemiegantį, didžiai brangiuose vystykluose įvystytą. Pra- 
sidžiugusi tuoj grįžtanti namo linksma su kūdikėliu. Bet, lig į 
savo trobelę neįėjusi, sutikusi savo kaimynę didžturtę ir džiaug- 
damasi papasakojanti apie laimę, kuri jos kūdikėlį buvo suti-“ 
kus. Didžturtė gobšė, pavydėdama taip didžios laimės savo 
kaimynei vargdienei, ryto metą nunešusi savo kūdikį į pievą 
ir tenai į medžio šaką lopšyje pasijusi; pati paėjėjusi toliau 
grėbti, tarsi nieko nežinodama. Vakarop auklėjančios laumės 
balsas pas lopšį: „Čiū-čia, liū-lia; čiū-čia, liū-lia; tai tyčių dar- 
bas“. Didžturtė, vildamasi turtingesnė tapsianti, eina prie savo 
kūdikėlio, bet jį randa tenai pasmaugtą bei maitkauliais ap- 
krautą. Tautosaka. 


Napalys skaito. 


Kaip skaisti saulelė, Napalys pasirodė Šešiavilkių kieme“ 
savo netingėjimu ir mokėjimu skaityti... Kraipydamasis, bur- 
buliuodamas, „raitas įjodavo“ į pirkią: kitaip negalima buvo 
pavadinti jo eigasties; verpte sukos po aslą, maišu pasidribin- 
davo krikštasuolėje po langu, iškeldamas dešinę koją ant suo- 
lelio, o kairę ant suolo užustalėje. Ir tada tepradėdavo skaityti. .. 

.. „Napalys skaitė tikrai žydišku temperamentu, kad net jam 
seilės tiško, nieko nepaisydamas, ar jo kas klauso ar ne; ar klau- 
sytojas pradžią girdi ar galą, — lygiai taip pat kaip kalbėtojas 
Londono Hayde Parke. Ir Šešiavilkių šeimyna tenkinos tuo, 

ko gauna, juoba tenkinos girdimu dalyku, neg savo paties skai- 
tomu. Skaityti vienas nemokėjo, kitas ne taip gerai paskaitė, 
trečias, ir gerai paskaitydamas, nepratęs, nepaslinko, arba biau- 
rėjos bloga, sukta, dar neišdirbta lietuvių kalba, — taip Napalys * 
skaitytojas ir buvo visiems reikalingas; jis paskaitė ir jau mo- 
kėjo persiversti per biauriai surašytą ir dar biauriau, be korek- 
tūros, išspausdintą senovinį raštą; lyg per suartą didelėmis ve- 
lėnomis ir dar nenuakėtą dirvą... 

„„ „Ačiū jam už tai niekas nesakė, bet naudos dėl to nebuvo 
mažiau: lietuviai yra gimę tinginiai, ir jie į bet ką reikia tiesiog 
„įpratinti“, nelyginant teliųkai putrą gerti — iš pradžių per pir- 
štą, kol pradės patys. Užtat paskui pasakys tam pratintojui tokį 
ačiū, kurs bus lygus — su meile ir atminimu per visą amžių. 

Vaižgantas. 


- 


Sventadienis. 


Tarp Kirsnos kaimo ir pilies ant pievos vyrai ritinį mušė, 
mergos — vienos susėdusios šnabždenosi, kitos, iš lėto niūniųo- 
damos, vainikus pynė iš žydinčių žolynų. Maži vaikai ėjo va- 
nagu, blezdingą šoko, o radosi ir labiau išdykę, kurie katinais 
eidami vieni kitus per dilgyną ar per balaitę pertraukti taikė, 
sukeldami juokus ir užaugusių žmonių tarpe. Čia ir moters su 
pridengtomis galvomis tai gobtuvais, tai skepetomis sėdėjo 
pavėsyje. Netoli nuo moterų šeimynų tėvai, lėti vyrai, ant 
lygumėlės paunksnyje plačiai išsikerojusios liepos susėdę ir 
sugulę ant vejos, teiravosi apie namų darbus ir viešus reika- 
lus. Po kita liepa žili seniai šnekučiavosi, kretendami žilomis 
galvomis, minėdami savo jaunystę: gėrėjosi vaikais, anūkais, 
O kelios bačkelės, pavestos jų globai, aptaisytos šiaudais, kvė- 
pė midum, kvėpė alum ir gardžia gira... 

„-„. Tuo tarpu iš girios keleliu pasirodė beeinančių du vy- 
ru. Vienas gana jau senas, prožilis, antras — vyras pačiame 
amžiaus smagume. Senis nešėsi kankles. Užmatę juodu, su- 
judo ant pievos visi žmonės, ir seni ir jauni. 

— Mergos! vyrai! kelkite! — šaukė iš vyrų pulko jauno 
vaikino balsas ir pridėjo: ... 

„- — Sereikėli, paskambinki linksmą! 


Bas 


— Naują, Sereikėli! — prašė kiti. 


— Duokite jau jūs, nuobradai, kveptelti žmogui! — su- 
"*trėmė dainiaus bendras. 
— Tegul! Aš nepailsau! — atsakė į tai senis ir, pasirin- 


kęs liepos paunksnyje vietą, atsisėdo ant vejos, paguldęs kan- 
kles ant kelių. 

Suskambėjo smagi blezdingos daina, sujudindama ir se- 
nus ir jaunus... 

„„. Davęs truputį pasilsėti pirštams, senis užskambino ki- 
tus šokius ir dainas. Atsirado dabar ir antros kanklės šalia 
senio, kurios pritarė jam dainose. Kelios patvaresnės poros 
jaunųjų sklaidė dar po pievą, bet, kaip matyti, pailso ir jos. 
Pailso pagaliau ir Sereikos pirštai, ir jis padėjo kankles šalia 


savęs. 
— Sereikia! — šaukė pastebėjęs tai seniai. — Eiki šen pas 
mus. 
— Šen prie alaus!! — gaudė, viliodama prie savęs kita 
minia, 


— Prie mūsų! — rėkė žmonės iš kitos šalies. 

Kol kiti šaukė, du seniu, paėmusiu Sereiką už pažastų, 
nusivedė pas save, prie midaus bačkelės. Netrukus ties šita 
bačkele susirinko beveik visas vyrų pulkas, tiktai kai kur re- 
tas iš jaunesniųjų įsimaišė į moterų būrelius neva pasišnekėti. 
Buvo ir tokių, kaip va Rėklių Lakišius, kurie, nutilus senio 
kanklėms, bandė ant savųjų tas pačias dainas išvadžioti, kų- 
rias ir senis griežė. Žinomas dalykas, jog toli jam buvo pri- 
lygti Sereikai... 

„+. — Tėvuli! Kaip tu padarai, jog tau visados išeina 
puikios dainos? — kalbino senį Lakišius. — Aš tartum ne- 
sigailiu nei pirštų, nei nieko, kad išmokčiau... Čia, kaip 
"matau, man trūksta lyg ko nors, ko aš nesuprantu ir nemoku 
Pamokyki mane, tėvuli!.. 

„+. — Nori, vaikeli, būti dainium, tai klausyki prigimties 
dainų ir krauki širdyje. Klausyki senų-senovių aidus, kur 
tvoskia nuo mūsų žemės, prosenių jausmus pajauski ir krauki 
viską širdyje, jeigu ten esama vietos tam lobiui. Girių glū- 
s«dumose, upių skardžiuose, ant senų kapų mūsų prosenių liūdi 

užkeikti dainų balsai. Nuo tenai juosius imki, o būsi dainium. 
Žmogus dainium tavęs neišmokys. 

Nutilo senis, apmalšo ir kanklių balsai. Kanklės iš lėto 
skambėjo, tartum, tolimų giesmių aidai. Gaida sekė gaidą, 
kaip debesėlis padangėj debesėlį seka. Pietaris. 


Bobulės pasaka. 


Atsiminė Antanukas, kad ir apie mešką senelė daugel davu-- 
gel jam pasakojo gražių pasakų. 

— Bobule, pasakyk man pasaką! — prašo jisai senelę. 

— Seku seku pasaką, kremta vilkas ašaką, kremta, ryja, 


nepraryja ir užspringsta, — erzina jį Alena. 
— Ne tą, aš tokios nenoriu, — pyksta Antanukas. Alena. 
juokiasi, patenkinta, kad suerzino Antanuką. 
— Tupi vilkas ant kelmelio, koja dantis krapšto... — er- 


zina ji toliau vaiką. 

Antanukas supyko, suraukė kaktytę ir graso jai kumnš-- 
čiuku. 

— Na, na! Tylėk!.. 

— Nekirkink, begėde, vaiko. Mazniule! — pabarė Aleną 
senelė, 

—-Kokiaą tau pasakyti pasakėlė? — klausia ji anūką. 

Antanukas tiek jau jų buvo girdėjęs, kad nė vienos dabar- 
neatmena, visos jam susipainiojo mažutėj jo galvutėj. 

— Kuri gražiausia, gražiausia, bobule! — prašo jisai ir“ 
slenka dar arčiau prie senelės. 

Senelė sustabdė ratelį, pasitaisė ant galvos skarą, paskui 
atleido verpstoko raikštį, perrišo, pataisė kuodelį, paseilino 
pirštus ir vėl ėmė verpti. " 

— Už jūrių, už marių, už mėlynųjų yra, anūkėli, tokia 
šalelė, kur saulelė skaisčiau šviečia, paukšteliai linksmiau čiul- 
ba... — ima pasakoti senelė pasaką. 

Ji pasakojo apie mažąjį Jonulį, apie,jo vyresniąsias sese- 
rėles, apie jų žiaurią pamotę, kuri Jonulio neapkentė ir jį pa-- 
smaugti norėjo, Būdama gudri ragana, gilia nakčia ji pavertė 
Jonulį juodu ėreliu, nunešė jį tvartan avinėn ir paleido tarp 
mažų ėrelių. 

Visi ėreliai buvo balti, gražūs, tik vienas Tonulis buvo 
juodas. Visi ėreliai avinėj linksmai šokinėjo, tik vienas Jo- 
nulis buvo nuliūdęs. Jis pas dureles stovėjo, gailiai verkė ir 
jaunų sesulių šaukė... 

O tuo metu sesulės visur broliuko ieškojo — ir giriose, ir 
pievose, ir laukuose. Niekur nesuradę Jonulio, jos dabar sė- 
dėjo ant upelio kranto ir gailiai verkė, manydamos, kad nu- 
skendo mažas brolelis giliam vandenyj... 

„ Kada senelė ėmė pasakoti, kaip ragana pamotė įkal- 
bėjo tėvuliui papiauti ėrelį Jonulį, kaip Jonulis visa girdėjo, 
tėvulį peilį gelandantį matė, bet į jį prakalbėti negalėjo, tik 
gailiai verkė, ašarėlės iš akelių jam byrėjo — Antanukas su- 
virko visa gerkle, kad net senelę nugąsdino, 

— Ko tu dabar, anūkėli? — nusistebėjo senelė. 


— Kad man Jonulio gaila!.. — bliauja Antanukas. 
V. Krėvė. 


Mamuže Mano... 


Mamuže mano, senoji mano, 
Noriu saldaus miegelio, 
Dukryte mano, jaunoji mano, 
Eik į naują klėtelę. 
Mamuže mano, čia negaliu miegoti 
Miegužį išmiegoti. 
Žirgytis žvengia, stainelė skamba, 
Čia negaliu miegoti. 
Dukryte mano, jaunoji mano, 
Eik į rūtų darželį. 
Mamuže mano, čia negaliu miegoti, 
Miegužį išmiegoti. 
Vėjužiai pučia, rūtelės linksta, 
Čia negaliu miegoti, 
Ir štai atėjęs jaunas bernytis 
Pagauna mane barti. 

Merguže mano, jaunoji mano, 
Negeisk saldaus miegelio! 
Išsimiegosi, mano mergyte, 
Šventų dienų naktužėj. 
Atsisilsėsi, mano jaunoji, 
Staklėse beausdama. 
Tautosaka. 


Senoji ir naujoji gadynė. 


Tarp lietuvininkų daugsyk tuls randasi tokis, 
Kurs, lietuviškai kalbėdams ir šokinėdams, 
Lyg kaip tikras vokietis mums gėdą padaro, 
Daug tarp mūs yra, kurie durnai prisiriję, 
Vokiškas dainas dainuot ir keikt pasipratin, 
Ir kaip vokiečiai kasdien į karčiamą bėga. 
Ak, kur dingot jūs, lietuviškos gadynėlės, 
Kaip dar prūsai vokiškai kalbėt nemokėjo 
Ir nei kurpių nei sopagų dar nepažino, 
Bet vyžas, kaip būrams reik, nešiodami gyrės. 
Tai dar viežlybų kaimynų beigi bičiulių 
Gėdėtis ir juos išpeikt nė viens neprivalė. 
Ogi dabar, žėlėk, Dieve, tik gėda žiūrėti, 
Kad lietuvninkai kaip vokiečiai sopaguoti, 
Ar su kurpėm rudenyj ant čėsnių pasirodo. 
Duonelaitis. 


Leonas Pagirys. 


— Kodėl šiandien nevažiavai daktaro? — (paklausė šei- 
mininkas atėjusį Leoną Pagirį), 

— Kad neturėjau laiko: reikėjo į skodą važiuoti... užva- 
rė po štropa; tata pats liepė važiuoti. 

—- O ką ten padirbot suėję? 

— Vot, jei bog, nieko nežinau... Dar mažne į kalodnę 
įkišo, kad aną velniai!.. 

— Na, meldžiamasis, už ką? 

— Mat, kai nuvažiavome kartu su Staikumi, Rugienio 
žentu, jis sako: „Dar skodo nėra, eikim išmausim po kručoką“. 
Nulėkėm pas Srolį — tas neduoda arielkos pirma skodo... 
Paskui Berliukas įvedė mudu į kamarą per stadalą, išmovėm 
trejetą pusbutelių vienudu — ir nuėjom į selską... Statkus 
eidamas man sako: „Leonai, tūrėkis smirno, bo paršedninkas 
yra atvažiavęs“... Įėjom į vidų. Mat, aš pamiršau kepurę nu- 
simauti, stačiai priėjau prie pat stalo... Pišorius sušuko: 
„Što tu takoj!“ Aš pasidrąsindamas atsakiau: „Levon Pagir, 
vaša visoka parodije!“ Padalino akis kaip velnias šaukda- 
mas: „Peštuk, u kalodna!“ Vyrai pradėjo mane stumti, mažneė 
pavirtau, mat, arielka apsėdo... Ledva jau Statkus pripuolė, 
nutraukė man kepurę, nutildė pišorių, prižadėdamas magary- 
čių: mane atrėmė į pečių, liepė stovėti... Žemaitė. 


Kūtvailiškių pievos. 

Kūtvailiškių pievos išeina pailga lygme išilgui Ventos. 
Nuo sodės pusės kalvos ir kelmuoti dirvonai, priešais, antroj 
pusėje, pušynai žaliuoja. Venta po plotmą visaip išsivingu- 
riuoja, skiriasi į šakas, kurios, vingį aprietusios, ir vėl į krū- 
va susibėga, bet plaukti tiktai per potvynius tepakilsta, o va- 
sarą niukso ant vietos, pabliurusi dumblais ir purvynais, per 
tat ir pievos šlapios ir smukios, išdžiūsta tiktai pasitaikinus 
giedrai vasarai. Tankiai per šienpiūtę tyvaliuoja vanduo po 
žolyną pasruvęs, o jei kartais sodresnis lietus sudrožia, tada 
Venta, beveizdint, pakilsta, išsiliejusi plačiau priduoda van- 
dens šakoms, ir susibūrusios visos per viena pasijudina plauk- 
ti. Tuomet nuplukdo, nuneša pradalges, kupsčius ir kūgius, 
o stačioji žolė, aptvinusi ligi viršūnių, lenkiama sraunumu van- 
dens, susikloja gulsčia ligi pat žemės. "Tuomet šienaujantiems 
padaro nemaža šoros. Užtat, nusekus pavasario potvyniams, 
stojus giedrai, atstu pirma šv. Tono subrūzda jau sodiškiai po 


ventas valiuoti. Žemaitė. 

Aukso sapnas. 


Raudoniems saulėlydžiams begęstant, baltų rožių sidabri- 
nės akys žiūri į mane pro langą... 

Ir nuskyniau vieną baltą rožę ir glaudžiau prie žiedo kar- 
štą kaktą:.. Motin mano! ar ne tavo rankos — baltos, mei- 
lios, kvapios ir švelnutės — taip mane meilingai glamonėja? 

Ar ne tavo tai rankelės brangios? 

„Ašaroms apsirasojo žiedas... 

O pro langą sidabrinės akys žiūri vis. Ir jųjų kvapo ban- 
gos audžia seną aukso sapną. Šš. Ragana. 


Kranklys Krankluotis. 


Jojo bajoras per žalią giria, pagal juodųjų didžiųjų rais- 
tų, ir bejodamas pamatė kranklį bekrankiantį. Kranklelis 1e- 
kia, juodais sparnais tankiai mosuoja. 

Ištempė bajoras miklią kilpinėlę, įdėjo aiklią drožtelę, nu- 
šaus bematant krankluotį kranklelį, 

— Krank-krank, jaunasai berneli, netempk miklios kilpi- 
nėlės, nedėk aiklios drožtelės, nešauk mane krankluočio krank- 
lelio!.. Žinau tavo sunkią godelę, tavo didžią nelaimę! Ne- 
šauk mane, berneli, tai aš tau pasakysiu, kaip be baimės už- 
migti, kaip ramiai atsikelti. 

Nustebo jaunas raitelis, kranklio balsą išgirdęs: tiek me- 
tų medžiojo, tiek dienų pragyveno, dar niekuomet negirdėjo, 
kad kranklys kalbėtų, žmogaus mintis minėtų.  Nusigando be 
galo jaunasai bernelis, nuleido baltas rankelės, išpuolė mikli 
kilpinėlė, pabirėjo aiklios drožtos vėlytėlės. 

— Krank-krank-krank, jaunasis berneli, nesibaidyk manęs, 
garsusai bajorėli! Tik pabalnoki savo ristąjį žirgelį žalio 
šilko balneliu ir kamanoki juodbėrėlį grynuoju aukseliu, že- 
boki žirgelį sidabriniais rudilais, pakaustyk aukselio pasagėlė- 
mis, tai tad joki tolimon šalelėn, į marias mėlynąsias, Prūsų 
žemelėn; ten rasi didį gojų, o tame gojuje seną senutėlį, po 
ąžuolu plačialapiu besėdintį, kaitrią ugnį bekuriantį. Tai jam 
išporyk savo darbelius, tai jam pasakyk savo vargelius, tai jis 
tave pamokys, kaip užrūstintus dievus permaldauti. 

Taip prakalbėjęs nuskrido kranklys krankluotis. 

V. Krėvė, 

Liepelė. 

"Tu, liepele, tu žalioji, Tam krėslely, tam margajam. 
Graži tavo viršūnėlė. Jauna mergelė sėdėjo. 
Viršūnėlė aukso žiedų, Ei, berneli, jauns berneli, 
Liemenėlis sidabrėliu. Kur mane jauną dėsi? 
Po ta liepa, po žaliąja, Aš turiu seną tėvelį: 
Stovi nauja lovytėlė. "Tur tėvelis margą dvarą, , 
Prie tos lovos, prie naujosios, "Tur tėvelis margą dvarą, 
Margas krėslelis stovėjo. Ten tave mielą parvesiu. 

Tautosaka. 


Ašarėlės krinta. 


Ne taip skamba akmenėliai, 
Patkavom daužyti, 
Kaip vaitoja mūsų broliai, 
Šiaurėn nuvaryti. 
Ne taip staugia platus plentas, 
Gniaužtas diližonais, 
Kaip vaitoja mūsų žemė 
Po svetimais ponais, 
Ne taip puola drėgnas rūkas, 
Kai dienelė švinta. 
Kaip gausingai mūsų brolių 
Ašarėlės krinta, 

Baranauskas. 


Vakarinė giesmė. 

„„„ Tr taip jam skamba toji dainelė, lyg šimtas lakštuoja 
lakštelių plačiojoj girelėj, lyg šimtas liūliuoja mažų vieversė- 
lių žalioje pošnelėj... 

Kaip gegulė kukuoja, kaip raiboji žaliam beržely tupė- 
dama, dainuoja trečiam daili karalaitė — ir šneka jam ginta- 
rų kankliai, kaip skundžiasi žuvusi niekais jaunystėlė, kaip 
"verkia nykstančios jo svajonėlės, kaip užliūliuoja vargelio dai- 
nelė visam amželiui vargti, be vieko žūti. Ir sunkus jam dai- 
nėlės aidas, kaip sunkios aukštųjų kalnelių uolos, vai, ir šalta 
jam toji dainelė, kaip lygiam lauke šiaurus vėjelis; vai, spau- 
džia tam liūdną širdelę, lyg smeigia aštrūs iešmų ašmenėliai, 
lyg degina dėmės jausmeliai, V. Krėvė. 

Vėjavaikis. 
Pasikinkęs jauną vėją, 
Vėtrą šaunią apkabinęs, 
Leidžiuos per padangių plynes 
Su pavasariu lenktynių. 
Gulbės — kelią! 
Gervės — kelią! 
Debesų keliu didžiuoju 
Aš važiuoju! 
Mano skraistė lengvo rūko 
Plasta padangėj ištysus. 
Mano vėtra kai padūko — 
Išsislapstė žvaigždės visos, 
Mėnuo nuo dangaus paspruko. 
„Kas man vėtrą paviliotų? 
Kas man vėją pažabotų? 
Debesų keliu didžiuoju 
Tik aš vienas tevažiuoju... 
Lik, pavasari, tarp pievų! 
Gaudyk savo varles, sliekus... 
Paukštės ilstančios, — sudievu! 
Aš pralenkiu ir palieku. 


K. Binkis.. 
Kirto galvelę. 
Kirto galvelę Kaip upužis. 
Kaip kopūstužį. Virto brolių liemenėlis 
Bėgo kraujužėlis Kaip girios ąžuolėlis. 
Tautosaka. 


Ir buvo iš ko: laikė karvę, iš kurios primilždavo tokią 
milžtuvę, kurioje kūdikis galėtų nuskęsti. Vaižgantas, 


Dirbo atsitiktinai, daugiausia eidamas į budynes giedotų, 
nes balsą turėjo gražų ir didelį, kaip Gondingos varpas. 
Vaižgantas. 

Įkandin įslinko į vidų... Jonukas... Stambus, aukštas,. 

plačiausių pečių, per didumą truputį sulinkęs, rankos degu- 

tuotos, burna kaip sėtuvė, nosis kaip už trečioką agurkas, akys 

užgriuvusios, galva didžiausia, pasišiaušusi pilkais plaukais ir“ 
nulinkusi į pryšakį, įremta liemenyje ant drūkto sprando. 
Žemaitė. 

Trobos stogas storai apkerpėjęs, kur-ne-kur tarpais styp- 

so stiebai žolių, vasarą žaliavusių ant stogo, kerpės kėkso ku- 

kuliais kaip duonos kepalais. Visa stogo paviršė rodėsi kaip 

kęsynė skynimuose. Stogas per vidurį giliai įlinkęs kaip ku- 

melės nugara; viduryje iškišta lentų gerklė, kamino pavidalu, 

dabar visai nukrypusi į vieną pusę: rodėsi, lyg kad troba gal- 
vą kraipo. Žemaitė. 


Vyrai kinkuoja ir slenka į vieną pusę; moteriškosios vel-- 
ka, šliaužia priešingai, į antrą pusę; vilnija kaip varpos, vėjo 
linguojamos maišosi, marguoja žaliosios ventų plotmos, tar- 
tum baltų žąsų prisklidusios. Taškosi po vandenį, murdosi po 
dumblynus, bėgioja, rodos, banda gyliuojanti. Žemaitė. 


Bevelyčiau varlele šokavusi, neko į tokių beširdžių nagus 
pakliuvusi. Žemaitė. 
Aušta aušrelė pro rūpestėlį, 
Teka saulelė pro ašarėles. 


Tautosaka. 
Ten vedžiau, kur palei kapą dreba merdinti senatvė. 
Puūtinas.. 
Linų laiškelis. 
Ar aš nesakiau Ne vienai dienai, 
Tavei, mergele, į Ne valandėlei, — 
Neik per linų laukelį. Visam tavo amželiui, 
Vai, užkris, užkris iŽaibuok, žaibeli, 
Linų laiškelis Griausk, perkūnėli, 
Už geltonų kaselių: Užmušk piktą vyrelį. 


Tautosaka. 

Margi Sakalai. 


Lydėdami gęstančią žarą, vėlai 
Pakilo į dangų margi sakalai. 
Paniekinę žemės vilingus sapnus. 
Padangėje ištiesė savo sparnus. 

Ir tarė margieji: „Negrįšim į žemę, 
Kol josios pakalnės ir kalnai sutemę. 
Sapnai ir šešėliai padangėse mums 
Šviesiųjų į saulę kelių nesudrums. 
Mes, skaisčiąją aušrą dangum pasiviję, 
Iš josios vainiko nuskinsim leliją — 
Ir miegančios žemės laukus ir uolynus 
Paversim į žėrinčius saulės gėlynus“. 
Ir, tarę, suplojo iš naujo sparnais, 
Tolyn ir aukštyn, kolei kraujas užkais 
Pavytusios saulės ieškota liepsna, 

Ir, tarę, suplojo iš naujo sparnais, 
Bet štai rytuose jau nuraudo dangus, 
Jau nušvietė saulė uolas ir laukus, 
Tačiau iš dangaus nei anksti nei vėlai 
Negrįžo į žemę margi sakalai... 


Putinas. 


Silelis. 
Kalnai kelmuoti, pakalnės nuplikę! 
Kas jūsų grožei senobinei tiki? 
Kur toj puikybė jūsų pasidėjo? 
Kur ramus jūsų ūžimas nuo vėjo, 
Kai balto miško lapeliai šlamėjo, 
Ir senos pušys siūravo, braškėjo? 
Kur jūsų paukščiai, paukšteliai, paukštytės, 
Kurių čiulbančių taip ramu klausytis? 
Kur jūsų žvėrys, gyvuliai, žvėreliai? 
Kur žvėrių olos, laužai ir urveliai? 
Visa prapuolė, tik ant lauko pliko 
Kelios pušelės apykreivės liko!., 

Skujom, šakelėm ir šiškom nuklotą 

Kepina saulė nenaudingą plotą, 

Į kurį žiūrint taip neramu regis: 

Lyg tartum rūmas suiręs, nudegęs, 

Lyg kokio miesto išgriuvus pūstynė, 

Lyg kokio raisto apsvilus kimsynė!.. 
Baranauskas, 


Šešupės tiltas. 


Jau pusėtinas laiko galas, kaip tysau ant Šešupės. Jau 
daug vandens praleidau į Baltjūrės; daug žmonių ašarų ir pra- 
kaito nuplaukė drauge su vandeniu; daug kojų, kurios mane 
mindžiojo, supuvo kapuose... 

Pagimdė mane Lietuvos miškas; išvedė į svietą lietuvių 
rankos; nuo Lietuvos žirgų kanopų pirmąkart sudundėjau... 

O drūtas buvau tiltas!.. 

Dar pamenu tą gadynę, kada ponai važinėjo, o žydai vaikš- 
čiojo pėsčiomis. Perlėks būdavo karieta, su ketvertu užkin- 
kyta, — aš nė nejaučiau!.. 

Sueis viso miesto žydai nuodėmių skandint — aš nė ne- 
linkt. Pervažiuos storiausias prabaščius — aš nė nekrust,... 
dar man smagiau, kad išlaikiau. Arba pavasarį, pradėjus ly- 
tims eiti, ponpalaikiai sustoję žiopso ir laukia, kada mane par- 
muš lytis. 

— O jūs, žiopliai, manydavau: — aš netoks lepus, kaip 
jums rodėsi! Mane ne guvernantės augino! 

Nueidavo sau lytis, o aš kaip stovėjau, taip ir stoviu. 

Teisybę pasakius, tai ir lytlaužos be reikalo styrėjo. — 
Tik man garbę mažino, 

Tvirtas buvau... 

Tiltą rusų valdininkai neva taisė, bet iš tikrųjų tik su- 
silpnino). 

„„„ dabar aš jau toks ir tiltas. 

Važiuoja tuščiomis, o aš siūbuoju, tarytum kliūbai; eina 
pėsčias — aš siūbuoju; šunelis zovada perbėgs — aš taipgi siū- 
buoju. Sakau, kad nebūčiau atgriebęs nors keletą savo senųjų 
dalių, tai būt buvę po manęs. V. Kudirka. 

Nuostabios naktys. 


Dabar tokios trumpos ir nuostabios naktys — 
Budėjimų naktys — kerėjimų naktys! 
Jei kartą išeisi , 
Pažvelgti, kaip leidžiasi saulė už kalno, 
Jau tu nebegrįši namo — jau tu niekad namo nebegrįši. 


Tu eisi ir eisi į nuostabią naktį, 
Kur šilima kvepia užmigusi žemė, 
Kur saulės šešėlis, 
Kaip Dievo Dvasia virš pasaulio plazdena, — 
Į naktį, kur vakaras rytą, kaip mylimą brolį, bučiuoja. 


Sustoki! 
Sustoki prie kryžkelio liūdno smūtkelio: 
Šią naktį jo akys kaip motinos meilė... 
Už girių, už kalnų 
Toli pasiliko gimtinė pastogė — 
, Ir nuostabios vakaro aušros toli pasistūmė į rytus. 


V. Mykolaitis Putinas. 


Baltieji Kalnai. 


O baltieji kalnai, o baltieji kalnai, 
Nusilenkti aš jums kaip dievams atėjau. 
Jūsų skraistė — dangus, karūna — žvaigždynai, 


O ir saulė jus myli užu viską labiau. 


Vai, baltieji kalnai, — nebylieji dievai, 
Ar jūs mokat taip jaust kaip mažoji širdis: 
Ir kentėt, ir mylėt, ir skrajoti laisvai 


Ten, kur krykščia jaunatvė, ten, kur siaučia mirtis. 


S. Neris. 


Trys berželiai. 


Gale lauko toli 

Trys berželiai auga, 

Trys berželiai svyruonėliai 
Tarpu savęs kalba: 

— Kad bernelis būčia, 
Puikus raitužėlis — 
Saulės kardu sušvytruočia, 
Naktelę nuveikčia... 

— Kad bernelis būčia, 
Jaunas artojėlis — 

Viso svieto vargužėlį 
Žagrele aparčia... 

— Kad bernelis būčia, 
Tėvulio sūnelis — 

Bėrą žirgą pasbalnojęs 

Pas mergelę jočia, 

Pas mergelę jočia, 

Gailią epušėlę — 
Apkabinčia, nuraminčias 
Kad taip nedrebėtų... 


L. Gira. 


Jaunystės daina. 


Ei, jaunyste, tu galinga, 
Tu linksma, šviesi, audringa, 
Kaip žaibai dausų! 
Nieks tau kelio neužtvenkia, 
Tau pasaulis galvą lenkia 
Iš kovos balsų. 
Jei pasišventė jaunystė, 
Kas pasauly gal išdrįsti 
Jo mėgint jėgų! 
Kovose jai laimė duotą. 
Drąsiai eis apvainikuota 
Laurų vainiku. 


Dėl gyvenimo likimo 

Vien kilnaus pasišventimo . 
Mūšin vedini, 

Mūsų ateitį miglotą 

Sielų pajėga liepsnota' 
Skaidrins tik jauni. 

"Tik per sunkų žemės tvanką 

Tiesk dangun, jaunuoli, ranką: 
Tavo ten mintis. 

Ten nuo krašto ligi krašto, 

Ant žvaigždėto gyvo rašto 
Spindi Ateitis. 

Putinas, 


Kryžkely. 
Ilgisi ant kalno pušys. Vai atplauks baltoji gulbė 
Meldžias vakaro tyla. Ir liepsnų sparnais sumos. 
Sutemose verkia smuikas. Aš išeisiu šviesiais rūbais 
Verkia alpstanti siela, Iš užburtos sutemos. 


S. Neris. 


Apuokas ir asiias. 


Per girią ėjo asilas apspangęs: 
Į didį kelią buvo išsirengęs. 

„ Na, ir paklydo, sakant tiesą gryną. 
Sustojo vargšas ir gailiai vaitojo. 
Laimė, kad krūmuos apuokas snapsojo. 
Jis pagailėjęs to pakeleivingo, 

Žadėj vadu būt žvėries nelaimingo. 
O apuokas naktį, kad būtų tamsiausia, 
Pažįsta, mato viską kuo geriausiai. 
Užtūpė vetkiai ant asilo sprando, 

Ir jau abudu keliaut toliau bando. 
Balas ir duobes, kelmelį kiekvieną 
Prasilenkdami, sau drožė kaip dieną. 
Rytą dar saulė šviesi netekėjo, 
Pakeleivingi iš girios išėjo. 

Tad asils melsti apuoko malonės, 
Kad vadu liktų jam visos kelionės. 
Mat, pravadyrių norėjo sau gauti, 
Paskui per svietą išilgai keliauti. 
Asilo prašyms apuokui patiko, 

Ir vadžiot spangį kvailys pasiliko. 
Dienai prašvitus, tarytum ant juoko, 
Aptemo akys varguolio apuoko. 

Kad ir-nemato, ir akyse juoda, 

Bet kelią rodo — giliuoti neduoda. 
„Suki į kairę — po tiesei duobutė!“ 
Po tiesei nieko, po kairei grabutė. 

„Dar syk į kairę!“ O ten duobė buvo. 
Abu į duobę ant sprando įgriuvo. 


Kas tik klausė kvailo vado, 


Tas tikrai nelaimę rado. 
V. Kudirka. 


Daktaro giminės. 


„Daktaro giminėmis“ Gondingos žemaičiai tevadino du pa-- 
čių turtinguoju savo miestelio žydu: galanterininką ir mėsi- 
ninką. Su jiem dviem Gintautas atvirai „tesigiminiavo“. Mūsų 
ar žydų šventavakariais, kada Sviestavičiaus nebuvo, miestelė- 
nai vis matydavo juodų daktaro gonke besėdint ar girdėdavo 
pro langą valgomajame kambaryje prie virtuvo belermuojant. 

Galanterininkas Seligmann, lietuviškai išvertus, būtų: pa- 
laimintasis, laimingasis, žmonių trumpai šaukiamas: Zelka, buvo- 
dar jaunas žmogus: jam, nuo žydų „metrikos“ betariant, dar 
tebuvo trejetas vaikų. Mažutis, smulkutis, trumpai nusikirpęs, 
ne tik plaukus, ir barzdelę, trumpais, siaurais drabužėliais, — 
jis rodės greičiau miestiškai, ne sodietiškai; arba visados pasi- 
rengęs su kuo bėgti lenktynių ar su bradiniu bristi. Be barz- 
dos, kuri buvo taip juoda, kad žmonės dar šaukė jį „Švaksabarz- 
džiu“, atseit, suvaksuota barzda, niekas kitas nereiškė jokio jo 
rimtumo. Tuo gi tarpu visai kitaip buvo. Zelikmanas buvo ilgai 
mieste pagyvenęs, gerokai apsišvietęs, gražaus apsiėjimo pra- 
mokęs ir toks lemtūta flegmatikas, kokiuo didesniu bebūti žy- 
diškas būdas temperamentas nė nebeleidžia. | 

Mėsininkas buvo jau senas. Apie jo vaikus niekas nebe- 
kalbėjo, nes jau paskutinę dukterį buvo ištekinęs, 6 iš pirmųjų 
jau turėjo visą krūvą anūkų, kurių jis nei bepažino, nei jų vardų 
beatminė, tik bežinojo jų skaičių ir tuo tesidžiaugė, regėdamas 
savo vaisiuje įvykusį senovinį palaiminimą: kaip jurmalos smil- 
telių. Jis vadinosi visai netinkama jo amatui pavarde: Schu- 
macher, lietuviškai išvertus, būtų: kurpius, nors niekas neat- 
minė, kad bent kurs jo bočius būtų buvęs batų siuvėjas. 

Šūmakeris buvo didelis didelis, labai įsiganęs storapilvis 
stipruolis, baltutelaite ligi juostai, gražia, tankia plačia barzda, 

"storais sraigiais susisukusiais peisais prie tyčiomis trumpai 
kerpamų plaukų, idant peisai dar ilgesni matytųs. Dėvėjo 
ilgiausiais, kuone ligi žemei balakonais, visados atsagstytais. Tad 
būtų rodęsis gryniausias tipas jau nykstančių senažydžių, kad 
būtų dar avėjęs čeverykomis su sagtimis, dėvėjęs išleistus cice- 
lius ir šlikę, arba „šašdangą“, nuo žmonių betariant, ir jūsėjęs 
šniūreliu. Galicijoje tokių dar kiek tik nori. Tik Šūmakeris 
visa to nebevartojo, nors buvo ištikimas talmūdininkas. Gal 
jį buvo pagadinę šių dienų kultūros veiksniai. 


Be Talmūdo ir Biblijos, kitokių mokslų Šūmakeris buvo 
"kaip ir nėjęs; tačiau išsilavinęs buvo, kip tikras inteligentas 
ar, tikriau sakant, miestelėnas. Ir ką žinojo, tai žinojo tvirtai 
ir pamatingai; Talmūdo ir Biblijos ištisus skyrius atmintinai. 
Kad būtų reikėję kokiam artistui, piešėjui ar skaptuotojui 
modelio Mozei ar kuriam Senosios Sandoros Pranašui padaryti, 
būtų tetikęs Gondingos patriarchas Šūmakeris. Viena rimtybė 
pasižiūrėti. 

Tuo tarpu visai kitaip buvo, kaip ir Zelikai. Neklystanti 
gamta, padarydama tuodu žydu, rodės benebūsianti suklydusi 
savo nuoseklume, duodama jiem dviem išvaizdas, visiškai ne- 
atitinkančias vidaus: biznio strukuodegio lėtam flegmatikui, 
ilgabarzdžio, ilgašvarkio pusantražydžio — gyviausiam, karš- 
čiausiam, grynai žydiško vasarių žmonių būdo Šūmakeriui, 

Abudu žydu buvo saviškai labai doru: destis, tiek jau tur- 
tingu, jog nebereikėjo sukti ir apgaudinėti dėl laimėjimo keleto 
skatikų. 1 
Didesnių priešingybių, rodės, nė pramanyti nebegalima, 
kaip tarp Zeligmano ir Šūmakerio. Tuo gi tarpų dides- 
nių draugų ir sėbrų, kaip jiedu buvo, taip pat neradai. Jiedu 
tesiskyrė darbo valandomis, Ligi tik uždarė savo įstaigas, jau 
buvo drauge ir taip riejos, lyg visam miesteliui skandalą kel- 
dami. Rodės, štai štai, subėgs visi naujienos ištroškę žyduičiai. 
Tačiau niekas nebėgo; niekam tai nebebuvo naujiena, kaip Šū- 
makeris „prietelingai“ šnekas. 


Milžinas Šūmakeris neužaugą Zelikmaną vedžiojosi, tikrai, 
kaip karvė veršiuką ir užpuldinėjo jį kaip tikras mėsinėtojas, 
kimbąs su peiliu tučtuojau patraukti jam per kaklą ir išdaryti. 

iŠūmakeris žengė skersomis, vieną savo skverną kišdamas pir- 
myn, antru lyg savo pėdsakus šluodamas paskui; pats visu kūnu 
kvempės ant žemo Zelikmano, idant visa savo barzda, ne viena 
tik burna, galėtų kalbėti savo draugui stačiai į veidą. Zelik- 
zanas visai skendo Šūmakerio balakono skvernuose ir ėjo taip 
pat skersomis, kiek tik begalėdamas, gręždamas jam nugarą, 
idant turėtų alsuoti oro. 

Kai sėdomis abudu šnekėjosi, Zelikai mebuvo lengviau: 
„Šūmakeris šaukė dar garsiau, net seilės jam tiško; ir tokiuo 
įnirtimu savo barzdą kratė, kad net akys jam raudo nuo kraujo 
užplūdimo į galvą; ir kas minutė šokinėjo į Zeliką jam prie pat 
nosies prisikišti. Zelika tada rodės nebetekęs paskutinio vieko, 
vos vos bepakeliąs savo ranką ir silpnučių balseliu betesiąs ge- 
ruoju prašyti: 

— Setze'ch, setze'ch! Sėskis, sėskis. 

Senis sėdas, sausai nusispiauna, pasidairo į šalį, daugiau 
savo minčių, neg vaizdų žiūrėdamas; ir ligi tik pagavęs kokią 
naują savo ar išgirdęs iš Zelikos, vėl šoka kaip padūkęs jam 
į akis. Ir vėl tasai rankele ramina: 

—- Setze'ch, setze'ch! 

Abiem atėjus į daktarą Gintautą, Zelikmanui buvo dar 
sunkiau. 

Abudu miestelio žydbajoriai draugai, jausdamiesi tikrai pir- 
maisiais jo piliečiais, su savo daktaru sveikinosi už rankų, pir- 
mieji atkišdami savąsias ir trumpai, vėžiškai kinktelėdami jam 
galvom: 


— Guten morgen, guten abend, Herr Doktor! 


— Guten morgen, Herr Schumacher, Herr Seligmann! — 
atsisveikindavo Gintautas. 

Paskui dideliu pamėgimu asmeninės savo vertybės Zelika 
delikatniai papešiodavo strukutę savo barzdelę, o Šūmakeris, 
tokiuo plačių užsimojimu ir taip atsilošdamas atgal, persibrauk- 
davo išilgai savo barzdos, lyg jis siekė pradėti nuo lubų ir pa- 
"baigti pačiame pažemyje, 

Paskui kalbą pradėdavo visados pirmas Zelika mandagiu 
pasiteiravimu: 

— Niu, wie geht's, Herr Doktor? Was neues? 

Ir sulaukęs iš jo vis tą patį: | 

— Danke schėn, ganz gut! — varė jau gražia rusų kalba 
visos savaitės Gondingos ir jos apylinkių žydų kroniką, kas 
penki dešimt žodžių taisomas ar papildomas Šūmakerio blogai 
sudėstoma ir blogai ištariama lenkų kalba, nes rusiškai jis kal- 
bėjo dar blogiau. 

Pabaigus kroniką, pereidavo į plačią politiką, kurią visą 
nusitverdavo jau pats Šūmakeris, Zeliko vos retkarčiais bepa- 
taisomas ir bepapildomas. Veikiai abudu užmiršdavo višus 
savo vokiškus fanaberumus ir taisyklinga, nors nekaip teišta- 
riama, vietos žemaičių tarme jau vien tik lietuviškai bekal- 
bėjo, nors Gintautas to ir nereikalavo iš jų. 

Įžangą į plačiąją politiką Šūmakeris padarydavo, griež- 
čiausiai iš pat pamatų iškeikdamas Rusų valdžią, kam jos poli-. 
cija taip skriaudžia, visų pirma, skerdėjus šliakterius: kabine-. 
jasi prie išvežamos ir įvežamos mėsos, piovyklą verčia iškelti 
iš miestelio, baras, kad kiemelyje kraujai garuoja, taip ir toliau. 

— Nu, kas tai matė dėl penkių karvių ir penkių dešimtų 
piaunamų avių statytis atskirą namą? Kas to nežino? Visi 
tai žino, tik ne Rusų policija. Ligi tik pristinga pinigų, tuojau 
bestijos atsimena Šūmakerį Gondingoje gyvulius piaunant savo 
kieme ir savo kūtelėje. Ir duok visą pustretinę. Lengva pasa- 
kyti — pustretinę! O kad visa, karvė, kaip čia laikoma, teverta 
ir temokamna dvejatiek. Kad jie paspringtų tais mano pinigais! 
Aš jais būčiau kraitį sukrovęs dar vienai dukteriai, jei būčiau 
dar turėjęs... Arba vėl... 

Dabar „auf das grosse Wasser“ politikos išplaukdavo tai, 
kur ir kaip Rusų valdžia dar smaugia žmones. Tada Šūmakeris 
pradėdavo visiškai užsimiršti ir taip į daktarą šokinėti, taip 
jam į pat akis lįsti, kaip šokinėjo ir kišės į Zelikmaną. Man- 
dagų ir gražaus apsiėjimo mokantį Zeliką net prakaitas išpil- 
davo, besiklausant tos pasiutiškos kalbos ir beraminant: 

— Setze'ch doch, setze'ch! Niu, setze'ch, setze'ch. 

Šūmakeris sėdos, kiek klausė kitų ir vėl šoko, it gyvatės 
įgeltas, visus pasaulio mandagumus ir kitokius laisvo žmogaus 
varžymus užmiršęs ir didelėm, plaukais apžėlusiom savo kumš-- 

tim taip aplink daktaro nosį sukdamas, lyg pasirengęs jam 
tvykstelėti. Tačiau, kad tarp Šūmakerio ir Zelikos ir abiejų 
su daktarų niekados nebuvo jokių nesusipratimų ir asmens da- 
lykų, ilgai „besigiminiuojant“, nebedarė jokio blogo įspūdžio. 

Gintautas ramiai sau sėdėjo, kojas sukeitęs ar koją per koją 
permetęs, ir abiem rankom kelį zpsikabinęs, čiulpė sau papirosą, 
katiškai pamirkčiodamas nuo dūmų. Kai Šūmakeris jau perilgai 
kalbėjo, prisikišęs, ir ėmė pakyrėti, Gintautas kišo jam dėžutę 
cigarėlių. Kol Šūmakeris pasiimdavo, nežiūromis, vieną, kol, 
keletui degtukų pirštuose sudegus, pagaliau, užsidegdavo ciga- 
rėlį, buvo gana atlaido. Jei tačiau įsikarščiavęs Šūmakeris ciga- 
rėlį pasiimdavo nejūčiomis ir toliau varė savo kalbą, visai ne- 
manydamas degtis, Gintautas kvietė, atsistodamas, „gimines“ 
stalan sėstųs ir arbatos atsigertų. "Ten Šūmakeriui nebebuvo 


kas bedara. 
Vaižgantas. 


Kušlius. 


/ 
Sunkiai stenėdamas, vos įsirito per slekstį Kušlius. Matyt, 


buvo labai nuvargęs . 

— Pagarbintas Dievas! — prabylojo jisai, nenusiimdamas 
kepurės. 

— Per amžius! — atsakė vien Gerdvilienė. 

Kušlius, priėjęs į skobnes pagal langą, nusiėmęs nuo pečių 
maišelį, kur buvo jo prekės sukrautos, padėjo jį ant uslano, 
pintinėlę su kiaušiniais po suolų, pirma ten pabeldinęs lazdele, 
ar ten nėra ko. Kibirėlį su silkėmis pastatė ant suolo ir ati- 
dengė lopinį, kuriuo jisai buvo užklotas. 

— Nu, eikit, imkit silkių! — kvietė jisai moteris ir ėmė 
rinkti kibire viršum kur mažiausias silkes. — Kiek jūs norite 
imti? dvi, tris? 

Gerdvilienė nulindo nuo priekrosnio, pasitaisė andaroką 
ir, priėjus į suolą, ėmė kibire rinkti silkes ir išrinko sau pačias 
gerąsias, kaip jai pasirodė. 

— Va, tu pačias gerąsias silkes išsirinkai. Kas gi nupirks 
blogas? — murma Kušlius. 

— Nieko, paims žmonės ir blogas, kai nebus gerų. 

Gerdvilienė išsirinko sau penkias silkes ir atidėjo jas ant 
suolo, 

— Kiek gi tu nori už jas kiaušinių? — pasiklausė ji Kušlių. 

Kušlius paėmė jas rankon, pakilnojo, pavartė. 

— Kiek kiaušinių? Kiaušiniai dabar labai pigūs, o silkes 
išsirinkai didžiausias. Ot, žiūrėk, riebios, kaip vištos, — pakišo 
jisai silkes Gerdvilienei, 

Tu man nekaišiok akysna. Aš nekušla, matau. Silkės 
kaip plokštės. 

— Geros plokštės! Kad aš geresnių savo zmžiuje nevalgy- 
tau. Nu, duosi man ketvirtą kapos dalį. Gerai? 

—Vai, kad tu nesulauktai, bekrikšti, kad aš tau už šitas 
plokštes tiek duotau! Te tau tavo silkes, tūrėkis sau. 

Paėmus nuo suolo silkės, sumetė jas kibiran ir nusigręžus 
eina į pakrosnį, kur ant mažo uslanėlio guli jos verptis. 

— Nu, kiek duosi! sakyk, kiek duosi! — šaukia Kušlius ir 
krauna tas pačias silkes iš kibiro vėl ant suolo. 

Gerdvilienė šluostosi prijuoste sau rankas ir sėdasi už ra- 
telio. 

— Aštuonių nori — pasiūlė ji Kušliui: — tai imsiu. 

— Aštuoni kiaušiniai už tokias penkias silkes! — nusiste- 
bėjo Kušlius. — Kad mano nedraugas tiek turėtų, kaip jos man 
pačiam daugiau atsieina. Keturiolika duosi? 

— Neduosiu. Nori, devynis imk, daugiau negausi nė ska- 
tikėlio. 

Ir pasistačius verpstį, prisitraukė ratelį, paseilėjo kuodelį 
ir ėmė verpti, lyg jai silkės nė galvoj. 

— Trylika duosi? — klausia Kušlius: — pigiau negalių. 
Kad aš taip gyvas būtau, negalių! — siekia Kušlius ir krauna 
silkes atgal kibirėlin. 

— Dešimt, paskutinis žodis. Daugiau nė vieno kiaušinio 
nepridėsiu. 

— Kad nors silkės būtų geros, — palaikė ją marti. Pažin- 
džiusi vaiką, apklostė jį palelėmis įr, eidama į verpstį, pavartė 
gulinčias ant suolo silkes. — Mažos, menkos, lyg mekšrukai. 

— Kad aš taip gyvas būtau, kaip man pačiam brangiau 
atsieina, 


Kušlius sukrovė silkes kibirėlin, užsimetė maišinę savo 

tuvėlę ant pečių, į permestą per petį maišo galą prikabino pin- 
tinėlę ir dūsaudamas eina į duris. 

— Dvyliką duosi? — klausia stabterėjęs duryse. 

— Dešimt, sakiau. Daugiau neduosiu ir nesiderėk veltui, 
Aš ne mažas vaikas. 

— Negaliu, die, negaliu. 

— Negali, neparduok, — bambterėjo marti. 

Išėjęs kieman, Kušlius priėjo į langą ir dar sykį klausia: 

— Moterėle, vienuoliką duosi? 

—— Dar akysna lenda. Sakiau, dešimt. 

Kušlius minutėlę stovi vietoj ir mąsto, ar eiti toliau ar 
grįžti atgal. Kaip negrįši, kad vis dėlto uždarbio bus: šeši 
aštuoni skatikai, o gal ir visas dešimtokas. 

Kušlius grįžta atgal pirkion, stato ant tos pačios vietos savo 
prietaisus ir krauna iš kibiro silkes. 

— Nu, nešk kiaušinių ir imk sau silkes, — šaukia jisai, su- 
krovęs jas ant suolo. 

Gerdvilienė, priglaudus verpstį į sieną, nusiėmė nuo lenty- 
nos dubenėlį silkėms sudėti. 

— Kokių dabar tu man čia duodi silkių? Ar tų mane kvailą 
matai, kad aš tokias imtau! — pyksta Gerdvilienė, vartydama 
išdėtas ant suolo silkes; jai parinko dabar Kušlius, kurios ma- 
žesnės. ) 

— Kokių tau reikia silkių? — rėkia Kušlius: — pačios ge- 
rosios silkės, kad aš taip gyvas būtau. 

— Imk, imk sau šitas, man tokių nereikia, — kemša jam 
rankosna atgal silkes: — žiūrėk tik jo! parinko kur blogiausias. 

— Už dešimtį kiaušinių nori gerų silkių, — bamba Kušlius 
ir permaino dvi silki geresnėmis — Nu, še geresnes. Imk sil- 
kes ir nešk kiaušinius. 

Gerdvilienė atsisėdo po kuodeliu ir žiūrėti nežiūri į silkes. 

— Nereikia man tokių. Neduodi gerų, laikyk sau visas. 

Žydas vėl rankioja kibire silkes. Parankiojęs, pauostęs, dar 
dvi pamainė. 

— Ar imsi, moterėli? Man nėra kada, kam laiką gaišini? — 
net supykęs rėkia žydas. — Nu, imk, kokias buvai išsirinkus. 

Gerdvilienė mato, kad jisai pamainė jau geresnėmis, 

— Marcele, paimk tu iš jo silkes, — liepė ji algininkei, o 

pati pasikėlusi išėjo sų dubenėlių priemenėn, kur spintelėj buvo 
kiaušiniai. 

Marcelka, neatsikeldama nuo kuodelio, pasiekė iš kampo 
dugnelį, kuriuo uždengdavo puodus su karštu viralu, kad juosna 
musės nekristų, ir sudėjo ant jo silkes, 

Kada Gerdvilienė atnešė kiaušinių, Kušlius apžiūrėjo kiek- 
vieną iš jų, ir ant saulės žiūrėjo, ir kratė, ir ir į ausį dėjo. 

— Kokius tu man davei kiaušinius? — reikalavo dabar Kuš- 
lius. — Kas matė tokius kiaušinius? Už juos man niekas nė 
dviejų skatikų neduos, . 

— Nenori — neimk, Merkinėje parduosiu, — atrėžė Gerd- 
vilienė. — Marcele, atiduok jam silkes. 

— Nu, nu, kam taip greitai, — tyliau ir taikiau kalba Kuš- 
lius ir krauna kiaušinius pintinėlėn. — Tu man duosi dar kelias 
bulbes. Aš nū dar nieko nevalgiau. 

— Moniute, duok jam bulvių, — nusigręžė Gerdvilienė į 
dukterį. 4 

Toji paėmė rieškučias bulbių ir pabėrė ant skobnių. Kuš- 
lius, nusilupęs, suvalgė uvėriai dvi tris, o kitas įsidėjo sau ki- 
šenėn. | 

Kol žydas lupo ir valgė bulbes, Marcelė ištąsė iš kibiro 
vieną, antrą, trečią silkę. Ir taip pasalino, kad niekas nė nepa- 
stebėjo, kaip ji ištraukė jas ir paslėpė už verpsčio. Vien pie- 
muo matė. Kada ji paslėpė silkes, jis dirsterėjo, mirkterėjo 
į ją ir nusikvatojo ant visos pirkios. 

— Ko dar tu čia gerklę plėši? — nusistebėjo Monikė: — 
paleido nasrus, kaip trimitą. 

— Iš seno žmogaus juokiasi, kad jam sunku, — pasiskundė 
Kušlius, rydamas bulbę. — Negerai iš nuvargusio juoktis. 

Marcelė dirsterėjo į piemenį ir taip pat nusikvatojo; sų- 
pratus, kad jisai visa matė, mirkterėjo jam, kad tylėtų. 

Kušlius, suvalgęs kelias bulbes, kitas įsidėjo kišenėn. 

— Parnešiu mano bobai; ji labai serga. 

Paskui Kušlius užrišo, maišelį ant pečių ir giliai atsiduso. 

— Moteriške, ar neturi man vištos parduoti a? Vištos, 
gaidžio? 

— Nėra. Kas dabar tau vištas parduos. 

— Mano žmona serga, jai vištos reikia, ir vištos nėra, — pa- 

siskundė Kušlius ir, pasiėmęs savo visą mantą, nuėjo į duris. 
Dūsauja senis, sunku jam jį tąsyti: jis vos kojas kelia, o čia 
braidžiok tokioje palaidoje, tokioj slidumoj, iki klupščio sla- 
pias, purvinas. O ten namie jos senė viena, ligota, be pagalbos. 
— Ui, kad mano nedraugams būtų taip lengva gyventi, kaip 
man lengva, — dūsauja eidamas Kušlius. 
V. Krėvė. 


Šarūnas. 


Senais labai senais laikais, gyveno didelis raganius, Jis 
buvo ne paprastas žmogus, bet karaliūnas, turėjo didelius rūmus, 
daugel dvarų ir daugel turtų, bet vis jam buvo maža, jis vis dar 
daugiau norėjo turėti. Todėl ir raganium tapo, todėl ir pikta- 
jam parsidavė, nes velnias jam pažadėjo atiduoti visą pasaulį, 
jei tik jam ištikimai tarnaus ir žmones vargins, 

Išmoko jis visokių burtų, mokėjo paukščiu virsti, lekioti 
padangėse, žvėrimi pavirsti, giriomis, tankumynais skristi. Su- 
rinko jis didelį būrį kareivių ir ėmė kariauti su kitų kraštų ka- 
raliais. Niekas jo nugalėti nenugalėjo, tik jis vis kitus. Kad 
ir labai daugel kareivių kiti turėjo, bet jis dar daugiau, todėl 
kad jis, kai žmonės suminga, liepia išnešti pelų maišus ir iškra- 
tyti ant vėjo. Kai pelus vėjas išblaško po laukus, jis šūktelėja 
Triktelėja — ir kiekvienas pelas žmogumi pavirsta ir eina su juo 
prieš kitus karalius. 

Kariauja dieną, daug žmonių žūva, jau, rodos, jo visus ka- 
reivius pamuš, bet vidunaktį stoja ant kalno, šūktelėja rikte- 
lėja — ir visi žuvę kareiviai vėl atgyja ir vėl nuo ryto eina 
tnuštis su svetimos šalies karaliais. Ir mušasi, kol nugali, 

Nusigando visi karaliai, kur kuris galėdamas paspruko, iš- 
sislapstė, ir liko visam pasauly tik jis vienas, kaip kad velnias 
jam buvo žadėjęs. 

Sugrįžo tada jis namo, apsigyveno savo rūmuose, kurie bu- 
vo ant Balyno kalno. Bet kadangi jis buvo raganius, tai jis ne- 
mėgo katalikų, neapkentė kunigų ir liepė griauti bažnyčias, kur 
tik jos yra, į 

Verkė žmonės, tai matydami, prašė, kad negriautų; jisai tik 
juokėsi, o klausyti neklausė. Tuos, kurie norėjo ginti bažny- 
šias, jis liepė suimti ir baisiai kankinti. 


8 


Tada atėjo pas jį žmona ir ėmė prašyti, kad žmonių neka- 
muotų, bažnyčių neardytų, o geriau apie Dievą pagalvotų, nes. 
Dievas jį visuomet gali nubausti ligomis, nelaimėmis... 

Kai ėmė žmona kalbėti, Dievą minėti, įsiuto tasai karalius, o 
įsiutęs stvėrė kalaviją ir nukirto jai galvą. 

Tada atėjo motina jo ir ėmė dar labiau ji barti, kam žmo- 
nes kankina, kam bažnyčias griauje, kam Dievą rūstina, kam žmo 
nos kraują praliejęs... Barė barė ir prakeikti Dievo vardu pa- 
žadėjo. 

Kai išgirdo tai, vėl įsiuto karalius, stvėrė vėl kalaviją ir nu- 
kirto motinai galvą. Bet toji mirdama suspėjo jį prakeikti — 
ir pavirto jisai akmenimi, o perkūnas nutrenkė jo dvarą giliai 
žemėn, kur jis ir dabar tebėra. Tame dvare ir dabar tasai kara- 
lius pavirtęs akmenimi kankinasi. "Tik vieną kartą per metus 
jis tampa žmogumi, iškyla ant kalno ir dairosi, teiraujasi, ar 
greitai bus pasaulio pabaiga, - 

Tą karalių žmonės vadina Šarūnu. Ir Balyno kalnelį todėt 
seniau vadindavo Šarūno kalnu. 


Tautosaka. 


Vilniaus pilies statymas. 


Didysis Lietuvos Kunigaikštis, dėl savo darbštumo pra- 
mintas Didžiu Lietuvos Ūkininku, sumanė pasistatydinti to- 
kią tvirtapilę, kad jokie priešininkai negalėtų jos paimti. 

Sumanyta padaryta: toks tai buvo Kunigaikštis. Išsirin- 
ko labai gražius Panerių kalnus ir ant aukščiausiojo ėmė vežti 
didžiausias tašytas uolas ir degtas plytas. Vargo buvo neišsa- 
komo. Į vieną vežimą reikėjo pajungti bent dešimtis jungų 
jaučių. 

Pagaliau, visa medžiaga paruošta. Pamatui padėti raudo- 
nomis žiotimis žiopso plačiausi perkasai. Prie pat jų krašto 
stūkso kalnai akmenų, belaukiančių tik valandos, kuomet nu- 
riedės gilumon ir prisiims visą sunkybę statomųjų mūrų. O 
jų tarpe vienas tikras milžinas akmuo, gausiąs atgulti į pat 
kertę. 

Vilniaus pilis turės būti niekur neregėto stiprumo, nes ji 
gaus ginti visą Didžiojo Kunigaikščio šeimyną: čia norimą 

padaryti sostapilė. Ir ne tik kunigaikščių gyvybę, — gins vi- 
so krašto laisvę ir šlovę. 

Gražus tai kraštas tie Paneriai: kalnais kuprotas, upėmis. 
gembėtas, miškais pasišiaušęs nuošalys. Jo negalėjo nepaser- 
gėti kunigaikščiai, garsūs karžygiai, garsūs ir švelnadūšiai sva- 
jotojai. Didžiojo akmens kertėn padėtų atjojo patsai šeimi-- 
ninkas, būriu dvasininkų, pačių prašmatniųjų kunigų: vaidi- 
lų, žynių ir burtininkų vedinas. 

Ir tarė Kunigaikštis kunigams: 

— Galingųjų Lietuvos dievų tarnai, jų valios ir norų aiš- 
kintojai, kvapnaus gintaro ir riebiųjų gyvulių aukotojai, pasa- 
kykite dabar man, kas plačioje mano kunigaiakštystėje visų 
labiausiai patiktų jiems, kas reiktų jiems atnešti, idant per 
amžius globotų tuos mūrus ir darytų juos Lietuvos priešinin- 
kams neįkandamus? 

Sunkiomis, giliomis mintimis apsiniaukė seniausiųjų ir 
gudriausiųjų kunigų gymiai. Susiraukė išmintingosios kaktos, 
užsimerkė akyliosios akys. Giliai galvoja, iš ugnies buria, 
tariasi savo tarpe, atsimena senų senolių papročius. 

Pagaliau, atsako savo viešpačiui: 

-— Didis Lietuvos Valdove! "Tu pats esi dievų išsirink- 
tasis jų tarnas. Jų norus ir pats gali patirti. Bet jei būtinai 
mūsų klausies, tai žinok: Lietuvos dievams visų maloniausia 
auka būtų, jei išsirastų kokia lietuvė motina, kuri pirmutinį ir 
vienatinį savo įsčios vaisių — sūnelį gera valia gyvą padėtų 
po šituo didžiuoju kertės akmeniu. 

Nustebo Lietuvos Valdovas. Nustebo ir visi jo dvariš- 
kiai. Taip, tikrai būtų brangiausia auka. Tik iš kur ji gauti? 
Nuo pat pradžios pasaulio dar nebuvo girdėti tokios aukos. 

Vis dėlto liepia visiems burtininkams ir kitiems mažie- 
siems dvasininkams apeiti visą Lietuvą, besiklausinėjant, begu. 
neišsiras kokia tėvynės mylėtoja, tokia jos priešininkų sve- 
timtaučių nemėgėja, kad apsiimtų tokią savo kraujo ir savo 
širdies auką dievams dovanoti. 

Neilgai teteko kunigams klajoti. Vokiečių Lietuvoje taip- 
nekęsta, jog jau trečią dieną kunigai rado tokią lietuvę moti- 
ną našlę: 

Atvedė ji savo vienatinį sūnų jaunikaitį, jos senatvės aprū-- 

„pintoją. O buvo tai jaunikaitis ne tik gražus ir motinai ge- 
ras, bet ir išminties vyras. 

Nesipriešino motinos valiai ar ten kunigų skelbiamai die- 
vų valiai; tiktai norėjo ištirti, ar tai tikra yra dievų valia. 

Ir paprašė Kunigaikštį, kad jam leistų triskart paklausti ku- 
nigus: jei atsakys tinkamai, bus tai neabejotinas ženklas, jog 
dievų valią tikrai žino; jeigu atsakys netinkamai, bus tai žen- 
klas, jog tik savo prasimanymus skelbia, 

Kunigaikščiui sutikus, jaunikaitis paklausė kunigus, kaip 
„jiems rodos, kas yra visame pasaulyje — 

I. už viską saldesnis, 

2. kas yra už viską lengvesnis ir 

3. kas yra už viską kietesnis? 

Visų saldžiausias pasaulyje bus laukinių bičių korys, visų 
lengviausias, žinoma, bus medinojo paukščio pūkelis, o visų 
kiečiausias bus — Kunigaikščio kardo plienas, kuriuo jis, su- 
drožęs raiteliui per galvą, gali jį per pusę perkirsti ligi pat 
balnui. 

— Netiesa! — drąsiai atsakė išminties vyras. — Aš žinau 
daiktų dar saldesnių, dar lengvesnių, dar kietesnių. 

— Nujau, bene ką? 

— Gi motinos pienas kūdikiui už medų saldesnis, gi kūdi- 
kis ant motinos rankų už pūkelį lengvesnis; gi motinos širdis 
už plieną kietesnė, jei neplyšta, atiduodant mane taip baisiai 
nukankinti, 

Tr sutiko Kunigaikštis, ir visi jo dvariškiai ir susirinkę žmo- 
nės, jog išminties vyras tiesą pasakė; jog tai nebus Lietuvos 
dievų noras tokios aukos. Ir liepė jaunikaitį paleisti. 

Ir vėl įsakė Kunigaikštis kunigams teirautis, kokios gi au- 
kos Lietuvos dievai reikalauja, kad jos sostapilė būtų nesų- 
griaujama? Kas iš visų Lietuvos turtų būtų dievams visų malo- 
niausias? 

Ir vėl apsiniaukė gilių rūpesčiu visų kunigų veidai. Vėl 
jie galvoja, buria, aukas degina, senų senolių papročius atsi- 
mena. Tris dienas, tris naktis nevalgę nemigę, pagaliau, at- 
sakė savo viešpačiui: 

— Didis Lietuvos Valdove! Maloniausia Lietuvos die- 
“vams auka štai kada bus: 

Jei Lietuvos dievai nepriėmė, kad senovės papratimuų po 
kertės akmeniu atgultų jaunikaitis, tai aišku, kad po tuo pat 
akmeniu turi atgulti mergaitė, lygiai graži, kaip ir jokio blo- 
ga neišmananti. Toks yra senų seniausias ne tik lietuvių, bet 
ir kaimynų paprotys, kad norint pastatyti stipras mūras, rei- 
kia po juo užkasti gyvas Žmogus. 

Ir įsakė kunigaikštis burtininkams ir kitiems mažiesiems 
kunigams suieškoti pačią nekaltąją mergaitę visoje Lietuvoje 
ir atvesti į Vilnių, kad taptų dievams auka už visos Tėvynės 
laimę ir laisvę. 

Neilgai teteko kunigams klajoti. Lietuvoje mergaitės ko- 
ne visos buvo gražios ir nekaltos. Bet kurią atvedė, buvo gra- 
žumu lygi Lietuvos laukų žiedui; jos akelės žydrumu buvo 
lygios Trakų ežero gilmėms. Ir matės bloga nieko nenuvo- 
kianti. Baltais sužadėtinės rūbeliais, žaliu rūtų vainikėliu ant 
galvėles, laukinių žiedų glėbiu mažutėse rankytėse, šypsoda- 
masi ir vien tik savo apdaru ir gėlytėmis džiaugdamasi, ji ra- 
miai sau atsistojo griovio gilumoje, kur turėjo nuriedėti anoji 
didžioji kertės uola, lyg visai nenuvokdama, jog jai kas bloga 
gali atsitikti. ; 

Visų širdis į save palenkė. Visi sudrebėjo užjautimu. Bet 
ką padarysi, jei tai tokia pačių Lietuvos dievų valia? 

Kapų tyloje, visi akis žemyn nuleidę, karštai skubėdami, 
šimtu rankų užkabino uolą ir stūmė ją į griovį, kad tik grei- 
čiau nutiktų tai, kas neišvengiama. 

Ir visi apmirė, nustero. 

Tik Kunigaikštis neiškentė. Šoko prie krašto, žvilgterėjo 
žemyn ir visas veidu nušvitęs linksmai sušuko: 

— Visų maloniausią auką dievai patys išsirinko! 

Griovyje šalia uolos stovėjo gyva lietuvaitė. Kaip ir pirma 
švietė nekaltų nerūpestingumu. Tik akelėse spindėjo du die- 
mentu — dvi ašarėli, kad akmuo krisdamas išmušė iš jos ran- 
kų visus kvepiančius žiedelius ir ant jų atsigulė. 

Nekaltos lietuvaitės aukos Lietuvos dievams būta už vis 
maloniausios, ir Vilniaus pilis buvo stipriausia. 

Paskui Kunigaikštis tą nekaltybės mergelę vedė, o anąjį 
išminties jaunikaitį pasidarė Kunigaikščio tarybos nariu, 

Vaižgantas. 

Čičinskas. 


Į Čičinskio puikų dvarą 
Nuo Mitriūnų ir Lenčių 
Nuramint Upytės carą 
Suvažiavo daug svečių: 
Mantvydaitis juokdarys, 
Bartkaus posūnis kairys — 
Ožkabarzdis — jaunikaitis, 
Aldadrikas Jonuška, 
Šnairas kutvėla Tiška. 
Ir naktibalda Valaitis. 

* 
Griežia smuiką rūpestingai 
Išsiskutęs vokietys, 
Jam kimbolais melodingai 
Taiko Leiba Šepetys. 
Kumščia drūta, apskrita 
Muša būbną Dabita, 
Lig alkūnių atsiraitęs, 
Ant vaškuotų gi grindų 
Šoka plikos lig blauzdų 


Angelų šimtų šimtai, 
Bet žmonėms tik gero noro!. 
Gieda štai antri gaidžiai; 
Šoka, linksminas svečiai!.. 
Bet Čičinskui trūksta oro. 
* 
Ant alkūnės pasirėmęs 
Sėdi rūstas, nešnekus, 
Vien iš boso pasisėmęs, 
Lenkia midaus kielikus. 
Nei jo plakamų klyksmai 
Nei juokaudami linksmai 
Sėbrai nuramint nemoka. 
Veltui Liauda paklusna 
Puldinėja kiek gana: 
Visas Adventas, kaip šoka! 
* 
Kai iš seimo piktas grįžo, 
Piktas, keistas, neramus, 
Tai ligšioliai neatlyžo: 


Liaudos dukterys — dievaitės.Verčia pragaru namus. 


* 
Bet Čičinskas apsiniaukęs 
Sėdi rūstas, nešnekus, 

Ant plikos kaktos sutraukęs 
Rukšlių gresiančius lankus. 


„Šimtą rykščių toms mergoms 


Atskaityk, Kmita, nuogoms! 

Išblaškyt minčių nemoka. 

Veto, veto, kad naktis 

Man ta slėgtų kaip mirtis! 

Kaip negyvos lėlės šoka“... 
* 


Neša vargo užmiršimą 
Kūčių vakaras brangus, 
žemei skelbia atpirkimą 
Įsikūnijęs Dangus. 
Gieda gloria aukštai 


Šokiai, klyksmas per naktis — 


Nedorybių atmintis 

Jam užmigt vienam neduoda? 

Ar ligšioliai nebylys, 

Šventas sąžinės kvieslys, 

Neprašneks į sielą juodą?.. 
* 


Ginti skęstančią tėvynę 
Nuo Kazokų ir Maskvos 
Stojo sūnūs. Jos negynė 
Tik Čičinskas Lietuvos. 
Liaudos išrinktas balsais, 
Seime riejos su visais, 
Gavęs vardą išdaviko. 
Nepermaldomas kitų 

Ant užmanymų aukštų 
„Veto“ velniškai suriko. 

Sako Maskvai parsidavęs!.. 
Skleidžia Varšuva žinias, 
Kad už tai nuo priešų gavęs 
Gryno aukso statines. 
"Tarp žmonių vienok plačiai 
Eina gandas, kad stačiai 
Veilniui bus užrašęs sielą, 
Nuo anos baisios nakties, 
Kad apgautas įtarties, 
Nuskandino savo mielą... 

* 
Žmonės skuba ant rarotų. 
Spengia šaltis. Dar tamsu. 
Iš eglynų apšarmotų 
Staugia vilkas, net baisu! 
„Klopai gali per naktis 
Išbadyti sau akis: 
Reikia jiems apšviesti kelią. 
Dievą garbinti tamsoj 
Nepritinka, tik šviesoj!.. 
Šok, Kmita, užkurk miestelį !“ 

* 
Nuo bakūžių samanotų 
Skraido liepsnos... ir Kmita! 
Išvažiuoja ant rarotų 
Pats Čičinskas ir svita! 
Mantvydairis juokdarys, 
Bartkaus posūnis kairys — 
Ožkabarzdis — jaunikaitis, 
Aldadrikas Jonuška, 
Žnairas kutvėla Tiška 
Ir naktibalda Valaitis. 

* 
Prieš bažnyčią pasitinka 
Juos klebonas su stula, 
Į didžiausią kaltininką 
Tokia prašneka byla: 


„Tavo darbus ir kelius 
Taip skriaudingus, atkaklius 
Ant svarstyklių jau pasvėrė 
Dievo teisė amžina 
Ir atrado, jog gana 
Žemė ašarų prigėrė. 
* 
Tu pripildei visą šalį 
Savo vardo baisuma! 
Žemė jau pakelt nebgali 
Tavo keršto slėgiama. 
Nors ganytojui skaudu, 
Dievo gimusio vardu 
Neįleidžiu į šventyklą, 
Lig atlyginsi skriaudas, 
Iki dvasiškas žaizdas 
Numazgos šventa maudykla!“ 
* 
— „Gal Čičinsko nepažįsti? 
Ir jo galės be ribos!.. 
Kad į jį šiandieną drįsti 
Atsiliept be pagarbos“... 
Krinta šūvis. Ir ramus 
Regi dangiškus namus 
Dievo pašauktas klebonas!.. 
O Čičinskas su draugais 
Grįžta žvengiančiais žirgais 
Piktas, net melsvai raudonas. 
* 
„Kas prieš jį kada bedrįso 
Atsiliepti? Kur tas priešas? 
Jo nebaidė seimo viso 


Rūsčios kumštys, kerštas viešas. 


Dievo teismas?.. Jei prieš jį 
Kas ir sudreba širdy, 


To prieš žmones neparodys!.. 


Ėda dar kita žaizda... 

O, tai buvo kitada!.. 
Jos galingas buvo žodis. 

* 
Bet ir ji!.. O švento Jono 
Nelaimingoji naktis!.. 
Į drobulę šilko plono 
Jo brangioji atmintis 
Įvyniota be skundos, 
Net be kunigo maldos!., 
Štai ir tiltas! Nuo to tilto!.. 
O, Čičinskas niekados 
Keršyt neužmirš skriaudos 
Ir tikėjimo užvilto“, 

d 
Bet yra aukštai galybė! 
Net Čičinską ji pasieks! 
Nes prieš amžiną teisybę 
Neišliks nebaustas nieks. 
Štai jo darbus ir kelius 
Apmaudingai atkaklius, 
Ant svarstyklių jau pasvėrė 
Dievo teisė amžina 
Ir atrado, jog gana 
Žemė ašarų prigėrė. 

* 
Štai ant tilto be vežėjo 
Stoja, baidosi žirgai! 
Pats Čičinskas sudrebėjo. 
Stebis, žvalgos jo draugai: 
Puikūs rūmai, kur linksmai 
Šoko, trypė, šit ūmai 
Į kiaurąsias grimzda, skęsta. 
Į Čičinską gi staigus 
Spyrė griaudamas dangus 
Kaip į priešą neapkęstą. 

* 
Žmonės iš bažnyčios grįžta; 
Dairos, krapšto sau akis. 
Kas tai? Vietos nepažįsta! 
Norint brėkšta jau naktis. 


Iš po žemių atidžiai 
Klausant girdžias gied gaidžiai! 
Kur Čičinsko buvo rūmai, 
Tviski sklidina bala, 
Kyšo vidury sala, : 
Jos pakrančiais auga krūmai. 
* 
O ant tilto guli kūnas. 
Tai Čičinskas. Koks baisus! 
Žiemą nutrenkė perkūnas, 
Rūbus nudrėskė visus!.. 
Dievobaiminga minia, 
Net su kunigų žinia, 
Ji palaidoti mėgina. 
Veltui kasa į žemes, 
Tik, žiūrėk, jos vėl išmes. 
Vietos jam su kerštų gina. 
* 
Bėgo metai, amžiai slinko, 
Daug užgydyta žaizdų! 
Net didžiausio kaltininko 
Žmonės netmena skriaudų. 
Vien tik žemė niekados 
Neužmiršdama skriaudos 
Nuo Čičinsko palaidūno 
Gynės! mėtė iš kapų. 
Veltui žmonės ant varpų 
Davė, kad priimtų kūną. 
* 
Tik kad joj įsigyveno 
Svetimtautiška valdžia, 
Ta Čičinską išgabeno, 
Dievas žino, kur nakčia. 
Užsiliko vien bala, 
Jos atkrančiais auga krūmai, 
Iš po žemių kai kada 
Lyg kad girdžiasi skunda, 
Kur Čičinsko žlugo rūmai. 


Maironis. 

Tėvas. 


Tai buvo 1918 metų rudenį, raudonosios armijos Lietuvoje- 
viešpatavimo dienomis. Aš tada gyvenau Žemaičiuose, netoli. 
Luokės, pas savo giminaitį, vieno dvarelio savininką. 

Mano giminaitis buvo 60 metų seniukas, aukštas, sudžiūvęs,. 
palinkęs, baltytelaičiais, kaip kanauninko Tumo, plaukais, smaila, 
pražilusia barzdele, įdubusiais skruostais ir giliai įkritusiomis 
mėlynomis akimis. Jis buvo našlys — turėjo tiktai vienui vieną 
sūnų. Sūnus Liudas buvo jau 25 metų vyras, status, kaip uosis, 
drąsa ir jaunyste buvo pražydęs, kaip vasaros rytą jurginas. 

Vienintelė tėvo laimė... 

Aplink mus stovėjo raudonoji armija, o toliau už Luokės — 
lietuvių kariuomenės dalys. Liudas vedė kažin kokius slaptus 
Lietuvių kariuomenės reikalus. Dažnai kur išeidavo ir ištisą 
dieną ir naktį nebūdavo namie, 

Bet štai, iš kažin kur, suseka raudonarmiečiai apie Liudą.. 
Ir vieną dieną keturi rusų kareiviai, vedami lietuvio raudonar- 
miečio, iš Šiaulių miesto, ateina jo suimti. Liudas, pamatęs, 
pasislėpė, bet raudonarmiečiai ir neina jo ieškoti, tik vadas, 
lietuvis, pripuolė prie tėvo ir, sudavęs porą kartų jam per veidą, 
keidamasis šaukė: 

— Kad tuojau būtų čia tavo sūnus, jei ne — pakarsim... 

Išgirdęs tėvą mušant, Liudas išėjo ir pasidavė. Liudą surišę, 
ėmė versti kambarius, ieškodami ginklų ir dokumentų. 

Liudo tėvas skausmo suspaustomis akimis tylėjo, tik retkar- 
čiais prasiverdavo lūpos: 

— Dieve..., pasigailėk... 

Nieko neradę, raudonarmiečiai stumdydami Liudą išsivarė.. 
Rudonermiečių vadas patapšnojo seneliui per petį sarkastiškai: 

— Nebois, dziadzka, ničego chuže smierti nebudet. 

— Palikit sūnų, palikit... nors dėl tėvo palikit... — dar 
ištarė skausmo perblokštas senelis. 


Rytojaus dieną gavome žinią, kad Liudas sušaudytas. Be 
jokio teismo tas pats lietuvis raudonarmietis laukuose nušovė 
ir ten pat liepė užkasti, neleisdamas tėvui nė kūno atsiimti. 

Senelio veidas per vieną dieną visiškai suvyto. Visas pa- 

linko iki žemės. Vienas slankiojo, kaip šešėlis, tylėdamas. Pa- 
zimdavo kur ir, kaip negyvas, išbūdavo ilgai, 

— Mano sūnus... mano Liudas... 

Vakarais išeidavo į priebutį, pasiremdavo ant lazdos ir, įsi- 
žiūrėjęs į tolį, ten, kur sūnų nuvedė, tyliai kartodavo: 

— Mano sūnus..., mano Liudas... 

Likęs Liudo medžioklės šuo slampinėdavo pašaliais, o vaka- 
rais, būdavo, sustos ant kiemo, pakels snukį ir ilgai skurdžiai 
kaukia. Senelis tyliai, būdavo, prieis, paglostys šunį. 

— Taip... jo jau nebėra... Nieko nebėra... Kam ir mų- 
dviem... — ir parems ranka baltą galvą. 

Ašarų senelio akyse nematydavai, tik jo veidas buvo vienas 
skausmas — vienas nežmoniškas skausmas. Aš mačiau sielą, 
verkiančią be ašarų. . 

Kartais girdėdavau, kaip jis, nugrimzdęs sielvarte ir sustin- 
gusiu žvilgsniu įsižiūrėjęs į vieną tašką, šnabždėdavo: 

— Kad būtų gyva mano žmona, — padėtų man kentėti... 

Ir man tada buvo labai sunku, norėdavau paguosti jį, palen- 
gvinti, tačiau nežinojau kaip. Kartą priėjau ir paklausiau: 

— Tėveli, tamsta labai kenti? 

Jis paglostė man ranką ir pratarė: 

— Juk niekas neateis ir nepasakys: nuo šios valandos tavo 
žaizdos bus mano žaizdomis, 

Ir senelis, nebenorėdamas ilgiau kalbėti, nuėjo, 

Kartą vėl priėjęs prie jo, tylinčio ir pajuodavusio, lyg žemė, 
tariau: 

— Dievas juos nubaus. 

Jis ilgai žiūrėjo į mane ir kažkaip desperatiškai atsiliepė: 

— Žmonės daug nusideda Dievui, bet jie įsitikinę, kad Die- 
vas jiems atleis. Jei jie to nežinotų, jie žūtų iš nusiminimo. 

o 


Vieną rytą prisiartino lietuvių kariuomenė, ir mūsų lauko 
gale, pamiškėje, smarkiai sųsišaudė. 

Mūsiškiai apsupo raudonarmiečius ir daug jų suėmė; kiti 
išsislapstė, išbėgiojo. Kariuomenė nužygiavo toliau, 

Tik štai, net nusistebėjom: dvarelio darbininkai atveda vieną 
raudonarmietį. 

— Po žabų krūva... žiūrim — vienas batas bekyšąs 

— Aš tuoj: Iįsk lauk, ba tuoj šausiu. 

— Ar tu jį myli? — bejėgiškai dar paklausė. 
— Aš jam duoną uždirbu... 
— Stok!.. Eik sau... Eik... mylėk savo tėvą... 


Senelis buvo susijaudinęs. Aš paėmiau jį už pažastų ir 
atvedžiau į priebutį. Jis kažkokioj ekstazėj, klaidžiodamas aki- 
mis, kalbėjo: 

— Vienintelis tėvo sūnus. Tėvas mirtų iš skausmo... Jis 
myli savo tėvą..., jis dar visai jaunas, jis bus žmogumi... Pa- 
žiūrėk, juodi debesys, uždengia mėlyną dangų; jį tik padaro 
tamsų, bet nesupurvina. Debesims prasisklaidžius, vėl dangus 
lieka lygiai mėlynas, lygiai skaidrus. 

Aš glosčiau jo rankas ir raminau. 

Staiga vėl, lyg ką užmiršęs, kreipėsi į mane: 

— Anatoli, pasakyk, kad jį apvilktų civiliais rūbais ir duotų 
valgyti... 

Rytą atsikėlęs senelis nušvitusiu veidu priėjo prie manęs. 

— Man šiandien gražus rytas. Man akmuo nukrito nuo krū- 
tinės. Pasakyk, Anatoli, juk aš gerai padariau, dovanodamas 
jam gyvybę. Aš šiąnakt nusprendžiau, kad tas, kuris dejuoja, 
jog žmonės žemi ir purvini, lai pagalvoja, kad ir jis pats žmogus, 
lygus aniems, ir jis pats jei ne tuo, tai kitu būdu žemas ir pur- 
vinas... Visi mes čia, žemėje, esame nelaimės draugai... 

Ir senelis, tai pasakęs, šypsodamasis žiūrėjo į mane. Paskui 
dar pridūrė: 

— Dievas vienas tiktai gali teisti... 

J. Grušas. 


Zvaigždė. 

Parvažiavęs vasaros į savo tėviškę, išėjau vieną šventadienį 
su broliu į lauką javų aplankyti. Gražu buvo neapsakomai. Ant 
dangaus nė mažiausio balto debesėlio. Tik-tik pūtė vėjelis, bet 
toks lengvas ir malonus, kad rodėsi, jog tat apsnūdusios prigim- 
ties kvėpavimas, nuo kurio pats oras drebėjo, tviskėjo. Ramiai 
stovėjo apsvaigęs miškas: nei ošimo, nei paukščių giedojimo. 
O aplink jį marguliavo javais apsėti laukai: čionai pabalę rugiai 
stovėjo, palenkę sunkias savo varpas; tenai toliau žaliavo vasa- 

rojus, žydėjo grikai. Ore nė vieno balso, nė vieno šauksmo. Tik 
toli, Šventosios pakraščiais, rėkavo žąsys, raudojo piemenų ra- 
geliai. Buvo taip ramu, tokia giedra, kad rodėsi, pati saulė žeme 
ridinėjo. ę Ė 

Apėję ežiomis rugių ir vasarojaus lauką, prisiartinom prie 
miško. Čionai, slėpdamies nuo saulės spindulių, palindom po 
pušim ir atsigulėm pasilsėti, Begulėdamas pamačiau iš antros 
pusės einantį pamiške seną žmogų, lazdele pasiramsčiuojantį. 
Jo stovyla pasirodė man pažįstama. 

— Žiūrėk! bene Simanas eina? — paklausiau brolį. 

— A-a, jis, — atsakė pažiūrėjęs brolis ir sušuko: — Ei, 
dėde, kur eini? palauk! 
Senelis sustojo. Pažinęs mudu, sulingavo galvą ir pasisuko 
į mudu. i 


— Nu, tai ko jūs čionai gulit? — geru, bet šiurkščių balsų 
tarė. 

— Gulk ir tamsta, — atsakė brolis: — mat, kaip kaitina, 
prasivėdinsi. 


Pasirėmęs lazdelė, sunkiai rangė dėdė Simanas senus savo 
kaulus, kol atsisėdo ant žemės. 

— Tai gal javus lankot? — paklausė. 

— Nu gi, apėjom... — atsakė brolis, 

— Ir aš išėjau pasižiūrėti, — tarė Simanas, — bet nelabai 
kokie javai, ne tokie, kaip seniau būdavo... kas metai vis blogyn 
ir blogyn. o čionai visa pabrango, mokesčiai auga... Kas ir 
bebus tolizu... iš kur bepriteks žmonės... 

Bet ūmai ant Simano veido pasirodė ypatingas, linksmas 
spindulys, 

Sypsodamas ir tik-tik linguodamas žilą galvą, žiūrėjo į manę. 
Žinojau ką nori pasakyti... 

— Nu, tei dabar, Jonai, — tarė pasilenkęs prie manęs Si- 
manas, — papasakok mums ką nors. Juk tu daug žinai, daug 
esi skaitęs ir apie kitas šalis, ir kas pasauly dedas; tik tavęs 
neprisiprešysi, — nenori mums pasakoti. 

Niekas kitas visam sodžiuj nemėgdavo taip pasakojimų, kaip 
dėdė Simanas. Patirs, būdavo, kad aš parvažiavau, ir ateina 
šventadienį į mane naujienų pasiklausyti. Ir jeigu pradėdavau 
pasakoti, nepaleisdavo: klausydavo lig sutemos, lig vidūnakčio. 

— Gi žiūrim — „raudoniuks“, ogi tas pats, kur mūsų Liudą 
sušaudė. 

Vienas už kito darbininkai pasakojo, kaip jie suėmę belaisvį. 

— Baukštus špitnybė... Po žabais... 

— Nedovanot!.. 

— Buvo riestai... 

Senelis apmetė visus žvilgsniu: 

— Nutilkit, vyrai. 

Mes likome vieni su belaisvių. 

Senelio veidas apsiniaukė, ir jo suvytusioje kaktoje išsikirto 
baisios raukšlės. 

— Anatoli, — kreipėsi į mane, — prirenk man šautuvą. 

Greitai užtaisiau ir padaviau. 

Senelis patikrino, ar gerai užtaisytas, paskui priėjo visai 
arti prie belaisvio, keistai ir ilgai žiūrėjo į jį ir pro dantis dusliai 
pratarė: 

— Einam, 

Belaisvis puolė ant kelių ir ėmė maldauti pasigailėjimo. 
Senelis piktai sutrypė ir smarkiai pakartojo: 

— Einam!.. tave ištardyti! 

Belaisvis pakilo; nustebęs ir drebėdamas žengė pirma mūsų. 

— Į daržinę! 

Aš atidariau duris ir įleidau. 

Suimtąjį nukratė neišvengiamo likimo šiurpuliai. Staiga 
vėl puolė ant kelių ir ištiesęs rankas ėmė verkdamas ir visu kūnu 
krupčiodamas, maldauti. 

— Mirtis, kaip ir gyvenimas, yra tokia, koks ir patsai esi, — 
šaltai kalbėjo senis. 

— Žmoną turi? 


— Sakyk teisingai, nes tuoj mirsi. 
— Aš bijau mirti..., — maldavo. 
— Žmoną turi? 

—- Neturiu, 

— Motiną? 

— Ne. 

— Kalbėk maldą! 

— Aš norių gyventi... 

— Kam tau daugiau gyventi? Dėl tėvynės?., 

Tu tėvynę jau pardavei. Kuris nieko brangesnio neturi už savo 
gyvybę, to gyvybė yra nebrangesnė už gyvulio gyvybę... - 

Aš stebėjaus senelio, pasirengusio tokį darbą atlikti, šaltumų 
ir užsikirtimų. Šalia stovėdamas, aš visas virpėjau ir norėjau, 
kad tik greičiau kaip nors baigtų, kad tik nebekankintų, 

— Aš noriu išpažintį atlikti, — pramurmėjo belaisvis. Jo: 
veidas buvo nežmoniškai baisus, išgąsčio iškraipytas, o per išba- 
lusią kaktą ritosi stambūs šalto prakaito lašai. 

— Tu išpažintį atliksi pačiam Dievui, Begyvendamas dar 
daugiau blogybių pridarysi. Esi žmogus be jokio tikėjimo, 
nes pardavei ir savo raudonąjį dievą ir, be to, esi bailys. Kiek 
kartų tau bus atleista, tiek kartų tu vėl nusidėsi. 

— Kalbėk maldą. 

— Nemoku. 

— Kalbėk „Sveika Marija...“ 

— Nemoku. 

— Persižegnok. 

Ėmė žegnotis, bet rankos krito, mintis trūko, liežuvis klupo. 

— Sek paskui mane: „Vardan Dievo Tėvo ir Sūnaus ir Šven- 
tosios Dvasios. Amen“. 

Belaisvis persižegnojo, kartodamas paskui. 

» +. Tėvo ir Sūnaus...“ 

Senis pakėlė šautuvą. 

Belaisvis užsimerkė ir pasviro į sieną, vėl kartodamas pasa- 
kytuosius žodžius: „.. Vardan Tėvo...“ 

— O mano tėve! — balsu pravirko griebdamasis už galvos. 
Matyt, paskutinę valandą stojo prieš akis jo tėvas. 

Senis sudrebėjo. Pabalo, 

— Ką tu pasakei? Tu turi tėvą! 

— Aš turiu tėvą. .. Mano tėvas vienas paliks, .. Pasigailėk..... 

Belaisvis ėjo keliais ir verkė. Jo ištiestos rankos drebėjo. 

— Pasigailėk, mano tėvas... 

Jis prisiartino ir ėmė bučiuoti senelio kojas. 

Senelis pasviro ir nuleido šautuvą. 

— Sakyk, ar tavo tėvas tik tave vieną sūnų teturi? 

— Vieną... 

Senelio ranka nusviro ir atsirėmė į belaisvio galvą. 

kiek tik nori, ir kokios žuvies! Kad sugaudavai lydį arba lyną, 
taia būdavo ko nešt. Nors daugiausia tų visų daiktų ponui turė- 
davom pristatyti, bet ir mums šis tas kliūdavo. O dabar miškus 
kuone visus iškirto — vėjas smėlį nešioja. Nueini medžioti: 
vaikštai žmogus visą dieną, vargsti ir gaišti, o gerai, nors kiškelį 
arba tetirviną parsineši; dažniausiai dykom namo pareini. Žų- 
vys išnyko; džiaugies, jeigu pasninkui arba kūčioms tik mai- 
liaus pasigauni... Et, blogyn eina, ir gana! Kad nors tie rugiai 
ir vasarojus geriau augtų... 

Simanas nutilo ir liūdnom akim žiūrėjo tolumon. Jau ar- 
tinos vakaras. Iš miško išlindo ilgi juodi šešėliai ir plačiai už- 
dengė rugių lauką. Saulė riedėjo žemyn ir ruošėsi greitai pasi- 
slėpti už aukšto Šventosios kranto. Oras vėso. Nenoromis iš- 
lindom visi trys iš po pušies, kur taip ramu buvo gulėti. Atsi- 
sveikinę su Simanu, mudu su broliu pasukom namo. Ilgai dar 
mačiau atsigręždamas tai stovinčią, tai einančią ežia senelio sto- 
vylą: ant galo ji pasisuko už raistelio ir išnyko... 

J. Biliūnas. 
Juodas katinukas. 


Pas vieną katę augo nedores katinukas. Jis neklausė mo- 
tinos, nesimokė pelių gaudyti. Jei kada motina ir pažaisti su 
juo norėdaavo ar bent paglostyti, jis užriesdavo uodegytę ir eina 
sau šalin. Neįdomūs jam buvo nė brolis su seserim. Jis mėgo 
būti vienas. Rimtai vaikščiojo po kiemą ir dažnai nueidavo 
į klojimą. Išgaląs, ištekins nagus į varčią ir lipa sienomis. Už- 
sikoręs ant pat želmens atsitupia ir dairosi. Skregždės laksto 
apie jį, čirškia piktai, o jam nieko. 

Katinukas sėdi ant želmens ir blizga juodai prieš saulę. 
"Tik kaktoj kaip žvaigždė baltas lopinukas, su balta apikakle 
ir ant vienos kojukės balta pirštinaitė. 

Vis jam įdomu, kas ten pakalnėj taip dukso juoda. Nei 
debesys, nei taip kas nors, 

Vieną dieną katinukas nelipo ant želmens, o paliai klojimą, 
taku per žirnius nuėjo į klonį. Klausos — iš tos pusės, kur 
juoda, šlama ir vėsus vėjas pučia. Bet katinukas pasidrąsino 
ir nubrido arčiau per pievą. 

Gi žiūri — čia medžiai kaip sode. Tik dideli dideli. Stovi, 

eina vienas paskui kitą ir galo nematyti. O kad aukšti, tiesiai 
į dangų įsiremia. 

Katinukas pamąstė, pagalvojo truputį ir į mišką įėjo, 

Eina, visur pilna mažesnių medžių. Ir visi jie gėlėmis nų- 
simarginę.  Katinukas nė pataikinti negali, tai vieno užkliūva, 
taia ant kito užlipa. Vieną apvertė ir ėjo, gėlė jam pilvuką 
pakuteno. 

Gi staiga kažin koks rudas žvėriukas strikt ir iššoko prie- 
šais. Užsimetė didelę pukuotą uodegą ir žiūri į jį, ausimis ne- 
judindamas. 

Katinukas pasišiaušė, ėmė purkšti, bet rudas žvėriukas nė: 
kiek nebėga. 

Katinukas nustojo purškęs ir tik pasišiaušęs eina artyn. Pri- 
ėjo ir atsitūpė priešais. Rudas žvėriukas irgi iš lėto prislin- 
ko artyn. Ištiesė abu vienas kitam nosis ir palietė vienas kitą 
ūsais. Pasiglostė pasiglostė ir pasidarė pažįstami. 

— Žiūrėk, aš šoksiu į medį, ir tu taip daryk, — sako voverė 
katinukui. 

Katinukas šoko „kabinosi kabinosi ir tik šakos nepasiekęs 
nukrito žemėn. Sukniaukė skaudžiai ir net supykęs vėl kibo 
į medį. Lipo dabar atsargiai, atgal pažiūrėdamas. Ir kuo aukš- 
čiau buvo, vis labiau bijojo. 

— Nesidairyk atgal, — sako voverė, sėdėdama viršūnėj, — 
vėl nukrisi. 

Katinukas sunkiai sunkiai pesiekė voverę. Sėdi, alsuoja, 
vos įsikabinęs į šaką, ir nieko nesako, 

Paskum priprato ir dairosi judriai. — Ten, apačioj vienas 
miškas, o čia kitas. Ten tik statūs liemens nustoję į visas pu- 
ses kiek tik sumatyti, o čia žalios garbanotos bangos tik juda, 
tik liejas viena į kitą. Tai ten prasiveria ilgas vingiuotas ur- 
vas, tai užsilygina, tai prasiveria kitur vėl. Dangus suspindi, 
sužibsi pro tuos urvus. O saulės spinduliai tik šokinėja, tik 
dūksta tarp lūpų. 

Lapai šnabždasi kugžda čia nulinkdami, čia paliesdami vie-. 
nas kitą. 

— Apie ką jie šneka? — klausia katinukas. 

— Jie daug paslapčių turi, — sako pakuštom voverė kati- 
nukui į ausį. — Neklausk dabar, jie gali išgirsti. Palauk, kai 
sutemns. | 

Jeigu dar kita ka labiau mėgdavo, tai tik savo ūkį ir medžionę, 
kurios ir senas būdamas negalėjo išsižadėti. Taigi ir dabar 
sunkų man buvo išsisukti; noroms nenoroms turėjau pradėti... 
Šodis po žodžio, priėjome ir prie astronomijos. Kada jau išma- 
tavom saulės didumą ir žvaigždžių tolumą ir išreiškėm savo nu- 
stebimą dėl Dievo galybės ir prigimties neapsakomų grožybių, 
mano brolis tarė: 

— O kodėl gi dieną žvaigždžių nematyti? 

Kada jam tai išaiškinau, dėdė Simanas atsiliepė: 

— O kodėl gi dieną žvaigždžių nematyti? 

— Nejaugi tamsta matei? — paklausėm mudu. 

— Mačiau... — atkartojo Simanas ir, lazdos atsirėmęs, pra- 
dėjo pasakoti: 

— Senai tai buvo... Dar aš, jūsų tėvelis, amžiną atilsį, ir 
visi mūsų sodžiaus po ponais tebebuvom... Kratėm šitai anam 
lauke pamiškėj mudu su Baltrum Rudokų mėšlą; skubėm dirbti, 
nes buvo jau po pietų, o lig vakaro turėjom nukratyti dar didelį 
mėšlu apvežtą lauko plotą. O neduok Dieve, būdavo, nepabaigsi 
darbo! Taigi dirbom sušilę. Besišluostydamas nuo kaktos pra- 
kaitą, pakėliau galvą; žiūriu — pro pat pušies viršūnę mirksi 
danguj žiburėlis šalia debesio, po kuriuo ka tik saulė palindo. 

— Žiūrėk, — sakau Baltrui, — ar tik ne žvaigždė žiba?! 

— Ar tu sapnuoji? — atsiliepė Baltrus ir pakėlė galvą. 

— Bet tu pažiūrėk, — atsakiau jam: — argi nieko nema- 
tai pakrašty ano debesėlio, kur štai užu tos pušies niūkso? 

— Iš tiesų, — sušuko Baltrus, — lyg tartum kas žiba! 

Sustojom mudu, žiūrim į tą žvaigždę ir galvojam, kas tai 
galėtų būti, kad dieną žvaigždė pasirodė. Tik pamatėm: nebetoli 
eina urėdas Gimbūtas (tas pats, kurs ir dabar paupy tebegyvena). 
Per visą kūną mudviem šiurpas perėjo. 


— O ko jūs čionai, uncvotai, sustoję stovit, a? — suriko 
prisiartinęs. | 
— Pamačiau, ponai, žvaigždę, — sakau visas drebėdamas, 


— tai žiūrim su Baltrum. Nežinom, kas tai gali būti... 

— Kokią žvaigždę, kur? — paklausė. 

— Žiūrėk, sakau, ponai, pro anos pušies viršūnę — kaip 
tik pakrašty debesėlio žiba. 

— Ir šiaip žiūrėjo urėdas ir taip — nemato. 

— Nieko nematau... — tarė piktas ir palikęs mudu nuėjo 
atgal. 

O mudu su Baltrum drebam. Dabar, sakom, tai jau bus. 
Nuėjęs lieps atnešti vyčių kūlį, pašauks mudu pavietin, kur vi- 
sados plakdavo, ir duos tiek, kad panešti negalėsim. Ir žvaigždę 
užmiršom. Dirbom dabar taip, kad tik dulkės per lauką ėjo; bet 
širdys abiejų drebėjo. Pagaliau pamatėm, sugrįžta kažin kuo 
rankoj nešinas. Kojas mudviem pakirto — tik pastovėti be- 
galim... 

— Ar tebematyti dar žvaigždė? — paklausė mane. 

Pakėliau galvą augštyn — dar žiba. Parodžiau. Prisidėjo 
ūrėdas prie akies ilgą vamzdelį ir žiūri, 

— Tiesa, žvaigždė, — atsiliepė lukterėjęs: — geras gi tu, 
Simanai, akis turi, kad galėjai ją pamatyti. 

Pats pažiūrėjo, paskui ir mudviem vamzdelio davė. Paėmiau 
jį drebančiom rankom, prisidėjau prie akies ir kuo tik nesurikau 
nustebęs: taip dabar aiškiai buvo matyti žvaigždė ir tokia buvo 
apskrita, graži, kaip mažas aukso obuolys. Paskui papasakojo 
mudviem urėdas, kokios žvaigždės .esti didumo, kas jos tokios 
yra... Daug tada jis mudviem apsakė. Toks geras buvo, kokio 
nei pirma nei paskui niekados nemačiau. Pagaliau atsiminė, kad 
mes stovim, ir liepė eit dirbti, 

— Žiūrėk, kad lig vakaro būtų padaryta! — pasakė nueida- 
mas šiurkščiu balsų. 

Bet mudu su Baltrum linksmi jau buvom, kad taip visa kas 
gerai pasibaigė... . 

— Tai nepakliuvot už tat? — paklausė mano brolis. 

— Ne, tuo kartu žvaigždė išgelbėjo, — atsakė Simanas. 

— O lupdavo, oi lupdavo! — kalbėjo toliau, atsiminęs pra- 
eitį senelis, linguodamas žilą savo galvą: — Už menkiausią daik- 
telį kraujas plauke plaukė. Ir, neduok Dieve, jeigu kas nors 
kartą pakliūdavo: tas visą gyvenimą minėdavo. Dabar tai be- 
piga su šituo. Jūs šitai mokslus einat, žmonėmis pasidarot — 
ir tai skundžiatės, o jūsų tėvai kiekvieną valandą už savo kailį 
arba net ir gyvybę drebėdavo. Ir tačiau nuo jų dainų visos gi- 
rios aplinkui skambėdavo. Ir linksmos buvo tada girios, pilnos 
paukščių ir laukinių gyvulių; nuo uogų ir grybų žemė margu- 
liavo; riešutų — kiek dabar gilelių; upėj ir liūnuos žuvies — 

Iigai pamiegojęs, katinukas apvirto ant kito šono ir pra- 
dėjo sapnuoti . Jis sapnavo, kad motina atnešė jam didelę pe- 
lę. Pelė kad gi gardi buvo. Bet vos atkando jis pelei galvikę, 
žuvo pelė ir motina. O voverės susirinko iš viso miško ir kad 
juokias iš jo, kad juokias. 

Katinukas nubudo ir kad ėmė bėgti namon, kad ėmė bėgti. 

Niekur daugiau nebėjo katinukas iš namų. Naktį sėdėjo 
kamaroj ant girnų ar svirne pasislėpęs už maišo. Visus pelių 
urvus žinojo ir jautė, ką kiekviena pelė daro, kur eiti ji mano. 

Nutuko katinukas. Dieną tik miegodavo išvirtęs prieš sau- 
lę, sapnuodavo mišką, voverę, grybus, o naktį dabojo pelių ur- 
vus, laipiojo pastogėmis. Pasidarė doras katinukas, mamai ne- 
sipriešino, Ignas Šeinius. 


Duktė rauda Motinos. 


Motinėle mano, širdele mano! Motinėle, mano gimdytojėle, 
motinėle mano, ant baltų rankelių nešiotojėle! Motinėle, bu- 
čiuoju tavo baltas rankeles, motinėle, bučiuojų tavo aiklias ko- 
jele. Motiinėle, kuri išbaidei juodą purvynėlį! Motinėle, kuri 
užnešiojai ant baltų rankelių, motinėle, širdies ramintojėle! 

Vai kur aš einu, kur aš nueinu, o aš nerandu ramios vietelės, 
kaip prie motinėlės šalelės. 

Motinėlė, prakalbėki, tu man pasakyki, motinėle, o gal už- 
rūstinau tavo širdelę? 

Motinėle mano, širdele mano, motinėle, pasakyki, kada pa- 
reisi? Motinėle, širdele, iš katros šalelės man tavęs laukti? 

Motinėle širdele, jau stato tau naujus namelius, be samanė- 
lių, be sąsparėlių, be stiklo langelių, be vario durelių. O moti- 
nėle, širdele, tu nematysi aušrelės auštant, tu nematysi saulelės 
tekant, o širdele, tu negirdėsi savo dukrelių gailiai verkiant. 

Motinėle širdele, o gal aš eisiu, o kad prašysiu tų budaunin- 
kėlių, kad įstatytų stiklo langelį, o kad įdėtų vario dureles, o 
kad matytų mano motinėle aušrelę auštant, saulelę tekant. 

O motinėle, tu prakalbėki ir pasakyki, kada man tavęs laukti 
ir iš katro kraštelio tu pareisi. Jei iš rytelių, tai anksti kelčiau, 
jei iš vakarėlių, tai vėlai gulčiau. 


Neiki, motinėle, vidury naktelių, vidury naktelių tamsi 
naktelė. Neiki, motinėle, anksti rytelį, anksti rytelį gaili raselė. 
Pareik, motinėle, vidury dienelės, kada šviečia kaitrį saulelė. 

O kad žinočiau, katruo keleliu motinėlė parkeliaus, oi aš 
nuklostyčiau vidurį kelelio meiliais žodeliais, oi aš išbarsty- 
čiau visus kraštelius gailiom ašarėlėm, kaip beltais perleliais, oi 
aš paimčiau savo motinėlę už baltų rankelių! 

O motinėle, kodėl aš neprakalbinu tavęs tamsi naktelė ir 
šviesi dienelė? 

O širdele, nustojo kukavę raibos gegutės, o motinėle, tur 
būt, pastatei mus savo šalelėj vietoj gegučių. Motinėle, kukuo- 
jam rytą vakarėlį ir šviesią dienelę. 

Motinėle, mano širdele, ar gal rūsti tavo širdelė, kad nepra- 
kalbi mums meiliais žodeliais? ; 

O aš prakalbinčiau pilkąjį akmenėlį ant viešojo kelelio! 
Trokšta žuvelė be vandenėlio, trokšta mano širdelė be motinė- 
lės meilių žodelių... 


Golgotos paveikslas. 


Kiek kartų žiūrėjau į Kristaus Golgotą, 
Tiek atgaila spaudė krūtinę ligotą; 
Sirdis paveldėjo gyvenimą naują, 

O džiaugsmas sužadino ramųjį kraują. 


Drauguži, paveikslas ir tau pranašauja 
Ne rūstų, bet švelnų gyvenimą naują, 

Kiek kartų žibės tau mintis nuniokota, 
Tiek kartų žiūrėsi į Kristaus Golgotą. 


O Kristau! Pasaulis keikimais patvinęs, 
Bet Tavo paveikslas — malonių šaltinis 
Iš skausmo garbingą vainiką nupynė, 


O žmonės taip klysta, jiems tolimos vinys... 
Kaip skausmas Madonos, kaip tvano mėlynė, 
O Kristau! plati Tavo meilės krūtinė. 


F. Kirša, 

Katinukas klausosi, kraipo galvą, bet nieko nesupranta. Ša- 
limais pralapsnojo kažin koks didelis paukštis. Voverė kad nu-- 
sigando ir kad šoko net į kitą medį. Katinukas gi pašiuro vises 
ir purkščia. 


— Eik čia. Tas paukštis vėl gali atskristi, — šaukia vo- 
verė. , 

— Kad aš negaliu taip toli šokinėti, — dreba katinukas, 
žiūrėdamas žemyn, 

— Pamėgink. 


— Ne, aš nenoriu. 

— Gerai, aš tave pervesiu per šakas. 

— Bet į tą medį aš nenoriu. 

Voverė eina per šakas iškėlus uodegą ir nieko nebijo, o 
katinukas krypsta, atsilieka ir vis purkščia. Kai priėjo šakos 
galą, dar nesuspėjo ir šokti, o šaka jau ir paslydo iš po jo. Ka- 
tinukas dribo, bet pataikė ant šakos ir įsikabino į ją net cyp- 
damas. 

— Matai, kaip išsimokysi, — drąsina jį voverė. 

Kai jau jie sėdėjo tarp šakų antrojo medžio, katinukui net 
akys blizgėjo iš džiaugsmo, kad ir jis iš vieno medžio perėjo 
į kitą, neliesdamas žemės. ' 

— Aš valgyt noriu, — ėmė katinukas tuoj kniaukti. 

— Gerai, aš tave pavaišinsiu, — pasigyrė voverė. 

Ji atnešė gražių geltonų pernykščių riešutų. Pati ėmė 
kramtyti ir katinukui duoda. 

Katinukas kramto kramto, dantukai nusopo, o nieko ne- 
padaro. . 

— Aš tau padėsiu. — Voverė kriaukšt perkando ir duoda 
branduolą katinukui. 

Katinukas valgo, bet kad vis tiek tie riešutai nei gardūs, 
nei ko. Sausi, burnoj netirpsta, nuryti sunkų. 

Kai saulė nusileido ir sutemo, voverė katinuką išvedė vėl 
į pačią viršūnę. 

Dangus buvo tamsųs tamsus ir staiga sužibo vienoj vietoj. 
Tarytum katinuko motinos šeimininkė žvakę uždegė. Paskum 


sužibo dar viena, ir, pagaliau, kad daug — viena paskui kitą.. 
— Tur būt, tenai šeimininkė ir pienuko daug turi, kad ji. 
šviesos taip nesigaili, — mąsto katinukas. 


— Aš noriu valgyti, — vėl kniaukia katinukas. 

— Palauk truputį, — ramina jį voverė. 

Gi ten, už kalnelio, toli, tarytum kas didžiausią krosnį pa- 
kūrė. Liepsna kad raudona. Ir ėmė kilti kilti. Pagaliau, +isa 
krosnis atitrūko nuo kalnelio ir nuplaukė aukštyn. Pasidarė 
apskrita ir vėl sumažėjo, išblyško. Ir visur pasidarė balta, 
žalsva. Ir šunys kažin kur toli sodžiuose kaukia. O miškas 
tyli, lapai nešneka. Ant jų tik blizga mainosi visokios kruo- 
pos. Ir per visą tankumyną žvilga. Katinuką net baisumas 
perėmė. 

—Kodėl jie dabar nešneka? — klausia jis. 

— Dabar jie sapnuoja. Jie gėlių neturi, jie nežydi taip, 
kaip ten, visos gėlės apačioj, tai jie dabar sapnuoja, kad jie 
žydi, kad kvepia. Jiems regis, kad čia suskrenda margi mar- 
giausi drugiai, bitės zimbia. 

— O jų valgyt negalima? 

— Pajudink tik nors vieną lapą, jie tuoj visi nubus. 

— Bet apie ką jie dieną šneka? — atsiminė katinukas. 

— Jie pasakoja savo sapnus ir... 

Voverė išgirdo, kad apušė jau juda savo lapais. 

— Bėkim iš čia žemėn. 

Katinukas išsigando ir aplenkdamas voverę nuriedėjo 
žemyn. 

Gi žiūri, ten eina eina žolėje balti raudoni grybai, pakrei- 
pę skrybėles ant šono. Kiti eina po du, kiti vedasi su viso- 
mis šeimynomis. Kai jie pamatė voverę su katinuku, ėmė 
bėgti ir slapstytis žolėje. 

Katinukas puolė ant vieno didelio ir apvertęs ėmė jam rauti 
skrybėlę nuo galvos. . 

— Nevalgyk šito, tau pilvukas sopės, — draudžia jį voverė, 

Katinukas, tą palikęs, sugavo kitą. 

— Nevalgyk ir šito, jis visai negeras, 

Ir kol katinukas dairės, nebeliko nė vieno, 

Žiūri paskum, tuštumoj tarp kelmų raudonos gėlės šviečia, 
Katinukas paliko voverę ir nulėkė į jas. Kad ėmė skinti, 

— Gi kam tu, nedorėli, valgai aguonas? Argi tai dera tik- 
ram katinukui? — ėmė voverė barti prilėkus, 

Bet katinukas buvo jau privalgęs. Jam ėmė blizgėti akys 
ir painiotis kojos. Jis sekė voverę, bet užvirto į vieną duobe- 
Ję aukštielninkas ir užmigo. 

Tu, Vytaute... 


Pasveikinkim rytą naujosios gadynės! 
Jo gandas plačiai nuskambės. 
Šiandieną tėvynė didvyriui tėvynės 
Uždėjo vainiką garbės. 
Nuslinko naktis; 
Atgimimo viltis 
Teeina po Lietuvą mūsų, 
Kur skaisčios sesutės, 
Kur vargšės matutės, 
Nuo Vilniaus lig Kuršo ir Prūsų! 


Štai vadas ant žirgo užsėdo galingas! 
Saulėgrąžas rodo naujas! 
Raminkis, lietuvi! Prabočių garsingas 
Jis žada priminti dėjas! 
Jo garsūs darbai, 
Kaip Perkūno žaibai, 
Aplėks mūsų nuskriaustą šalį; 
Prižadins kaimietį 
Ir rūmų pilietį! 
Pabus, kas pabusti dar gali!.. 


Ant Vytauto vardo, lyg magiška galia 
Atgimę tėvai — milžinai, 
Sukils didžiavyriai, krūtinę apkalę, 
Ją meile uždegę jauna! 
Naktis kruvina 
Juos bežudė gana; 
Šiandieną kita jau gadynė! 
Gana jau dejonių! 
Klaidingų kelionių! 
Atgimusi kelkis, tėvyne! 


Tu, Vytaute, didis vadove tėvynės! 
"Tu skardas dėjų — milžinų! 
Tu, Lietuvai garsų vainiką nupynęs, 
Būk pranašų saulės dienų! 

Tarp amžių prašnek! 

Mums krūtinę uždėk 
Darbais milžinų — pranokėjų! 

Aprinkę vadovą, 

Teeina į kovą, 
Augintiniai tavo idėjų! 

Maironis. 

Girtuoklėlio daina. 


Turi katinas kačiukę, 
Turi žąsinas žąsiukę, 
Turi poniškas panaitę, 
Turi bernas sau tarnaitę, 


O aš vyras ąžuolinis 
Turiu butelį degtinės. 
Muš kačiukės katinuką, 
Peš žąsiukės Žžąsinuką, 


Juoksis mergos iš bernelių, 
Juoksis panos iš ponelių, 

Tik aš vienas laimingiausias, 

Nes degtinė — draugs tikriausias. 
Į kišenių įsidėsiu, 

Ją aš gersiu, glamonėsiu, 

Bonkos kamštį išsitrauksiu, 
Degtinukės paragausiu, 


Tuoj krūtinė bus šiltesnė, 
Ir galvelė bus linksmesnė, 
O kad Nemunas garbingas 
Būtų šiandien išmintingas, 


Kad ant mūsų susimiltų, 

Savo vandenis išpiltų, 

O degtinę įsilietų, 

Viena degtine tekėtų: — 

Tai būt lėbė! tai būt džiaugsmas! 
Tai būt laimė, tai būt kauksmas! 
Visi žmonės ir žvėreliai, 

Visos žuvys ir paukšteliai — 

Klaidžioju. 
Gyvenimo atlikęs pusę kelio, 
Aš įėjau į vieną tamsią girią, 
Kur vieškelio nebėr jau nei takelio. 
Kas buvo toj giria — baisumas spiria, 
Minėt nejaukiai jos rzistų kartumą, 
O minint daros vėl jausmai iširę. 
Tokia nyki — labiau už mirtį ūmą: 
Bet noriu visa tvarkiai apsakyti, 
Ką joj mačiau, į ką kreipiau domumą. 
Kaip aš ten pakliuvau, — sunku atminti; 
"Tik atmenu sapnais užburtą vietą, 
Kur praradau kelionės tiesią kryptį. 
Paskui, priėjęs kalną apžavėtą, 
Tenai, kur baigiasi paslėnė toji, 
Kuri apgriuvo baime kieta, 
Akis pakėliau ir žiūriu, šviesioji 
Planetos giedruma atkalniais siaučia, 
Visur nušviečia — jau nebeklajoji. 
Dantė (vert. Narjauskas). 


Neris. 


Per lygiuosius laukus, pro žaliuosius miškus 
Rangos tviska Neris, tartum juosta šilkinė, 
Lyg skaistaus paukščių tako šešėlis ryškus 
Per lygiuosius laukus, pro žaliuosius miškus. 
Vai, tikrai kuomet nors ją mėlynė įskųs, 

Kad ji rojaus gėlių sau papuošt nusiskynė... 
Per lygiuosius laukus, pro žaliuosius miškus. 
Rangos, tviska Neris, tartum juosta šilkinė. 


L. Gira. 


Rugiagėlės. 
Vien tik mėlyna akyse. 
Žemėj ore ir danguj 
Daugiau nieko nematysi — 


si 


Vien tik mėlyna akyse... 
Užsimerksi, pamąstysi, 
Nusijuoksi, o paskui — 
Vien tik mėlyna akyse 
Žemėj, ore ir danguj... 
K. Binkis. 


Labora. 


Koi jaunas, o broli, sėk pasėlio grūdus 
Ir dirvos nepleiski! "Tuomet, kada jausi, 
Kaip kūns ima stingti, dvasia jau susnūdus, 
Vėlu juk prie darbo: nesėsi, nepiausi, 
Kol dega krūtinėj šventą ugnis toji, 
Kur traukia prie darbo ir duoda tiek vieko, 
Jog menkas ir silpnas net milžinu stoji, 
O dirbk, idant neitų ugnis ta ant nieko! 
Kol dar idealais, brol, besigėrėsi, 
Siek prie idealo, tik doro ir aukšto, 
O skubink! Paskui tu... jų išsižadėsi 
Dėl trupinio, aukso, gardaus valgio šaukšto. 
Gyvenimo knygą skaityk laps į lapą, 
Nestodams, kad kartais į tinginius kliuvęs, 
Tu nesupelėtum ir neitum į kapą 
Be likusio ženklo, kad žmogumi buvęs. 
O jeigu apilsi sunkiam darbe savo 
Ir nykstant jėgoms jau nuliūsi, nerimsi, 
Tai žvilgterk į darbą jaunų draugų tavo — 
Vienoj akimirkoj iš naujo atgimsi. 


V. Kudirka. 
Užmigo žemė. 
Užmigo žemė, tik dangaus Neužmigdys naktis žvaigždės, 
Negęsta akys sidabrinės, Nenuramins širdies troškimų; 
Ir sparnas miego malonaus Dvasia ko ieško, kas atspės, 


Nemigdo tik jaunos krūtinės. Kad skęsta ji tarp atminimų! 
Aušra saulėtekio užšvis, 
Ir užsimerks nakties šviesybės; 
Neras tik atilsio širdis: 
Viltis nežvelgs į jos gilybes! 
Maironis.. 

Vis prie Nemuno keliautų 
Ir degtinės paragautų. 
Žvėrys gertų ir riaumotų, 
Žmonės šoktų ir lėliotų, 
Net žuvytės vis tik nertų, 
Degtinukę mielą gertų; 
Viskas džiaugtųs, šokinėtų, 
Net ir žemė strapinėtų. 
Pr. Vaičaitis. 


Kasciušką sugavo. 


Kad Kasciuška jojo, O kai jį sugavo, 
Karalium pastojo; Geležim apkalė 
Palauk, palauk, pons Kasciuška, Ir į kalinį įdėjo, 
Atjoj lenkų ponas. Kaliny marino. 
O kai jis prijojo, I graba įdėjo, 
Gromatėlę davė. | Sklepe palaidojo, 
Gromatėlę skaitydamas, Apraudojo šinkorkėlė 
Labai graudžiai verkė. Jo kojas rankeles. 
Žaliojoj girelėj, Verkė karalienė, 
"Tamsiojoj naktelėj, Verkė ciecorienė, 
Ten suklupo bėrs žirgelis: Verkė ir visa kariauna 
Kasciušką sugavo. Karaliaus Kasciuškos. 
Tautosaka. 


Vilniun vartai užkelti. 


Tu, Lietuvi, kurs kentėjai, Tu, Lietuvi, nešdams dalią, 
Tu, Lietuvi, kurs kenti, — Nepražūni vieškeliuos! 
Rytą kėlęs pažiūrėjai: Išmatuok stiprybės galią: 
Vilniun vartai užkelti!.. Vilniaus laisvė kaldiniuos! 
Mūsų juodo vargo dėmę "Tu nuversk devynius sostus 
Spaudžia amžių praeitis... Ir devynius karalius! 

Tik pabudę, džiaugtis ėmę, Pakartok galiūnų mostus, 
Laisve padegėm akis. | Atrakink pilin kelius! 


Faustas Kirša. 

„Sakalo“ B-vės išleistos knygos: 


Plati monografija apie Vytautą Didįjį. 


1. Vytauto Didžiojo 500 jubiliejaus metų proga „Sakalo“ B-vė išleido 
apie Vytautą Didijį plačią monografiją. Ją parašė istorikų būrelis, reda- 
gavo S. Daukanto mok. sem-jos istorijos mok. P. šležas. "Monografiją 
peržiūrėjo ir patikrino prof. A. Alekna. Jis yra parašęs Vyr. Vytauto 
Did. Komitetui dėl šios monografijos šiokio turinio laišką: 


Vyriausiam Vytauto Didžiojo Komitetui. 
„Sakalo“ b-vė prašo duoti jos leidžiamos Vytauto mono- 
grafijos įvertinimą. Mano nuomone, ji parašyta rimtai ir 
objektyviai. Autoriai gerai žino jų operuojamą medžiagą, 
panaudojo naujausią literatūrą. Todėl manau, kad knyga 
bus naudinga geriau pažinti Vytautui ir jo darbams. 
Prof. Antanas Alekna. 


Kaip matome iš prof. Aleknos rekomendacijos, „Sakalo“ b-vės išleis- 
toji monografija yra visų rimčiausias iki šiol išleistas lietuvių kalba vei- 
kalas apie Vytautą Didįjį. Todėl patartina jis visiems įsigyti ir gerai 
išstudijuoti, nes tinkamiausiai Vytautą Didįjį tegalėsime pagerbti, kai 
jį gerai pažinsime, Monografijos yra 320 puslapių ir kaštuoja 10 litų. 


2. E. M. Remarko VAKARŲ FRONTE NIEKO NAUJO. Iš ori- 
ginala vertė J. Kalnėnas. Viršelį piešė J. Burba. 1929 m. 256 psl. Kai- 
na Lt. 4—. 

šią knygą skaito visas pasaulis, jos jau kitomis kalbomis iš- 
pirkta milijonai egzempliorių. Šioje knygoje visai tikrai atvaiz- 
duotos visos Didžiojo karo baisybės: baisios atakos, nuodingos 
dujos, tankai, mirtis, šiurpulingi ir neužmirštami vaizdai, įstrigę 
į šių laikų Žmonijos šivdi. Kas nori žinoti, kas buvo Did. karas, 
turi būtinai šią knygą perskaityti. 

3. Karl. May PER. DYKUMA. I, II ir III tomai. Iš originalo vertė 
J. Vadeikis. Vertimą kalbos atžvilgiu žiūrėjo J. Talmantas. Kaina I ir 
If tomų po Lt. 2,50, III-čio t. — Lt. 8,—. 

Sensacingiausias kelionių romanas. Labai vaizdžiai ir gyvai 
aprašyta vieno keliautojo kelionės su įvairiausiais nuotykiais ir 
pavojais po Arabiją, Afriką, Mezopotamiją. Norintieji pažinti 
tų kraštų gamtą, žmones, jų gyvenimo būdą ir papročius, būtinai 
turi šias knygas perskaityti. Čia skaitytojas pamatys tų tautų 
aštrias tarpusavio kovas, Arabijos moterų pasiaukojimą, mei- 
lę, pagaliau jų žiaurų kerštą. Mokiniui šios knygos palengvins iš- 
mokti istorijos pamokas apie tas tautelės ir geografiją apie minė- 
tus kraštus. 

Prie romano pridėta: 1. trumpas geografiškas ir istoriškas 
paaiškinimas apie arabus, turkus, kurdus ir kitas šiame romane 
paliestas tautelės; 2. nesuprantamų žodžių žodynėlis ir 3. žemė- 
lapis su pažymėjimu, kuriais kraštais autoriaus keliauta ir kuriuo- 
se miestuose būta. 


4. Selmos Lagerlėf KRISTAUS ROžŽĖS LEGENDA IR KITI PASA- 
KOJIMAI. Vertė J. T. Kaina Lt. 2,—. 

. Didžiojo karo įtakoje žmonės tartum pasidarė žiauresni; ne- 
teisingumas ir įvairios suktybės dar labiau, rodos, įsivyravo, negu 
tai buvo pirmiau. Selmos Lagerlšf raštuose dvelkia žmoniškumas. 
Jos raštus perskaitęs, žmogus jauti, kad širdis švelnėja, atsiranda 
daugiau meilės, ne tik geriems, bet ir nusižengusiems žmonėms. 
Autorė už savo gražius ir sentimentalius raštus yra gavusi Nobelio 
premiją, taigi matyt, kad jos raštai yra labai didelės literatūrinės 
vertės, 

5. E. Mnišek BRAUPSUOTOJI (Tredowata) trijose dalyse. Vertė 
P. Jurgelevičius. Kiekvienos dalies kaina Lt. 3,50. Išleista gerame pepie- 
riuje, su iliustracijomis, 

Šis romanas savo siužetu giliai sujaudina ne tik moteris, bet 
ir vyrus. Tikrajai meilei nėra skirtumo tarp aristokrato ir papras- 
tos mergaitės, nėra tos bedugnės, kuri yra tarp dviejų griežtai 
skirtingų luomų.  Nekalta meilė paveikia blogus žmogaus palin- 
kimus, įpročius, priverčia nusilenkti visoms galybėms, nugali visas 
kliūtis, tačiau reikalauja aukos ir tragedijos. 

6. Vysk. Valančiaus VAIKŲ KNYGELĖ. L. Kuodžio redaguota, su 
dailininko K. šimonio spalvotomis ir grafiškomis iliustracijomis ir spalvo- 
tu viršeliu; labai gražiai išleista. Kaina Lt, 4. —, 

Knygelė skiriama visiems: vaikams ir suaugusiems. Vaikai 
ras gražių gražiausių paveikslėlių ir pasakų, o suaugusieji galės 
pasimokyti gražiausio mūsų gimtosios kalbos stiliaus. 

T. Selmos Lagerlėf PETERIS NORDAS. Išvertė J. T. 1929 m. 65 
pusl. Kaina 1 litas. 

A. Jakštas „Ryto“ Nr. 25, 1980 m. rašo:... „Autorė, garsi švedų 
rašytoja, parodo čia daug gyvos vaizduotės, pirmaeilio talento ir 
didelės užuojautos savo pasirinktam didvyriui. Visas jos pasakoji- 
mas padaro skaitytojui gilaus įspūdžio...“ 

Ši knygelė yra tikras pavyzdys, kaip meilė nugali net ir mirtį, 
ir kaip teisybė pagaliau viršų gauna, 

Panikę, ryžtasi prikelti iš miego Žvaigždikį, atseit, pačią Lietuvą. 
Tie visi Vinco Višvilio sunkūs ieškojimai, klajonės, nuostabūs nuo- 
tykiai ir ilga kelionė — tai giliai prasmingas visos mūsų tautos 
kelias nuo pat pradžios ligi šių dienų. 

Labai reikšmingą priedą prie „Likimo kelių“ sudaro V. Bičiū- 
no pastabos ir komentarai. Be jų daugeliui nebūtų aiškios nei pa- 
ties autoriaus intencijos, nei tikslas bei veikalo idėja. Komentarai 
daro veikalą suprantamą net ir mažiau išsilavinusiam skaitytojui. 

(„Karys“ Nr. 22, 1930 m.). 
9. Rakšties RAKŠTYS. Satyros ir juokai. 96 pusl. Kaina Lt. 2,—. 
Čia yra labai aštrios mūsų dienų satyros. Apie šią knygelę A. Jakš- 
tas š. m. „Ryto“ 98 nr. rašo: 

„Šioj dailiai išleistoj IEnygelėj pateikta satyriška mūsų gyve- 
nimo apžvalga iš pasterųjų (1926—1930) metų. Autorius, matyt, 
gan akylai yra sekės r-igiamus tojo gyvenimo apsireiškimus mūsų 
literatūroj, teatre, visuomenėj, politikoj. .. 

Autorius temas semia iš bėgančiojo gyvenimo laikinoj mūsų 
sostinėj, o vasarą — iš lietuviškiausio mūsų kurorto — Palangos. 
Rašo jis klasiškomis eilėmis, labai švelniai, sakyčiau, net kai kur — 
peršvelniai, taip, kad jo satyriškų knybtelėjimų be komentoriaus 
negalima nė suprasti, nors civilės drąsos jis turi užtektinai, nes 
savo satyros objektų nebijo net tikrais vardais pavadinti“, 


10. Šekspyro VENECIJOS PIRKLYS. J. Talmanto vertimas tiesiog 
iš originalo. Su iliustracijomis ir plačiais teksto paaiškinimais — komen- 
tarais. Yra tai vienas geriausiųjų klasiko dramaturgo Šekspyro veikalas. 
Kaina Lt. 3,50. 

11. Rygiškių Jono LINKSNIAI IR PRIELINKSNIAI, Jų vartoji- 
mas mūsų kalboje. 1928 m. Kaina Lt. 5,—, 

Labai sunkus kalbos dalykas yra mokamas žodžių formų var- 
tojimas; tų formų bene svarbiausia bus linksnio forma, kuri tūlam 
lietuviui dažnai sukelia galvosūkio. Rygiškių Jonas, turėjęs ne- 
maža reikalo su įvairiais lietuviškais spaudiniais, yra pastebėjęs 
ne vieną tos rūšies (linksnių vartojimo) klaidą. Leisdamas 
į Žmones šį savo darbą, R. J. pasisako jį skiriąs pirmiausia mūsų 
laikraštininkams, rašytojams ir šiaip mūsų rašto žmonėms, įvai- 
Tiems mūsų žodžio skelbėjams (dėstantiems lietuviškai savo daly- 
kus mokytojams), mūsų kalbos mokytojams ir jų mokiniams... 

„Švietimo Darbas“ Nr, 11. 1928 m. 


18. J. Barono RUSIšKAI LIETUVIšKAS ŽODYNAS, 575 pusl. 
Kaina buvo 15 litų, o dabar tik 10 litų. 


Pats žodžių vertimas padarytas gana atsargiai. Autoriaus 
sunaudota žodžiams aiškinti daugybė lietuviškų raštų (Širvydo, 
Kuršaičio, Daukšos, Duonelaičio, Daukanto, Žemaitės, J. Jablon- 
skio, K. Būgos raštai ir k. k). Rusiškiems žodžiams nustatyti 
naudotasi garsaus rusiškos kalbos mokovo Dalio žodynu. 

Kadangi tai yra, rods, pirmutinis rusiškai-lietuviškas žody- 
nas, tai lengva suprasti, kiek jam sudaryti padėta darbelio!.. — 
Jis pravers ne tiktai nelietuviams, bet ir lietuviams, kuriems, tie- 
są sakant, autoriaus pirmučiausia skiriamas 

„Lietuva“ Nr, 150 (1651) 1924 m. 
14. P. Klimo LIETUVIŲ KALBOS SINTAKSE. Septintasis leidi- 
mas. 1928 m. Kaina Lt. 1,50, 
15, VANDENS IR VĖJO GALYBĖ. Sudarė A. Virekiūnas ir P. 
AS su daugybe paveikslėlių. Išleista gerame popieriuje. Kaina 
t. 6,—. 

Didžiai nuostabūs pasaulio apsireiškimai: kriokliai, upės, eže- 
rai, balos, požemių rūmai, smiltynų ir vandenynų darbai, Knygoje 
vaizdžiai aprašyta, dėl ko rudens tamsią naktį ugnelės po laukus 
vaikščioja, pinigėliai dega, iš kur kartais ant kapinių atsiranda 
prieblandoje miglota žmogaus figūra, ir daug kitų nuostabių dalykų. 

16. V. Ruzgo GAMTOS METODIKOS PAGRINDAI. Gausiai ilius- 
truota, 200 pusl. Kaina Lt. 6,—. 


Labai reikalinga knyga kiekvienam mokytojui. Gamtos moky- 
tojas d-ras G. Pakuckas š. m. „Židinio“ Nr, 4 tarp ko kito rašo: 
„Šios rūšies knyga mūsų gamtos literatūroje yra dar pirmutinė. 
Lig šiol jokios gamtos metodikos dar neturėjom, ir jau vien dėl to 
knyga sveikintina. Pats autorius V. Ruzgas mums yra žinomas 
parašytais praktiško pobūdžio vadovėliais iš gamtos srities. Vei- 
kalėlis yra ne blogas. Jis taikytas kaip pradžios, taip lygiai ir 
aukštesniųjų mokyklų mokytojams. Duoda daug praktiškų pata- 
Timų, ir kiekvienas dėstąs gamtą ras jame ne vieną naudingą 


patarimą“. 
, Ž „Mokyklos ix Gyvenimo“ š. m. 2 Nr. mokytojas J. Lazauskas 
„a Š rašo: „Sunku bus laikyti mokytoju tasai, kurs nepasistengs su 


šia nauja kruopštaus švietimo srities darbininko dovana susipa- 
žinti“, 
17. Prof. Raikovo NAMINIŲ GYVULIŲ MOKOMASAI STEBĖ- 
JIMAS. 
Gausiai iliustruota — apie 60 iliustr. Kaina Lt. 2—. 
„Mes labai mažai pažįstame geriausius savo draugus — nami- 
nius gyvulius, su kuriais žmogus nuo žilos senovės bendradarbiau- 
ja. Ypač naudinga juos pažinti mūsų moksleivijai ar šiaip jau- 


nuomenei. Kaip geriausiai mūsų naminius gyvulius pažinti, žinių 
galima rasti prof. Raikovo knygoje „Mokomasis naminių gyvulių 
stebėjimas“, V. Ruzgo redaguotoje. Knyga gausiai iliustruota įvai- 
rių veislių gyvulių paveikslais. 
18. 4. Vireliūno KRAšTO MOKSLO VADOVĖLIS. II-čiam pra- 
džios mokyklos skyriui. Pirmosios geografijos žinios ir atskirų Lietuvos 
' vietų apžvalga. Sutrumpintas VI-as leidimas. Kana Lt. 2,50. 

19. P. Šinkūno LIETUVOS GEOGRAFIJA. Platus vadovėlis vi- 
durinėms ir aukštesniosioms mokykloms ir šiaip visuomenei su Lietuvos 
kraštu susipažinti. Gausiai iliustruota, su žemėlapiais. Kaina Lt, 8,—. 

Yra tai vienintelis Lietuvos universiteto profesorių ir specia- 
listų pripažintas Lietuvos geografijos vadovėlis, tinkamas mūsų 
mokykloms. 

20. P, Šinkūno GEOGRAFIJOS VADOVĖLIS. IV-am pradžios mo- 
kyklos skyriui ir I-ai vidurinės mokyklos klasei. Kaina Lt. 3,50. | 

21, V. Kamantausko KIRČIUOTA LIETUVIŲ LITERATGROS 
CHRESTOMATIJA, Kirčius patikrino Dr. Pr. Skardžius. 

Iki šiol dar nė vienos kirčiuotos chrestomatijos neturėjome, o 

„ kadangi taisyklingai kirčius tarti tegalima įprasti tik skaitant kir- 

čiuotus tekstus, tai chrestomatija yra labai reikalinga kiekvienam 
norinčiam gerai išmokti mūsų rašomosios kalbos. Kaina Lt. 8,—. 

22. Gyd. J. Maciūno TRUMPAS HIGIENOS VADOVĖLIS. Suda- 
ss pra Švietimo Ministerijos programą. 1929 m. 112 pusl. Kai-- 
na Lt, 3—. 

23. N. J. NAUJOJI MŪSŲ LITERATŪRA, Literatūros pamokų dav- 
bams. Vadovėlis sistematingai sudarytas pagal gimnazijos VII ir VIII klasių 
programą. 132 pusl. Kaina Lt. 3—. 

24. „KALBA“ bendrinės kalbos žurnalas. I sąsiuvinis, redaguotas 
Pr. Skardžiaus. 

Šiame numeryje yra įdėtas paskutinis prof. Jablonskio — Ry- 
giškių Jono straipsnis. Be to, įdėta prof. Brenderio, prof. Putino- 
Mykolaičio, Dr. Pr. Skardžiaus, Dr, A. Salio, ir kalbininkų Tal- 
ano, Laurynaičio ir Kuzmickio straipsniai. Šio numerio kaina 

t. 8,—. 

Il-as „Kalbos“ visas numeris skiriamas a. a. prof. Jablonskiui, 

25. V. Pietaurio LAPĖS GYVENIMAS IR MIRTIS. (Pagal senų 
žmonių pasakas). Iliustravo Meno mokyklos mokiniai prof. Dobužinskiui 
koreguojant. Originalus vaikų literatūros šedevras. Kaina Lt. 2,—. 

26. V. Putino - Mykolaičio VALDOVAS. Istorinė 5 veiksmų, 6 pa- 
veikslų drama. Su iliustracijomis. 

L g Marijos Lastauskienės - Lazdynų Pelėdos RADYBOS. Kaina 
t. 8— 

Nepaprastai intriguojanti apysaka, su Liudo Giros įžanga, 
kurioje jis išaiškina, kad Lazdynų Pelėda buvo ne viena, bet dvi. 
Viena jau mirusi, tačiau antroji dar gyva ir žada dar daug duoti. 
mūsų literatūrai. 

28. VYTAUTO DIDžIOJO spalvotas PORTRETAS, A. Germano 
pietas, išleistas gerame „kreidiniame“ popieriuje, 38 X 55 cm. didumo. 

aina Lt. 3,—. 

29. Kunigaikšti enės BIRUTĖS portretas, Aleks. Šepečio 
pieštas ant akmens. 35 X 40 cm. didumo, Kaina Lt. 1,50. 

30. Z. Kuzmickio LIETUVIŲ KALBOS SINTAKSĖ. Parašyta nau- 
jausiu metodu ir pagal šviet. M-jos programą. 

31. J. Tabnanto sudaryta VISUOTINĖS LITERATŪROS CHRE- 
STOMATIJA I d. Graikai ir romėnai. 

32, E. Mnišek ORDINATAS MICHARAUSKAS. S. Zarecko verti- 
mas. „RAUPSUOTOSIOS“ tęsinys. 


Knygos gaunamos: „Sakalo“ B-vėį, Kaune, Kal- 
nų g. 14, b. 7, ir kit. knygynuose. 


